
UVOD 


Stanje današnje filozofije odrazom je obće kulturne krize. 
Stoga je filozofiji zadatak, da samu sebe održi, da sebe opravda 
ne po stajalištu i metodi, nego po samoj problematici: treba 
se snaći u osnovnom problemu filozofiranja. Cak je i ta orien- 
tacija izgubljena — i baš je u tome izraz krize, u kojoj se 
nalazi zapadnjačka kultura. 

Upozorujući na to, Heinemann navodi razna mišljenja o 
izvorima krize (J. Burkhardta, Pannwitza, Nietzschea, Kire- 
jevskog i Ku-Hung-Minga), a sam drži, da je kriza zapravo 
ćudoredne naravi, jer je to kriza čovjeka; poremećeno je čov¬ 
jekovo odnošajno ustrojstvo, sustav odnošenja ljudi među¬ 
sobno, prema kozmosu i Bogu. »Upoznati te poremetnje u 
njihovu osebitom karakteru, da bismo od njih oslobodili čov¬ 
jekov obstanak, najvažnija je zadaća sadašnjice.« 

Tome je cilju posvećena i ova knjiga. Ona je završna sin¬ 
teza svih naših radova (počevši od »Obće noetike«), u kojima 
su sadržani sustavni temelji našeg nazora o svietu i životu. 
Neposredno se nadovezuje na »Krizu kulture«, gdje su glavni 
problemi zasebno prikazani, dok se ovdje sustavna cjelina na¬ 
šeg nazora očituje jedinstveno povezana u primjeni na život. 
Filozofija time dobiva ulogu družtvenog odgajanja, liečenja i 
životnog oblikovanja, kako je ima već od Sokrata i Platona. 
Po Nietzscheu su »pravi filozofi zapovjednici i zakonodavci, 
oni kažu „tako treba biti!”, tek oni određuju čovjekovo kamo? 
i čemu? . . . oni stvaralačkom rukom posižu u budućnost. . . 
njihova je „spoznaja ’ stvaranje, njihovo stvaranje zakonodav¬ 
stvo, njihova volja za istinu jest — volja za moć«. Filozofija 
ima riešiti pitanje »kako treba upravljati Zemljom, kao cjeli¬ 
nom«. Spomenemo li još Marxa i moderne sociologe, očito je, 
da socialna tendencija daje obilježje suvremenoj filozofiji. 

Središnji problem, u kome dolazi do izražaja odnošajni 
sustav čovjeka, jest problem o smislu života. Filozofska an¬ 
tropologija, sadržana u ovoj knjizi, riešava najdublju zago- 
netnost našeg života, njegovo odnošajno ustrojstvo pod vidom 
najviše vriednosti, kojom je smisleno određen život čovjeka. 

Po čemu naš život dobiva vriednost, ili koji je njegov smi¬ 
sao? I drugo: kako nazor o životnom smislu utječe na kulturno- 
poviestno oblikovanje života? To su naša dva glavna pitanja. 

Tražeći odgovor na prvo pitanje, filozofiranje će u obzir 
uzeti i poviestna iztraživanja na području problematike ži¬ 
vota; ali u obzir se uzeti može na razne načine, prema cilju 
i metodi znanstvenog iztraživanja. Kritičko upoređivanje fi¬ 
lozofskih nazora može predpostaviti ove nazore već donekle 
poznatima, ili može iznositi samo osnovne njihove poglede, 
koliko u obzir dolaze za rješavanje postavljenog problema. 
Stoga znanstvenost toga rješavanja nije uvjetovana »citira¬ 
njem autora« (da i ne govorimo o citiranju nečitanih autora), 
pogotovo, ako je neka knjiga — kao što je ova — namienjena 
životu ne samo zbog filozofiranja. Time ona ne prestaje slu¬ 
žiti istini, niti uzima spoznaju istine u pragmatističkom zna¬ 
čenju kao životom uvjetovanu vrjednotu. 

Razpravljanje u knjizi ide za tim, da služi oblikovanju, 
života prema filozofskoj spoznaji, koliko je njome vriednostno 
određen smisao života. Time knjiga traži izlaz iz krize; ona je 
namienjena rješavanju osnovnog problema, na kome je i do¬ 
šlo do krize — ne samo u filozofiji, nego i u suvremenom 
duhu vremena. Neki filozofi izpravno vide izvor krize u pro¬ 
blemu vriednosti. Od Platona do Hegela vladala je bezuvjet- 
nost norme nad životom, a nakon toga počinje relativiranje, 
stoga se djelo spašavanja budućnosti sastoji »u izgradnji me¬ 
tafizičkog sustava, koji će razviti poredak bezuvjetnih zada¬ 
taka i životno smislenih određenja« (Arthur Liebert). Već se 
kod Protagore javlja relativiranje (na osnovu senzualističkog 
subjektivizma), dok je Platon skrenuo u racionalističku me¬ 
tafiziku, a na Aristotelovoj je sintezi izkustva i razuma 
izgrađivala tomistička skolastika metafiziku, koju je nasto¬ 
jala uskladiti s teologijom. U 17. stoljeću počinje kriza 
spoznajnog problema (Descartes, Leibniz, Locke, Hume) i 
uzpinje se kod Kanta do autonomije razuma u granicama iz¬ 
kustva. Preokret od spoznajne i moralne autonomije razuma 
prema »vitalnom« sloju čovjeka, prema njegovoj nagonskoj 


(voljnoj) prirodi, obilježuje Nietzsche kao najuplivniji pred¬ 
stavnik relativizma, zapravo vriednostnog nihilizma, u spo¬ 
znaji i moralu i religiji. Smisao kulture postaje stvaranje dio- 
nizijskog čovjeka (nadčovjeka) po jačanju volje za moć. I dr¬ 
žava je sredstvo za obrazovanje nadčovjeka (protivno nego u 
Platonovoj državi). Nietzsche ide tako u red modernih filo¬ 
zofa, koji negacijom obsolutnih vriednosti utječu na suvre¬ 
menu sociologiju. Darvinistička je biologija uniela u filozo¬ 
firanje o životu pojmove prirodnog izbira i prilagođivanja, te 
je bioložka ova zakonitost postala normativnom za voljnu 
djelatnost; — i upravo taj prielaz u vrednovanje života na 
osnovu bioložke zakonitosti obilježuje filozofski stav biolo- 
gizma. Spencer je na biologiji izgradio etiku i socialnu poli¬ 
tiku. Po njoj se družtveni život razvija prirodnim izbirom u 
nezavisnom natjecanju, gdje nadvladava kapitalizam. Pro¬ 
tivno tom individualističkom shvaćanju demokracije, sociali- 
stička je demokracija — također na stajalištu biologizma — 
zabacila kapitalizam kao prirodno jači činbenik u životnoj 
borbi. Neki su opet Nietzscheov »gospodski« moral individua- 
lističke aristokracije »socializirali« u ideji nadjačavanja družt- 
venih cjelina (rasnih, narodnih). Upozoravajući na to družt- 
veno oblikovanje, želimo (s Rickertom) naglasiti utjecaj filo¬ 
zofskih misli na poviestno zbivanje — kao predmet filozof¬ 
ske refleksije i kritike, koja će u tom pravcu kulturnosocial- 
nog razumievanja sliediti druge metode, nego što su one, ko¬ 
jima se služi poviestničko prikazivanje i čisto teoretsko raz¬ 
pravljanje. 

I marksistički je materializam nazor o smislu života i 
baš kao takav postaje činbenikom kulturnosocialnog zbiva¬ 
nja. Na filozofijskom se području sukobljuje s nazorom, koji 
i ova knjiga zastupa, a to je vriednostno-teoretski (aksioložki) 
spiritualizam i objektivizam. Njega opravdati, to znači omo¬ 
gućiti pravo na obstanak moralnom i religijskom oblikovanju 
života, pojedinačno i u dinamici poviestnog razvoja. Ne samo 
što opravdanjem našega nazora dobiva moral i religija kul¬ 
turno pravo na obstanak, nego život po tim kulturnim vrjed¬ 
notama postaje bezuvjetna dužnost. U njezinoj oživotvorbi 
vidimo izlaz iz suvremene, nesumnjivo poviestne krize čovje¬ 
čanstva. 

Filozofijska kriza izbija iz suprotnosti, napetosti, izklju- 
čivosti heraklitovskog i elejskog elementa: šarolika punina ži- 

votnog razvoja i jednolična ukočenost razumske formacije u 
međusobnoj razstavi i osami stvorile su krizu. Izazvali su je 
filozofi s jedne i s druge ekstremne, ekskluzivističke strane, 

u najnovijem razdoblju filozofije napose zastupnici natu- 
ralizma, filozofije života. Izlaz iz krize nalazi Joel izpravno u 
tome, što je »život više nego bezkrajna struja, nego miena i 
pieinaka, nego šarolikost i punina, više nego moć, polet i 
opojnost, život je također poredak; jer život je organičan. 
Život treba za slobodu također vezanje, za variaciju također 
konstantnost. Jer sav život živi samo kao organizam, t. j. u 
konstituiranju poredka. A upravo poredak znači smisao ra¬ 
zuma . . . Život misli i mišljenje živi. U životu se oblikuje, 
realizira mišljenje, u mišljenju se idealizira, osvješćuje život. 
I zato ne smije mišljenje lebdjeti nad životom kao prazni ob¬ 
lik abstrakcije, niti život čekati na mišljenje kao tupi ostatak 
i niemi sadržaj . . .« I kultura se sastoji u organiziranju ili (po 
Wundtu) u stvaralačkoj sintezi. U njoj »mora biti središnja 
točka za oblikovanje nazora o svietu, kako ga traži i treba da¬ 
našnja naša nepregledno mnogostruka i razkidana kultura« 
(Windelbanđ). Stvaralačka je sinteza ne samo princip razu¬ 
ma, nego i zakon života. Ta se sinteza očituje i u družtvenom 
životu, gdje individualizam i socializam traže ravnotežu u 
državnom organizmu, koji zaštićuje samostalnost članova u 
cjelini, slobodu u jedinstvu. Samo takav filozofski nazor, koji 
se izgrađuje na organiziranju (suprot mehanizmu), koji spaja 
mišljenje i život, može značiti izlaz iz sadašnje krize kulture. 

Naš stav prema novijim kulturnofilozofskim strujanjima 
označen je (1.) kritikom vriednostnog relativizma i (2.) oprav¬ 
davanjem našeg nazora o životu. 

Početkom ovog stoljeća bio je u modi Haeckel. Populari¬ 
zacija materialističkog monizma — osobito u pitanju podrietla 
čovjeka od majmuna — zahvatila je »naprednu« omladinu u 
tolikoj mjeri, da su religiozan i neinteligentan postali u sao¬ 
braćaju istoznačni pojmovi. Ovaj je naturalistički duh vremena 
dopro iz prošlog stoljeća (Btichner, Vogt. . .) i čak još iz osam¬ 
naestog, preporodom prirodnih znanosti. Kult razuma značio 
je onda kult mehanističkog shvaćanja prirode i života. Priro- 
đoznanstveni »racionalizam« bio je negacija sv*ike metafizike, 
posebno teističke. Istodobno je pokret za »etičku kulturu« na¬ 
stojao popularizirati etički nazor bez religije. Podjedno je 
stao zahvatati šire slojeve marksistički materializam. To se je 


stanje izpred prošlog svjetskog rata donekle izmienilo nakon 
rata, ukoliko je preoteo mah »romanticizam« — ne kao kon¬ 
templativno prilaženje božanstvu i kao fatalističko povlačenje 
u duševnu samoću nedjelatnog snatrenja s prezirom »racio¬ 
nalnog« (u smislu proračunanog, koristoljubivog) nazora o ži¬ 
votu, nego kao skepsa prema životnoj vriednosti znanstveno- 
razumskog shvaćanja, a u drugu ruku kao predanost nagnuću 
i čuvstvovanju, nutarnjem osjetilu zrenja (intuicije), vjerova¬ 
nju u pozitivne snage životnog uzpona, dakle iracionalnim 
elementima filozofiranja. Tako je i »religija« bila priznata 
osnovnom snagom društvenog života, ali deformirana u raz¬ 
ličitim subjektivističkim koncepcijama. Iznikle su ideje o ira¬ 
cionalnim (nacionalnim, rasnim) vriednostima života. U rato¬ 
vanju se stalo gledati nuždno sredstvo napredka, gdje do iz¬ 
ražaja dolaze društvene sposobnosti i prednosti, koje se ra¬ 
tom osnažuju i po fizičkoj premoći odlučuju preobrazbom 
društvenog života. Iracionalno afirmiranje životne aktivnosti 
postalo je tako obilježjem suvremenog duha i odrazuje se u 
znatnom dielu književnog stvaranja. 

Dok proti naturalizmu iztičemo duhovnu stranu u vred¬ 
novanju života, t. j. zastupamo spiritualistički nazor, proti ira¬ 
cionalizmu nastojimo taj nazor razumski opravdati. 

Oba navedena smjera — naturalizam i iracionalizam — 
piemda su idejno i poviestno međusobno suprotna, imadu 
gdješto zajedničko, a možemo ih i nazvati zajednički natura- 
lizmom. Da ne bude nikoje zabune, moramo odmah upozoriti, 
da »naturalizam« može imati dvostruko značenje. Stariji je 
naturalizam mehanističko-materialistički. Suzbijati ga, znači 
u filozofiji anahronizam: mehanistički se nazor o svietu i ži¬ 
votu u znanosti preživio, pa ga danas više ne zastupaju ni pri¬ 
rodoslovci, koji su ga sredinom prošlog stoljeća obnovili, na¬ 
kon što ga je već Kant filozofijski onemogućio. Ni mrtva se 
priroda, a još manje živa ne može svesti na mehanizam. Po¬ 
znato je, doduše, da je uznapredovala civilizacija, industrija, 
tehnika, ali se pri tom mehanizirao »čovjek«. Odnemaren je 
bio čuvstveni i voljni (emocionalno-volitivni) život, a razumna 
se funkcija ograničila na izračunavanje i mjerenje statičke 
materije. Životna je dinamika ostala po strani, nije mogla 
doći na dohvat mehanistički pojmovnog (»racionalnog«) spo- 
znanja. U tako suženoj funkciji razum nije mogao postati 
filozofskim organom spoznaje. To sasvim krivo ograničenje 

razumne sposobnosti zavelo je protivnike mehanističkog na¬ 
zora, pa su »s djetetom prolili i vodu«: zabacivši mehanizirani 
razum, postali su »iracionalisti«, protivnici razuma kao spo¬ 
znajnog organa, kojim bismo kadri bili shvatiti život. Jer ži¬ 
votno se zbivanje ne da svesti na ukočenu materiju, a samo o 
njoj imademo pojmove, — tako s mehanističkim prirodoslov¬ 
cima misle također iracionalisti. Pojmovno se stvarnost ukru- 
ćuje, umrtvljuje, izkrivljuje, mehanizira. (Tu je osnovni izvor 
iracionalističkoj zabludi!) A stvarnost nije drugo nego život, 
kažu iracionalisti. Oni tumače sve (i kulturne) životne pojave 
po prirodnim zakonima — kao i mehanistički naturalisti —, 
samo što im priroda nije mehanizam, nego u njoj vladaju ži¬ 
votni zakoni. To je noviji naturalizam, koji proti mehanistič- * 

kom naturalizmu zastupa »filozofiju života«, i zato ga mo¬ 
žemo nazvati vitalistički naturalizam. Objekt filozofiranja je 
život, a u njemu je i organ filozofiranja. Život sebe doživljuje 
u čuvstvovanju, u neposrednom izkustvu, u intuiciji, dakle ira¬ 
cionalno. Intuicionistički se naturalisti (Bergson, Spengler . . .) 
oslanjaju.i na biologiju. Ovaj bioložki-prirodoslovno orienti- 
rani naturalizam nazvali smo biologizam. Stariji je naturali¬ 
zam, rekosmo, bio orientiran mehanistički-prirodoslovno, ali se 
on i bioložki oslanjao na darvinizam. Dok je tamo vladala 
misao o održanju života, noviji naturalisti (neovitalisti, mtui- 
cionisti) iztiču njegovu stvaralačku moć uzpona. Darvinisti 
(kako je spomenuto za Spencera) naglasuju borbu za životno 
održanje, gdje se pojedinac u vlastitom održanju sukobljuje s 
održanjem vrste čovjeka tako, da prirodno prilagođivanje vodi 
napokon do ravnoteže obaju održanja, do njihova skladna izjed¬ 
načenja, kad pojedinac vlastitim održanjem podupire, a ne da 
sprečava vrstno održanje. Taj se cilj postizava najmanjom upo¬ 
trebom energije. Iz ovog su prirodnog zakona onda izvedene 
bile norme spoznanja i moralnog djelovanja: spoznaja vazi, 
ukoliko ekonomski služi pojednostavljenom skupljanju pojava 
(prema Avenariusu) i koliko služi životnoj praksi (po pragma 
tizmu), a moralno je dobro, štogod služi cilju borbe za održa¬ 
nje, međusobnom izjednačenju (što je i navelo na demokratsko 
shvaćanje). Napustivši ovo tumačenje prirodne zakonitosti 
prema starijem (darvinovskom) naturalizmu, neovitalisti se 
načelno s njim slažu, da su po odnošenju s prirodnom (život¬ 
nom) zakonitošću određene norme života: životna je stvarnost 
mjerilom spoznaje, a na životu se osniva i moralna vnednost, 


t. j.' »dobro« je štogod pospješuje vitalitet, energiju života 
(Nietzsche). I religijsko je doživljavanje po svojoj strukturi 
samo emocionalno-volitivno, a po svom objektu je također 
»imanentno«. Na ovom je stajalištu životne imanencije izklju- 
čen teistički dualizam, t. j. religija i moral se ne osnivaju na 
realnom odnošenju čovjeka sa životno-transcendentnim i abso- 
lutnim osobnim Bogom. 

Proti naturalizmu ćemo logički (racionalno, zaključiva¬ 
njem) ustanoviti, da postoje bezuvjetne, od života nezavisne, 
duhovne vriednosti. Napose ćemo dokazati, kako se moralni 
smisao života osniva na religiji. 

Svoj smisao dobiva život, ukoliko predstavlja oživotvorhu 
vriednosti. Određujući životni smisao, razni filozofi daju svoje 
mišljenje, interpretaciju, nazor; tako i ovom knjigom upozna¬ 
jemo izjave pojedinih filozofa i prosuđujemo ih, da bismo uvi¬ 
djeli, tko od njih ima pravo, tko je spoznao istinu, tko je našao 
istinit odgovor na pitanje o životnom smislu — i kraj toga sami 
razmišljamo, u kojoj oživotvorbi vriednosti postaje vriedno 
živjeti. Kao da nam se pred očima otvara najveličajniji prizor 
ljudskog života — prizor, u kome mogu sudjelovati samo ljudi 
kao misaoni stvorovi, koji su kadri razmišljati o vlastitom ži¬ 
votu, tražiti putove života, ići sviestno prema nekom cilju i 
znati, kojim se putem dolazi k pravom cilju, po kome život 
dobiva najvišu vriednost ili smisao. Gledajući na toj pozornici 
života sve ljude i među njima filozofe, razbiramo veoma šaro¬ 
liku sliku, pa i zbrku uslied izgubljene smjernice i polaženja 
stranputicama, dok neki filozofi u tome nazočnom množtvu 
ukazuju na pravi put, — kojim vodi i ova knjiga. Pred nama 
kao da oživljava poviestna slika ljudskog uma, koji promatra 
cjelinu života i očituje se u razpravama raznih filozofa. Među 
njima razbiramo granicu razilaženja, kao u borbenom stavu 
stoje u suprotnosti dvie skupine: relativisti i ohjektivisti. Na 
prvoj se strani čuju razni poklici: »Tvar (materija) -— životinj¬ 
ski nagon (animalnost) — život (vita, bios) — narav, priroda 
(natura)«. Pojedini ovi skupovi čine zajednicu relativističkih 
filozofa. Materialisti tvrde, da sve, štogod eksistira, nije drugo 
nego materija; poviestni se život osniva na ekonomskom raz¬ 
voju; sva su kulturna dobra (znanost, moral, religija . . .) plod 
materialne nuždnosti: — sve je u životu relativno ili ovisno o 
materialnim uvjetima borbe za obstanak. Drugi opet iztiču ani¬ 
malnost: u čovjeku vlada samo životinjski (osjetilni) nagon, a 

kultura je njegova nadgradnja; čovjek je samo razvijenija ži¬ 
votinja; istina, dobrota i sve su druge vrjednote relativne, 
osnivaju se na sili nagona; sve, što nagonski vriedi, čini 
smisao života. Slično izvikuju i treći (biologisti, vitalisti): život 
ima svoje zakone, u njemu izvire nagonska volja za moć; život 
se sam po sebi usavršuje; istina i dobrota se ravna prema ži¬ 
votu; sve vriednosti važe samo s obzirom na (relate ad) život, 
ovisno o njemu, a ne neovisno ili objektivno; čovjek neka radi, 
što mu je koristno, neka u sebi jača život, ne treba se ravnati 
po normama, koje su o životu neovisne, jer tih i nema. Sve su 
to naturalisti, koji u čovjeku vide samo dio prirode, a ne vide 
u njemu sposobnost duha, koji bi vladao nad prirodom po nor¬ 
mativnim (postulativnim) idejama (istinito, pravedno, liepo. . .), 
jer te su ideje — kao nešto bezuvjetno, absolutno, objektivno 
— samo fikcije; te vrjednote ne postoje izvan životnog razvoja, 
one važe samo s obzirom na život, relativno. Svi ti relativisti 
izvikuju: »Nema Boga, Bog je mrtav; vjera u Boga (religija) 
može nekom biti koristna; ne, ona je štetna, opium; nastala je 
iz nagona, straha, kapitalizma; nema morala, koji bi važio za 
sve ljude, iznad svih životnih okolnosti; nitko nije odgovoran 
moralnom zakonu, koji bi vladao iznad prava jačega, iznad 
koristoljublja; pogotovo nema moralnih posljedica u izasmrt- 
nom životu, jer njega i nema; nema slobode, kojom bi čovjek 
obuzdavao svoju prirodu i upravljao družtvenim životom; sav 
je život sudbina, fatum, čovjek ne može samomu sebi određivati 
životni smisao«. — S protivne pak strane vidimo objektiviste, 
počevši od Sokrata, Platona, Aristotela i dalje do suvremenih 
filozofa i svih ljudi, koji ne misle i ne živu kao relativisti. Ni 
svi se objektivisti, doduše, ne slažu u svim pitanjima, ne zastu¬ 
paju isti nazor o smislu života, ali u jednom se podudaraju: 
ima takvih vriednosti, koje važe absolutno, objektivno, bez¬ 
uvjetno, neovisno o prirodi, životu, nagonu, materiji; te su 
vriednosti nematerialne ili duhovne (spiritualne). Kao nosilac 
tih vriednosti čovjek se može i mora po njima ravnati, one su 
za život mjerodavne, upućuju čovjeka, kako treba misliti, da bi 
imao objektivnu spoznaju, kako bezuvjetno treba raditi (htjeti 
ili ne htjeti), da bi postao moralno vriedan, po čemu se i užbi- 
ljuje životni smisao. U tome se svi slažu i prema toj orientaciji 
živu. Filozofi taj nazor obrazlažu, dokazuju, opravdavaju — i 
u tome se razilaze. Donekle su sporazumni, da vriednostno 
doživljavanje nije samo iracionalno (čuvstveno, intuitivno), kako 

misle relativisti, nego da možemo misaono (razumski, racio¬ 
nalno, intelektualno) prevladati skepsu i kritički steći sigur¬ 
nost o postojanju objektivnih vriednosti. O tom se spoznaj¬ 
nom organu ne slažu. Razilaze se u pitanjima o slobodi, bez- 
smrtnosti duše i o Bogu. Neki, kojima se priključujemo, osni¬ 
vaju moralni zakon na religiji, na čovjekovoj ovisnosti o Bogu. 

Kod svih ima filozofija jedno zajedničko obilježje: ona je 
antropoložka, koliko obuhvata čovjeka (anthropos) po svima 
njegovim životnim ođnošajima. Ali treba pripaziti na dvoznač- 
nost izraza »antropoložki«: objektivisti ne zastupaju antropo- 
ložki nazor u smislu, kako se obično uzima, naime kao sino¬ 
nim relativizmu ili nazoru, koji priznaje vriednosti samo s 
obzirom na čovjeka, a ne o njemu neovisno. Objektivisti, na¬ 
protiv, priznaju neovisne vriednosti, ali im je filozofija antro¬ 
položka kao i relativistima, jer svi zajedno promatraju životnu 
cjelinu čovjekovu. Stoga ćemo reći, da je drugčija antropo¬ 
logija relativističkih filozofa, negoli objektivističkih. Dok prvi 
vide smisao života u bioložkom (vitalnom, animalnom) čovjeku, 
drugi u spiritualnom čovjeku, koliko je obvezan kultivirati 
svoju animalnu prirodu i tako u sebi stvarati čovječnost (hu¬ 
manost). Upravo humaniziranje čovjeka znači onu životvornu 
funkciju, koju ima objektivistička antropologija. Tako je, pri¬ 
mjerice, i Platonova nauka o državi upravljena prema tom 
najvišem cilju: nije Platonovo shvaćanje o državi »totalitarno« 
u tom smislu, da bi dobrobit države bila konačna svrha poje¬ 
dinaca, nego je i država sredstvo, koje sve državljane privodi 
ostvarenju čovječnosti po neprolaznim vrjednotama (»vječnim 
idejama«) pravde, srčanosti, umjerenosti. Ali »platonizam« 
nije istoznačan s objektivizmom, pa mi svojim objektivistič- 
kim nazorom i ne sliedimo Platona. S njim nas veže spoznaja, 
da životu daju smisao absolutne vrjednote. Kao što je on (sa 
Sokratom) u tom pravcu usmjerivao život proti sofistima, 
suvremeni objektivisti čine isto proti novovjekovnim relativi¬ 
stima s ogromnim napredkom u kritičkom aparatu, kako 
ga je do danas stvorio poviestni razvoj filozofije. Ali na pozor¬ 
nici čovječanstva jedinstveno odjekuje glas naše filozofije, koja 
u suvremenoj krizi, izazvanoj relativizmom, upućuje čovjeka 
prema humanizaciji života. 

U najobsežnijoj sintezi naš pogled na čovjeka ponire 
u dubinu tajnovite zamršenosti njegova života, gdje je sa ži¬ 
votinjskom prirodom jedinstveno povezan neugasiv poziv svie- 

sti na ostvarenje čovječtva, koje nam daje prvenstveni položaj 
u kozmosu. Svaki i nezapaženi život, kao i sva poviest roda 
ljudskoga, polazi tako ovim putem k oživotvorbi neprolaznog 
smisla u pobožanstvenju čovjeka. Ako je to istina, ne možemo 
je osloniti na »mistiku«, nego na misaono opravdanje, — a to 
i jest zadatak ove knjige. 

U filozofiju'upućeni mogao bi očekivati, da će se knjiga 
ograničiti na teoretsko izlaganje teističke etike, koja smisao 
života nalazi u pobožanstvenju čovjeka (što sa kršćanskog sta¬ 
jališta dobiva nadnaravno značenje). Ali bez obzira na sustavnu 
opravdanost te etike mi želimo njezino opravdanje izvesti 
iz samog života — i u tom leži metodička osobitost našeg 
razmatranja. 

Može se živjeti i dobro i zlo, a oživotvorbu »dobroga« mo¬ 
žemo nazvati smislom života, ako je izključeno svako zlo, jer 
po zlu biva ugrožen životni smisao. Stoga se pita: što je za čo¬ 
vjeka takvo dobro, da po njemu biva odstranjeno zlo? Čovjek 
ima razna nagnuća, može težiti za različnim dobrima, pa će 
zato u oživotvorbi stanovitog dobra vidjeti životni smisao samo 
onda, ako s tom oživotvorbom nije skopčano neko zlo. Pojedinac 
može ne vidjeti to zlo, nego samo dotično dobro, može ne pri¬ 
znavati zlo, ne obazirati se na nj i polučivati željeno dobro kao 
svoj životni smisao, i ako se time nanosi neko zlo, bilo tome 
pojedincu (kad mu to i nije svjestito), -bilo nekom drugome. 
Konkretno: netko vidi životno dobro u tome, da uživa u bo¬ 
gatstvu i hoće to postići krađom i umorstvom, što za drugoga 
znači zlo, koliko biva lišen života, ali i za samog počinitelja 
znači zlo, — ako su krađa i umorstvo zli čini unatoč tome, što 
služe dotičnom dobru kao cilju. Da li taj cilj »posvećuje« sred¬ 
stva, ili su ona sama po sebi zla? Drugi primjer: u ratovanju 
je cilj pobjeda, ali ne samo što pojam pobjede još sam po 
sebi ne izključuje mogućnost zla, nego je i pitanje, da li su 
pod vidom toga cilja dopuštena zla, koja su poznata kao ne¬ 
pravda, barbarstva, gaženje prava na samosvojni život naroda 
i t. d. Jesu li to doista zla, koja se ne mogu opravdati željenim 
ciljem? 

Sva su nam ta zla poznata kao ćudoredna (moralna) zla i 
zato se pita: da li je u družtvenim odnošajima ostvaren životni 
smisao, ako u njima vladaju moralna zla? Kako se oblikuje 
družtveni život na osnovu moralnog zla odnosno dobra? Da h 

moralna zla nanose zle posljedice družtvenom životu, i da li 
moralna dobra uvjetuju dobrobit skupnog života? 

Odtuda polazi neizravno opravdanje moralnog zakona; 
on je temeljni kamen u izgradnji družtveno smislenog života. 
Njegova funkcija .u održanju i naprednom razvoju družtvenog 
života, u ravnoteži dobara unutar družtvenih odnošaja, pred¬ 
metom je našeg razmatranja, koje će opravdati našu tezu, da 
blagostanje zajedničkog života zavisi od oživotvorbe moralnog 
zakon a, Pa kako. je u blagostanju (sreći) po prirodnom zakonu 
ljudskog teženja izražen cilj života, moralni zakon dobiva time 
funkciju reguliranja, svih životnih težnja i voljnih nastojanja. 
U prirodi se čovjeka odrazu je na taj način kulturni smisao 
života. Stoga će nam analiza socialnog života s moralnog gle¬ 
dišta ne samo osvietliti njegovu kulturnu vriednost, nego će 
nam ujedno služiti dokazom, da je obstanak socialnog života 
uvjetovan provedbom moralnog zakona. A time je opravdano 
njegovo bezuvjetno važenje u pravcu socialno smislenog života. 
To pak znači, da je moralni zakon smjerodavan za kultu rno - 
socialni razvoj poviestnog života. 

Nije time naš zadatak još dovršen. Dotuda je ustanovljeno, 
da se na moralnom zakonu osniva družtveno blagostanje, t. j. 
da su njime zaštićeni probitci pojedinaca unutar jedne zajed¬ 
nice, kao i probitci jedne zajednice spram druge — utoliko, 
što su moralnim, zakonom bezuvjetno zabranjena ona zlodjela, 
kojima je ugrožen probitak (dobrobit) drugih ljudi. Ali zar 
odustajanje od zlodjela ne znači zapreku oživotvorbi dobra, 
koje sebi netko postavlja ciljem života? Ne će li taj pitati: 
zašto je moralni zakon bezuvjetno obvezatan? Nije li njegovo 
važenje ovisno o interesu zajednice? Nije li, prema tome, nje¬ 
govo važenje samo uvjetno, koliko će ga neki subjekt (poje¬ 
dinačno ili skupno) htjeti uzeti u obzir? 

U ovoj najkritičnijoj situaciji po obstanak moralnog za¬ 
kona izvire za određivanje životnog smisla odlučno pitanje. 
Treba opravdati bezuvjetnost njegova važenja. Tu je sad prie- 
laz na religiju. Mi ćemo utvrditi osnovanost moralnog zakona 
u religiji, U životnom odnošaju s Bogom — i tako će sva mo¬ 
ralna vriednost života biti povezana s oživotvorbom onog 
dobra kao životnog cilja, koji je Božjim zakonom čovjeku odre¬ 
đen. Ne, samo da je time moralna dobrota dobila opravdanje 
svoga bezuvjetnog važenja, nego je njezin Zakonodavac, po 

njoj odredio i smisao čovjekova života, — njegovo pobožan- 
stvenje. 

Ne polazimo dakle od kršćanstva, ni od metafizike (teodi- 
ce j e )> promatranjem života uzpinjemo se k religijski-moral- 
nom smislu života. Na ovom putu sustavno metodičkog filozo¬ 
firanja izgrađujemo životni nazor, koji nam ima služiti smjer¬ 
nicom orientiranja u suvremenom stvaranju budućnosti. 

Bilo bi naivno upozoravati, da filozofiranjem tražimo 
nešto više od »originalnosti«; rješavanje životne problematike 
traži spoznaju istine. Tražiti i nalaziti istinu možemđ' na razne 
načine, pa stoga se originalnost ne mora nalaziti u samom re¬ 
zultatu iztraživanja, nego u prilaženju k njemu novim pogle¬ 
dima na predmet iztraživanja i novim putovima kritičke re¬ 
fleksije. Knjiga, osim toga, hoće tegotnost ovih putova didak¬ 
tički olakšati time, da u kraćim odlomcima pruža čitaocu gra¬ 
divo, koje je kadro privući pažnju i omogućiti filozofiranje bez 
osobite predhodne spreme na tom području. Uvodno ovdje 
zacrtani okvir toga filozofiranja možda je uslied konciznosti 
teže pristupan, pa je stoga potrebno izučavanje knjige; uvod 
je imao samo da označi cilj izučavanja i time da upozori na 
aktuelnost knjige. Dok jedni danas traže izlaz iz sveobće krize 
pozivanjem na moral, pa to naglašavanje dobiva prizvuk pro- 
mičbe ili čak izgled licemjerstva usred na j nemoralni je stvar¬ 
nosti, u toj pomutnji sviesti i kaosu družtvenog života hoće 
ova knjiga zahvatiti u tok suvremene borbe kulturnim sred¬ 
stvom obrazovanja umne volje, koja je jedina kadra izbaviti 
sviet od pada u nekulturan život i povesti ga sigurnim putem 
k preuređenju dosadašnjih odnošaja na temelju moralnog do¬ 
stojanstva čovjeka. 

U knjizi, dakle, nije »školska mudrost« za malobrojne za- 
nimaoce, ona je poziv na život, u njoj je proglas na sve ljude, 
da moraju biti moralno vriedni, valjani, pošteni, značajni — 
i u njoj se kaže ,zašto to moraju biti. Ne samo »kaže«, nego se 
to dokazuje tako, da će ljubitelj istine crpsti odtuda sigurnu 
spoznaju, koja je kadra pokrenuti voljne snage za provedbu 
najvišeg cilja, za koji je vriedno, da ovdje živimo. Kulturan 
biva čovjek po tome, koliko duha unosi u život. To je istina, 
koja će preživjeti sve materializme. Samo duhovan čovjek 
može u zanosu za moralne ideale —. prez-revši egoizam, mla¬ 
kost, neodlučnost, nizkost, puzavost, dvoličnost i sve nakazne 

elemente života — posvetiti se borbi za buduće čovječanstvo, 
koje će živjeti ljepše i bolje nego danas. Tko vjeruje u ostva- 
rivost moralno visokog života, ne plaši se, da bi to bila utopija, 
jer bi onda i čovjek bio monstrum, a život absurd. Ova 
knjiga hoće da bude spas od toga nihilizma. I tkogod — zvao 
se kako mu drago — pristupi ovoj borbi proti hidri družtve¬ 
nog nemorala, naš je suborac za bolju budućnost. 


* 



Danas, dok ovo pišem (na Duhove 1944.), svaki je poje¬ 
dinac, barem u našem životnom prostoru, uslied ratnih nečo- 
vječtva u takvoj situaciji, da mu se život produljuje od danas 
do sutra, kao da svakog dana iznova počinje živjeti, ne znajući, 
da li mu nije još danas dosuđen svršetak, pa je ta tjeskoba 
i onome, tko je inače svojim zanimanjem ograničen na tok 
svagdašnjice, kadra biti pobudom za razumievanje pitanja o 
smislu života. Stoga bi nerazumievanje za ovu knjigu značilo 
produbljivanje sadašnje krize. U njezine (ne posve nebitne) 
značajke ide i ta, što intelektualna »elita« dobrim dielom samo 
naglasuje potrebu izlaza iz krize — bez volje, da tom problemu 
posveti potrebnu pažnju. Ipak nas optimizam, kojim je knjiga 
pi odahnuta, ne ostavlja ni na početku, kada je predajemo 
čitaocima, koji su voljni surađivati na mučnom utiranju pu¬ 
tova k boljem životu. Nama, koji prilazimo kraju životnih 
briga i nastojanja oko usavršenja čovječtva u nama samima, 
pada u dio najviši zadatak umom prosvietljena čovjeka, da 
to nastojanje prepustimo daljnjoj generaciji — s onim puto¬ 
kazima, koji su se nama objavili po tamnim prolazima života 

do onih uzpona, gdje se otvara jasan i svietao vidik na smisao 
života. 

Ak ° , nam Se na tom vidiku ukazuje lik Isusa Krista kao 
lješenje životnog problema, nije to plod odgoja, najmanje ma- 
štanja, a niti rezultat uvida u kulturno značenje poviestne po¬ 
jave Kristove, nego kritičkim iztraživanjem stečena spoznaja, 
da je u Kristu božanski izvor života, osnov našem pobožan- 
stvenju. Ta je spoznaja zapravo plod apologetskog iztraživanja, 
kome su u 6voj knjizi postavljeni filozofijski temelji. Prema 
svome kulturno-socialnom zadatku, knjiga će uočiti i životno 
značenje kršćanstva, — ne samo koliko se po njemu pojedi- 

2 Smisao života \ n 


načno polazi k oživotvorbi nadnaravno životnog smisla, nego 
i s obzirom na moralno-socialnu njegovu funkciju u konkret¬ 
nim oblicima života. Upravo po konkretnoj svezi s družtvenim 
oblicima dobivaju najabstraktnija naša razmatranja svoju ži¬ 
votnu sadržajnost i potvrdu svoje opravdanosti. Tako biva 
očit zahvat filozofskog duha u razvoj života, u čemu i jest kul¬ 
turni smisao filozofije. 

PRVO POGLAVLJE 


ŽIVOTINJSKA PRIRODA U ČOVJEKU 

Ljudi nastoje sebi život poboljšati, kako bi živjeli u zado¬ 
voljstvu. U tome odprilike nalaze sav smisao života: biti sre¬ 
tan. A u čemu je sreća? Nesretnim se smatra, koga prate zla 
u životu. Sreća je u posjedovanju svakog dobra za život. Može 
li čovjek postići sva dobra — i koja su ta dobra? 

Neka su dobra čovjeku potrebna za život, za njegovo odr¬ 
žanje, na pr. hrana i piće, stan i odielo, napose zdravlje. Čo¬ 
vjek može imati težke i dugotrajne bolesti, koje zadaju mnoge 
boli, čine život mučnim i nesnosnim, pa kad se povrati zdrav¬ 
lje, čovjek tek nakon izkustva uviđa, kako ono vrieđi za ži¬ 
vot. Bez hrane, bez stana i odiela i bez drugih životnih do¬ 
bara biva život mukotrpan; zato ljudi nastoje barem neka do¬ 
bra postići, kad ne mogu izpuniti sve svoje želje i tako postati 
sretni. To je i nemoguće, jer je život vremenski ograničen, 
svršava smrću, a već za-života je uživanje dobara svakojako 
ograničeno. Neka dobra ima čovjek od prirode, na pr. oči i 
sposobnost gledanja (vid), sluh i druga osjetila. Kad bi od ro¬ 
đenja sliepac nakon mnogo godina progledao, i te kako bi 
znao cieniti taj životni dar i bio bi darovatelju zahvalan, jer 
je izkusio, kakvo je zlo sljepoća. Da je netko bez ruku i bez 
nogu, kako bi mu težak bio život i kako bi kliktao od sreće, 
da mu tko dade sposobnost kretanja! Kad bi netko iz tam¬ 
nice, u kojoj je. godinama bio gladan i bolestan, izišao na 
svietlo i slobodu, s kolikim bi zanosom pozdravio taj novi 
život! 

I životinje imadu tjelesne potrebe života, i one teže za 
dobrima, a mogu ih zadesiti zla. Životinje, doduše, nagonski 
traže dobra, dok čovjek može o njima misliti, prosuđivati, da 

li je nešto uistinu dobro ili zlo, može razmišljanjem prona¬ 
laziti i stvarati razna sredstva, koja voljno upotrebljava za 
postignuće željenog cilja. Tako je došlo i do civilizacije. Čo¬ 
vjek je naime sposoban (mišljenjem i voljom) gospodariti pri¬ 
rodom, izkorišćivati prirodne sile; izumio je munjovod, uru, 
električne naprave, željeznicu, parobrod i nebrojeno 
sredstava, koja služe unapređenju života, podizanju životne 
razine u cilju poboljšanja životne eksistencije. Čovjek time u 
neku ruku »kultivira« prirodu, svojom voljom ju svrhovito 
udešava, oblikuje, — ali je pri tom ipak o njoj ovisan, vezan 
je na prirodu i njezinu zakonitost. Osim toga, čovjek u tome 
svom nastojanju i radu ne prekoračuje probitke samoga ži¬ 
vota, ne prelazi okvir životinjstva (animalnosti), koliko u ob¬ 
zir dolazi dobrobit tjelesno-duševnog (materialno-psihičkog) 
života. 

Oba ova momenta treba dobro uočiti! Čovjek je 1. vezan 
na tjelesnu prirodu, kad hoće postići neka životna (vitalna) 
dobra, i 2. ova su dobra po tome upravo »dobra« (bilo da su 
potrebna, koristna ili ugodna), što odgovaraju animalnom ži¬ 
votu, primjerena su tjelesno-životnoj eksistenciji, služe pro¬ 
bitku čovjeka, koliko živi poput drugih životinja. Čovjek je 
po ovoj sferi dobara dionikom životinjskog »carstva«, pripada 
tjelesno-duševnom svietu, podvrgnut je nuždnom (nagon¬ 
skom) doživljavanju, kao što je zakonskom zbivanju podvrg¬ 
nuta sva priroda (natura). Čovjek je u tom okviru animalno- 
naturalno biće, pa ja takova i sfera onih dobara, kojih vried- 
nost dolazi u obzir za animalno-naturalni život. Unutar nje¬ 
gove materialne prirode postoje za čovjeka animalne, vitalne 
vriednosti. 


DUHOVNA SFERA ŽIVOTA 

Sad pristupimo jednom novom, za naše daljnje razumie- 
vanje veoma važnom odsjeku života. 

Navedenim (animalnim, vitalnim) dobrima nisu izcrp- 
ljena sva dobra. U našoj sviesti postoje još neka druga dobra, 
koja se od prvih razlikuju — i to baš glede oba iztaknuta mo¬ 
menta, kojima smo obilježili animalna dobra. To jest, ima i 
takvih dobara, koja čovjek 1; ne postizava po nagonskom 


20 


usilju, i 2. kojih vriednost ne dolazi u obzir za animalno- 
naturalni život. Koja su ta dobra? 

Kad čovjek ne bi sposoban bio spoznavati istinu, nego bi 
morao o svemu biti u neznanju, u neizvjestnosti, u zabludi, to 
bi bilo zlo, a suprotno je tome dobro, da je čovjek kadar znati 
za istinu, spoznavati ju. Svi ljudi od naravi teže za spoznajom, 
kaže Aristotel. Spoznaja je, dakako, potrebna za život, čovjek 
bez nje ne bi mogao oživotvoriti ni svoju tjelesno-eksistenci- 
alnu dobrobit, ali ona vriedi ne samo pod vidom animalno- 
naturalnog života, ne samo za njegove probitke, nego je spo¬ 
znaja. istine po sebi jedna vriednost, bez obzira na animalnost. 
Spoznajna se dakle vriednost ne nalazi u sferi navedenih »ma- 
terialnih« vriednosti, ona ulazi u zasebnu vriednostnu sferu, 
koju nazovimo bezmaterialna ili duhovna (spiritualna) sfera. 
Kod životinja ne nalazimo ove spoznajne sposobnosti, one 
nisu kadre razlikovati istinu od neistine, nemaju sposobnosti 
spoznajnog vrednovanja. Po ovoj se sposobnosti čovjek izdiže 
nad životinjsko-prirodni životni sloj; po spoznajnoj vriednosti 
biva čovjek vrstno (specifično) različan od animalno vrieđ- 
nostnog života, biva nosiocem nove vriednostne sfere, koju 
nazovimo čovječnost (humanost). U traženju spoznaje, u po- 
lučivanju istine, sastoji se (u pravom, užem smislu) kulturna 
djelatnost. Ona znači oživotvorbu duhovnih vriednosti. Na 
spoznajno-kulturnom području stvorio je čovjek razne zna¬ 
nosti. 

Spoznajna vriednost nije jedina u sferi duhovnih vried¬ 
nosti. Ljudi imadu savjest, kojom razlikuju dobre i zle voljne 
čine — i to tako razlikuju, da su zli čini bezuvjetno zabra¬ 
njeni. Ta je razlika ćudoredne (moralne) naravi, i zato ka¬ 
žemo, da su neki čini ćudoredno dobri, drugi u ćudorednom 
smislu zli. Upravo po tome, što je čovjek bezuvjetno obave¬ 
zan činiti dobro i ne činiti zlo, očito je, da moralna vriednost 
ne vodi računa o probitcima animalnog života; čovjek ne 
smije počiniti zlodjelo, sve kad bi njime postigao neko dobro 
u animalnom pogledu, t. j. čovjek se mora voljno oprieti želji 
za dobrom, kojim se povređuje moralni zakon. To pak znači, 
da čovjek u moralnom nastojanju nije nuždno ovisan o na¬ 
gonskim pobudama za postizanjem »materialnih« dobara. I 
moralne su dakle vriednosti duhovne. U osvajanju životnih 
dobara, u nastojanju oko polučivanja materialnog blagosta- 

nja nastaju sukobi, životna borba, čovjek je čovjeku grabež¬ 
ljiv vuk, — a iznad ovog životinjskog sloja uviđa čovjek ću¬ 
dorednu dobrotu kao onu duhovnu vriednost, prema kojoj je 
pozvan, da ne živi poput životinje, bez obzira na ćudoređe, 
nego da po ćudorednoj dobroti u sebi oblikuje čovječnost, ili 
da u sebi kultivira ćudorednu ličnost. 

Osim toga, čovjek je sposoban u sferi duhovnosti doživ¬ 
ljavati također ljepotne vriednosti, što ga čini kulturnim u 
estetskom smislu. 

Napokon, čovjek ima sviest o Bogu, te je sposoban pri¬ 
znavati svoju životnu ovisnost o njemu i dužnost bogoštovlja, 
t. j. sposoban je za religioznost. Predanost Bogu, voljno uje¬ 
dinjenje s Bogom može čovjeku biti najvišom svetinjom, naj¬ 
vrednijim ciljem života. Od životinjstva se tako može čovjek 
usmjeriti prema pobožanstvenju kao najvišem idealu svoga 

duhovnog pregnuća. — v 

Time smo zacrtali neke životne oblike, u kojima čovjek 

može tražiti svoj životni smisao. Utirali smo put razumieva- 
nju života, pripravljali smo čitaoca za životnu onentaciju. A 
šta to znači? Konkretno rečeno: to znači snalaziti se u današ¬ 
njem bezpuću, na suvremenom olujnom valu života, usred 
pometnje uma i bestialne opakosti, na ruševinama nebrojenih 
dobara, slomljenih života, ugasle sreće i moralne propasti. 
Nije li to najdublja kriza čovječanstva! I zar nije filozofija 
čovjeku najveći dobrotvor, kad mu hoće pružiti pomoć u tjes- 
kobnom času poviesti i kad mu hoće spasiti budući život! 

Kako ćemo to izvesti iz dosadašnjeg objašnjenja? 


NATURALISTI I ŠPIRITUALISTI 
RELATIVNE I ABSOLUTNE VRIEDNOSTI 

Iz navedenog razmatranja možemo razabrati, da se u ži¬ 
votu čovjeka ujedinjuju dvie vriednostne sfere: animalna 
(vitalna, naturalna, materialna) i spiritualna (humana, kultur¬ 
na). Ovu činjenicu nitko u filozofiji ne poriče — tako dugo, 
dok samo razlikujemo jednu sferu od druge. Razlaz među fi¬ 
lozofima nastaje na pitanju: da li su duhovne vriednosti ne¬ 
zavisne od animalnih (i u tom značenju upravo »duhovne«). 
Naturalisti to poriču, dok spiritualisti tvrde, da jesu neza¬ 
visne. Ako doista jesu, treba to dokazati, opravdati. 


Time smo stupili na razkršće, pred dva puta, teoretski 
rečeno, mi stojimo pred alternativom: ili se sve vriednosti 
osnivaju na animalnoj prirodi čovjeka, ili imade i duhovnih 
vriednosti, koje su nezavisne od animalnog života. Nadalje, 
ako ima duhovnih vriednosti: ili su one ovisne o (duhovnom) 
subjektu, ili su o njemu neovisne (objektivne, absolutne). U 
odgovoru na ovu drugu alternativu leži opravdanje duhovnih 
vriednosti, t. j. kad se (prema prvoj alternativi) izpostavilo, 
da uistinu postoje neanimalne vriednosti, treba izpitati, da li 
se one osnivaju na samom subjektu (čovjeku), da li postoje 
samo ovisno o njemu, — ili neovisno. Ako je prvo, sve su 
vriednosti relativne ili subjektivne, važe s obzirom na subjekt, 
ako drugo, one su objektivne ili absolutne, važe neovisno o 
subjektu.* 

Odrediti smisao života na osnovu stanovitih vriednosti, 
to je bez sumnje najvažniji zadatak u sadašnjem poviestnom 
zbivanju. Na pitanju o životnom smislu ima se naime odlučiti, 
da li je čovjek i sav njegov družtveni život rezultanta »pri¬ 
rodnog« zbivanja, ili je on sposoban i pozvan, da voljno za¬ 
hvata u tiek života, t. j. da ga upravlja prema objektivnim 
vriednostima kao idealima svoga nastojanja. 

Opravdati onaj smisao, koji moramo oživotvoriti u cilju 
preobrazbe sadašnjeg družtvenog stanja za vriedniju buduć¬ 
nost, to je zadatak ove knjige. Ona će obrazložiti, da se smi¬ 
sao života osniva na moralnim vriednostima. To će nam služiti 
mjerilom za prosuđivanje suvremene kulturne situacije i 
ujedno putokazom za smisleno usmjerivanje družtvenog ži¬ 
vota. A kako je pitanje moralnosti teoretski povezano s pro¬ 
blemom religije, i kako je taj problem upravo aktuelan za 
suvremeni život, u tome će se pravcu uglavnom kretati naše 


* Neki na brzu ruku tvrde, da se zadatak i smisao naše eksistencije 
sastoji u tome, što se čovjek »nadvija« nad sferu animalnosti, što »izlazi« 
iz te sfere, što se iz nje »izdvaja« i tako »ulazi« u sferu humanosti. Ali 
treba dokazati, da. je u tome doista smisao života. Netko bi mogao iz te 
sfere izlučiti stanovite vriednosti (na pr. religioznu); a u pitanju hierar- 
hije vriednosti mogao bi netko moralnu vriednost podrediti nekoj višoj 
vriednosti; uostalom, sve vriednosti ne dolaze jednako u obzir za smisao 
života. 

Kad se pita, koji je smisao života, ne dolazi ni to u obzir, da li u 
borbi dvostruke naše naravi (animalne i humane) »prevladava« ipak 
uviek humana; jer niti je u zbiljnosti uviek tako (a optimizam bi tre¬ 
balo opravdati), niti od toga zavisi mjerodavnost duhovnih vriednosti 
za smisao života, 
razpravljanje. 

Ako »sustavom« smatramo neki predajom ustaljeni raz- 
pored problemskih dielova unutar stanovitog znanstvenog pod¬ 
ručja, razpravljanje u ovoj knjizi ne bi bilo sustavno. Među¬ 
tim, sustavno prikazivanje ne mora biti vezano na jednu znan¬ 
stvenu granu, niti ono mora obuhvatati sva pitanja dotične 
grane, a ipak je »sustavno« u tom smislu, što rješavanje po¬ 
stavljenih pitanja logički svodi na suvislu cjelinu, po kojoj 
se dobiva sintetički uvid u stvarnost. U našem je to slučaju 
uvid u smisao ljudskog života. 

Svojom primjenom na družtvene oblike života, razprav¬ 
ljanje će dobiti značaj kulturno-socioložkog rješavanja ži¬ 
votne problematike, napose s obzirom na suvremenu stvar¬ 
nost. Time se ova knjiga nastavlja na »Krizu kulture« — kao 
izlaz iz te krize. 

FILOZOFIJA I SOCIOLOGIJA 

Moderni sociolozi (Sorel, Nelson, Pareto, de Man. . .) iz- 
tiču duhovne kakvoće kao pozitivne snage poviestno-družtve- 
nog razvoja. Novi poredak sutrašnjice određuju ne samo ira¬ 
cionalno duhovni elementi (mitos . . .), hego namjerno ili pre¬ 
ma osnovi, odgojem stvorena »elita« na položajima družtvene 
vlasti. Time dolazi u oblikovanju družtvenog života do izra¬ 
žaja voljni aktivitet onih pojedinaca, koji razumom i znača¬ 
jem uviđaju i ostvaruju, što je najbolje. A to znači uzpostav- 
ljati moralnu vriednost ličnosti, suprotno socialnim ideologi¬ 
jama (liberalizma, demokracije, marksizma), po kojima se ta 
vriednost izgubila u krivo shvaćenom načelu jednakosti i pre¬ 
vlasti većine (»mase«). Ako su i danas ugroženi moralni ideali 
pravde, osobne nepovredivosti, slobode kritike. . ., onda je 
van sumnje, da se samo putem moralne obnove u organiza¬ 
ciji družtva može očekivati poboljšanje budućnosti. Ovu kon¬ 
cepciju moralnog preporoda ne će smatrati utopističkom kon¬ 
strukcijom, tko god priznaje moralnu snagu života, sve kad 
ona ne bi značila oživotvorbu socialne »sreće«. Moralno shva¬ 
ćena humanistička ideja sadržana je i u socializmu (pa i de¬ 
mokraciju nastoji Masaryk etički opravdati idejom čovjeko¬ 
ljublja ili ljubavi prema bližnjemu). Platonovu ideju »pra¬ 
vednosti« spaja sa suvremenim socializmom ista težnja za 
hierarhičnim usklađivanjem družtvenih odnošaja u cilju za- 

jedničke dobrobiti. Zakonitost poviestnog života ne može se, 
prema tome, adekvatno odrediti sa izključivo naturalističkog 
(bioložkog, materialističkog, ekonomskog) stajališta. U dina- 
■ miku ukupnog života ulazi čovjek kao subjekt duhovnih vried- 
nosti. To je spiritualistička teza suprotno fatalističkom nazoru o 
mehaničkom odnosno dialektičkom procesu poviestnog života. 
Samo po duhovnim vriednostima dobiva tako i poviest svoj 
kulturni smisao. 

Ova knjiga ne razpravlja o pitanjima političke sociolo¬ 
gije, ali hoće postaviti most između nje i filozofije, i to u sve¬ 
obuhvatnoj sintezi problematike o smislu života. Dok socio¬ 
logija vlastitom metodom traži dodir s moralnim područjem 
života, filozofija postavlja tome nastojanju temelje opravda¬ 
njem moralne vriednosti čovjekove. Ne bi sociolog imao upori¬ 
šta za svoje stajalište o moralnom uređenju družtvenog ži¬ 
vota, kad ne bi filozofijska antropologija opravdala smisleno 
izgrađivanje života na osnovu čovjekova moralnog određenja. 
Zato se knjiga i ne će ograničiti na sustavno izlaganje etičke 
i leligijske filozofije, nego će u filozofskoj orientaciji tražiti 
sustavnu povezanost s osnovnim pitanjima sociologije. 

Da bolje razumijemo stav filozofiranja (odnosno ove knji¬ 
ge) prema čovjeku, koliko se njegov život smisleno kreće u 
okviru družtvenih odnošaja, treba uočiti sasvim konkretne 
oblike družtvenog života, da bi nam se tako na izkustvenim 
stvarnostima očitovao život sa svoje zle i dobre strane — i to 
upravo na temelju družtvene ovisnosti. Uzmimo najprije u 
obzir život, ukoliko je materialno uvjetovan: prehranu, odie- 
vanje, stan, liečenje bolesti i sve drugo, od čega zavisi poje¬ 
dinačna eksistencija. U tom pogledu može nekim družtvenim 
članovima biti vrlo zlo, a drugima vrlo dobro; jedni oskudie- 
vaju na svemu, dok drugi živu u izobilju. Uzrok toj razlici 
može biti u tome, što se pozvani organi unutar družtvene (dr¬ 
žavne) organizacije ne brinu jednako za sve članove zajed¬ 
nice, bilo da nisu sposobni za taj posao, bilo da iz sebeljubne 
pohlepe prekomjerno obskrbljuju izključivo sebe, obogaćuju 
se, uživaju, i možda još tu mogućnost, pružaju stanovitom 
užem krugu. Zapušteni stradalnici svakako smatraju za svoje 
zlo odgovornima dotične organe, upisuju im to u krivnju, 
njihove čine (ili propuste) proglasuju zlima, nepravednima; u 
njihovoj bi situaciji i dotični užitnici odsuđivali nepravdu i 
pozivali se na pravednost kao jedno dobro, koje se protivi po- 

hiepi i kojim je uvjetovana družtvena ekzistencija. U pohlepi 
“ raC preiare, Ue, podmićivanja i druge korupcije, pa 
i kapitalizam, u svakom slućaju oštećivanje P»l edina “^ 
zajedničke imovine, dakle nepravda. Jedni mogu d g™ 
život ugrožavati iz mržnje, koja opet može izlaziti iz pojedi 
načnog ili- skupnog sebeljublja. Strahovlada gazi pravo na 
slobodu uvjerenja, zlostavlja ljude i stvara ™ ^ 
Neki obsjenjuju javnost neistinama o borbi za dobru l ] ^ 
kulturi i shčno. Tako ima nebrojeno druztvemh zala ,p 
kojima odsutnost pohlepe i mržnje i tlačenja i laži preds av ja 
družtveno dobro. Diferenciranje zlih i dobrih cm ] 
stvena činjenica družtvene sviesti, koja postaje pre me 
da na njoj uočimo neku stvarnost, koja nam nije neposredno 
filozofiranja, ukoliko se na nju pažljivo osvrnemo, promatia- 
m0 ju s misaonom intencijom ili željom, da ju spoznamo 
dana u izkustvenoj činjenici. Pobudu za 

što nam još nije poznato, daje ono pitanje, koje pronalazim 
na pozna om pJedmetu pažnje, u ovom slučaju na razlici ljud¬ 
skih čina u dobre i.'zle. Jesu li za tu razliku mjerodavne od¬ 
redbe družtvene vlasti, koliko ona zle čine smatra štetnima 
stoga kažnjivima? Je li ocjenjivanje dobrote uvjetovano udes- 
bom ljudske sviesti, društvenom dispozicijom čovjekove pri- 
roTeV Pojavila su se evo pitanja - i netko će na njih odgo¬ 
voriti jestno, netko niečno. Netko će možda na prvo pitanje 
odgovoriti da ljudi diferenciraju zle i dobre crne i ez 
Ira na pozitivne propise. Na drugo će pitanje možda rem, da 
duševna dispozicija za ocjenjivanje dobrote nije po 
rialne prirode (kako misle materiahsticki naturah^), a nj 
ni plod nematerialne ili duševne prirode - ukoliko je a 
malna (jer u njoj izviru zli čini), ni ukoliko bi bila nean 

malna, duhovna (jer i ova je komponenta u OOVjeku u^h- 
niena s animalnom, pa bi stoga bilo njome uvjetovano pnzn 
n e dobite koja važi bezuvjetno). Neki će naime (nemate- 
rialistički) naturalisti i priznati, da u čovjeku postoji od ma¬ 
terije različna, duševna sfera, koja nije samo ammaln ( J 
tilna) nego također neanimalna i utoliko »duhovna«; a o bi 
oni kao psiholozi priznavali na temelju činjeniče I£ 
živliaii čine objektivnu sviest, koja se sastoji u istinitim spo 
zna ama U estetskim proizvodima, u voljnim djelima, a ovi 
doživljaji ne samo što nisu animalni, nego su po svojo] obje - 
"od pojedinog subjekta nezavisni, - ali to ,os ne znači. 

da su te objektivacije (istina, ljepota, dobrota) nezavisne od 
duhovne »prirode« čovjekove, t. j. da bi one važile kao vried- 
nosti čovjeku zadane, a ne po njegovoj prirodi dane. Ove od 
prirode nezavisne vriednosti ne priznavaju naturalisti, oni 
proglasuju takve vriednosti fiktivnima: nama se samo čini, kao 
da ove vriednosti doista jesu od čovjeka neovisne, dok su 
uistinu »nadgradnja« animalnosti, plod prirodnog razvoja u 
čovjeku. Ocjenjivanje istine, ljepote, dobrote (i u socialnom 
pogledu) rezultira iz čitavog čovjekova sastava — bilo izklju- 
čivo u materialističkom smislu, bilo po nematerialnim uvje¬ 
tima. Suprotno naturalizmu zastupaju spiritualisti od čovje¬ 
kove prirode nezavisne i utoliko bezuvjetne vriednosti. 

Sad nam je jasno, kako iz promatranja života u družtve- 
nim oblicima nastaju pitanja i mogućnosti raznih odgovora, 
koji čine filozofske nazore o vriednostnom prosuđivanju života 
(voljnih čina). Filozofiranje tako polazi od života i njemu služi 
utoliko, što pojedinci prema svojim nazorima zauzimlju stav 
u toku životnog zbivanja. Tek na spiritualističkoj predpostavci 
možemo tvrditi, da životno zbivanje nije poput struje, kojom 
je čovjek sudbinski (fatalno) nošen, nego da je on pozvan i 
sposoban utjecati na smjer životne struje, t. j. da može — jer 
bezuvjetno mora — u svojim voljnim činima ravnati se po 
dobroti, koja ga u svojoj oživotvorbi čini vriednim, koliko je 
čovjek. Čovječnost, u duhovno vriednostnom značenju, po¬ 
staje tako — ne rezultanta prirodnih sila u čovjeku, nego 
rezultat voljnog nastojanja, kome je oživotvorba dobrote bez¬ 
uvjetni cilj ili ideal. Čovjek životu daje ili voljno određuje 
smisao po ostvarenju bezuvjetnih vriednosti, a ne da životni 
smisao prima po nuždnom određenju svoje prirode. Čovjek 
stvara kulturu suprotno prirodnim pobudama i snagama u 
sebi, a nije njihov izključivi proizvod. Jedino s ovog stajališta 
možemo s pravom govoriti ne samo o krizi družtvenog života, 
ukoliko je ugroženo normalno stanje životnog zadovoljstva, 
nego o krizi kulture, koja čovjeka čini dostojnim da se naziva 
i da bude čovjekom. Danas je u pitanju ova kriza — i izlaz 
iz nje. 

Naglašujući ponovno »izlaz« hoćemo sad upozoriti, da je 
ova knjiga s nazorom, koji zastupa, putokaz prema izlazu ili 
rješavanju kulturne krize. Danas je kultura u temeljima po¬ 
ljuljana, — i da to nije emfatička krilatica, treba samo znati, 
o kojoj se kulturi radi, i po čemu se očituje njezina pokoleba- 

nost. Vulgarno je poznata istina, da i školovan čovjek može 
biti pokvarenjak, moralna propalica. Prosviećenost, književna 
obrazovanost, sva estetska kultura ne pruža jamstvo za ob- 
stojnost moralne kulture u pojedincu i zajednici, kao što ne 
osporava obstojnost njezine krize; a današnjica kao da se za¬ 
klanja za znanstvene i umjetničke tekovine kulture, pogo¬ 
tovo za tehnički napredak civilizacije, kako bi prešutnjom 
prekrila ponor moralne dekadanse u družtvenom životu. Da 
i ne govorimo o protureligijskom duhu vremena i o nasilnom 
pokretu proti religijskoj kulturi, družtveni je moral ugrožen 
iz temelja — i u tome je bit suvremene krize. Ona se oči¬ 
tuje u nebrojenim barbarstvima, u pravu jačega, u političkim 
farizejstvima i perfidijama, u raznovrstnim egoizmima, u ma- 
terializaciji čovjeka, u cinizmu plutokracije, u imperialistič- 
kim obmanama i prevarama, u razbojstvima pljačke i pusto¬ 
šenja, u vjerolomstvu i plaćenim izdajstvima, u pregaženju 
ljudske slobode i života, u neobuzdanoj pohlepi i korupcija¬ 
ma, uobće u padu čovječnosti. Stojeći pred ovom tamnom sli¬ 
kom današnjeg skupnog čovjeka, naturalist je bezpomoćan i 
ne može drugo osim pozivati se na prirodnu zakonitost, po 
kojoj se sav život nuždno odvija, jer je čovjek sa svima svo¬ 
jim duševnim osobinama izdanak prirode. On ne može po¬ 
zvati čovjeka na moralnu odgovornost, ne može ga obtuziti s 
moralne krivnje u tom smislu, da je obavezan spram bez¬ 
uvjetnog zakona, da imade dužnosti, koje kao čovjek bez¬ 
uvjetno mora izvršiti, da mora naporom volje regulirati svoja 
prirodna nagnuća i da mora ostvariti duhovne vrjednote kao 
ideale (postulate) života. To naturalist ne može zato, jer mo¬ 
ralnu kulturu čovjeka ne može ničim opravdati, a to ne može 
zato, jer moralno oblikovanje nije uvjetovano prirodnim po¬ 
budama i snagama, na koje naturalist svodi našu duhovnu 
sviest, nego se ono osniva na volji, koja ne odlučuje o tome, 
da li će moralna vrjednota važiti ili ne, t. j. koja je tim vrjed¬ 
notama podčinjena, jer su one o voljnom subjektu neovisne 
i utoliko duhovne. Stoga nije samo teoretsko pitanje, kako 
ćemo shvatiti i odrediti duhovnu snagu čovjekove sviesti i 
duhovno značenje moralnih (i drugih) vrjednota. Na tome, da 
li su vrjednote od prirode nezavisne ili ne, kao i na tome, da 
li je čovjek za njihovo ostvarenje sposoban nezavisno od svo¬ 
jih prirodnih dispozicija ili ne, ima se odlučiti pitanje, da li 
su djela ljudska determinirana prirodnim usiljem, i tako sva 


poviest samo pozornica prirodnih sila, ili je čovjek na njoj 
ostvaritelj životnog poziva, na koji ga upućuje ideja čovječ¬ 
nosti, izražena u bezuvjetnim vriednostima moralnog zakona. 
Samo na ovom drugom, spiritualističkom stajalištu može u 
obzir doći i religijska kultura ili praktično priznavanje Boga, 
spram koga je čovjek u osobnom odnosu moralne podređe¬ 
nosti. Možda baš u namjeri, da se ukloni misao naše ovisnosti 
o Bogu, leži najdublji motiv za uzmicanje pred spiritualistič- 
kim nazorom o životu; kao i u tome, da se izbjegne moralnoj 
odgovornosti za zločine ( a ne samo u tome, što bi izkustve- 
njački duh prirodnih nauka navodio na pozitivističku skepsu 
i agnosticizam upogled metafizičkog nazora o svietu i životu). 

Nije istina, kako naturalizam uči, da ono, što de facto 
jest, što god se u poviesti zbiljski događa, tako i mora biti. Po 

( ovom bi načelu bila prirodnom nuždom opravdana i sva zlo¬ 
djela, nasilja, barbarstva. Nikoji rezultat fizičkih snaga ne 
daje sam po sebi izgled u sretniju budućnost; — ona zavisi 

S od toga, da družtvom zavladaju moralne vriednosti, a ostva- 
renje se toga cilja osniva na predpostavci, da je čovjek spo¬ 
soban osloboditi se od zla po savjestnom izvršivanju svojih 
dužnosti. Zapreka poboljšanju družtvenog života leži u tome, 
što pozvani činbenici ne odstranjuju moralna zla, odnosno što 
zajednicom ne vladaju moralno vriedni pojedinci. Beziznimno 
svaki je čovjek pred moralnim zakonom odgovoran za svoja 
djela, jer je oživotvorba moralnog zakona bezuvjetni životni 
zadatak pojedinca i zajednice. Čovjek hoće i znati, zašto mora 
izvršiti taj zadatak, pa stoga nije dovoljno samo pozivati se 
na to, da u ostvarenju čovječnosti leži kulturni smisao života, 
nego taj nazor treba i opravdati. A to je, rekosmo, zadatak 
ove knjige. Ona hoće spoznajom istine o čovjeku omogućiti u 
njemu ljubav za kulturno stvaralačtvo, kojim život dobiva 
moralno vriedni smisao. 


OSNOVNI POJMOVI 

Izpred daljeg razpravljanja treba imati jasne neke poj¬ 
move. 

Izrazom »priroda« označuje se kadgod, u prirodnim nau- 
kama, samo tjelesna zbiljnost: »prirodno« je iztoznačno s »tje¬ 
lesno« (materialno, fizičko.) Običnije se uzima u širem zna- 


čenju, koliko označuje ne samo fizičku, nego i psihičku (du¬ 
ševnu) zbiljnost; tako za čovjekovu »prirodu« kazem °’ ^ 
fizička i psihička, čovjek je tjelesno-dusevne prirode. Možemo 
li izrazom »priroda« obuhvatiti sav naš duševni život, svu 
našu psihičnost? Treba uočiti višeznacnost izraza »psihick <<• 

U najširem značenju obilježuje sve živo, organsko (koliko mj 
samo fizičko); u užem se značenju ograničuje na smestno- 
živo; a sviestno možemo razlikovati u osjetilne-sviestao (zivo- 
tinjsko, animalno) i neosjetilno, duhovno (spiritualno). Kod 
čovjeka su u psihičkoj sferi uključeni i duhovni dozivi]aja mi¬ 
šljenja, htijenja i čuvstvovanja, kojima dozivljujemo 
S«t Životinjska je priroda samo osjetilno-psihrcka (nedii- 
hovna), t. j. životinje nisu sposobne spoznavati istinu, ] 
dobro, osjećati liepo .. „ jer vriedno (pozitivno i negativno) 
nije pristupno osjetilnom doživljavanju. »Duhovno« dakle 
znači dvoje: 1. u psiholožkom smislu znaci neosjetilnu sp 
sobnost doživljavanja, 2. u aksioložkom (vriednostnom^smi- 
slu obuhvata sve, što je vriedno, sto je predme 

ili vriednostnog doživljavanja. Ovo područje ^duhovnostii ne 

zahvatamo izrazom »priroda«; njime se 

tilni dio duševnog života. Ova naime osjetilna strana duše 
nosti podpada nuždnoj uzročnosti, kao i zbivanje u mate a 
„om svietu, t. j. osjetilno (kao i vegetativno) duše™ d °f 'f 
povezani su međusobno na osnovu nuzdne uvjetovanosti. St 
Tod ulaei u okvir .prirode, (fizičko i „eduhovno-psdncko, 
obilježeno je zakonom nuždnosti. Protivno je tome .duhov¬ 
no, ono nije podvrgnuto nuždnosti. Prema tome .pnrodno. 
i .duhovno« stoji u opreci: prirodno je zbivanje nuzdno uvje¬ 
tovano dok duhovno-duševni život mje nuzdno određivan, 
nije nužđno vezan na animalnu dinamiku, odvija se u sposo - 
nosti nevezanog ili slobodnog doživljavanja 

samoodređivanju (autonomiji), t. j. upravlja se na ■rsnovu 
spoznajnih, ćudorednih, estetskih... gledište, kojim“ ™ 
nostni doživljaji normirani. U sferi .duha. čovjek . 
prema sorsi, t. j. po onome, što je vriedno kao cilj tezenja 
htijenja- djeluje »smisleno«, koliko se time ostvaruje n 
!Sdno. U .prirodi« nasuprot nema slobode, nema vriedno- 

<?ti (ni svrhe, ni smisla). .. 

Ovo »duhovno« ne priznaje naturalizam. To je nazor, koj 

priznaje samo »prirodu« i njezino nuždno zbivanje^ ao 
naturalizma, materializam svodi svu psihičku zbiljnost 

terialnu: duševni život nije ništa drugo, nego materialno zbi¬ 
vanje. U blažem obliku, naturalizam priznaje psihičku zbilj¬ 
nost kao različitu od materialne, ali samo utoliko, što je »psi¬ 
hičko« jedna posebna vrst energije, kao što su toplotna, elek¬ 
trična i druge energije. Sve one zajedno s materijom čine 
»prirodu«, koja je vezana na prostorna (kvantitativna) obi¬ 
lježja. Zadaća je psihologije, da proti ovom naturalističkom 
shvaćanju dokaže bitnu različnost između materialnog zbiva¬ 
nja i jastveno-sviestnih doživljaja. Naturalisti nastoje, do¬ 
duše, priznati tu različnost, ali samo kao dvie »strane« jedne 
iste stvari (substancije), t. j. oni zastupaju monizam, i to t. zv. 
psihofizički paralelizam, ukoliko obje strane, psihička i fizička, 
teku uporedo kao dvie crte. Psihičko bi, po ovom nazoru, bilo 
samo poralelna pojava fizičkoga, pa bi stoga sve kozmičko 
zbivanje zajedno sa životom i čak sa specifično čovjekovim 
(kulturno-poviestnim) životom bilo samo izraz materialno- 
mehaničkog zbivanja, gdje je izključena svaka vriednostna, 
svrhovita i smislena djelatnost. Ovaj »paralelistički« naturali¬ 
zam nije kadar protumačiti ni obće životne pojave, a pogo¬ 
tovo pojave čovjekova sviestnog života. Naturalizam, među¬ 
tim, ne mora ovako mehanistički shvaćati prirodu, nego može 
fizičku i psihičku sferu smatrati utoliko samostalnima, što 
priznaje njihov međusobni utjecaj, ali tim naglaskom, da je 
zbivanje u obim sferama jednako nuždno. Ako dakle i pri¬ 
znaje samostalne životne energije, ovaj (vitalistički) natura¬ 
lizam ih sve podvrgava zakonskoj nuždnosti i tako ne pri¬ 
znaje, da bi čovjek na svoj sviestni život mogao ikako utje¬ 
cati kao slobodna ličnost (osobnost), koja bi kadra bila eman¬ 
cipirati se od svoje psihofizičke prirode (animalnih energija) 
i doživljaj no se usmjeri vati prema vriednostnim idejama 
(istine, dobrote, ljepote...). I naturalisti, doduše, ne zabacuju 
te »ideje«, jer one u životu postoje, ali ih svode na prirodu, 
smatraju ih nuždnim očitovanjem prirodnih sila u čovjeku 
tako, da svi vriednostni oblici — spoznaja istine (odnosno za¬ 
bluda), moralna dobrota (i zloća), ljepotni, religijski, socialni 
oblici — važe samo s obzirom na čovjeka po njegovoj psihofi¬ 
zičkoj konstituciji. Naturalizam kao aksioložki nazor zastupa 
relativizam, subjektivizam. 

Sad možemo razumjeti protunaturalističke nazore. Mate- 
rializmu, koji kao metafizički nazor priznaje samo jednu, ma- 
terialnu zbiljnost (materialistički monizam), suprotan je me- 


tafizički spiritualizam, koji ne priznaje materije, nego samo 
jednu duhovnu zbiljnost (spiritualistički monizam). Neki filo¬ 
zofi zovu taj nazor metafizički idealizam. Po njemu bi sve 
kozmičko zbivanje i čovjek s ukupnim svojim životom bio sa¬ 
mo nuždni rezultat djelatnosti jednog spiritualističnog prapo- 
čela. U psiholožkom smislu možemo spiritualizmom nazvati na¬ 
zor, koji osim osjetilnosti priznaje i duhovnu narav čovjekovu. 
U aksioložkom smislu možemo spiritualizmom nazvati nazor, 
koji priznaje i takve vrjednote, koje važe nezavisno od »priro¬ 
de«, važe bez obzira na animalni (vitalni) subjekt, dakle bez¬ 
uvjetno, absolutno, objektivno. Zato taj nazor možemo na- ’ 
zvati aksioložki objektivizam, proti naturalističkom subjekti- 
vizmu. I za naturalizam bi se moglo reći »spiritualistički« u 
tom smislu, što priznaje, da vriednosti nisu pristupne osjetil- 
nom doživljavanju, dok sve naše doživljavanje smatra nužd- 
nim rezultatom psihofizičkih energija, a važenje svih vried¬ 
nosti smatra zavisnim od psihofizičkog subjekta; zato je u iz¬ 
razima protuslovno (contradictio in terminis) reći »spirituali¬ 
stički naturalizam«, ako uzmemo »spiritualno« u navedenom 
značenju za nenuždno doživljavanje obsolutnih vriednosti. 

Neki filozofi (na pr. Messer) stavljaju proti naturalizmu 
idealizam kao onaj nazor (koji smo nazvali psiholožki i aksio¬ 
ložki spiritualizam), koji priznaje sposobnost nenuždnog do¬ 
življavanja absolutnih vriednosti. Neki opet uzimlju »ideali¬ 
zam« u metafizičkom smislu (kao metafizički spiritualizam), 
te ga suprotstavljaju naturalizmu. A budući da prema tom 
idealizmu vlada nuždnost kao i prema naturalizmu, treba su¬ 
protno naturalizmu- postaviti takav nazor, koji izključuje 
nuždnost zbivanja. Zato ovi filozofi umjesto našeg izraza »spi¬ 
ritualizam« uzimlju kadgod izraz »humanizam«. To nije ne¬ 
osnovano (i mi uzimamo »čovječnost ili humanost« u protiv¬ 
nosti s »prirodom«), ali bitna je različnost između čovječnosti 
i prirode opravdana samo na predpostavci, da osim prirode 
postoji samostalna sfera duha — prema spiritualističkom 
nazoru. 

Obzirom na absolutno važenje možemo nazvati vriednosti 
(u ovom posebnom smislu) duhovnima, za razliku od natura- 
listički shvaćenih vriednosti, koje važe po odnošaju s »prirod¬ 
nim« subjektom. Sve su, dakako, vriednosti u odnošaju sa 
subjektom doživljavanja, t. j. ne bi ni bilo nešto vriedno, kad 
to ne bi doživljavao neki subjekt (što opet ne znači, da su 

vriednosti samo o subjektu ovisne), ali naturalisti tvrde, da 
je za sve vriednosti mjerodavan upravo prirodni subjekt, one 
nisu o njemu neovisne — i u tom smislu »duhovne«. Možemo 
također reći »idealne«, ukoliko znače zadatak ili cilj, kojim se 
konkretno ostvaruje neka vriednostna »ideja«, na pr. znan¬ 
stveno nastojanje ima stanovite konkretne ciljeve (ideale) u 
ostvarenju ideje »spoznaja istine«, a umjetnik želi ostvariti 
ideju ljepote i kopkretizira neke idealne oblike. U tom smislu 
je »kultura« ostvarivanje vriednostnih ideja. To će možda 
priznati i naturalist, samo što idejama ne pripisuje absolutno 
važenje. Stoga i moralni ideali nisu, po naturalizmu, bezuvjet¬ 
no obavezni za vriedni smisao života. Praktičiki je današnjica 
na tome stajalištu — i u tome je dubina kulturno socialne krize. 


SLOBODA I ĆUDOREDNA BEZUVJETNOST 

Sve su vriednosti, rekosmo, u odnošaju sa subjektom i 
utoliko su odnošajne (relativne, subjektivne), samo što su ab- 
solutne vriednosti u svom važenju od subjekta »odriešene« 
(ab — solvere), važe bez obzira na subjektivnu organizaciju 
ili na »prirodni« subjekt i utoliko su »duhovne« (po važenju). 
Ove vriednosti možemo uočiti same za sebe (abstraktno, ob¬ 
jektivno) i utoliko ih zovemo objektivni duh; on obuhvata 
ideje (najobćenitije vriednostne kategorije) i pod vidom poje¬ 
dinih ideja konkretne zadatke, ciljeve, ideale. U ovom zna¬ 
čenju »objektivni duh« još nije ostvaren, uzbiljen; a istim iz¬ 
razom možemo označiti sve stvarne nosioce objektivnih vried¬ 
nosti ili sva »dobra«: znanstvena djela, umjetničke tvorine, 
moralne čine. . . Čovjek kao nosilac (subjekt) tih vriednosti 
je subjektivni duh — i to u dvojakom smislu: koliko vriedno¬ 
sti u sviesti postoje još neostvarene, samo u mogućnosti ostva¬ 
renja, i koliko ih čovjek ostvaruje (uzbiljuje, aktualizira). U 
posljednjem značenju čovjek treba da postane »duh«, treba 
da u sebi oživotvori duhovnog čovjeka (ličnost), da u život 
provede »čovječnost«, da sebe kultivira. Kultura je, prema 
tome, aktualiziranje absolutnih vriednosti. U ovom procesu 
nije, rekosmo, prirodno zbivanje, nego slobodno djelovanje. 

Slobodu duhovnog subjekta možemo razabrati na poje¬ 
dinim vriednostnim aktualizacijama. Uzmimo^ misaonu dje¬ 
latnost, kojom nastojimo spoznati istinu (izbjeći zabludi) ili 

ostvariti spoznajnu vriednost: to znači, mi hoćemo shvatiti 
neku stvarnost, hoćemo, da se očituje neki objekt (bilo da on 
znači zbiljski bitak ili koju vriednost), usmjereni smo prema 
određenom cilju, intendiramo objekt s namjerom, da ga upo¬ 
znamo ili izreknemo o njemu svoj sud, ravnamo se prema ob¬ 
jektu, — a to znači, da ovo misaono iztraživanje nije »sliepo« 
prirodno zbivanje, nije bezciljna nuždnost, nego od prirodne 
zakonitosti nezavisna ili slobodna djelatnost. Po spoznajnoj 
smo slobodi odriešeni od prirodnog subjekta, od neobjektiv¬ 
nog usilja, te bivamo slobodni za prilaženje k objektu, za 
usklađivanje s objektom, za objektivno važenje. I kad hoćemo 
spoznati, koji objekt vriednostnog doživljavanja, kadri smo 
razlikovati istinu od zablude, sposobni smo uvidjeti vried- 
nostnu stupnjevnost, ocjenjivati pojedine vriednosti kao više 
i niže, bezuvjetne i prirodom uvjetovane. Premda je svaka 
vriednost u odnošaju s doživljajnim subjektom i utoliko sub¬ 
jektivno uvjetovana, mi ipak možemo spoznati vriednostnu 
objektivnost, možemo obrazloženo odabrati, što smatramo 
vriednim, — a to znači, da se u vrednovanju obaziremo na 
objekt i da nismo psihofizički usiljeni u spoznavanju vried¬ 
nosti, nego je to spoznavanje slobodno. (Psihologizam uči, da 
je naše spoznavanje nuždno uvjetovano psihičkom zakoni¬ 
tošću, — ali noetika dokazuje protivno. Spoznajna »nuždnost« 
ne znači subjektivnu, nego objektivnu nuždnost, t. j. nespo¬ 
jivost objektivne stvarnosti s protuslovnom stvarnošću.) 
Uzmimo sad voljnu djelatnost: kad bi čovjek bio ovisan o pri¬ 
rodnim nagnućima tako, da ne bi mogao nikad učiniti nešto 
drugo, nego na što ga nagnuća uzročno određuju, iako uviđa 
da je to bezuvjetno zabranjeno (moralno zlo), ne bi se onda 
ni moglo govoriti o htijenju, o voljnom djelovanju, jer »dje¬ 
lovanje« ne znači nuždno događanje, a ne bi se ni moglo go¬ 
voriti o moralnom nastojanju i odgoju, o moranju (trebanju, 
Sollen), koje nije prisilno, o odgovornosti, kajanju i odluci, o 
moralnom optimizmu i t. d. Sva je dakle moralna sviest pro- 
niknuta i uvjetovana slobodom. Čovjek se može osloboditi od 
svoje prošlosti, od prijašnjeg načina života, može voljno utje¬ 
cati na svoje prirodne tendencije, obuzdavati se i učiniti ne¬ 
što po uputi moralne ideje, a u tome se i sastoji spontanost 
duha ili njegovo stvaralačtvo. Zato i kažemo, da čovjek »stva¬ 
ra« kulturu, t. j. proizvodi nešto novo, što nije dano prirodnim 
tokom događanja. U sebi čovjek proizvodi »novog čovjeka«, 




proizvodi u sebi »drugu narav«, a to znači, da sebe oduhov- 
ljuje, čini ili uzbiljuje ono, što je u ideji bilo dosad samo mo¬ 
guće, dakle prenosi duhovnu vriednost u život., postaje vla¬ 
stitom iniciativom oživotvoreni duhovni subjekt. Po tome, što 
je čovjek slobodni izvor stvaralačtva, može on uređivati i 
družtvene odnošaje. Bez slobodnog duha ne bi čovjek ni mo¬ 
gao gledati u budućnost drugčije, nego u nuždni nastavak sa¬ 
dašnje konstelacije, a to i znači prepuštati se fatalizmu, kako 
dosljedno izlazi iz naturalističkog nazora. Jer po njemu i ne 
možemo govoriti o stvaranju novog doba, novog čovječanstva, 
o pouzdanju u bolju budućnost, o uviđanju životnog smisla i 
o ljubavi za najvišu vriednost života. A mi ovom knjigom 
upravo postavljamo pitanje: po čemu je jedino vriedno, da 
živimo ili u čemu se sastoji pravi smisao života? 

Odgovor će glasiti: smisao našem životu daje moralni za¬ 
kon, ukoliko je njime čovjeku određeno činiti dobro i tako 
ostvarivati u ćudorednoj ličnosti duhovnog nosioca čovječno¬ 
sti. U toj formulaciji ne mora svaki čovjek znati za smisao 
života, ali on mu mora biti poznat po samoj činjenici moral¬ 
nog zakona, koji se u sviesti očituje bezuvjetnom obavezom. 
Navedena je formulacija misaono proširenje neposredno oče¬ 
vidne obaveze činiti dobro, ne činiti zlo. I kad netko učini zlo 
(na pr. umorstvom se hoće obogatiti), on to djelo može iz se- 
beljublja smatrati koristnim, jer mu za čitav život donosi za¬ 
dovoljstvo blagostanja, ali mu je pritom ipak svjestito, da je 
takvo djelo nedopušteno, nevaljano, zlo — ne samo zbog pro¬ 
gona družtvene vlasti, nego svaki čovjek to mora odsuđivati 
kao zlodjelo. Absolutno ili bezuvjetno važenje moralne do¬ 
brote treba da prizna ne samo individualna, nego obćenito 
svaka volja, t. j. svaki se čovjek mora smatrati obavezanim, 
da ne učini dotično zlo. Ovo je obćenito važenje uključeno u 
tome, što je moralno dobro bezuvjetna vriednost, koja nije 
uvjetovana nikojom drugom vriednošću, nije ovisna o tome, 
da li će joj neki subjekt suprotstavljati koju drugu vriednost; 
premda bi netko zločinom postigao najveće zadovoljstvo, ova 
vriednost ipak ne oduzima dotičnom činu značaj zloće, koja 
je zabranjena. Predpostavimo li bezuvjetnu vriednost, mora¬ 
mo dosljedno priznati, da ona važi obćenito. To možemo lako 
razabrati kod spoznajnih vriednosti. Da je „»ovo crno i ovo 
bielo različno«, ili da je »7 + 5 = 12«, to je obćenito važeća 
(obćevaljana) spoznaja, svatko mora uviđati, da je to istinit 

sud (= spoznaja), t. j. on nije istinit samo za pojedinačni sub¬ 
jekt, nego o njemu neovisno. Ali ova spoznajna vriednost važi 
ne samo neovisno o pojedinačnom (individualnom) subjektu, 
nego je ona neovisna o svakom subjektu, — ne u tom smislu, 
što bi neka spoznaja mogla postojati bez spoznavaoca, nego 
utoliko, što vriednost nije ovisna o konstituciji subjekta, o 
psihičkoj zakonitosti čovjeka, nego o objektivnoj stvarnosti, 
koja je o subjektu neovisna. Da je uistinu tako, to dokazuje 
noetika proti subjektivizmu. I subjektivist će, naime, priznati 
obćevaljanost spoznaje, ali ne priznaje neovisnost spoznajnih 
objekata o subjektu i zato ne priznaje absolutno važenje spo¬ 
znaje. Nije li tako i kod moralnih vriednosti? Moralno dobro 
važi obćenito, ne može se nitko oteti moralnom vrednovanju, 
— ali zar to nije osnovano u samom subjektu, i ako ne u indi¬ 
vidualnom subjektu, ali ipak u čovjeku kao takovom? Čovjek 
je po svojoj konstituciji ne samo animalno, nego i duhovno 
biće: osim animalnih pobuda za djelovanje nosi on u sviesti 
i moralne vriednosti, koje mogu biti u suprotnosti s animal¬ 
nim pobudama, ukoliko je djelovanje po njima zlo za čovjeka, 
i stoga ove vriednosti odvraćaju volju od djelovanja prema do¬ 
tičnim pobudama. Zašto bezuvjetno odvraćaju? Zar na osnovu 
toga, što moralne vriednosti važe obćenito, za svakog čovjeka? 
To bi značilo, da je čovjek kao duhovno biće mjerodavan za 
važenje moralnih vriednosti, t. j. neki bi voljni čini utoliko 
bili moralno dobri, što čovjek po njima živi kao duhovno biće, 
a zli, koliko' se od duhovnosti odvraća i živi animalno. Umor¬ 
stvo je, prema tome, zločin utoliko, što se veća vriednost po¬ 
stizava propustom toga čina, nego li je vriednost zadovoljstva, 
koje se njime postizava. A ova se veća i upravo najviša vried¬ 
nost (jer je zločin bezuvjetno zabranjen) osniva na tome, što 
predpostavljamo, da je za čovjeka najvijsa vriednost savršen¬ 
stvo u duhovnom bivstvu ili u tome, da rip živi samo. animalno. 
To »predpostavljamo«, t. j. to doduše sliedi iz moralne bez- 
uvjetnosti, koju priznajemo kao svjestnu činjenicu, ali u samoj 
toj činjenici nije neposredno očevidno, da je duhovno usavrše- 
nje čovjeka najviša vriednost, koja se postizava dobrim činima. 
A kad to nije neposredno očevidno, može netko imati savjest 
i po njoj uviđati zločin, ali pri tom ipak misliti, da je to zločin 
samo s obzirom na čovjekovo duhovno usavršenje, — a to ne mo¬ 
ra priznati kao najvišu i bezuvjetnu vriednost, dokle god ne 
uvidi, zašto ta vriednost važi unatoč životnom zadovoljstvu, ko- 

je njemu znači najvišu vriednost. Mogao bi netko misliti, da je 
moralna sviest čovjeku doduše prirođena, kao što je prirođeno 
i nagnuće za podpunim zadovoljstvom (srećom), ali on drži, 
da se to postizava u animalnom životu, jer mu duhovno sa¬ 
vršenstvo ne pruža zadovoljstvo. Kako će ljubiti duhovno do¬ 
bro, kad u njemu ne nalazi zadovoljstva, nego se čak mora 
odreći svoga zadovoljstva!? Tražiti duhovno zadovoljstvo ne 
znači »sebeljublje« u moralno zlom smislu, jer u spoznajnim, 
estetskim i drugim duhovnim vriednostima nalazi čovjek također 
zadovoljstvo, samo ga u moralnoj dobroti ne mora nalaziti, i ako 
je na nju obavezan. Ako netko u njoj nalazi zadovoljstvo, ono 
će ga pobuditi, da dobro čini, ali bez zadovoljstva mu sama 
ideja duhovnog savršenstva ne znači najvišu i bezuvjetnu 
vriednost. Počitanje pred moralnim zakonom osniva se samo- 
na priznanju duhovnog savršenstva kao bezuvjetne vriednosti, 
a takvo priznanje mora biti obrazloženo time, da je u duhov¬ 
nom savršenstvu čovjekovu i njegovo najveće zadovoljstvo. Zato 
je već Sokrat učio, da krepost donosi sreću, — ali to treba do¬ 
kazati. Život ima moralni smisao, ako mu nije oduzeta moguć¬ 
nost sreće. Ako moralni zakon ima bezuvjetno važiti kao osnov 
životnom smislu, onda se u vršenju toga zakona mora nalaziti 
oživotvorba sreće. Opravdanje nazora o moralnom smislu ži¬ 
vota mora riešiti ovo pitanje. 

U knjizi se ono rješava tako, da se bezuvjetna vriednost 
moralnog zakona i njime uvjetovano postignuće sreće svodi na 
religiju. Knjiga zastupa nazor o religijskoj vriednosti života. 
Između različitih nazora, koji priznaju i opravdavaju religiju, 
naš će se nazor osnivati na opravdanju religije kao realnog 
odnošaja između čovjeka i Boga. Kantovci (Cohen, Natrop, 
Windelband, Troeltsch ...) smatraju religiju apriornom, u za¬ 
konu duha osnovanom tvorbom, kao što su moralne, spoznajne, 
estetske i druge kulturne tvorbe. Opravdati religiju znači, po 
njima, ustanoviti važenje religijske ideje u okviru kulture. Po 
njihovu nazoru, religija povezuje sve kulturne tvorbe u je¬ 
dinstvo time, što ih stavlja u odnošaj s idejom Absolutnoga, 
kao neograničene mogućnosti njihova usavršenja. Opravdavati 
religijsku vriednost ne znači izpitivati, da li realno eksistira 
Bog kao njezin objekt, nego pokazati njezinu umnu (duhov¬ 
nu) zakonitost, kojom su nuždno uvjetovane i druge ideje. Pre¬ 
ma ovom i sličnim nazorima, religija je životna potreba kul¬ 
turnog čovjeka, ona nije »opium«, iluzija, fikcija, ali nije ni 

vjera u osobnog Boga; pogotovo ne dolazi u obzir neka »pozi¬ 
tivna« (konfesionalna) religija. Smisao je religije u tome, što 
kulturnom nastojanju daje biljeg uzvišenosti i absolutne vried- 
nosti. Da to ne bude puki formalizam (ako ne i verbalizam), 
priznaju religiji posebno životno značenje: ona olakšava čovje¬ 
ku snositi teret života, pruža mu duševnu smirenost, daje mu 
pouzdanje u »drugi« život i time ga podržava u moralnoj do¬ 
broti. Strah pred izasmrtnom kaznom za zločine i ufanje u na¬ 
gradu za dobročinstva, izvorom su moralno vriednih djela, ka¬ 
kovih jedva ikad nalazimo kod areligioznih ljudi. Religija ta¬ 
ko de facto služi uporištem moralu, — ali (to misli na pr. i Mes- 
ser) malo tko ima danas religiju, pa stoga u odgoju ne valja za¬ 
stupati stajalište, da nema morala bez religije; tko religiju ne 
priznaje, lako bi time bio zaveden, da odbaci i moral, premda 
su ljudi inače spremni priznavati moralni zakon. Nije, dakako, 
opravdano ni napadati religiju i zabacivati svaku njezinu vried- 
nost, nego bi trebalo upozoriti, da i religija traži od čovjeka 
samo ono, što moralno dolikuje kulturnom čovjeku. 

Ali taj nazor mi ne možemo , usvojiti, — ako je istina, da 
postoji Bog. Kao što se nikoja znanost u zastupanju istine ne 
obazire na kriva uvjerenja i razpoloženja, jednako i odgoj 
ima voditi računa o istini. Filozofija se ne može odreći svoje 
zadaće, da izpita ovisnost morala o religiji i da o tome zastupa 
istinu. Tko uviđa potrebu morala za kulturnog čovjeka, a po¬ 
gotovo tko toga ne uviđa, stoji pred pitanjem, da li je ta po¬ 
treba obrazložena i na čemu se osniva. A bez opravdanja 
ne može se kritički zastupati nikoji nazor o životu. Pitanjem 
o smislu života postavljeno je i pitanje o vezi morala s 
religijom. 

Nepregledna područja problematike o čovjeku kao kul¬ 
turnom biću u družtvenom, moralnom i religijskom pogledu 
morat će ova knjiga, naravno, ograničiti toliko, da se dobije 
siguran pogled na veličajni put uzpona od materializma do 
moralno-religijskog, napose kršćanskog nazora o smislu živo¬ 
ta. Znanstveno iztraživanje u sustavnoj cjelini polazi ovim 
putem kroz mnoge etape: počevši od izkustvene psihologije, ko¬ 
ja u duševnom životu odkriva njegovu duhovnu stranu, preko 
noetike, koja dokazuje objektivnu i realnu vriednost spoznaje 
također izvan izkustvenih granica, zatim preko filozofijske 
psihologije o duši (i njezinoj neumrlosti), preko teodicije i eti¬ 
ke do apologetike kršćanstva. Može li znanost kročiti ovim pu¬ 

tovima? Odgovor na to pitanje daje nam noetika i ova knjiga 
već predpostavlja pozitivan odgovor. Što se napose religije tiče, 
filozofija nastoji upoznati bitnost religiji i njezinu istinitost. 
Poznato je, da znanost ne stvara ni religije ni morala, nego spo¬ 
znaju, ali spoznaja predstavlja odgovore na pitanja, od kojih 
zavisi, da li će netko i životom priznati moralno-religijske vried- 
nosti kao najviše ciljeve života. Netko će na pr. već zato, što 
u životu' postoje tolika zla, fizička i moralna, posumnjati o 
eksistenciji svemogućeg, pravednog i dobrostivog Boga, pa će 
ga možda shvaćati kao kozmičko prapočelo, koje se preko čo¬ 
vjeka razvija do savršenstva — ili će se čak prikloniti bezbož- 
tvu. Ima nebrojenih mogućnosti pitanja i odgovora, od kojih 
zavisi, kako će netko zauzeti stav prema životu, pa zato nas fi¬ 
lozofiranje nastoji dovesti do spoznaje, u kojoj će nam se ra- 
zodkriti tajne svemira i života, u kome svaki pojedinac ima 
svoj određeni položaj i zadaću. Knjiga će pokazati, da taj po¬ 
ložaj nije određen nuždom ni materialnog ni duhovnog zbi¬ 
vanja, nego po religijskom smislu života, kojim se čovjek od 
životinjskih uvjeta usavršuje u moralnoj dobroti sve do nad¬ 
naravnog pobožanstvenja, koje izvire u kršćanskom vjerova¬ 
nju. Time vremeniti ili prolazni život čovjekov dobiva smisao 
vječnosti. 


PRIGOVORI 

»Smisao vječnosti? — zar to ne znači iz znanosti ploviti u 
maglu; okretati kolo poviesti natrag u mračni klerikalizam; 
nije li to onaj opium za strpljivo podnašanje kapitalističkog 
jarma?«* 



* Dok marksisti hoće radikalno uništiti religiju kao »opium« potla¬ 
čenih slojeva, neki sociolozi pristaju na kompromis: religija neka ostane 
u socialnom životu moralna moć tako dugo, dok joj se ne nađe bolja 
zamjena. F. Tonnies iztiče, kako je ođuviek i napose u posljednjih 
pet stoljeća, vidljiv sukob između vjere i znanosti. Dok je znanost »natu- 
ralistička« (koliko »promatra zbiljnost u čitavom obsegu«), vjera je 
»fantastična«, sanjarenje, ženski i djetinji element u čovjeku; »religije 
su socia-lne zablude«. Pomalo ipak prodire znanost; nakon renesanse i 
humanizma nastaje matematičko i mehianističko mišljenje, prvi crkveni 
sporovi i veliki razdor, zatim filozofski protuvjerski sustavi, politička 
revolucija i napredak prirodnih znanosti, — a ostatci crkve i kršćanskog 
vjerovanja održali su se još samo kao »oruđe političkih interesa i social- 
nog konzervativizma« i kao »paganska religija« u izvangrađskim nase¬ 
ljima. »Tragika ovih borba i opreka nije samo na intelektualnom, nego 
i na moralnom području«. Ćudoredna je sviest, kao u pradavno doba, i 

Težko je u knjizi polemizirati s ljudima, koji uslied indivi¬ 
dualnih psihofizičkih dispozicija predstavljaju različite tipove 
(karaktere), po kojima je određen njihov stav prema nazoru, 
što ga knjiga zastupa. U čisto teoretskim znanostima odpada 
ta potežkoća utoliko, što one nemaju odgojno značenje kao fi¬ 
lozofiranje o životu i ne obaziru se na subjektivne dispozicije, 
kojih uostalom i nema u tolikoj mjeri, kao kad se radi o pita¬ 
njima životne prakse, gdje na prihvat odnosno odklon filozof¬ 
skih nazora ili odgovora na dotična pitanja utječe individualno 
aperceptivni kompleks ustaljenog životnog nastroja. Iznoseći 
stanoviti životni nazor, filozofija — ako hoće izvršiti upliv na 
suvremeno zbivanje — mora odgojnom intencijom voditi ra¬ 
čuna o uvjerljivosti svoga razlaganja i metodički se adaptirati 
nazočnoj situaciji života. Sustavna filozofija, koja je logičkim 
aparatom upravljena samo prema spoznajnom cilju, kadra je 
u mnogima izazvati odium »školske« filozofije (a takva ne mo¬ 
ra biti »skolastička«) naprosto zato, što je malo ljudi obdareno 
sklonošću posvetiti se spekulativnom naporu iztraživanja i ve¬ 
ćina priželjkuje olako, gotovo zabavno štivo, — a ipak u popu¬ 
lariziranju filozofije osjeća i prosječan intelektualac nedostatak 
solidnog opravdanja, čime se prilagodljiva filozofija izvrgava 
pogibli, da promaši namjeravani cilj. Njezin je loš udes i u 
tome, što se u filozofijskim pitanjima smatra svatko pozvan 
samostalno i bez svestranog studija zastupati i izricati neko 
stajalište. Što više, filozofija nekinia služi pukim sredstvom 
promičbene akcije kao »ideologija« družtvenih pokreta, pri 
čemu je psihologija gomile odlučan činbenik. A tako se dolazi 
na razinu, gdje je u najboljem slučaju pretežna sklonost prema 
romanticizmu »intuicije«, a redovno vlada psihoza krilatica, 
koje pokreću neznalačkim družtvenim snagama. ■ 

Tako je i kod gore navedenog pitanja o »klerikalizmu, 
magli, kapitalizmu«. Netko će na rieč »filozofija« reagirati sa 
»klerikalizam, magla«, ako bi se u filozofiji zastupala makar 


danas još »u intimnoj vezi s religijskom vjerom«, koja čovjeku daje 
ideal ćudorednog savršenstva i snagu ćudorednog zakona. Doduše, još 
su zaostale .»guste tamne mrlje u pamćenju čovječanstva« (vjersko lu¬ 
dilo, fanatizam, svećenička tiranija, licumjerstvo...), ali se pokazuje i 
»slabljenje, da slom ćudoredne sviesti« u istom omjeru s porastom bez- 
vjerja. »Ako i jest vjerska baza manjkava, bolja je nego nikoja baza«. 
Zato treba ćudoređu ostaviti njegovo »prividno religijsko uporište, jer 
nemamo nadomjestka i nismo ga u stanju stvoriti«. »Tu leži kritičko 
pitanje našeg razdoblja: da li može i da li će iz filozofskih, znanstve¬ 
nih misli proizaći. djelotvorna, dakle s uspjehom poučavana etika...« 

samo mogućnost, da Bog postoji. Obmanut čovjek i ne pomišlja, 
da može netko (kao što i ja) ne samo filozofski zastupati religij¬ 
ski nazor o životu, nego i vlastiti život dragovoljno položiti u 
neodricanju kršćanske vjere, a ipak biti daleko od svakog kle¬ 
rikalizma. Nije li bezumno proglasiti klerikalizmom poviestnu 
činjenicu, da vjera u Boga (religija) postoji, odkad je čovjek 
postao! Kad bi to i bila »magla«, zar nije poviest filozofije i 
sva kulturna poviest borba između vjere i nevjere (kako je i 
Goethe rekao)! Odtuda, što religija sadržava vjeru u izasmrtni 
ili vječni život, gdje će pravednici naći sreću, i ako su ovdje u 
životu morali trpjeti nepravde, nije li samo zavaravanje kadro 
izvesti tvrdnju, da religija podupire nepravdu kapitalizma, — 
kad će i kapitalistički nepravednici, po religiji, stalno nastra¬ 
dati iza smrti, sve ako im ovdje i uspije izbjeći kazni. Osim to¬ 
ga, religija i ne brani nikome boriti se proti nepravdi, ne traži 
od nikoga robsku strpljivost u izrabljivanju i potlačivanju. Na¬ 
pokon, kao da su baš protivnici religije jednako tako i protiv¬ 
nici svakog tlačenja! Kad kažemo, da zbog kapitalizma neki 
»moraju« trpjeti nepravdu, to ne znači, da moraju po uputi re¬ 
ligije, nego utoliko, što ne može svatko izbjeći tome zlu, kao što 
ne može izbjeći ni zlu protureligijskih barbarstava, ali se može 
i mora proti njima boriti. Da to upravo mora, bezuvjetno za- 
htieva ćudoredna sviest, kojoj je uporište u religiji. 

Ova posljednja tvrdnja — koju ćemo u knjizi obrazložiti 
— privida se nekima kao »magla«. U tome je, čini se, najteža , 
pozicija u zastupanju našeg nazora, što nailazi na životne stru¬ 
je, koje se protive ne samo religiji, nego i moralnoj sviesti s 
bezuvjetnim postulatom pravednog i uobće valjanog, poštenog 
i čovjeku dostojnog družtvenog uređenja •—- ne samo u material- 
nom, nego i kulturnom smislu. U dinamici je družtvenog živo¬ 
ta od neznatnog upliva filozofski nazor, koji zabacuje svaku 
prekoizkustvenu ili metafizičku spoznaju (o Bogu, o duši, o 
vječnom životu . . .), jer takav nazor ne dopire u šire slojeve. 
Senzualističkim filozofima, koji svu našu spoznaju ograničuju 
na osjetilnost (sentizivnost) i zato metafizičku spoznaju progla- 
šuju fikcijom (»maglom«), odgovorio je već Sokrat, kad se iro- 
nički čudio, što njihov učitelj Protagora ništa ne spominje svi¬ 
nju, koja ima osjetila kao i čovjek, pa bi i ona mogla biti mje¬ 
rodavna za spoznaju, ne samo osjetilni čovjek. Malen je broj 
onih, koji se protive metafizičkoj filozofiji s pozivom na »pozi¬ 
tivne« (prirodne) znanosti, koje se bave samo osjetilnim poja- 

vama, a pri tom previđaju, da se i ove znanosti ne služe samim 
osjetilima, nego mišljenjem (razumom), koji u pojavama traži 
zakonitost, i to ne samo u osjetilnim, nego i u duševnim poja¬ 
vama. No sve ove teorijske struje ne daju biljeg cjelini suvre¬ 
menog života, kako ga daje amoralizam u teoriji i praksi, napo¬ 
se kao nazor o bezreligijskom moralu. 

Obilježje današnjeg doba jest u jednu ruku obmanjivanje, 
kojim se pod krinkom moraliziranja provodi družtveni nemoral, 
a u drugu r uk u izričito zastupanje (Nietzscheova) načela, da 
je sve ono vriedno, što podržaje i pospješuje životnu snažnost. 

U teoriji se govori o »zajednici«, kojoj pojedinci moraju pod¬ 
ređivati svoje probitke, dok u praksi povlašteni pojedinci ne¬ 
smetano izkorišćuju zajednicu, u kojoj drugi pojedinci strada¬ 
ju. Obilno se govori o kulturi, a život dobiva sve nekulturniji 
lik. Pomanjkanje moralne kulture, — to je naš opetovani klik 
u sadašnjicu. Neki doduše govore o »urednijem životu«, o 
»idealnom naporu«, o »idealnim vrjednotama« i »vriednim ide¬ 
alima«, o »idealnim normama«, o »boljem čovjeku«, o »višim 
ciljevima«, o »zadatcima duha«, o »idealnim determinantama« 
i t. d. To se dade i vrlo dobro objasniti time, što život po sebi 
nije najviša vrjednota, što osim animalnih vrjednota postoje 
»više« _ idealne, duhovne, kulturne — vrjednote, među kojima 
moralne vrjednote važe bezuvjetno, ukoliko obvezuju volju. 
Mnogi pri tom krivo misle, da se s obzirom na ove vrjednote čo¬ 
vjek mora sasvim odreći svoje animalne prirode, dok uistinu 
moral zahtieva, da animalnost podredimo »čovječnosti«, t. j. da 
čovjek svoju prirodu regulira po moralnim normama. Ali, za¬ 
htjev na moralnu kulturu mora biti opravdan i tu je, rekosmo, 
izvor potrebe filozofiranja o vriednom smislu života. Prilagodi¬ 
ti se »duhu vremena« smije značiti samo toliko, da opiavdanje 
religijskog morala ne će početi deduktivno, dokazivanjem Božje 
eksistencije, odkuda bi se izvodila opravdanost moralnog za¬ 
kona, nego obratno, dokazivanjem, da je osnou bezuvjetno mo¬ 
ralne obveze u polučenju životne svrhe, kojom je zajamčena i 
sreća čovjeka. Ovim se putem onda dolazi i do spoznaje o ne-, 
prolaznom, vječnom smislu života u Bogu. 

Pregledamo li čitav put toga spoznavanja, od njegova pr¬ 
vog početka do kraja, uočujemo na polazištu absolutnu skepsu, 
koja ne priznaje nikoje sigurnosti. Tu počinje noetika objašnja¬ 
vanjem, da je i u ovom stajalištu uključena sigurnost nekih 
spoznaja. Može, nadalje, netko u noetici zastupati nazor (s Kan- 

tom), da razum oblikuje osjetilno gradivo, na koje je ograni¬ 
čen —■ i zato »Bog« i sve drugo metafizičko nije pristupno ra¬ 
zumnoj spoznaji; nije mu pristupno ništa, što nije osjetilno 
pojavni predmet. U razpravi s ovim stajalištem (fenomenaliz- 
mom) treba postaviti pitanje: da li su svi predmeti plod razum¬ 
skog (misaonog) oblikovanja, ili postoje neki predmeti neovisno 
o mišljenju? Je li »ovo crno« i »ovo bielo« neovisno o suđenju? 
Mogu li ja to vidjeti, kad o tome i ne tvrdim ništa? . . . Ulazi¬ 
mo u noetiku. Po njoj će se napokon odlučiti, da li možemo 
razpoznati »maglu« od istine. Bez filozofiranja nije opravdano 
zauzeti stajalište proti Bogu, vječnosti i t. d. 

FILOZIFIJA I ŽIVOT 
MARKSIZAM 

Prije nego ćemo opravdavati svoj nazor o životu, ukratko 
ćemo još osvietliti jednu veoma važnu temu. U kojem je odno¬ 
su filozofija sa životom. 

Razmišljanje ili umovanje (logički proces), kojim dolazi¬ 
mo do gotove spoznaje sadržane u filozofskom nazoru, sa¬ 
stavni je dio života. Život je u filozofiranju logički izražen. 
Znanstveno-logički karakter dobiva filozofiranje u prvom re¬ 
du time, što stoji pred nekim problemom, pred pitanjem i za¬ 
datkom, na koji se traži odgovor ili spoznaja, a zatim, što taj 
zadatak kritički rješava ili što stanovitim postupkom obrazla¬ 
ganja utvrđuje spoznaju. Filozofiranju pripada karakter znan¬ 
stvenog iztraživanja ne samo po tome, što iznosi sasvim nove 
spoznaje, nego i po tome, što već poznate spoznaje novim 
načinom utvrđuje ili ih u novim relacijama prikazuje. U okvi¬ 
ru toga nastojanja dobiva se misaona cjelina filozofskog nazora, 
koji predstavlja životnu svojinu u subjektu filozofiranja: filo¬ 
zof usvaja dotični nazor. Kako je došlo do tog usvajanja? Re¬ 
kosmo, putem filozofiranja, — a ono opet može biti različito 
uvjetovano prema ukupnom životnom kompleksu nekog su¬ 
bjekta. Time dolazimo na psiholožki (genetički) aspekt odno¬ 
šenja filozofije spram života. Kako će pojedinci doći do toga, 
da usvoje stanoviti nazor? Budući da je svaki nazor, izrastao iz 
svog obrazloženja ili opravdavanja, on se ovim korjenom može 
i presađivati u druge subjekte. Filozofija tako .ulazi u život 
kritički, sustavno, po vlastitoj strukturi. Na taj način ona biva 


pristupačna čovjeku, koji bez subjektivnih upliva (sklonosti, 
predrasuda .. .) traži spoznaju, istinito znanje. Tako je usvaja 
svaki ljubitelj istine, filozof. Ali filozofski nazor o životu treba 
da usvoji svaki čovjek, jer je on u odnosu sa životom praktički, 
t. j. stanoviti nazor utječe na voljnu djelatnost, po njemu se po¬ 
jedinac orientira u životu. Kako ćemo filozofski nazor predati 
ljudima na usvajanje, kad su različiti pojedinci i različito raz- 
položeni, subjektivno izgrađeni, već možda za neki nazor opre- 
dieljeni? Tu sad dolazi u pitanje p edagogiziranje filozofije, što 
je kadgod još teži zadatak od znanstvenog fundiranja samog 
nazora. Na ovom odgojnom putu prelazi filozofija u zajednički 
život. Sad ona tek dobiva svoj kulturni obseg, postaje svojinom 
množtva, da kao snaga u družtvenom životu utječe na njegovo 
oblikovanje. Jedno i drugo, što se ima usvojiti i kako će se usvo¬ 
jiti, mora imati pred očima filozof, kad svoj nazor iznosi pred 
šire slojeve. Ne radi se pri tom o popularizaciji filozofije, jer 
(u izpravnom značenju) to znači prilagoditi filozof iju prosječ¬ 
nom shvaćanju, dok pedagogiziranje osim toga nastoji ukorie- 
niti neki nazor na tlu individualnog subjekta, u jednoj duševno 
diferenciranoj konstelaciji, dakle pomoću odgojne metode, koja 
će uklanjati zapreke i pronalaziti-prikladne pristupe usvajanju 
dotičnog nazora. Sokrat nije iznosio pred slušatelje gotov su¬ 
stav, njegovo je prodorno značenje bilo upravo u pedagožkoj 
strani filozofiranja, kolike je sofiste dialektički onemogućio 
prikazujući neodrživost ili bezsmislenost njihova naučavanja, 
a time je slušaoce navodio na usvajanje svoga nazora, da u 
ljudskom znanju postoji nešto stalno, nepromjenljivo, a to je 
neosjetilno, pojmovno ili misaono. Uzmimo suvremeni primjer, 
marksističku (komunističku) filozofiju. Kako ćemo svoj nazor o 
religijsko-moralnom smislu života zastupati pred marksistima?* 


* Komunizam ovdje dolazi u obzir kao nosilac filozofske nauke 
marksizma, a po njoj onda kao kultumo-socialni činbenik. Politički- 
ekonomsku stranu uočujemo, samo koliko je poyezana s kultumo-so- 
cialnom sferom života. Političko oblikovanje i način rješavanja eko 
nomskih pitanja (na pr. reguliranje imovinskog stanja, sveobce životno 
osiguranje...) može značiti i u moralnom smislu napredak, koliko ne 
bi time ugroženo bilo pravo na slobodu. Naravno, družtvena vlask koja 
preuzima ekonomske obaveze u interesu svojih članova, ne može trn 
prepustiti neograničenu slobodu (na pr. da ne bi u njezinoj kompetenciji 
bilo reguliranje rada)', ekonomska je zaštita života korelativna ogra¬ 
ničenjem slobode. Najvažniji je problem u tome, da se između oba ova 
momenta nađe pravilni kompromis u tom pravcu, da ne bi ugrožena 
bila sloboda pojedinačnih družtvenih subjekata (obitelji, crkve .. .), ko¬ 
liko im ona pripada kao pravo lične samosvojnosti. Nije m to u pitanju, 
da ii će komunizam zastupati materialistički nazor, nego da li on nje- 







Svakako nam je namjera, da oni uvide opravdanost našeg 
nazora, odnosno da uvide neopravdanost marksističke filozofije. 
Naravno, ako netko uobće ne će da se kritički bavi filozofskim 
pitanjima, nego nešto sliepo (dogmatski) usvaja, onda se i »bo¬ 
govi uzalud bore«. Ali kad računamo s normalnim razpolože- 
njem, treba pronaći izpravni put do onih motiva, koji ljude re¬ 
dovno navode na usvajanje marksizma, i do onih predposta- 
. vaka, na kojima je on kritički neodrživ. U prvom je pravcu 
marksistička filozofija vezana uz magičnu moć komunizma, 
a ta se osniva na moralnom idealu, koliko najširi slojevi 
očekuju po njemu pravedno poboljšanje života. Budući da 
ovo stanje socialne nepravde uistinu postoji, njegovim će se 
odstranjivanjem ujedno odkloniti psiholožki pogodno tlo za 
prihvat marksističke filozofije. Naša knjiga sebi i u tom pravcu 
utire put, koliko zahtieva izmjenu nepravednog socialnog sta¬ 
nja — i to upravo na osnovu nazora, koji zastupa. Da li bi se 
taj nazor mogao slobodno zastupati u komunističkom sustavu? 
To je van svake sumnje nemoguće, jer je to sustav diktature, 
koja u svom monopolu drži marksističku filozofiju, — a u tom 
se i sastoji njezino socialno uporište. U odstranjenju svake dik¬ 
tature prvi je uvjet za mogućnost slobodnog usvajanja bilo 
kojeg nazora. Filozofsko usvajanje našeg nazora u odnosu 
spram marksizma mora kritički osvietliti neke njegove glavne 
tvrdnje. »Nema Boga, ni duše, ni vječnog života«. Je li to si¬ 
gurno? Jest, kažu marksisti. Oni se protive agnosticizmu, koji 
zauzima skeptički stav prema ovim pitanjima: ne znamo, da li 
Bog, duša i vječni život postoje ili ne postoje, nije ništa sigur¬ 
no. Marksistima je sigurno. Zašto, na osnovu čega? »Materija 
živi, odvieka živi, sama od sebe: sve, što živi, potječe iz materi- 





govo usvajanje prepušta slobodi. Kad govorimo o kulturnoj fizionomiji 
Europe,, svakako se pri tom pomišlja i na to, da je ona (u većoj ili ma¬ 
njoj mjeri) nosiocem slobode mišljenja, pogotovo u obliku znanstvene 
kritike. Ugroženost »europskog« kruga s ove strane sasto 1 .;, se dakle u 
progonu slobode uvjerenja, kad ono i nije suprotno socialnim intere¬ 
sima. Odstranjivanje suprotnosti između osobnih prava i ekonomski- 
socialnog sustava svakako je u moralnom pogledu pozitivno, ali je u 
drugu ruku negativno, da samo jedan sloj bude subjektom družtvene 
dinamike, i da se ona mehanički razvija. Uostalom, socialni je problem 
komunizma veoma složen i ne može biti ovdje kritički prikazan; nas 
zanima materialistički nazor o životu, pa i to samo teoretski, bez analize 
socialnog zbivanja, koje je s njim povezano. Socioložko rješavanje su¬ 
vremene krize mora u prvom redu pristupiti toj analizi, da odkrije one 
elemente (pauperizaciju, psihologiju gomile, uzroke bezbožtva . ..), koji 
su danas u sudaru s »duhovnom« orientacijom života — i da traži put 
socialnog usklađivanja. 

je«. (Marksisti se protive mehanističkom materializmu, jer on 
osim materije uzima napose energiju, a to je već dualizam, koji 
bi lako naveo na misao o ovisnosti materije. Marksisti zastu¬ 
paju hilozoistički materializam.) Odkuda to znadu marksisti? Iz 
prirodnih znanosti očito ne; one obaraju ovu temeljnu predpo- 
stavku marksizma. Živo ne nastaje iz neživoga. Kako marksisti 
dokazuju, da je život nastao iz materije? »Ona je postojala pri¬ 
je života: dakle nije nešto živo izpred materije, ne može biti 
sin izpred otca, plod materije izpred nje.« To je taj dokaz! Od¬ 
govor: ako je materija i postojala prije života u njoj, zar nije 
moglo postojati nešto živo izvan nje, što je uzrokom žive mate¬ 
rije? Ako je pak nemoguće, da živo nastane iz nežive materije, 
zar onda nije moralo postojati nešto živo, odkuda potječe sav ži¬ 
vot? Ili druga marksistička tvrdnja: »Psihičko (»duhovno«) ni¬ 
je doduše isto što materija, ali iz nje izlazi, nastaje iz material- 
ne energije.« Zašto je tako? »Jer s poremećenjem i uništenjem 
mozga poremeti se i uništi duševni život.« Odgovor: mozak je 
samo uvjet — i tako dalje iz psihologije.* Dalje tvrde marksi¬ 
sti: »Ništa nije stalno, nepromjenljivo, definitivno, nema obje¬ 
ktivne istine.« Zašto je tako? »Sve se nuždno mienja; prelazi 
iz jednog stanja u drugo i ovo drugo znači negaciju (antitezu) 
prvoga, a iz te suprotnosti (sukoba, borbe) nastaje nešto novo 


* Poučno je vidjeti na jednom primjeru, kako se bez ikoje znan¬ 
stvene saviesti unosi materialistički nazor u sociologiju. Američki so¬ 
ciolog W a r d drži, da je zamjećivanje, sviest i čuvstvo jedno te isto, i 
da to sačinjava čovjekov »dub.«. Podrietlo duba je u tvari, on je »orga¬ 
nizacija tvari«, nastaje »sintetičkom silom prirode«. Neki psiholozi (čak 
Spencer i Huxley!) misle, da je sviest »toto coelo različita od svih drugih 
.stvari« i da ona nije svojstvo tvari, jer da sebi ne možemo predočiti 
sviestnu tvar. Ovi psiholozi »jedva su voljni dopustiti, da bi sviest bila 
nešto prirodno«. Obično se smatra, da je sviestno vezano na mozak, ali 
ono se nalazi i u nižim centrima (misli Ward). Razvojna poviest živča¬ 
nog sustava kod viših životinja i čovjeka pokazuje, da je »konačna 
podređenost nižih živčanih centara najvišem centrumu rezultat. dugih 
razdoblja strukturnog razvoja«. Uostalom, to nije težko Wardu objasniti, 

_ slično je tako u poviesti papinstva: »bilo je doba, kad je svaki biskup 

bio papa, i trajalo je više stoljeća, dok je rimski biskup ^stekao najvišu 
moć«. Kad je tako uvjerljivo dokazao, da se sviestno (duševno) nalazi u 
nižim centrima i da je, prema tome, vlastitost materije, Ward upozoruje 
na pogibelj, ako bi psihičko bilo toto coelo različito od. fizičkoga: »to bi 
zapravo značilo priznati diskontinuitet i napustiti svu teoriju evolucije 
ili monističku hipotezu«. »Ako je na toj točki, gdje počinju psihički fe¬ 
nomeni, absolutna pukotina i nešto ulazi, čega elementi nisu sadržani 
u nikojoj prijašnjoj stvari, nema razloga, da ne prihvatimo najproiž- 
voljnije teoložko tumačenje svih pojava u svemiru«. — Horor pred teo¬ 
logijom u tolikoj je mjeri zahvatio više i niže centrume, ne samo kod 
Warda, da s teologijom zabacuju i psihologiju, kako bi što čvršći bio 
temelj materialističkoj sociologiji! 

i tako se sve dialektički razvija.« Odgovor: što promjenom 
eksistira, ovisno je od drugoga, koji je to proizveo (uzrok), a 
kad bi sve samo kao promjenljivo eksistiralo, onda ne bi bilo 
toga »drugoga«, dakle eksistira nepromjenljivi uzrok. Osim to¬ 
ga, voljno djelovanje nije nuždno određeno materialnim (ani¬ 
malnim) uvjetima. Osim toga, nisu sve spoznaje materialno 
uvjetovane; sve znanstvene istine nisu ovisne od gospodarske 
proizvodnje; spoznajni objekti ne mogu ujedno ne biti ono, 
što jesu, i utoliko su nepromjenljivi — i t. d. iz noetike. 

U socialnom smislu dobiva marksistička filozofija osnovno 
značenje po (nepromjenljivoj!) tvrdnji, da je sve promjenljivo 
i u svemu da vlada nepromjenljivi zakon suprotnosti, koji 
socialno znači revoluciju. Materialističko bezboštvo pokretna je 
snaga za materializaciju čovjeka, da bude sredstvom revolucije. 
To je životni smisao marksističke filozofije u komunizmu. Ona 
se psiholožki prilagođuje kao jednostavni tumač života, pogo¬ 
dujući svojim materialističkim nazorom ljudima na primitiv¬ 
nom stupnju, koji se bez osobitih misaonih zahtjeva oduševlja¬ 
vaju revolucionarnom teorijom, koja ne traži i ne dopušta slo¬ 
bodu i napor kritike. Socialnim nepravdama zahvaćeni slojevi 
fanatički se predaju komunizmu, jer im odgovara pravedna, i ako 
sa minimalnim uvjetima uređena, eksistencija kao ideal revo¬ 
lucije. Ako se mi dakle svojom filozofijom borimo proti social¬ 
nim nepravdama, upravo komunizam ne bi smio osporavati so- 
cialnu funkciju te filozofije, pa bi se morao ograničiti samo na 
znanstvenu razpravu o pitanju materialističkpg nazora. Ali na 
znanstvenom se tlu materializam doista ne bi mogao održati; 
a komunizam, uostalom, ne dopušta teoretsku razpravu o svo¬ 
me nazoru. Cilj naše filozofije, da prikaže smisao ljudskog ži¬ 
vota suprotno komunističkom shvaćanju, ne bi se ni postigao 
samo time, da utvrdimo negativne strane marksističkog mate- 
rializma; — on je neznatan izsječak u životnom strujanju sa¬ 
dašnjice (kao teoretski nastavak materialističke opozicije proti 
hegelovskom idealizmu). Tok suvremenog zbivanja određen je 
prevladavanjem životnih elemenata, koji se doduše teoretski 
odrazuju i u marksističkom materializmu, ali zapravo obilje¬ 
žuju duševni lik pretežnog diela čovječanstva. U njemu gasne 
smisao za čovječnost. Nastupio je stravični čas ljudske poviesti, 
kad se na ruševinama moralne vriednosti čovjeka traži izlaz u 
bolju budućnost. U ovom odsudnom času zavisi spas od toga, 
da li će ipak oživjeti duhovne snage toliko, da budu kadre po- 

krenuti družtveni život prema ostvarenju čovječnosti. Tome je 
cilju posvećena i ova knjiga. 

Ona ima filozofsko-socialni zadatak: hoće u socialnoj svie- 
sti oživjeti bezuvjetni imperativ socialno-moralnih vriednosti; 
hoće opravdati bezuvjetnu oživotvorbu socialno-moralnog »ide¬ 
ala«. Prepuštajući sociologiji, da odredi provedbene metode 
za njegovu oživotvorbu, filozofija joj pruža obrazloženje na 
osnovu uvida u vriednostne uvjete socialnog razvoja. I tu sad 
nastaje sukob s materializmom. Ne samo što nas filozofijska 
teorija upućuje, da su socialnom životu postavljeni moralni 
ideali, nego je i njihova aktuelnost danas očiti postulat životne 
prakse, koja prieti sveobćim razsapom u bjesomučnom, svera- 
zornom naletu fizičke sile. Kada se kaže »ideal«, mi točno uoču- 
jemo: treba oživotvoriti ono, bez čega ne može biti uređenog 
socialnog života, bilo da to nazovemo ravnopravnost (nepovla- 
štenost), sloboda uvjerenja, odgovornost, zaštita života i ličnosti. 
U odricanju tih vrjednota ne može ni komunizam imati ikojeg 
socialnog opravdanja, — a on ih se ipak mora odricati, jer u 
svom filozofskom sustavu ne daje mjesto moralnoj volji, koja 
je subjekt njihove oživotvorbe. Ako te vrjednote obuhvatimo 
političkim pojmom »demokracije«, dobiva taj pojam moialno 
značenje, ukoliko zahtieva vladavinu na osnovu -kvalitativnog 
izbora među članovima zajednice, a ne prema opredjeljenju ve¬ 
ćinskog i bezličnog izjednačenja ili stanovitog družtvenog raz¬ 
reda (kako je u lošoj demokraciji odnosno ohlokraciji). Kva¬ 
litativnim izborom u moralnom smislu oblikovana hierarhija 
znači socialni poredak, u kome su ostvarivi navedeni ideali. 
Stoga je opravdana ona »revolucija«, koja odstranjuje ovom 
sustavu suprotne sile — i jedino se u tom pravcu može oče¬ 
kivati obnova »Europe« ili stvaranje »Nove Europe«. Bio bi 
preuzak pojam Europe, da ga vežemo na »katolički Zapad«, 
osim ako time označujemo nosioca moralno socialnih vrjednota, 
bez obzira, kako su one u stoljetnom europskom životu bile 
uzbiljene. Izticati umjetničke predmete (obično hramove), ka¬ 
zališta, stupove, uređene sobe, strojarnice, nošnje, plesove i 
glazbu — sve to može značiti umjetničku kulturu i tehničku 
civilizaciju, ali ne znači moralnu kulturu socialnog života. 
Gdje se umjetnički spomenici zaštićuju kraj podpuno neza¬ 
štićenih ljudskih života, gdje se na čovjekoljublje poziva^ tek 
onda, kad su ugroženi vlastiti probitci, gdje se u hierarhičkim 
funkcijama podržavaju zločinci, gdje se naglasuje socialna 

pravda kraj najnepravednije podjele materialnih dobara, gdje 
se podnosi imperialističko naoružavanje bezplodnim frazira- 
njem o blagoslovu mira, gdje su moralne vrjednote međuna¬ 
rodne pravde izigravane političkim sebeljubljem, koje oprav¬ 
dava i najveće zločine, tu se ne može s pravom govoriti o kul¬ 
turnom životu. Tko će na očigled toga poricati aktualnost 
moralno-socialnog preporoda! A može li se on postići nasi¬ 
ljem i zarobljivanjem čovjeka, koji bi život imao posvetiti 
gospodarskoj proizvodnji bez socialnog prava na kulturnu 
samosvojnost?! Može se reći, da je u Europi i previše bilo 
bezživotnog naglašavanja moralnih ideala, ali kad ona sa so¬ 
cialnog gledišta ne bi ništa drugo značila, osim što je bila trajni 
nosilac žive moralne sviesti, koja se suprotstavljala poviest- 
nim zločinima, ona je time i danas pozitivni činilac kulturno- 
poviestnog razvoja. I upravo na ovom je međašu pukao ne¬ 
premostiv jaz između »zapadnjačkog« i materialistički usmje¬ 
renog »duha« (ne samo filozofskog nazora), koji moralnu ulogu 
u socialnom životu smatra »idealističkim« i stoga negativnim, 
a ne pozitivnim obilježjem Zapada. Tako dolazi do absurdnih 
pozicija: kapitalizam je negativan baš zato, jer (ekonomskim 
izrabljivanjem) ne priznaje pravo ličnosti, dok materializam 
u svom protukapitalističkom stavu i sam ne priznaje pravo 
ličnosti (u kulturnom pogledu). Prielom između oba svieta sa¬ 
stoji se praktički u tome, što se s jedne strane prilazi obliko¬ 
vanju družtvenog života putem priznavanja moralnih vried¬ 
nosti, dakle stvaralačkim snagama moralnih pojedinaca, dok 
se s druge strane sav razvoj družtvenog života ograničuje na 
»ideal« ekonomskog izjednačenja (u bezklasnom družtvu), što 
se smatra ostvarivim u revoluciji brutalnosti i cinizma go¬ 
mile s nagonom neodgovornog (amoralnog) shvaćanja slobode. 


4 Smisao života 

DRUGO POGLAVLJE 


POSTAVLJANJE PITANJA 

Ima li smisla postavljati pitanje o smislu života? 

Ako čovjek nije sposoban dati istinit odgovor na takvo 
pitanje, naravno, nema smisla ni postavljati ga. Za skeptika, 
koji sumnja u mogućnost ikoje sigurne spoznaje, bezsmisleno 
je i postavljati to pitanje. 

Ako očekujemo objektivno (absolutno) istiniti odgovor, to 
će bezsmislenim smatrati subjektivist, koji predpostavlja, da 
je smisao života i znanje o njemu subjektivno uvjetovano 
tako, da ne postoji neki »objektivni« smisao, koji bi jednako 
bio mjerodavan za sve ljude, pa da bi objektivno istinita spo¬ 
znaja o njemu služila smjernicom njegove oživotvorbe. Kad 
bi na pr. (po pragmatizmu) razpoznavalom istine bila koristo- 
nosnost znanja ili njegovo služenje životnom interesu, oyaj 
bi odnos prema životnoj praksi bio mjerodavan i za istinu 
stanovitog nazora o smislu života — i tako bi kojigod nazor 
bio relativno istinit, t. j. važio bi s obzirom na dotični subjekt, 
koji prema vlastitom duševnom tipu pronalazi svoj smisao 
života. (I neki bi vjerski nazor, prema tome, mogao sadrža¬ 
vati istinu po utilitarističkom shvaćanju upliva na život.) 

Ako s postavljanjem pitanja dopuštamo opravdanost tak¬ 
va odgovora, kojim je smisao života stavljen preko izkustve- 
nih granica »prirode«, t. j. u kome je sadržan metafizički (me- 
tempirički, prekoizkustveni) nazor o životu — na pr. teistički 
(religijski) nazor —, smatrat će to bazsmislenim naturalist, 
koji drži, da jedino priroda (natura) može služiti smislenom 
osnovicom života. Naturalizam izjednačuje sav naš sviestni 
život sa prirodnim događajima: nema doživljaja, koji bi kao 
svojevrstni bili nezavisni od »prirode« i koji ne bi podvrgnuti 
bili uzročnoj nuždnosti životne (nagonske) dinamike. Uvučen 





u tiek sveukupnog zbivanja, čovjek u granicama svojih život¬ 
nih potreba nalazi smisao života, pa je stoga bezsmisleno po¬ 
stavljati pitanje o životu s izgledom na neki metafizički od¬ 
govor.* 

Ako bi netko poricao životni smisao, ne može to biti raz¬ 
logom nepostavljanju pitanja, jer takvo je poricanje (da bude 
obrazloženo) već jedan gotov odgovor na postavljeno pitanje. 
Tako je na pr. po Schopenhauerovu voluntarizmu izvorom 
života bezumna volja, koja izključuje na umnom poredku 
osnovani smisao života, te je iluzorno tražiti životni smisao 
u sreći, kad je čovjeku svjestita neodoljivost kozmičke volje. 
Po ovom je metafizičkom pesimizmu oduzet smisao životu, 
— ali ne i pitanju o njemu, jer u tome je nazoru upravo sa¬ 
držan odgovor na to pitanje. 

Filozofija je kroz svu svoju poviest postavljala pitanje o 
smislu života. Ona daje »uputu o pojmu, u čemu treba staviti 
najviše dobro, i o držanju (Verhalten), kojim se ono može 
postići«. S tim riečima označuje Kant zadaću filozofije: jer 
»što koristi filozofija, ako ne bi sredstva za poučavanje ljudi 
upravljala prema onome, što im je istinski najbolje«. »Za čo¬ 
vjeka je — kaže opet Kant — najveća stvar (Angelegenheit) 
znati, kako će svoj položaj u stvorenju dolično izpuniti i pravo 
razumjeti, što čovjek mora biti, da bude čovjekom.« U tome i 
jest izražena ideja o smislu života ili o određenju čovjeka. 


* Naturalizam je zadobio maha upoređo s napredkom prirodnih 
nauka. Budući da su putem izkustvenog spoznan ja (empirije) bili po¬ 
stignuti mnogi sigurni rezultati, stalo se sve Više ođnemarivati filo¬ 
zofiju i sumnjati u mogućnost prekoizkustvene spoznaje, pa je tako po- 
zitivizam ograničio svu spoznaju na izkustvenu (prirodnu ili »pozi¬ 
tivnu«) zbiljnost. Već ovom naukom o spoznaji ostavljaju prirodoslovci 
daleko iza sebe područje prirodnih nauka; a kad uzmu prirodu kao 
predmet filozofskog izpitivanja, zastupaju nazore, koji se nipošto ne 
osnivaju samo na izkustvenoan (opažajnom) spoznanju, niti se zausta¬ 
vljaju na pojavnoj strani prirode, nego prelaze u nepojavno, prekoiz- 
kustveno, metafizičko, smatrajući to jedinstvenim bitkom »prirode« — i 
utoliko su naturalisti. Po njima se sav naš sviestni život (zajedno sa 
kulturnom sferom!) bitno ne razlikuje od životinjskog (osjetilnog) ži¬ 
vota, te se samo stupnjevno iz njega razvio, a sve, što je živo (organsko), 
čini jedinstveni bitak s neživim (anorganskim), naime s materijom. 
Zato materialistički naturalist drži, da se sav život odvija na osnovu 
materije (što je, dakako, u suprotnosti sa psihologijom). Dok mate- 
rialisti pokušavaju psihičko izvesti iz nepsihičkoga, panpsihisti smatraju 
svu prirodu psihičkom. U pitanju o smislu života ostaju naturalisti ta¬ 
kođer samo u okviru prirode ili materialno uvjetovanog života. Kao što 
nema od prirode nezavisnog bitka, tako nema od prirode nezavisne 
vriednosti, po kojoj bi život dobio bezuvjetni smisao. 

Ima li smisla postavljati to pitanje danas, kad suvremeni 
životni kompleks predstavlja negaciju pravog smisla? Jer 
pravi životni smisao osjećamo svi (i bez teorije) u odsutnosti 
socialnog kaosa i opačine i tjeskobe i bezbrojnih tragedija, u , 
staloženom i uravnoteženom životu kulturno konstruktivnog 
rada i zaštićenosti života, —- a danas? Ali ocjena današnjice 
nije razlogom nepostavljanju pitanja, nego baš obratno: su¬ 
vremeno nas stanje upravo upućuje na pitanje o pravom ili 
punovriednom smislu života. Naš je pogled na život sveobu¬ 
hvatan i nije omeđen na današnjicu. Možemo li ipak i u su¬ 
vremenom previranju odkriti smisao u nastojanju, koje ide 
za oživotvorbom vriednije budućnosti? Da ne budemo odna- 
pried pesimisti ni optimisti, ne ćemo svoje pitanje uzeti samo 
pod vidom suvremene stvarnosti; ali ćemo svakako doći i na 
pitanje, kakav bi pravi smisao trebao biti mjerodavan i u sa¬ 
dašnjem sudbinskom stvaranju budućnosti. 

Netko bi se mogao protiviti postavljanju našeg pitanja 
i zato, što je njegovo rješavanje zamršeno, i što u poviesti 
filozofije postoje različiti odgovori, — a ipak bi odgovor mo¬ 
rao biti što jednostavniji, svakom pristupačan i očevidan bez 
težkog umovanja. Kako ćemo od svakog čovjeka očekivati, 
da živi prema spoznaji o smislu života, kad je već sam pojam 
»smisao« taman i neodređen? Ako umjesto njega uzmemo po¬ 
jam »vriednosti«, i opet se krećemo na veoma priepornom pod¬ 
ručju, gdje se razilaze suvremeni filozofski nazori. 

Ali taj prigovor izgleda teži, nego uistinu jest. Prije 
svega, naše je razpravljanje o tom problemu znanstveno, a 
nikoje znanstveno iztraživanje ne gubi opravdanost zbog za¬ 
mršenosti svoje problematike. Svakako je i nefilozofskom 
čovjeku potrebna orientacija o smislu života, koju on može i 
postići sa više ili manje filozofske spreme, te nije svakom 
pojedincu u jednakoj mjeri ni potrebno filozofiranje, ali ono 
' mora na znanstvenom stupnju pružati svu mogućnost kritič¬ 
kog snalaženja i opravdavanja. Uostalom, značenje izraza 
»smisao« i »vriednost« nije obrazovanom čovjeku tuđe. Za 
državu kažemo da ima svoj »smisao« (svrhu, zadatak) u tome, 
što osigurava životne probitke naroda; stoga je ona narodu naj¬ 
veća vriednost«.* Vriedni odnosno nevriedni vlastođržci odluču- 

* Prema Platonu je smisao države u tome, da služi dobrobiti 
državljana ili da ostvaruje zajedničko blagostanje. Kako će ona to 
ostvariti? Samo na temelju pravednosti ili pravilnog (izpravnog) razpo- 




ju sudbinom države i naroda, ukoliko od njih zavisi, da li se u 
državi ostvaruje njezin smisao, t. j. da li se po njoj ostvaruje 
blagostanje družtvene cjeline. Oživotvorbu ovog zajedničkog 
blagostanja moraju vlastođržci smatrati svojom dužnošću i ne 
smiju (tome suprotno) u posebničkom blagostanju vidjeti naj¬ 
višu vriednost i u njenu ostvarenju svoj životni smisao. Dr¬ 
žava dakle — po samom svome smislu — traži od vlastodr¬ 
žaca, da predano služe zajednici u odricanju onoga, što bi ih 
moglo odvratiti od toga poziva ili što bi služilo njihovu pro¬ 
bitku na račun položaja. Osim drugih vlađalačkih osobina 
glavni je uvjet za vriednost vlastodržaca njihova ćudoredna 
vriednost, koja se sastoji u nesebičnoj službi zajednici. (Zato 
je Platon i odredio, da državni upravljači i čuvari nemaju 
posebničkog imetka ni svoje obitelji, kako ih ljubav k ovim 
dobrima ne bi odvratila od dužnosti, koje im nameće ljubav 
za dobrobit naroda.) 

Tim smo primjerom o državi htjeli samo objasniti upo¬ 
trebu izraza »smisao« i »vriednost«. U tu nam svrhu može 
poslužiti još jedan primjer, o kulturi. Njezin je »smisao« u 
tome, da čovjeka vrieđnostno oblikuje (kultivira), t. j. da ga 
upućuje na oživotvorbu onih »vriednosti« (dobro, istinito, 
liepo .. .), po kojima se čovjek izdiže nad »prirodnu« razinu 
života. Kao sastavni dio prirode, čovjek poput svih životinja 
teži za održanjem života ili za dobrobiti svoje osjetilne na- 





reda među _ državnim službenicima, ukoliko državom upravljaju (vla¬ 
daju) najvriedniji, a to su najumniji (filozofi); zatim sliede državni ču¬ 
vari (ratnici) i napokon seljaci, obrtnici i trgovci. U tom se načelu 
vrjednostnog razporeda (hierarhične strukture) prema umnom ili du¬ 
hovnom primatu sastoji zakon (»ideja«) pravednosti — kao vrhovna 
vriednost, po kojoj država dobiva svoj smisao. Nema smisla takva dr¬ 
žava, gdje vladaju nevriedni (koji su i Sokrata odsuđili na smrt). Pra¬ 
vednost nije ono — kako su sofisti rekli — što odgovara pozitivnim za¬ 
konima, nego je ona nezavisna od ičijeg priznanja i utoliko je ona 
»absolutna« vriednost. U timokratskom, oligarhijskom, demokratskom i 
tiranskom se sustavu gubi smisao države: gdje je najviša vriednost 
častohleplje, fizička nadmoć i s njom skopčano gaženje tuđih prava i 
otimanje tuđih dobara (kao u ratničkoj ili timokratskoj državi), odnosno 
gdje vladaju bogataši (oligarhija) ili množtvo (demokracija) ili tiranska 
samovolja,'—tu ne postoji pravednost, i zato država svoje svrhe (smisla) 
ne postizava. Ako su na vrhovima države ljudi, kojima je smisao ži¬ 
vota u stjecanju materialnih dobara (čime se država dieli u bogate i’si¬ 
romašne), ili ako je najviša vriednost bioložka (u timokratiji), gubi ti¬ 
me umna vriednost svoje prvenstvo i poremećuje se pravilni poredak, 
kakav mora vladati u diuši svakog pojedinca i u državi: tjelesne (živo¬ 
tinjske, animalne) požude i volja za moć ne smiju vladati nad umom, 
nego upravo obratno. Ideja toga vrieđnositnog reda jest »pravednost«, 
na kojoj počiva smisao države. ' 

ravi, a taj cilj svoga teženja ostvaruje 'tako, da ga (razumski) 
postavlja svrhom voljnog djelovanja, dok životinje nagonski 
postizavaju taj cilj. Pa kad čovjek ovu »prirodnu« djelatnost 
ne smatra jedinim smislom života, nego svome životu postav¬ 
lja za svrhu iznadprirodne, iznadživotinjske (nadanimalne, ne 
samo bioložke) vriednosti, postaje on kulturna osoba ih lič¬ 
nost. Obrazovati ličnost, smisao je odgoja, pa i škole. Po ozi- 
votvorbi kulturnih vriednosti dobiva život kulturni smisao.’ 1 ' 

Već tih nekoliko napomena pokazuje, kako čovjeku nije 
nerazumljivo pitanje o smislu života. Zamislimo li čovjeka u 
takvu stanju, da mu je po naravi izključena mogućnost iko¬ 
jeg dobra, odnosno da je s njegovom eksistencijom (životom) 
nuždno skopčano zlo, t. j. da je od naravi nesretan ili da mu je 
naravna težnja za srećom neostvariva, život toga (fiktivnog) čo¬ 
vjeka bio bi bezsmislen. Smisao dobiva život po ostvanvosti do¬ 
bra. U podpunom dobru dobiva život punovriedni smisao. Koje 
je takvo dobro? Hoćemo li svoj život smisleno shvatiti tako, da 
(kao druge životinje) tražimo samo ono, za čim od prirode teži¬ 
mo, t. j. koristna, životu potrebna, ugodna dobra, kako bismo 
po njima postigli vrhunac zadovoljstva (sreću), ili ćemo ži¬ 
votinjska nagnuća podrediti cilju u pravcu kulturnih vried- 

* Naše pojmovno objašnjavanje na ovim primjerima služi ujedno 
pripravom za dalje razpravljanje (napose ukoliko se politički i kulturno- 
moSd, nazori oslanjaju na obću problematiku o smislu života). 

Uzmimo jos jedan nazrievao u stvaranju »nadčovjeka«, 

čovjeka duševno snažna (»krepostna«), u estetskom i intelektualnom 
pogledu savršena (po renesansnom tipu), s voljom za moc, kojoj ni 
kakvo »moralno« nije nadređeno. Takav je čovjek u opreci s »čovje¬ 
kom krda (čopora)«, kakav je u Nietzscheovo doba prevladavao europ¬ 
skim životom (u liberalističkoj demokraciji i marksističkom socializmub 
Čovjek iz gomile nalazi smisao života u matenalnoin blagostanju 
podmirivanju životnih potreba, dok nadčovjek predstavlja duševnu ari¬ 
stokraciju (»elitu«). Protivno hedonizmu, utilitarizmu, biolo 0 izmu gra¬ 
đanske i proleterske mase, koja se kreće u krugu »prirode«, Nietzsch 
nostavli a selektivno kvalificiranog ili kulturnog čovjeka — i njemu 
namj enjuje družtvenu vlast. Suprotstavljajući »prirodnim« (tjelesnim, 
osjetilnim, materialnim, ekonomskim, životnim) 

ranog« čovjeka, možemo kulturne vriednosti nazvati duhovnima. 
Nietzsche je 3 u ideji nadčovjeka naglasio primat duhovnih vriednosti. 
Proti materialističkom determinizmu (»naturalizmu« u užem znacenj ), 
metzsohe postavlja čovjeka volje, koja sama sebi određuje najvišu 
vriednost - a to je »moć« - i po njezinoj oživotvorili životni smisao 
Moialne su vriednosti tako postale podređene »volji za mo«. (Taj 
ainoralizam predstavlja »prevrednovanje svih vrjednota«). Budući da 
^ratae vrieSiostrlisu »Liad prirode«, t. j. ne važe absolutno ih neza¬ 
visno od vol je, možemo i taj Nietzscheov nazor nazvati »na.ura- 

lizmom« (u širem značenju), premda je vrjednostm primat na duševnoj, 
a ne na materialnoj strani čovjekove prirode. 

nosti? Naš će život dobiti smisao prema tome, da li će biti 
voljno upravljan u jednom ili drugom od oba navedena 
smjera, dakle po oživotvorbi onoga, što sebi postavimo kao 
najviše vriedni cilj (svrhu) života. 

Objasnimo još ukratko postavljanje pitanja o religijskom 
i o moralnom smislu života! 

»Religija« označuje našu duševnu svezu s Bogom, i zato 
život ima religijski smisao utoliko, što čovjek svoje doživljaje 
upravlja prema onome, što je »božansko« ili sveto (tim poj¬ 
mom obuhvatamo sve, što se odnosi na Boga). Za religioznog 
čovjeka nema nikojeg dobra, koje bi on ljubio više nego Boga. 
A više bi ljubio onda, kad bi htio posjedovati neko dobro i u 
njemu tražio podpuno zadovoljstvo (sreću) unatoč tome, sto je 
polučivanje dotičnog dobra od Boga zabranjeno (moralnim za¬ 
konom, koji se očituje u savjesti). Religijski se smisao postizava 
izvršivanjem moralnog zakona. U skladu svoga htijenja s voljom 
Božjom vidi religijski čovjek moralnu dobrotu, i ona mu je naj¬ 
viša vriednost: jer po njoj se čovjek ujedinjuje s Bogom, ne to¬ 
liko u ovom životu, koliko u neprolaznom izasmrtnom životu, 
gdje će moralna dobrota omogućiti sreću po viziji neograničene 
savršenosti u Bogu. — Postavljati pitanje o religijskom smislu 
života znači u prvom redu pitati, da li Bog eksistira i da li je 
moralni zakonodavac; osim toga ima i drugih pitanja. . 

Moralni se smisao života (bez obzira na religiju) sastoji u 
trajnoj oživotvorbi moralne dobrote kao najviše životne vried¬ 
nosti. Da je »pravedan biti« moralno dobro, a suprotno tome 
zlo, znade svaki normalan čovjek; svi ljudi zaista tako drže, t. j. 
nitko ne drži da je obratno istina. Ovo »dobro« treba (mora se) 
činiti, a »zlo« se ne smije učiniti — i to ne možda pod nekim 
uvjetom (na pr. ako hoću postići zdravlje, moram se odreći sta¬ 
novite ugode), nego bezuvjetno »moram — ne smijem«. Činje¬ 
nicu kategoričkog imperativa u vezi sa stanovitim voljnim 
(ljudskim) činima ne može također nitko poricati. Može, narav¬ 
no, raditi protivno moralnom imperativu, ali sa sviešću, da čini 
lošije i ako uviđa, što je bolje (»video meliora . . .«). Kao što su 
ljudi sigurni, da je 2 X 2 = 4 (ne, recimo, 7), tako svi uviđaju, 
da su za svaku ljudsku volju neka dobra djela zapovjeđena, a 
zla zabranjena. Ali ta izkustveno poznata i priznata činjenica 
moralnog zakona nameće nam sad jedno važno pitanje: zašto 
svi ljudi smatraju stanovita djela bezuvjetno obvezatnima 
(»moraš — ne smiješ«)? 

Zašto smatraju istinitim, da je 2 X 2 = 4? Neposredno uvi¬ 
đaju i taj uviđaj (evidencija) jamči za istinu, obrazlaže sigur¬ 
nost, t. j. budući da uviđaju, zato »moraju« smatrati taj sud 
istinitim. Nije li jednako i kod moralnog presuđivanja? Svi ljudi 
uviđaju, da su stanovita djela dobra i kao takova zapovjeđena, 
dok su zla zabranjena.-Ali, s tim odgovorom nije zadovoljeno 
gornjem pitanju: zašto ljudi moraju smatrati neka djela bez¬ 
uvjetno obvezatnima? Jer uviđaju, rekosmo (kao i kod 2X2=4), 
ali: zašto uviđaju? Točnije: na temelju čega moraju tako uvi¬ 
đati? Je li taj »temelj« u samom subjektu? Svi subjektivisti od¬ 
govaraju jestno: moralni smisao života važi subjektivno ili za¬ 
visno od subjekta (ali za svaki mogući subjekt i utoliko 
»objektivno«). Suprotno će tomu nozoru objektivisti smatrati 
moralni zakon nezavisnim od subjekta; a prema tome, sklad 
volje s moralnim zakonom predstavlja objektivni (absolutni, od 
subjekta nezavisni) smisao života. Tu svoju tezu mora objek- 
tivist opravdati. Da li je »nezavisnost od subjekta« nuždno po¬ 
vezana s religijom? Da li nezavisno važenje moralne obaveze 
predstavlja volju Božju? Da li nesklad s moralnim zakonom in- 
volvira gubitak sreće; a koje najviše dobro uvjetuje sreću po 
skladu s moralnim zakonom? 

Obćenito postavljeno pitanje sveli smo tako na oblike nje¬ 
gova kritičkog rješavanja — i time smo objasnili sam smisao 
pitanja. Ali, to objašnjavanje treba još nastaviti. 



SMISAO I VRIEDNOST 

Izraz »smisao« u vezi s postavljanjem pitanja značio nam 
je teoretsku mogućnost odgovora, uspjeh pitanja, izgled na obje¬ 
ktivno valjani odgovor; — ići za nečim, namjeravati i očekivati 
nešto (naime odgovor na pitanje), što bi bilo nedostiživo ili ne¬ 
ostvarivo, zaista nema smisla, dok tome protivno ima smisla. 
U tom se značenju može taj izraz upotriebiti za svaku voljnu 
djelatnost: ona dobiva svoj smisao po tome, što predstavlja oži- 
votvorbu neke namjere, na pr. u davanju milostinje može biti 
namjeravana pomoć sirotinji, a isti taj čin može imati i drugi 
smisao (ili svrhu), prema nekoj drugoj namjeri darovatelja; prvi 
ćemo smisao kvalificirati kao moralno dobar, drugi pak može 
biti i moralno loš smisao. U moralnom dakle pogledu (kažemo 
također »smislu«), t. j. po razlikovanju ljudskih čina u dobre i 





zle, dobivaju naši čini moralni smisao; u njima je oživotvorba 
moialno dobre odnosno zle namjere. U prvom je slučaju smi¬ 
sleni čin moralno vriedan, u drugom nevriedan. Moralna dobro¬ 
ta je, prema tome, mjerodavna za vriednostno određivanje smi- 
slenosti. Neka djelatnost, na pr. tehnička, može imati socialni 
smisao, kad je u koristonosnoj službi života, a ona se može vrši¬ 
ti i u moralno zlom smislu, kad služi sredstvom za namjeravano 
zlo i po tome sad ona dobiva moralno nevriedan smisao. 
Uzmimo na pr. misaonu djelatnost, kojoj je smisao u polučiva- 
nju istinitosti spoznaje, pa ako se taj smisao postigne, dobiva 
misaona djelatnost spoznajnu vriednost, dok zabluda nema te 
vriednosti. Neka smislena djelatnost može biti estetski vredno¬ 
vana ( u pozitivnom i negativnom smislu). Tako ljudska djela 
dobivaju vriednostno različiti smisao. — Sva djela ukupno od- 
7 eđuju smislenu cjelinu života. U tom se okviru dadu označiti 
stanoviti pravci ili oblici životnog smisla. Neki će ljudi, primje¬ 
rice, uzeti tjelesno uživanje kao svoj životni smisao, a to sad 
znači, da će takvo uživanje svršno pokretati (movirati) uglav¬ 
nom sva njihova voljna djela tako, da oni oživotvorbu ove svrhe 
ne će pođieđivati moralnoj vriednosti, kojom bi ta oživotvorba 
bila ograničavana. Moralno se naime ograničavanje sastoji u 
tome, da neka djela bezuvjetno ne smijemo učiniti, odnosno da 
nikoji životni smisao ne smije doći u sukob s moralno vriednim 
smislom života. Zašto to bezuvjetno ne smije biti? »Bezuvjetno« 
znači, da i azličnost dobrih (moralno vriednih) i zlih ili nevrieđ- 
nih čina ne zavisi od ljudske volje, i utoliko je ta različitost 
absolutna. To jest, ne može čovjek po svojoj volji određivati, što 
će smatrati moralno dobrim odnosno zlim: on je moralno vried- 
nom smislu života voljno podvrgnut. Čime ili po čemu je bez¬ 
uvjetno podvrgnut? Onim životnim smislom (tjelesnim uživa¬ 
njem), u kome netko nalazi svoje najveće zadovoljstvo, blažen-' 
stvo ili sreću. Težnja za oživotvorbom te sreće ili ljubav prema 
njoj ima se bezuvjetno podrediti moralnoj vriednosti; — ali 
zašto da se njoj podredi, zašto ne smije doći s njom u sukob? 
Bez onako shvaćene sreće bio bi nekome sav život »prazan« i 
bezsmislen: njemu je tjelesno uživanje najveće ili najviše do¬ 
bro i kao takovo ono njemu znači najviši smisao života. 

»Smisao« je, kako smo razabrali, povezan s pojmom »vried¬ 
nosti«. Svakako je izraz »smisao« višeznačan. Na području mi¬ 
šljenja izriče »smisao« stanovitu vezu među mislima (pojmo¬ 
vima). Izreknemo li: »Ovaj stol je četverouglast«, znademo za 

smisao izrečenog suda; smisao je u sudu sadržan. Kažemo li: 
»Ovaj stol je sladak«, znademo također, što je time rečeno, i uto¬ 
liko znamo za smisao toga suda; ali možemo reći, da to »nema 
smisla« tvrditi o stolu, jer ne samo da to nije istina (kao što nije 
istina ni to, da je ovaj stol okrugao), nego je svaka okusna ka¬ 
kvoća stvarno nespojiva sa stolom — i prema tome, smisao-su¬ 
da jest u takvoj vezi pojmova, koja je kadra izreći objektivnu 
stvarnost. Po svom odnosu prema objektivnoj stvarnosti dobiva 
sud spoznajni smisao: on postaje istinit. Smisao (svrha) je naših 
sudova, da budu istiniti, ili da po njima spoznamo stvarnosti 
objekta. Sudovi treba da su primjereni objektivnoj stvarnosti, 
da bi time bili istiniti. Neistiniti sudovi spoznajno ne vriede. 
Njihova dakle vriednost znači primjerenost objektivnoj stvar¬ 
nosti. 

Sto znači »smisao« na području voljne djelatnosti? Znači 
vezu voljne djelatnosti s onom mišlju, kojom znadem, što hoću 
(ili ne ću) i zašto to hoću. Kad hoću šetati, odmarati se, igrati, 
učiti, učiniti ovo ili ono, svaka je ova voljna djelatnost smisle¬ 
na, kcjliko pri tom nešto namjeravam, znadem, zašto to radim, 

— bilo da mi je tako ugodno ili neugodno (pa ne činim), korist- 
no ili šteno. Ako nešto želim kao ugodno, ako u nečemu uži¬ 
vam, to uživanje (slast) znači jednu vriednost, a korist je opet 
drugčija vriednost. U primjerenosti voljnih djela ugodi i koristi 
sastoji se njihova vriednost. U oba slučaja dobivaju voljna dje¬ 
la svoj vriednostni »smisao« po odnosu primjerenosti ugađanju 
ili koristi. 

Na ovaj se »smisao« voljne djelatnosti nadovezuje »smisao 
života«. Izrazom »život« obuhvatamo sada sve, što voljno čini¬ 
mo iz dana u. dan, t. j. sveukupnost voljnog doživljavanja. U toj 
sveobuhvatnosti voljnih čina može »život« imati smisao utoliko, 
što je ugoda postala sveobuhvatna ili najviša vriednost, pa su i 
svi voljni čini usmjereni na oživotvorbu ove vriednosti i time 
daju čitavom životu »smisao«. Pojmom »smisla« svedena je ži¬ 
votna cjelina na jednu vriednostnu mjeru, po kojoj sva djela 
(htijenja) dobivaju svoj smisao. Usmjerenost voljnih čina (život¬ 
ne cjeline) prema stanovitoj vriednosti daje životu njegov smi¬ 
sao. Podpuna oživotvorba onoga, što je vriedno, donosi zado¬ 
voljstvo u najvećoj mjeri, blaženstvo, sreću, — jer su u posje¬ 
dovanju najviše vriednosti ostvarene sve težnje, postignuto je 
ono, za čim čovjek teži čitavim svojim životom. Koliko su pri¬ 
mjerene subjektu čuvstvovanja i teženja (emocionalno-volitiv- 

nom subjektu), vriednosti važe subjektivno. Stoga možemo za 
smisao života — koliko je usmjeren polučivanju tih vriednosti 
— reći, da važi subjektivno. Objektivni smisao dobiva život po 
usmjerenosti prema takvoj vriednosti, koja je od subjekta ne¬ 
zavisna ili bezuvjetna, t. j. koja važi sama po sebi, normativno 
i (= normativna vriednost). Takav je moralni smisao života, — 
ako je moralna vriednost objektivna (absolutna). Moralni smisao 

I života znači, prema tome, usmjerenost života prema moralnoj 

vriednosti kao najvišoj vriednosti života. Opravdavanje toga 
smisla obuhvata dva pitanja: (1.) na čemu se osniva bezuvjetna 
obveza? i (2.) da li nam moralna vriednost pruža blaženstvo i 
ukoliko? S ta dva pitanja polazimo iz moralnog područja k reli¬ 
gijskoj sviesti. Ako se izpostavi, da religija daje osnovicu mo¬ 
ralnoj sviesti (glede oba navedena pitanja), onda je uništavanje 
religije nekulturno, doklegod moralu priznajemo kulturnotvor- 
nu ulogu u životu. Uostalom, na te ćemo se još misli kasnije 
vratiti. 


NAZORI O ŽIVOTU 



O tome, da li ljudski život ima smisao i po čemu ga ima, 
postoje u filozofiji različiti odgovori, koje zovemo nazori o ži¬ 
votu. Ne samo nazori o životu kao kozmičkoj pojavi, ne samo 
»slike« o svietu, u kome je smješten i život, ne samo teoretska 
(psiholožka i metafizička ) shvaćanja o zbivanju života i o nje¬ 
govim eksistencialnim osnovima, nego su to i »nazori« u zna¬ 
čenju vriednostnog shvaćanja, t. j. filozofske spoznaje upravo 
o smislu života.. Te spoznaje već poviestno postoje, i zato nam 
se s toga gledišta očituje smislenost navedenog pitanja: očito 
ima smisla pitati se o smislu života već u interesu filozofijski- 
znanstvene orientacije. Pitanje znanstvene (teoretske) moguć¬ 
nosti pronalaženja objektivnog nazora o životu upućujemo su¬ 
stavnom izučavanju na području noetike. Raznolikost mišljenja 
na tome području, kao i višestruki razlaz u nazorima o životu 
ukazuje na potrebu metodički provedenog iztraživanja u ovoj 
problematici. Dok opet praktična potreba postavljati pitanje o 
smislu života sliedi iz činjenice, da nazori o životu nisu samo 
misaone pojave u poviesti filozofije, nego su i pojave socialnog 
života sadašnjice — i to ne samo kao misaone orientacije, nego 

praktični putokaz života i pojedinačnog i skupinskog, gdje kao 
ideologije usmjeruju oblikovanje života u suvremenim social- 
nim pokretima. Na ovom prosjeku života, u međusobnim suko¬ 
bima, zaoštrenima u sadašnjoj ratnoj lomljavi, različiti nazori 
o životu ne samo što odrazuju zamršenu životnu stvarnost, nego 
su i prožeti nastojanjem oko stvaranja nove budućnosti ili oko 
prevladavanja stoljećima ustaljenih životnih oblika, što sve čini 
u sadašnjem sveobćem kaosu možda najdublju krizu svjetske 
poviesti. Tko će na očigled svega toga poreći potrebu ( i utoliko 
»smisao«) postavljati pitanje o smislu života?! 

Da razumijemo, kako dolazi do glavnog razlaza u filozof¬ 
skim nazorima o životu, moramo čovjekov život uočiti u onom 
sloju, gdje se javlja vrednovanje uobće, a napose u ćudorednom 
(moralnom) smislu. Ćudorednim je vrednovanjem čovjek po 
svom teženju i nastojanju, po svojim željama i voljnim činima 
postavljen na razkršće, odakle jedan put polazi k zločinima, koji 
ga čine nečovjekom, dok drugi vodi k ćudorednoj dobroti, po 
kojoj čovjek postaje ono, što bezuvjetno treba da bude, i po če¬ 
mu (u suprotnosti s nečovjekom) biva »čovjek« u ćudoredno 
vriednostnom smislu. Već -u ovoj bezuvjetnoj obvezi oblikova¬ 
nja čovjeka ili ćudorednog počovječivanja (humanizacije) na- 
zrievamo vezu ćudoredne sviesti s najvišom vriednosti ili smi¬ 
slom života: jer samo takova je vriednost čovjeku bezuvjetno 
mjerodavna u njegovu ukupnom vrednovanju. Na ovom se slo¬ 
ju života čovjek pojavljuje kao upravljač svoga emocionalno- 
volitivnog doživljavanja, odvaja se od životne (bioložke, vitalne) 
nuždnosti animalnog ili životinjskog ili osjetilno-nagonskog slo¬ 
ja, koji čini duševnu (psihičku) komponentu njegove »prirode«, 
i prema kome oblikovanje života po ćudorednoj dobroti znači 
kulturnu djelatnost čovjeka. Prelazeći tako u sferu kulturnog 
života, čovjek očituje duhovne (spiritualne) sposobnosti iznad 
razine životinjstva — i to ne samo u pravcu ćudorednog kulti- 
viranja vlastite osobe (ličnosti), nego i u svima drugim smjero¬ 
vima kulturnog stvaranja, t. j. u objektivaciji znanstvene, umjet¬ 
ničke, socialne i religijske sviesti. Doduše, sa stajališta evolu- 
cionistički bioložkog relativizma mogao bi tko smatrati ćudo¬ 
rednu sviest samo višim stupnjem animalnog razvoja, ali to 
je stajalište već od Aristotela, pa onda Lotzeovom kritikom 
(proti Spenceru) oboreno. Ćudoredno se dobro odnosno zlo ne 
može istovjetovati sa svrsi primjerenim i životu prikladnim ili 
obratno; osim toga, sam razvoj nam ne kaže, po čemu su ćudo- 

redne vrjednote »vise« sviestne tvorine, niti su nas životinje ka¬ 
dre poučiti o vrednovanju naše savjesti. Životinja nije na ću¬ 
doredno nizkom niti na visokom stupnju; — to može biti s am o 
čovjek. Cudorednost se javlja u izvanživotinjskom sloju svie¬ 
sti kao smjernica u pitanjima o smislu, o vriednosti našeg živo¬ 
ta. Ona normira voljni put života u smjeru njegove smislenosti. 
Po svome karakteru normativnosti (bez obzira na konkretnu 
primjenu u pojedinim voljnim činima, dakle formalno) moral 
važi obćenito, za čitav život i za sve ljude kao voljne nosioce 
života. Na osnovu moralnog kvalificiranja čovjek je odgovoran 
za svoje čine, snosi za njih i krivnju. Samo se na čovjeka dade 
primieniti pojam ništarije, lupeža i zločinca. Zato životinja ne 
može biti prezira vriedna, kao čovjek. To je istina ne samo u 
očima mizantropa; svaki normalan čovjek vidi u zločincima 
duševne nakaze (ne samo u patopsiholožkom smislu bez osobne 
krivnje). Ako za dobre i zle kažemo da su ljudi, to je u manjoj 
mjeri istina, nego kad za sliepog i hromog i tjelesno nakaznog 
također kažemo da je čovjek. 


NORMATIVNA VRIEDNOST ŽIVOTA 

Naš sviestni život obuhvata izmjenu raznih doživljaja, a u 
ovom tieku zbivanja postaje nam sviestito pitanje: kako treba 
misliti, kako treba raditi (htjeti)? Doživljavanje (mišljenje, hti¬ 
jenje .. .) čini prirodnu zbiljnost (realnost) naše sviesti, dok 
»trebanje« (Sollen) znači nešto zadano, zahtjev, normu, koja 
ima svoje važenje (Geltung). U sviesti se nalazi dualitet: ono, 
što đoživljajrio jest (što se zbiva) u odnosu s onim, što treba da 
bude. Doživljajna je zbiljnost subjektivnomu psihičkoj zakoni¬ 
tosti) uvjetovana, dok se u trebanju javlja upravo ono, što je 
zadano, što ima značenje (Aufforderung). Da li je normativna 
sviest subjektivno osnovana, ili je nezavisna od psihičkog 
subjekta tako, da važi bezuvjetno (objektivno, absolutno, auto¬ 
nomno, po sebi)? 

U misaonom doživljavanju (suđenju) nije uviek sadržana 
istina, ono nije uviek spoznaja, može da bude zabluda. Po če¬ 
mu dobiva spoznajnu vriednost? Da li je mjerodavan sam spo¬ 
znajni subjekt? Ovo je pitanje ušlo u poviest filozofije već od 
Protagore. Razni (noetički) nazori subjektivizma — psi- 

hologizam, senzualistički empirizam, racionalizam, evolucioni- 
zam, historizam . . . — različito tumače spoznajnu normativ- 
nost na osnovu samog spoznajnog subjekta.* 

U estetskoj sviesti razlikujemo liepo i neliepo: zašto je u 
našem vrednovanju (vriednostnom ocjenjivanju) neki objekt 
»liep«? Da li je za to mjerodavan subjekt (svojim duševnim 
osobinama), ili je u dotičnom objektu izražena vriednost, koja 
važi iznadsubjektivno? 

Stanovite ljudske čine smatramo dobrima odnosno zlima: 
što je mjerodavno za moralnu vriednost voljnih čina? Ta se 
vriednost (dobrota) u sviesti očituje po bezuvjetnom važenju 
ili obvezi volje: — da li je ova sviest obveze (savjest) subjek¬ 
tivno uvjetovana, ili je moralno vrednovanje normirano neza¬ 
visno od psihičkog subjekta? Da li su'Subjektivne vriednosti 
(uživanje, moć . . .) podređene objektivno moralnoj normativ- 
nosti? Da li je u »sreći« vrhovna vriednost života na osnovu 
emocionalno-volitivnog subjekta, ili je sreća zavisna od ob¬ 
jektivno moralnih vriednosti? 

* Kant nije subjektivist u psihološkom smislu; on hoće bez obzira 
na psihički subjekt (»transcendentalno«) izpitati: čime je omogućeno 
obćevaženje (Allgemeingultigkeit) izkustvenog znanja? — i odgovara, 
da je mogućnost objektivnog izkustva uvjetovana od lzkustva neza¬ 
visnim (apriornim) spoznajnim oblicima u »subjektu uobce«. Ovim je 
posljednjim pojmom Kant izbjegao psihološkom subjektivizmu i time 
normativnu sviest spoznaje objektivirao. »Objektivnost« znaci ovdje 
obćevaženje, koliko je nezavisno od psihičkog (empirickog) subjekta. 
Suprotno genetičkoj uvjetovanosti u psihičkom subjektu (prema nazo¬ 
rima subjektivista: Humea, Leibniza...) Kant je spoznajnu uvjeto¬ 
vanost apriorizirao ili sveo na »subjekt uobće« — tako, da su objekti 
ovisni o njegovu oblikovanju. Po ovoj ovisnosti o subjektu Kant je 
ipak subjektivist, premda priznaje od psihičkog subjekta nezavisnu i 
utoliko objektivnu normativnost. Noetički objektivizam zastupa obje 
tivnu vriednost spoznaje u tom smislu, da su nezavisni objekti norma¬ 
tivni za spoznajni subjekt. . 

Time što »prelazi« (transcendira) subjektivnu empiriju, Kant je met- 
empiričar ili metafizičar. Metafizičkim možemo nazvati tumačenje em¬ 
pirije koje se ne zaustavlja na njoj samoj, nego uzima nešto izvan ili 
osim nje kao zadnji njezin osnov. To i jest zadatak metafizike, da istra¬ 
žuje zadnje osnove ili počela bitka. Nauka o bitku (ontologija) je obi¬ 
lježje metafizičke filozofije. Kant je protivnik, u prvom redu, raciona- 
lističke metafizike (koja racionalno konstruira bitak), kao i racionalne 
metafizike, te zastupa (prema svom fenomenalizmu) racionalnu n 
spoznatijivost neizkustvenih objekata (ali ih priznaje predmetom »vje¬ 
rovanja«), Kant -zabacuje racionalno-realisltičku metafiziku, koja p 
lazeći od empiričke realnosti nastoji spoznati (po logičkim načelima 
analognim pojmovima) njezine realne i empiriji nepnstupne osnove. 

I 

Da li za religioznost doživljavanja dolazi u obzir samo 
emocionalni (iracionalni) subjekt, ili je ona normirana u spo¬ 
znatoj objektivnoj stvarnosti?* 

Na pitanju normativne sviesti određuje se i pojam kul¬ 
ture, koliko ona znači oživotvorbu normativne sviesti, ostva¬ 
renje bezuvjetnih vriednosti u području doživljavanja (»pri¬ 
rode«). Tu se opet javlja polaritet činjeničnog (subjektivnog) 
i normativnog života odnosno čovjeka — i stoga možemo reći, 
da prema »prirodnom čovjeku« postaje kulturan čovjek 
ostvaritelj bezuvjetnih vriednosti (dobro, sveto, istinito, liepo), 
po čemu je i označeno »čovječtvo« kao ideal kulturnog na¬ 
stojanja. 

Time smo pristupili pitanju o smislu života. Po čemu je 
vriedno živjeti? Čemu je žiyot primjeren, da bude smislen? 
Da li mu je određen zadatak prema nečemu, što bezuvjetno 
treba da bude? Ima' li život svoj smisao u oživotvorbi norma¬ 
tivne vriednosti? Ima li život etički - religijski smisao? 

POVIESTNI OSVRT 

Etički (vrieđnostni) nazori o smislu života javljaju se, 
kako znamo, već u davnini grčke filozofije. U neku ruku Nietz- 
scheov predteča bijaše K a 1 i k 1 e s, koji zastupa mišljenje, da 
je u moći izvor prava, a pravednost je izmišljotina nemoćnih, 
kako bi sebe zaštitili. A r i s t i p (Aristippos, Cirenjanin) sma¬ 
tra osjetilnu i duhovnu slast ili užitak (heđone) najvišom vrjed- 

* Kad bi religijsko vrednovanje bilo subjektivno uvjetovano, ne bi 
imalo karakter objektivno moralne obveze, t. j. religioznost ne bi bila 
moralna dužnost, niti bi utoliko mogla služiti osnovicom moralnog od¬ 
goja; u religiji ne bi sadržana bila moralna snaga za obrazovanje lič¬ 
nosti, a upravo se u tom pravcu religiji pridaje životno značenje. Osim 
toga po subjektu normirana religijska vriednost ne dopire do Boga, kako 
ga shavaćamo u filozofskom razpravljanju. Pojmom »Boga« izričemo takvo 
biće, koje o sebi eksistira, te je po naravi najsavršenija osoba, a u odnosu 
prema svietu (i čovjekovu životu) znači zadnji osnov svega, što jest i što 
■treba da bude. Neki samosebni osnov priznaju matsrialisti i panteisti i 
deisti, koji ne priznavaju religije, pa je zato u doživljavanju religije 
potrebno znati, da li postoji izvan svieta takav zadnji osnov, koji je 
osobne naravi, t, j. Bog. Ne treba to znati filozofski (po teodiceji), putem 
dokazivanja, ali za opravdanje religijskog znanja potrebna je teodiceja 
ili metafizičko bogoslovlje. Odatle je razumljivo, kad Aristotel .smatra 
prvotnim zadatkom metafizike nauku o Bogu: metafizika naime iztra- 
žuje zadnji osnov svemu, a taj je osnov u Bogu. 

notom, koja važi po sebi ili absolutno. Suprotno tome Anti- 
s t e n (Antisthenes, privrženik Sokratov) zabacuje uživanje i ■ 
nalazi u autarkiji (sebidostatnosti) konkretnu provedbu sreće; 
jer samo tako možemo postati sretni, da se odreknemo mnogih 
želja, prezremo vanjska dobra i socialne prednosti. Time se 
Antisten oslanja na Sokratov nazor, da izpravno uviđanje 
(vrednovanje) stvara krepost, u kojoj je sreća (eudaimonia). 

I Demokrit se »smije« ljudima, koji ne obuzdavaju svoje 
afekte; on nalazi izvor sreće u duši, u izpravnoj ljubavi (dl- 
kaios eros). Pogotovo je Platonu značila izpravna ljubav 
(orthos eros) najvišu vrjednotu. Čovjeka treba zarana odgojem 
navesti na to, da razlikuje izpravno od neizpravnoga: veselje, 
radost, uživanje, sve težnje, želje, voljna nastojanja ili htijenja 
treba da su usmjerena prema ideji dobrote, da utoliko budu 
izpravna, i da u oživotvorbi ili posjedovanju dobrote donesu 
čovjeku blagostanje, sreću. Izrazom »treba da su usmjerena« 
iztaknuto je, da su navedeni emocionalno-volitivni akti sami 
po sebi i utoliko »objektivno« izpravni. Izključuje se dakle 
protagorovski relativizam, po kome bi subjekt odlučivao o 
vriednostnom značenju tih akata, pa bi onda svi mogli biti 
jednako izpravni ili neizpravni. Dosljedno provedeno, takvo 
stajalište vodi k amoralizmu, vriednostnom nihilizmu: nikoji 
zločinac ne bi podvrgnut bio nezavisno obstojnim vrjednotama, 
pa ne bi ni bilo ikojeg smisla odgajati čovjeka, da bude bolji 
čovjek, niti bi smisla imalo pozivati se na moralne ideje kao 
bezuvjetne zadatke, niti bi čovjek snosio ikoju odgovornost i 
krivnju, niti bi mogao po čemu vjerovati u moralni napredak, 
obnovu, preporod čovječanstva, niti bi postojala mogućnost 
kulturnog oblikovanja ličnosti, t. j. upravljanja i ravnanja pri¬ 
rodnih sila u čovjeku prema duhovnoj sferi izpravne ljubavi, 
kojom se (po Platonu) pojedinac usavršuje do nalikovanja 
Bogu. Sto je izpravno ili krepostno ili na pravu mjeru razum¬ 
nosti svedeno, znači i po Aristotelu put k oživotvorbi naj¬ 
višeg dobra ili sreće, koja je ista za svakog čovjeka (i zato se 
socialna ljubav sastoji u tome, da svakome priznamo pravo na 
krepostnu oživotvorbu sreće). Svaka voljna djelatnost ide za 
oživotvorbom nekog dobra (vrieđriosti), a sreća je najviša vrjed¬ 
nota, koja važi sama po sebi. Kao što svirač i kipar nalaze za¬ 
dovoljstvo u izvršenju vlastitih sposobnosti, tako i čovjeku 
najveće zadovoljstvo (sreća) proizlazi iz ostvarivanja njemu 
specifične sposobnosti, a to je razumnost, i stoga se sreća sa¬ 


stoji u oblikovanju razumne ličnosti ili u razumu primjerenom 
usavršavanju, koje je popraćeno zadovoljstvom. Time je Ari¬ 
stotel izbjegao objema krajnostima: Aristipovu hedonizmu i 
Antistenovu stavu, koji izključuje svaki užitak. 

Budući da izcrpno prikazivanje filozofijsko-poviestnih na¬ 
zora nije u osnovi ove knjige, još ćemo se osvrnuti samo na 
Kanta. Svoj nazor o smislu života oslanja on na shvaćanje 
čovjeka po njegovoj bitnoj osobitosti, kojom se izdiže nad ži¬ 
votinju. Time, što čovjek ima razum, razlikuje se doduše od 
životinje, ali nije »viši« od nje. Razumnost omogućuje čovjeku 
postavljati svrhe svome djelovanju, dok je životinja nagonski 
upravljena prema svrsi. Utoliko čovjek samo na drugi način 
postizava isto: prema svojim nagnućima ostvaruje ono, što mu 
koristi ili što donosi ugodu (uživanje, slast). Trajno i podpuno 
posjedovanje ugodnih dobara čini njegovo blagostanje ili 
sreću (eudaimonia). Ljubav prema sreći nuždno motivira dje¬ 
latnost čovjeka, ukoliko je psihički subjekt. »Iznad« životinje 
postaje on tek time, što je nevezan na ovu svoju »prirodnu« 
stranu ili što je slobodan. Osim u ovom negativnom smislu, 
čovjekova »sloboda« pozitivno znači mogućnost postavljanja 
svrhe u najvišem dobru. Time čovjek postaje moralno biće. 
On spoznaje usebnim opažanjem obstanak moralnog zakona, 
koji kategoričkim imperativom upućuje volju na najviše do¬ 
bro. Oživotvorba toga dobra znači krepost — i ona pred¬ 
stavlja određenje čovjeka. Time nije rečeno, da je eudemono- 
ložka tendencija u čovjeku posve ugušena; ona je samo ogra¬ 
ničena utoliko 1 , što je sreća uvjetovana oživotvorbom moralnog 
zakona. Stoga* »najviše dobro« obuhvata krepost i sreću za¬ 
jedno.* 

* Da omogući »slobodu« u čovjeku, Kant je smatrao potrebnim 
razstaviti u njemu dvie sfere: pojavnu (fenomensku) sferu sa zakonom 
uzročne nuždnosti, i inteligibilnu sferu, u kojoj je čovjek »stvar po sebi« 
(a ne pojava), koliko u slobodi sebi određuje najvišu svrhu. U jednom i 
drugom pravcu možemo reći za Kanta, da je subjektivist odnosno 
objektivist — prema definiciji ofoojega. Pojavni objekti čine izkustvenu 
spoznaju tako, da su zavisni od prostora i vremena kao zornih oblika 
te od misaono spojidbenih oblika (pojmova) — u neizkustvenom, ne- 
psihičkom »subjektu uobće«. Spoznaja je utoliko subjektivirana, što 
subjekt nije (po Kantu) ovisan o objektima, odnosno objekti nilsu neza¬ 
visni, te bi se po njima morao subjekt »ravnati«, da na taj način bude 
spoznaja objektivna, t. j. da izriče nezavisnu stvarnost. Takovu objek¬ 
tivnost (neetičkog objektivizma) Kant zabacuje: objekti su, po njemu, 
ovisni o subjektu. Ali ne o subjektu u psiholožkom (empiričkom) smislu, 
gdje spoznaja ne bi imala obćevaženje; — i po tome, što Kant zastupa 
spoznajnu nezavisnost od psihičkog subjekta, možemo reći, da je objek- 


5 Smisao života 

Taj nam poviestni osvrt služi za razumievanje poviestne 
zakonitosti života. Jedni misle, osjećaju i rade tako, da im je 
mjerodavan sam subjekt, dok drugi vrednuju doživljajne čine 
po objektivno određenoj izpravnosti. U svima su krizama po- 
viestnih razmjera središnju ulogu imala različita mišljenja 
pojedinaca i družtvenih skupina upravo o pitanjima, koja čine 
problemski kompleks o smislu ili vriednostnom značenju ži¬ 
vota; — i ne samo različita mišljenja (nazori), nego i sva ona 
iracionalna pozadina, koja poput riečnog korita određuje smjer 
životnog strujanja i motivacije dotičnih nazora. Zato poviestne 
krize i ne predstavljaju samo misaone (idejne) sukobe, nego 
razlaz, nesklad, sraz ili borbu one životne dinamike, koja pro¬ 
izlazi iz raznih interesa, iz afekata (srčbe, mržnje . . .), iz druž¬ 
tvenih odnošaja, u kojima su nastala poviestna izkustva i koja 
stvaraju životne napetosti, previranja, težnje za promjenom, 
— a sve to popraćeno s različitim pogledima na čovjekov smi¬ 
sao života. Zakone poviestnog zbivanja — a, prema tome, i 
suvremenu stvarnost čovječanskog života — možemo upoznati 
samo po zamršenoj dubini duševnih pokreta, od kojih zavisi 
vriednostno oblikovanje života. Da li će se život odvijati u 
smjeru, koji na čovjeka stavlja moralne zahtjeve, dužnosti, 
obveze, i koji čovjeku postavlja bezuvjetno vriedne ciljeve 
(kao što su pravda, sloboda . . .), i koji se osniva na priznava¬ 
nju savjesti, i koji u čovjeku vidi voljno slobodni (duhovni) 
subjekt oživotvorbe objektivnih vrjednota, ili će se život kre¬ 
tati u suprotnom smjeru (naturalističkom, prirodnjačkom), gdje 
bi čovjek bio samo izdanak »prirode« (bilo u značenju animalno 
nagonske dinamike, bilo po ekonomskoj i socialnoj nuždnosti, 
bilo u izključivo materialističkom značenju) tako, da u ovom 
smjeru čovjek i nije nosilac ni ostvaratelj vrjednota, koje na¬ 
dilaze prirodnu zakonitost zbivanja, — u ovoj se alternativnoj 
konstelaciji stvaraju i razrješuju poviestne krize, i određuje 
se razvoj poviestnog života. 

Za podkrepu naše teze o udjelu ćudoređa u poviesti bilo 
bi poučno prikazati život Europe u socialnim i političkim raz- 



/ 


tivist (za razliku od psiholožkog subjektivizma). Sto se tiče moralne 
sfere, Kant je sufojaktivist, koliko čovjek iznađe najvišu svrhu (dobro) 
moralnog zakona sam po sebi, autonomno; a objektivist je, koliko pri¬ 
znaje obćevaženje moralnog zakona, suprotno eudemonoložkom subjekti- 
vizmu. Nije objektivist u tom smislu, da bi čovjek bio zavisan od za¬ 
konodavne volje, koja mu postavlja zakon; on je protivan heteronomiji. 
Ovdje dolazi u pitanje sveza morala s religijom. 

mjerima za posljednjih sto pedeset godina, od 1789. Tako bismo 
odkrili moralne komponente (pozitivne i negativne) i na prie- 
lazu u poviestno razdoblje sutrašnjice. 

Da su drugčiji ljudi, bila bi im i poviest drugačija. Ta 
prividno banalna rečenica izriče uputu za psihološko razumie- 
vanje poviestnog života, kao i smjernicu za socialno oblikova¬ 
nje života. Moralno vriedni odnosno nevriedni (pojedinačno i 
skupno) odlučuju udesom svieta. Ta bi se obćenita istina dala 
izvesti iz analize europskog života, po kojoj bi se tek mogli 
odrediti pozitivni i negativni elementi u vriednostnom poima¬ 
nju »Europe« (na što ćemo se još povratiti). 


NAS NAZOR U KNJIZI 

Kao što se u poviestnoj perspektivi odrazuje problem o 
smislu života, on se očituje i kod svakog pojedinca, na ovaj ili 
onaj način. Po stavu, koji pojedinac ili skupina zauzima prema 
ovom problemu, izbija »duh« pojedinčev i t. zv. duh vremena. 
Bilo bi s obzirom na tipologiju suvremenog družtva uputno 
osvrnuti se još na neke razloge nerazpoloženja prema postav¬ 
ljanju našeg pitanja. Ovi razlozi mogu biti misaone naravi, no 
većinom su izraz onih pobuda, kojima je nečiji stav iracio¬ 
nalno određen. Tako su ti razlozi u jednu ruku mjerilom po¬ 
jedinčeve duševne spreme za filozofiranje, dok su u drugu ruku 
izraz družtvenih osobina i utoliko su poučni za iznalaženje 
uvjeta, koji nam objašnjuju postanak zabluda i uztrajanje u 
njima. Pristajanje uz neku misao ili usvajanje stanovitog suda, 
kadgod je plod neke predpostavke, sklonosti, želje, orientacije, 
jednostranim izkustvom stvorenog razpoloženja, ograničenosti 
uviđanja i svega drugoga, od čega zavisi spoznajno odnošenje 
subjekta prema stvarnosti. Čujemo li pitanje: »Kakav smisao 
života, kakva moralna vriednost, kakva humanizacija?« — 
zvuk toga pitanja može biti topao, mio, usrdan i čovječji, kad 
potječe iz iskrene i duboke težnje za spoznajom; on je surov, 
bahat, preziran, kad je izrazom cinizma, koji odklanja sva pi¬ 
tanja o smislu života kao jalove filozofske spekulacije i reli¬ 
gijske fikcije ili poznati »opium«. Ovakav protuznanstveni 
stav zauzimaju i oni tipovi, koji sebe smatraju intelektualnom 
elitom, dok su zapravo vlastnici duševne praznine, koja im ne 
daje ni toliko snage, da bi veličini života i njegovoj zagonet- 

nosti pristupili počitanjem skepse, majke kritičnog uma. Ka¬ 
kav bi tek bio njihov odziv na jednu čitavu knjigu, koja će 
razpravljati o smislu života i doći do spoznaje, da je taj smi¬ 
sao u — ljubavi prema Bogu i prema čovjeku! Od Platona i 
Dantea, to se zna, kulturni se sviet diči, kako postoji »ljubav« 
— u literaturi. »Čovječtvo« je doduše ideal i pozitivizmu — no 
zar nije njime upravo prevladano bilo »mračno doba« (da¬ 
kako, sredovječno), kad se zanimanje za Boga smatralo život¬ 
nom potrebom? Mi držimo, da je i danas potrebno zanimati 
se za istinu u pitanjima, koja su zaokupljala umove, bez kojih 
ne bi ni bilo kulturne poviesti svieta. Ne samo što bez njih 
nema poviesti filozofije, i što nema najvećih svjetionika duha 
i života, bez razmišljanja o Bogu — i da odmah dometnemo, 
bez ljubavi k Bogu i čovjeku ne bi, nekoć i danas, bilo onih 
djela, kojima se čovjek može ponositi dostojanstvom kulturna 
čovjeka. 


ALTERNATIVA 

S ovom smo tvrdnjom pristupili osnovnom problemu ljud¬ 
skog života i zahvatili u srž poviestnog zbivanja. Naša naime 
tvrdnja ulazi u alternativu, koja glasi: ili je ova tvrdnja isti¬ 
nita, ili je suprotno tome istina, da je čovjek, (kako Spengler 
kaže) grabežljivac, i da je život borba radi borbe, odnosno da 
je ratovanje (kako tvrde neki moderni sociolozi i političiki teo¬ 
retičari) normalno stanje državnog života. Ako bi ovo posljed¬ 
nje bilo, onda ima H u i z i n g a pravo, da to znači podizati 
zloću na normu života, proglasiti satanizam zakonom poviest¬ 
nog zbivanja. Može se o zapadnjačkoj kulturi različito misliti 
(i mi ćemo kasnije doći na to pitanje), ali »bez sumnje naj¬ 
veća opasnost, koja prieti propašću zapadnoj kulturi« jest 
amoralizam, koji se postavlja načelom državnome životu. Ni¬ 
koja družtvena moć u Europi nije išla sustavno za tim, da iz¬ 
briše svaku razliku između čovjeka i nečovjeka; pa kad je bilo 
događaja, koji bi se tome protivili, našlo se u Europi uviek 
neko mjesto, gdje je slobodna kritika zaštićivala čovječanstvo. 
Bez toga bi nestalo Europe po njezinoj najvišoj vriednosti; — 
a u suvremenoj ugroženosti Europe po ovom njezinu moral¬ 
nom smislu nalazi se najdublji korien i sva težina sadašnje 
europske krize. 

Pred navedenom alternativom odpada svaka sumnja o 
tome, da se na filozofskom problemu o čovjeku i o smislu nje¬ 
gova života moramo orientirati, da bismo misaono mogli*pro- 
niknuti naše doba i, u njemu uočiti poviestne snage po njihovu 
smislenom značenju života. Zar ćemo kulturnu vriednost čo¬ 
vjekovu vidjeti u tome, što je ratnom tehnikom osposobljen za 
najnečuvenije nepravde? Nitko razuman ne će po ovim rieči- 
ma odsuđiti svaki rat; jer ima slučajeva, kad je on neizbježiv, 
i to baš u ime čovječtva, ako priznamo, da ono uključuje 
pravo samoobrane proti nepravednom neprijatelju, koji oruž¬ 
jem ugrožava slobodan život. Ali zar u tome ne razbiramo 
jednu veliku istinu: rat je u korienu zlo, koga ne bi bilo, kad 
bi među ljudima umjesto nepravde bilo ljubavi. Ta rieč u 
tom kontekstu ima možda prizvuk naivnosti za prosječno uho 
današnjeg čovjeka, koje se adaptiralo na sentimentalnu reto¬ 
riku o ljubavi. Ali taj prosječni čovjek valjda ne zna, da se 
bit družtvene ljubavi sastoji prvenstveno u pravdoljublju, koje 
bi imalo pronicati družtvene odnose. A zar u ime pravdo- 
ljublja ne deklamiraju o »polju slave« i o »žrtvama na oltaru 
domovine« i svi oni, koji bi htjeli ovom obsjenom prikriti im- 
perializam, osvajalačko tlačenje tuđega prava na obstanak, i 
prikriti plutokratske ciljeve s milijunima tuđih kostiju, nakon 
upropaštene sreće i napređka za decenije, dok ne dozre novi 
ratni naraštaj? Zar bi to imala biti sadržina kulturne povjest- 
nice, na koju bi čovjek mogao gledati s ponosom svojeg usa- 
vršenja? Zar ćemo kulturnim zadatakom i ciljem u poviest- 
nom razvoju čovječanstva proglasiti podržavanje nečovjeka, 
koji na ovom planetu odvjekovno razara živote, i gdje bi mo¬ 
glo cvasti blagostanje, baca ih u ponore propasti?* 


1 * Ne kanimo razpravljati o toj temi, no možda su aktuelne dvie 
tri napomene. Neki drže, da rat ima i dobre strane, koliko pogoduje 
napredku tehnike; na pr. kod zrakoplovstva. Drugo, rat može i u so- 
cialnom pogledu biti koristan i poučan. 

Sto se prvoga tiče, rat je doista povodom tehničkog napređka, ali 
u prvom redu (ako ne izključivo) opet u ratne svrhe; osim toga, kaže¬ 
mo, rat je tek povod takvu napredku, a nije njegov unutarnji uzrok, 
jer u samom ratovanju ne izvire osposobijenje za izume; napokon, sve 
kad bi rat imao neke prednosti, treba i to omjeriti s cjelinom njegovih 
učinaka. — Drugo, u socialnom značenju, može se reći, da je rat više 
poučan nego koristan. A poučan je već time, što se nameće pitanje nje¬ 
gove koristi. Koliko je u socialnom pogledu koristio prošli svjetski rat? 
Partikularni interesi ne mogu biti mjerilom za polučen je koristi svih, 
koji imadu na nju pravo. Sve kad bi pokretači rata imali pred očima 
čovjekoljubivo plemenite svrhe, u samoj pobjedi oružja ne leži jam- 

Pred ovim se pitanjima zaustavljamo strepnjom, da bi 
odgovor na njih izpao za udes čovječanstva katastrofalno. 
Možfe li se kolektiv nečovjeka uobće popraviti, izmieniti, pri¬ 
vesti čovjeku, kakav treba da bude? Je li zlo u čovjeku neiz- 
korjenjivo? Nije li utopija očekivati poboljšanje ukupnog 
života? 

Pitanje u toj formulaciji daleko je šireg značenja, nego 
s ograničenjem pogleda na rat. Proširenjem pitanja na cjelo¬ 
kupni život, pojedinačni i družtveni, zapliće se i zamršuje 
traženje odgovora i izgled u pozitivno rješenje. Nema sumnje, 
valjanim bi družtvenim uređenjem odpali mnogi uzroci rata, 
i bile bi olakšane ratne posljedice, i sav bi život postao vred¬ 
niji. Nestalo bi družtvenih oblika, koji stanovitom sloju omo¬ 
gućuju bogatstva, dok su drugi družtveni slojevi za čitav život 
odsuđeni na kulturno sramotnu razinu stradanja, gladovanja 
i robske potlačenosti. Ali netko bi na to mogao resignirano 
reći: »Ratova je uviek bilo i bit će ih u buduće. Valjanom su 
družtvenom uređenju bili uviek zaprekom nesposobni i pokva¬ 
reni pojedinci, pa će i dalje biti tako.« Međutim to zaklju¬ 
čivanje na budućnost ne ide dalje ni dublje od poviestne či¬ 
njenice, u kojoj ne leži razlog, da u buduće mora tako biti. 
Takav bi razlog trebalo potražiti u samom bivstvu čovjeka ili 
u neuklonivosti sustava sile, kojom se podržavaju družtvena 
zla. U svakom bi slučaju ta zla bila bioložki nuždna. Je li 
uistinu tako? 

stvo da će te svrhe pobiediti, jer to i opet zavisi o ljudima, koji utječu 
na dalji razvoj đružtvenag života. Je li dosad bilo dovoljno rješavano 
pitanje- »Koja bi korist bila za čovječanstvo, kad ne bi bilo ratova?« 
Kada je u poviesti bilo među pobjednicima dobronamjerno i Objektivno 
rješavano pitanje, kako bi se postigla ravnoteža socialnih interesa bez 
budućih ratova? Nije li moralno negativna strana ratovanja ukorienjena 
u ejmzmima, koji onemogućuju univerzalno gledanje na korist druztve- 
nog života? Ako je pak u vladavini egoizma tragika poviesti', zar ne bi 
bili najveći geniji čovječanstva, koji bi pobjedu svjetskog rata, kakav 
je današnji, iskoristili kao gospodari svieta za to, da se na osnovi pravde 
onemogući svako oružano spremanje za sukobe budućih egoizama Sa¬ 
dašnji bi rat onda zaista bio u čitavoj poviesti najkoristmji događaj 
dostojan tolikih žrtava. Nitko nije tako krepostan, da bi bio samo ickot 
pa da te istine ne bi uviđao: neuviđanje izvire u egoizmu. A na 
čega bi se onda još moglo s pravom govoriti o kulturnom napredku čo¬ 
vječanstva?! , 

MORALNI SMISAO DRUŽTVENOG ŽIVOTA 

Izvan svake je sumnje, da je mogućnost nestanka družtve¬ 
nih zala (u sustavnim oblicima) uvjetovana prevlašću onih 
družtvenih činbenika, koji su voljni ukloniti ta zla. U toj 
prevlasti »dobrih« leži spas. Da li je njezina oživotvorba pro¬ 
vediva? 

Pojam »dobrih« bio je definiran time, što su oni voljni 
odstranjivati zla, — i stoga su izključeni svi, koji to čine samo 
prividno, možda u »načelima«, samo po ideologiji i reklami; 
za dobrotu nije mjerodavna visina položaja, ili to, što nekome 
interesiram privrženici podjeljuju legitimaciju veličine i uma 
i dalekovidnosti. Pomisao prevlasti mehaničkom izmjenom 
vladavine zlih sa dobrima, podsjeća na spremljenu zalihu do¬ 
brih stvari, koje se dohvatom ruke stavljaju na određeni po¬ 
ložaj. Dobre treba najprije stvoriti. Očekivati, da će svi ljudi 
biti sami po sebi dobri, to je zaista utopija; jer u čovjeku živi 
prirođena sklonost na zlo i ona predstavlja živu snagu, koju 
treba nadvladati, da dođe do prevlasti dobro. Prevlast dobra 
uvjetovana je dakle borbom, koja je odgojne naravi, i u kojoj 
su borci ne samo odgajatelji, nego i odgajanici, koliko u sebi 
voljno prevladavaju zlo, kako bi se osposobili za borbu proti 
družtvenim zlima. Time smo kao na uporednici s darvinov- 
skim izbiranjem — tom bitnom razlikom, da se ovdje radi o 
moralnoj borbi za obstanak dobra. Odgojni dio tog procesa 
još ne znači gotovu prevlast dobrih; u odgoju je samo pri¬ 
pravni dio te prevlasti. Ni kršćanska (i bilo koja) religija nije 
svojim odgojem ostvarila družtvenu prevlast dobrih, kao što 
nije odstranila zle ljude; kršćanstvo je moralnim odgojem sa¬ 
mo omogućivalo tu prevlast, a da bi do nje i stvarno došlo, 
iziskuje se daljnji put borbe. Zato »borbe«, jer je oživotvorba 
družtvene dobrote uvjetovana takvim , družtvenim oblikom, 
koji osigurava vladavinu dobrih, i to na taj način, da se one¬ 
moguće snage družtvenih oblika, koji podržavaju zlo. Koji je 
družtveni oblik dobra i kako je on ostvariv ? Nad tim pita¬ 
njem lebdi sudbina budućeg čovječanstva. 

Nitko ne očekuje, da bi odgovor glasio kao jednostavna 
matematička formula. To niti onda, ako za polaznu točku tra¬ 
ženja odgovora uzmemo predpostavku, da u dobrom družtve¬ 
nom obliku (nazovimo ga tako) mora biti osiguran odlučan 
upliv svim onima, koji mogu pasti pod udar družtveno zlih 

ljudi. Jer samo oni, koji mogu na sebi izkusiti težke posljedice 
njihovih zločina, pružaju dovoljno jamstvo, da će biti od zlo¬ 
činaca uistinu zaštićeni. Načelno je dakle jasno, da dobra vla¬ 
davina mora biti pod nadzorom zajednice. Ona je, kaže se 
obično, odgovorna narodu. Ta odgovornost mora biti stvarno 
osigurana stanovitim družtvenim uređenjem, u kome je is¬ 
ključena mogućnost izigravanja i službenim aparatom fabri¬ 
ciranih obsjena. Kako? — to je odlučno pitanje. Njegova je 
zamršenost uočljiva već po tome, što i oni, u kojih se inte¬ 
resu iziskuje dobra vladavina, i koji treba da imaju na nju od¬ 
lučan upliv, mogu biti družtveno zli, barem u tom smislu, da 
gube izpravno mjerilo za ocjenu opravdanosti svojih zahtjeva. 

I oni slojevi, koji su pod jarmom zlih, podvrgnuti su zlim nag¬ 
nućima. Borbi gomile može lebdjeti pred očima opravdani cilj, 
a sredstva su zločinačka; voditelji borbe mogu ta sredstva 
upravljati suprotnom cilju, koji žele ostvariti svojom vlada¬ 
vinom. Da čovječanstvo oduviek teži za dobrim ciljem, jasno 
je i odatle, što se borbe pokreću u ime takvih ciljeva, — ali je, 
osim drugoga, u pitanju i to, da li je u svakom slučaju pogo¬ 
đen objektivno dobar cilj borbe. Zbog svih je tih zamršenosti 
shvatljiva činjenica, da su toliki vjekovi minuli u čežnji za 
boljim družtvenim životom, kakav nije ni do danas bio ostva¬ 
ren. Oživotvorba te čežnje zavisi od moralno izpravne lju¬ 
bavi za moralnu dobrotu. Time dobiva čovjek u svoje ruke 
životnu »sudbinu«, t. j. ona postaje oblikovanje života po vla¬ 
stitoj volji (pojedinačnoj i skupnoj). Ljubav kao moralna ka¬ 
tegorija obuhvata voljnu djelatnost oko oživotvorbe moralnih 
vrjednota. S njom nije u suprotnosti ni rat, kad on pred¬ 
stavlja nuždnu borbu na obranu pravde i prava na život; zato 
su i shvatljive nadčovječne žrtve, za koje se iziskuje »idea¬ 
lizam« ili ljubav za nadpojedinačne vrjednote, domovinske i 
obćečovječanske. U kome vlada ljubav za vlastite probitke bez 
moralnog ograničenja, taj će u sukobu s njima izgubiti ponos 
i obraz, izgubit će savjest i dušu na zlodjelima, zabacit će duž¬ 
nost i čestitost, odnemarit će probitke zajednice i uvući se u 
pozadinu svake borbe, koja bi ugrozila njegov »sveti egoizam«. 
Zar nisu tako sva đružtvena zla i dobra plod ljubavi — zle 
odnosno dobre, moralno zle odnosno dobre volje i takvog čo¬ 
vjeka? I fanatikom postaje čovjek u dobru ili zlu prema svo¬ 
joj ljubavi, po kojoj će u zlu postati najokrutnijim zlotvorom, 
dok će tome suprotno ljubav stvarati dobrotvore čovječanstva, 

svetce i mučenike. U ljubavi je zakon poviestnog života — kao 
izvor toga života i kao mjerilo njegova kulturnog vrednovanja. 

Hoćemo li sebi kritički osigurati pravo, da ideju izpravne 
ljubavi zastupamo kao najvišu životnu vrjednotu, treba iztra- 
žiti, da li je ovaj odvjekovni sadržaj u kulturnom inventaru 
čovječanstva i danas još aktuelan, ili ga je struja života od- 
plavila, pa mi to danas uzimamo kao petrificiranu tvorinu 
preživjelih nazora. Bez definicije ne možemo ni ovdje napried, 
i stoga je potrebno u višeznačnosti izraza »ljubav« odrediti 
njegovo značenje u obama odnosima: prema Bogu i prema 
čovjeku. Religijska ljubav znači voljno ujedinjenje s Bogom 
(pobožanstvenje). Evanđeoska formula: »Ljubi bližnjega (sva¬ 
kog čovjeka) kao samoga sebe« ne izriče samo pozitivnu za- 
povied, nego je ukorienjena u naravnom moralnom zakonu, 
koji ne priznaje bitne razlike među ljudima pa zato od svakog 
pojedinca bezuvjetno traži, da jednako pravo na život, koje 
on sebi prisvaja kao čovjeku, prizna i svakom drugom poje¬ 
dincu. Kažemo »kao čovjeku«, da time označimo temelj prava 
na život i ujedno temelj dužnosti priznavati to pravo. U bit¬ 
noj je konstituciji čovjeka sposobnost teženja za spoznatim 
dobrom, kojega je uzbiljenje uvjetovano životnom eksistenci- 
jom, pa stoga, kao što čovjek ima pravo biti čovjekom, jed¬ 
nako imade pravo bivstvovanja (eksistentan biti ili živjeti) — 
i odatle prirodni zakon: »Kako ti želiš živjeti, priznaj i dru¬ 
gome to pravo«. Tu se »život« odnosi na čovjeka, i stoga 
taj zakon traži priznanje čovjeku na sve one elemente, kojima 
je obuhvaćen život čovjeka kao takva. Ideja socialne ljubavi 
pokreće ,i suvremeno čovječanstvo u najširim dimenzijama, 
samo što je taj sveobći socialni pokret ograničen na ekonom¬ 
ske elemente života, a i njihovo ostvarenje hoće postići dvo¬ 
strukim kršenjem spomenutog zakona ljubavi ili prava na ži¬ 
vot: (1.) time, što već u provedbi ekonomski bioložkog prava 
nasilno oduzima živote, i (2.) time, što nasilno oduzima pravo 
na kulturnu slobodu, koja je također bitni element čovjekova 
prava na život (koliko ne usvajamo nazor, da čovjek ne na¬ 
dilazi biološku razinu životinje). Izbjeći težinu te druge či¬ 
njenice ne može se tvrdnjom, da je kulturna sloboda vezana 
uz istinu, a ta se nalazi, recimo, samo u materialističkom na¬ 
zoru, pa bi stoga bilo opravdano oduzimanje prava svakom 
protumaterialističkom (recimo, religijskom) nazoru; — jer ma- 
terializam barem toliko nije istinit, što njime nije izključena 

mogućnost smatrati istinitim koji protumaterialistički nazor, 
pa stoga ne može biti opravdano, da se takav nazor, koji nije 
štetonosan tuđemu pravu na život, silomice uništava. 

Baš ovaj sukob između ideje ljubavi i životne zbiljnosti 
davao je obilježje i drugim poviestnim razdobljima, a s obzi¬ 
rom na suvremeno sveobće stanje u čovječanstvu leži u njemu 
najdublje značenje socialne krize. Čim namjesto životnog 
prava u singularnom smislu stavimo državne i narodne ko¬ 
lektive s njihovim pravom na život, očito nam se pokazuje 
razorna slika današnjice, koja predstavlja s jedne strane po¬ 
trebu ratne obrane prava na život, a s druge strane ratno uni¬ 
štavanje toga prava. I sad bi se ovdje mogao nametnuti naj¬ 
veći paradoks ljudskog života: dok je nesumnjivo zakon iz- 
pravne ljubavi temeljna ideja družtvenog života, sumnjivo je, 
da li je taj zakon uobće provediv u životu. Jer samo da jedno 
pitamo: kako se može zahtievati ljubav kod onih, kojima su 
gažena životna prava — prema onima, koji te ljubavi nemaju, 
kad gaze tuđa prava? Tu aporiju treba riešiti tako, da po¬ 
najprije teret krivnje položimo na one, koji taj zakon gaze, 
premda on nije neprovediv (budući da se drugima oduzima 
pravo na život iz egoističkih ciljeva, kojih se svatko mora i 
stoga može odreći). Osim toga, ljubav se ne zahtieva prema ži¬ 
votnom neprijatelju kao takovu, nego samo kao čovjeku. Da ta 
distinkcija ne bude verbalistička, treba je valjano razumjeti, 
prema nepravednom neprijatelju ima svatko pravo i dužnost 
braniti, svoj život, a kad kažemo, da ga ipak treba ljubiti kao 
čovjeka, to znači, da se i neprijatelju ostavlja netaknutim nje¬ 
govo pravo na život — kao čovjeku, dakle uvjetno, t. j. dok i 
on priznaje drugoga čovjekom s jednakim pravom na život. 
Odtuda i potječe opravdanost obranbenog rata proti nepraved¬ 
nom neprijatelju. A zar je to moguće bez mržnje? Jest mo¬ 
guće, jer je sviest dužnosti odporna sila iznad mržnje, a bra¬ 
niti pravo na život jest osnovna dužnost: ona je i na grobnom 
nadpisu ovjekovječila termopilske heroje. — 

Tom se digresijom nismo udaljili od naše teme o smi¬ 
slu života, jer se nismo udaljili ni od suvremenog života, u 
kome zabrinuto tražimo smisao, niti smo se udaljili od ideje, 
u kojoj taj smisao nalazimo. Ideja socialne ljubavi jedina je 
kadra uravnotežiti socialne odnošaje, učiniti međusobni život 
snošljivim i za kulturne probitke plodonosnijim. Po tome je 
i sadržana u ovoj ideji duhovna oplemenjenost kulturna čo¬ 

vjeka. Gledamo li dakle na samu ideju ljubavi, odnosno na 
plodove njezine oživotvorbe, ili pak na čovjeka kao nosioca 
ideje, možemo različito formulirati isti smisao života: ostva¬ 
rivanje moralnog zakona, kulturno oblikovanje čovjeka, stva¬ 
ranje moralno uređenih životnih odnošaja. 


MORALNA LJUBAV I SREĆA 

Imati »moralnu ljubav« znači ljubiti sve ono, što je mo¬ 
ralnim zakonom određeno, na što smo bezuvjetno obvezani, 
što nas savjest upućuje da ljubimo. Ta ljubav znači sprem¬ 
nost volje za moralno dobre čine. U tome je uključen zazor od 
svih dobara, koja su ostvariva moralno zlim činima. Predmet 
moralne ljubavi nisu samo dobri čini, nego je s njima pove¬ 
zano i najviše dobro, koje je cilj (svršni predmet) dobrih čina 
i stoga razlog zaziranja od moralno zabranjenih dobara. Tko 
ljubi obdržavanje moralnog zakona ili tko ljubi oživotvorbu 
moralne dobrote, znade, zašto ljubi, t. j. znade, po čemu (na os¬ 
novu čega) je moralna dobrota najviša vriednost, znade, što se 
dobrotom postizava ili ostvaruje. Bez spoznaje o najvišem 
dobru, do koga se dolazi putem moralne dobrote, ne može biti 
moralne ljubavi. Da bi ljubio najviše dobro, čovjek mora znati, 
da je u njemu razlog sreće, koja se postizava dobrim činima. 
Da li se ta sreća uistinu postizava moralnom dobrotom? Pre¬ 
ma izkustvu, čini se, nije tako. Religiozni čovjek, koji znade, 
da je cilj moralne dobrote u duševnom sjedinjenju s Bogom, 
biva dionikom toga sjedinjenja — i u njemu sreće — već za 
ovog prolaznog, izpredsmrtnog života: on nosi u duši smire¬ 
nost očekivanja izasmrtne sreće. Ali iz izkustva znade svaki 
moralno dobar čovjek, da se dobrota mora »osvajati«, da se 
ona sastoji u samozataji, u borbi sa sklonostima, koje se pro¬ 
tive dobroti, u odricanju moralno zabranjenih dobara, u ne- 
polučivanju zabranjene »sreće«. Zato je moralno dobar čovjek 
prividno lišen sreće ■— u onom smislu, kako se sretnima sma¬ 
traju ijudi, koji zloćom postizavaju blagostanje (bogatstvo, 
uživanje.. .). U povjestnici su prazne stranice sreće, kaže 
H e g e 1, jer poviest stvaraju heroji moralne ljubavi, a oni do¬ 
laze u sukob s družtvenom zloćom, pa jedni moraju izpiti 
otrov (kao Sokrat), drugi su razpeti na križ, paljeni na lomači, 
progonjeni, zatvarani i mučeni. Tako se poviest razvija u 
. borbi moralne dobrote sa zloćom. Smisao te borbe jest oživo- 

tvorba sreće — ili u smjeru neprolazne vriednosti, koju ima 
moralna dobrota, ili tome suprotno, u traženju dobara bez 
obzira na moralni zakon. 

Nije li absolutna vriednost moralnog zakona samoobmana, 
varka? 

Da na to odgovorimo, nije dostatno priznavati izkustvenu 
činjenicu moralnog zakona, jer smisao dobiva taj zakon tek 
po tome, što znademo, da je vršenjem zakona uvjetovana oži- 
votvorba sreće po najvišem dobru. Zato samo onaj može biti 
siguran, da moralna dobrota znači najvišu vriednost, tko u 
njoj razbira vezu s najvišim dobrom. To uviđa religiozni čo¬ 
vjek, koji je siguran, da Bog eksistira. Stoga se moralna lju¬ 
bav osniva na religiji. Gdje religija nestaje, gasne i moralna 
ljubav. Zato je razumljivo, da moralni zakon — i ako postoji 
u duši svakog čovjeka — sam po sebi ne daje volji snage, 
da se ona odrekne moralno zabranjene ljubavi; tu snagu do¬ 
biva volja po spoznaji najvišeg dobra. 

Da je moralna ljubav izvorom sreće ne samo u religij¬ 
skom smislu (kao sjedinjenje s Bogom), nego i u socialnom 
pogledu, indirektno nam dokazuje činjenica, da neobaziranje 
na moralni zakon uzrokuje u društvenom životu sukobe, po- 
remetnje društvenih odnošaja, nepravde i barbarstva. Bez 
ikojeg obzira prema moralnom zakonu čovjek redovno postaje 
naturalist, ne samo u teoriji, nego i praktički. U teoriji će 
smatrati moralni zakon subjektivno uvjetovanom pojavom 
sviesti; čovjeka će smatrati nuždnim proizvodom »prirode« i 
njezine zakonitosti; brisat će granice između duše čovjekove 
i životinjske, između živog i neživog; sviet će smatrati samo- 
ođsebno eksistentnim; a smisao života će nalaziti u amoral¬ 
noj ljubavi nagonskih dobara. To posljednje ga navodi na 
životnu praksu ukupnog nastojanja, duševne usmjerenosti, 
stava prema pitanjima društvenog života. »Zašto da se oba¬ 
zirem na dobrobit drugog čovjeka, na neku zajednicu, kad 
samo u vlastitom dobru nalazim smisao života?« U ovom je 
(naturalističkom) »životnom nazoru« sadržan izvor one druš¬ 
tvene zbiljnosti, koja predstavlja poviestne krize od prošlog 
stoljeća do danas. Čovjek je postao sredstvom za sebične ci¬ 
ljeve društvenih skupina; jedni su se nepravedno obogaćivali, 
dok drugi stradavaju; sloboda je postala frazom, dok uistinu 
vladaju suvremeni načini zarobljivanja i tlačenja; ideja jedna¬ 
kosti izrodila se u vlast gomile ili u lažnu promičbu; politička 

zločinstva smatrala su se društvenim i nuždnim sredstvom; 
nastao je rat sviju proti svima — i tako je (uza sve socialne 
teorije) nemoralna praksa odlučivala poviestnim razvojem, u 
kome je prevladavana bila moralna ljubav kao poviestni čin - 
benik. To treba uzeti u obzir pri izricanju suda o socialnom 
izgledu europski-poviestnog života. Da ni kršćanstvo nije iz¬ 
velo dublju promjenu, nema se toliko pripisati iztočnjačkom 
razkolu i zapadnjačkoj reformaciji i francuzkoj revoluciji 
(kako misli Charles Maurras), koliko činjenici, da je europsko 
društvo (i unutar kršćanstva) sebe lišilo moralne ljubavi. 
Upravo »lišilo«, kao da bi se čovjek lišio vida ili govora, da¬ 
kle životno potrebnih savršenosti: jer je i moralna ljubav na¬ 
ravnim, zakonom života određena. Pa kako je čovjeku od na¬ 
ravi određen život u zajednici, i ona je podvrgnuta naravnom 
moralnom zakonu, da bi tako izvršila vlastitu, funkciju, a to 
je ostvarenje dobrobiti svih pojedinaca u zajedničkoj cjelini. 
Zajednica je, prema tome, moralno pozvana, da bdije nad 
pojedincima u izvršivanju moralnog zakona, koliko je njime 
uvjetovan obstanak zajednice. 

Kad hoćemo za budućnost »novi poredak«, jamačno je 
to zato, što predmnievamo, da je u prošlosti vladao nered, pa 
stoga nije dostatno izražen suvremeni socialni zadatak formu¬ 
lom. »Budućnost treba povezati s tisućljetnom prošlosti«. Po¬ 
trebno je pri tom odrediti, koja prošlost dolazi u obzir i u 
čemu je jamstvo, da budućnost ne će biti nastavak prošlog 
nereda u društvenim odnošajima. To jamstvo leži u osigura¬ 
nju moralno vriednih pojedinaca na položajima, odkuda se 
upravlja životom zajednice. U tome je normativ državnog 
vodstva i izvor snage, kojom narod sebi osigurava budućnost.* 



* Tko narodu nasilno oduzima pravo na državni Obstanak, gazi 
osnovni moralni zakon, po kome narod imade pravo na život. Zar bu¬ 
dućnost ne će u tom pogledu izreći siud o kulturnom stanju sadašnje 
Europe?! Na poviestnim stranicama sadašnjeg razdoblja bit će u mo- 
ralno-kulturnom smislu naj negativni ja činjenica, što se pod krinkom 
socialnog oslobađanja i pravednog ratovanja oduzimalo — s užasima 
nečovječtva! — pojedincima i zajednici pravo na samosvojni život. Zato 
će moralni heroizam svih boraca za čovječja prava ostati najsvjetlija 
pojava sadašnjice. 

Kad bude kulturni povjestničar analizirao suvremeni život s mo¬ 
ralnog- gledišta, morat će uočiti sasvim konkretnu stvarnost, da bi ra¬ 
zumio poviestni tok zbivanja i »sudbinu« pojedinih naroda. Suvremenici, 
dakako, nastoje kadgod zatajivati neke konkretne pojave ili ih izkrivlji- 
vati (kako bi time sugerirali povoljnu ocjenu svoje odgovornosti) i zato 
pokušavaju ođklanjati svaki opravdani prigovor kao »nepozvanu kri¬ 
tiku« (jer »pozvanom« se smatra ona, koja odgovara obostranom inte¬ 
resu). Nekima je sposobnost kritike oduzeta zanosom o »poviestnom po- 

Našoj tezi, koliko se odnosi na ulogu moralne volje na¬ 
roda u pitanju njegova životnog obstanka, mogao bi netko 
suprotstaviti aktuelnu tvrdnju, da je ta volja kod malenih na¬ 
roda suspendirana po fizičkog nadmoći glavnih aktera u sa¬ 
dašnjem ratu tako, da su ovi narodi sudbinski prepušteni 
nuždnosti zbivanja u ovom krvavom kolu velesila. — No, 
prije svega, psiholožki bi neizpravno shvatio naše stajalište, 
tko bi volju smatrao posve izoliranom ili nevezanom na du¬ 
ševnu cjelinu, dok joj uistinu predhode misaone orientacije, 
a i ona opet na njih upliva, pa stoga treba volju shvatiti po¬ 
kretnom snagom ukupnog djelovanja u životu pojedinca i 
družtva. Tako shvaćena volja je izvor i odporne snage na¬ 
roda u obrani njegova obstanka. Kao što drvo s odpornim stab¬ 
lom odolieva oluji, koja će mu i pokidati granje, ali ga ne će 
slomiti, dok će neodporno biti i korienjem izčupano, i narod 
tako predstavlja snagu, koja će na zamahu današnje krvave 
oluje i sama različito odlučivati njegovom sudbinom. Ako fi¬ 
zička premoć naiđe na takav narod, koji je u svojoj državi 

slanju, koje je sudbina dosudila« ili o »europskom kulturnom krugu« 
ili o »žrtveniku obrane kulturnog Zapada« ili o »stazama djedova«. Sva 
društveno moralna zla nastoje opravdati »vrtlogom ratnog zbivanja« i 
upozoruju, kako treba »način života podrediti diktatu vremena« (premda 
za njih taj diktat ne postoji!), kako treba »svoje potrebe ograničiti i 
svesti na najmanju mjeru« (premda ih. oni nisu ograničili, pogotovo ne 
na najmanju mjeru!); iztiču, da »tako mora biti« (premda drugi znadu, 
da tako ne smije biti i da bi drugačije moglo i moralo biti) i da se »pro¬ 
bitci pojedinaca moraju podrediti pro'bitcima cjeline« (dok su oni svoje 
probitke nadredili cjelini!) i da je »tuđinac izkorištavao malog čovjeka 
i sticao ogromne kapitale« (dok sebe ne smatraju tuđincima!) i da treba 
»za narod živjeti i umrieti« (premda su izključivo odabrali prvo, a za 
slučaj da bi trebalo umrieti, spremni su živjeti u inozemstvu). Neki se 
proti svakom prigovoru ograđuju, jer »i bena može više pitati, nego 
filozof odgovoriti«, ili jer »najgori čovjek može više željeti, negoli naj¬ 
bolji ostvariti«, ili jer ne smijemo »tražiti od drugih, nadljudsko i zato 
nemoguće« ili jer »svatko pogrieši, tko radi«, — a radi se o najvećim 
zločinima (koji se opravdavaju time, što ih i drugi čine), ili se radi o 
tome, da povlašteni slojevi obiluju, dok drugi gladuju, ili se radi o po¬ 
manjkanju sposobnosti, o pravnoj nezaštićenosti i o drugim moralnim 
zlima, koja podkapaju temelje narodnog života. Profesionalni politički fa¬ 
rizeji iztiču, kako se »narod oslobodio jednih tlačitelja i dobio druge«, prem¬ 
da su oni podupirali jedne i druge; ili kako su se »složili razni narodni 
neprijatelji«, premda su oni prema njima bili blagonaklono pasivni; ili 
kako je »jugoslavensko bratstvo bila krinka za postepeno i lukavo iz- 
trebljivanje hrvatstva«, premda su oni bili stup jugoslavenstva; ili kako 
»ništa ne raditi, već iz prikrajka svemu zlobno prigovarati znači izdaju 
vlastitog naroda«, premda su oni bili u prikrajku i time sami sebe 
odsuđuju. _ ; 

2ivot je sasvim konkretan i tako treba na nj gledati, da ne bi 
»sudbina« naroda i njegova poviest postala — fikcijom. 

osjetio i uvidio uvjet svome obstanku ili koji je u njoj izkusio 
zaštitu životnih svojih probitaka, u sudaru će s takvim naro¬ 
dom fizička sila, ma da je premoćna, biti vezana protusilom 
sviestnog odpora, dok će nuždno podleći samo onaj narod, 
koji uz državnu svoju nezavisnost ne stoji životima do zadnjeg 
čovjeka. Kad bi iz malenog naroda pojedinci podupirali nad¬ 
moćnog neprijatelja, sudbina toga naroda ne bi ovisila o fi¬ 
zičkoj nuždnosti, nego o neodpornosti samoga naroda. Nije li 
tu i opet odlučan moral koristoljubivih pojedinaca? Kad bi 
samo neka odabrana skupina iz koristoljublja vidjela u ob¬ 
stanku države uvjet svome obstanku i položaju, dok bi narod 
ostao indiferentan, bez izgleda i jamstva na državnu zaštitu 
obćenarodnih probitaka, ne bi ni u tom slučaju fizička nužd- 
nost odlučivala sudbinom toga naroda, nego ono političko 
predstavničtvo, koje nije izpravno stavilo državu u službu 
naroda. Kao što volja pojedinca pokreće organizam, i volja je 
vlastodržaca kao motor, koji upravlja organima i nadzire ih 
u funkcioniranju, pa ne čini li toga, kako treba, i opet je ovaj 
moralni nedostatak uzrokom nutarnje slabosti, uslied čega 
može država postati plienom fizičke sile. Između konkretnih 
je mogućnosti veoma važna i ova: narod može imati neprija¬ 
telje među svojim »sinovima« na položajima, gdje ih državna 
vlast dovoljno ne nadzire ili ih za zločine ne kažnjava, pa je 
tako ona odgovorna za posljedice, koje su kadre stvarati si¬ 
tuaciju na štetu naroda. Važna je za sudbinu naroda i ova mo¬ 
gućnost: državna se vlast može okružiti nekim miljenicima, 
koji se boje svoje sjene i u splendiđnoj izolaciji ne vode brigu 
o narodnim potrebama, pa zato narodni slojevi osjećaju dr¬ 
žavu kao zlu maćehu. Da se razumije obseg ćudoređa po raz¬ 
voj narodnog života, treba u obzir uzeti sve konkretne oblike 
ćudoredno negativnih (odnosno pozitivnih) osobina: servilnost, 
častohleplje, nesavjestnost u službi, pohlepa za novcem, nepra¬ 
vilno naplaćivanje rada i t. d. Nikoja ideologija nije pokre¬ 
nula narodne slojeve, dok nisu uvidjeli i izkusili ostvarivost 
životnih ciljeva, i zato ideologije same po sebi, ako narod ne 
bi vidio uvjete svome obstanku, ne bi ni kadre bile stvarati 
snagu u borbi za obstanak. To naknadno shvaćaju i neki »ideo¬ 
lozi«, pa se kadgod iz jednog ekstrema (pukog teoretiziranja) 
prebace u drugi ekstrem i proglase svaku ideju nerealnom, 
kao da nije ideja stvaranja snage naroda (države) na moral¬ 
noj osnovici uviek bila i jest najsigurniji temelj obstanku. 

Pomanjkanje ove ideje i volje za njezinim ostvarenjem može 
ugroziti obstanak države i naroda u sukobu s jačim neprija¬ 
teljem. Sve da se i ne radi o ratnom sukobu, sudbina je sva¬ 
kog naroda trajno uvjetovana nutarnjim i vanjskim promje¬ 
nama, koje mogu uplivati na obstanak naroda, pa je on zato 
uviek ovisan o vlastitim moralnim snagama. Da jedan maleni 
narod mora »zauzeti stav prema konkretnim snagama« i da 
se mora »opredieliti prema svjetskoj revoluciji«, sve su ove i 
slične formulacije (dok se samo abstraktno iznose) fraze, koje 
su kao ideoložke konstrukcije — dok je u pitanju obstanak na¬ 
roda — kadre zamagliti temeljne moralne zakone socialnog 
života, od kojih jedan zahtieva od jačih naroda, da iz impe- 
rialnih ciljeva ne uništavaju slabije narode, a drugi nameće 
slabijem narodu dužnost odpora, koji proizlazi iz jedinstva i 
zadovoljstva i ukupne duševne snage naroda, a ta je snaga 
uvjetovana podržavanjem državnog života na moralnoj osno¬ 
vici. Alfabetski je jasno, da se široki slojevi, koji dovoljno ne 
razlikuju državu od lošeg funkcioniranja državnog aparata, 
baš uslied toga odbijaju od države, pogotovo, ako loše stanje 
nije izazvano nesavladivim potežkoćama, nego upravo kriv¬ 
njom državnih funkcionara. Ako narod vidi, da pozvani čin- 
benici stvarno vode o njemu brigu (ne samo »ideoložki«), i da 
im nije sva briga u tome, kako bi se obogatili, dok neki slo¬ 
jevi naroda oskudievaju i gladuju, i da ti činbenici čuvaju 
svaki pedalj zemlje i zaštićuju narodnu imovinu, i da stva¬ 
raju u zemlji sigurnost, i da su na položajima, na koje su 
stekli pravo po sposobnosti i čestitosti, i da zločince ne ostav¬ 
ljaju nekažnjene, i da ne podržavaju ekonomske nepravde, i 
da s narodom diele sudbinu i ne bježe od njega u času pogi¬ 
belji, i da na položajima ne mogu biti konjunkturisti ili čak 
zločinci, i da se ne razsipavaju narodni milijuni, i da ti čin¬ 
benici istinski, ne samo prividno, surađuju s čitavim narodom 
i t. d. — onda se na ovim moralnim uvjetima može s- pravom 
očekivati povjerenje naroda i privrženost državi, a time i ja¬ 
čanje njegove odporne snage proti neprijatelju. Nije dakle fi¬ 
zička moć jedini činilac u pitanju sudbine pojedinih naroda i 
zato ona nije na fizičkoj nuždnosti osnovana, nego na moral¬ 
noj valjanosti, kojom državni stroj stvara volju naroda za ob¬ 
ranu svoga prava na nezavisni život. U ovom se suvremenom 
realizmu odrazuje vječno istinita Platonova nauka o državi s 
moralnom idejom njezina obstanka. 






MORALNA VRIEDNOST »EUROPE« 

Družtveni život, u poviestnoj perspektivi, emanira iz di¬ 
namičkih odnošaja pojedinačne i skupne volje kao tvornih 
nosilaca poviestne zbiljnosti. Razgraničenje između obje ove 
volje uvjetovano je samim poviestnim razvojem; pojedinac je 
— sad više sad manje — uklopljen u skupnu volju kao po¬ 
kretnu snagu poviestnog zbivanja. Ona nije mehanički agre¬ 
gat, nego čini kolektivno i suvremenim sredstvima omogućeno 
jedinstvo mišljenja; osjećanja i htijenja. Izrazom »masa« obi¬ 
lježen je taj kolektiv po njegovu nekulturnom udjelu u dina¬ 
mici družtvenog života. Nije ovdje u pitanju poviestno iz- 
kustvo ili shvaćanje poviestne zbiljnosti, nego razumieva- 
nje njezine dinamike pod vidom moralne uvjetovanosti. Po- 
viestni je proces zavisan od voljnog subjekta (pojedinačnog 
i skupnog) na osnovu njegovih moralnih vriednosti. Time on 
i biva predmetom kulturnog prosuđivanja. Pozitivno kvalifi¬ 
cirani subjekt dobio je u novije doba naziv »elita«, koja 
je bitno obilježena upravo moralnim atributima. I kad se 
ideji »europske« kulture hoće dati najizrazitija značajka, 
služe u tu svrhu moralne kategorije družtveno uređenog 
(života. To je dakako u »ideji«, u postulatu, koliko se europ¬ 
ski poviestnom subjektu pripisuje sviest obveze na životne 
oblike po moralnim vriednostima. Povjestnička će analiza 
ustanoviti, u kojoj mjeri i na koji je način ova sviest kon¬ 
kretno izražena ili uzbiljena, pa će se odtuda dobiti po¬ 
zitivna odnosno negativna ocjena europske kulture. Mo¬ 
ralne su vriednosti »objektivni duh«, koji snagu oživotvorbe 
dobiva po voljnom subjektu. Od oživotvorbe toga duha zavisi 
»udes« poviestnog života, njegovo vriednostno ili smisleno 
značenje. Barbarstva, prevare, izigravanja, egoizmi, pljačke, 
nepravde, — sve je to nazivlje uzeto iz moralne sviesti, da 
bude kriterij za kulturnu ocjenu pokretnih snaga u poviest¬ 
nom zbivanju. 

Konkretna primjena negativno odnosno pozitivno moral¬ 
nih kategorija u sektoru družtvenog života zanima kulturno- 
poviestnog prornatraoca. On će na pr. složenost kulturnog poj¬ 
ma »Europe« razmotriti na moralno kvalificiranoj zbiljnosti 
nekog razdoblja i onih događaja, kojima je dotično razdoblje 
obilježeno. Tako će, recimo, versailleski događaj (nakon proš¬ 
log rata) upravo po svome moralnom značenju dati jedan bi- 

ljeg u kulturno-poviestnom određivanju pojma o »Europi«; 
— i ne samo to, taj će događaj po svome moralnom značenju 
(naime po dekretiranim nepravdama) značiti prekretnicu za 
daljnju poviestnu dinamiku, koliko je ona, zajedno s drugim 
činbenicima, uplivala na postanak i konstelaciju sadašnjeg 
svjetskog rata. Među ovim »drugim činbenicima« pojavit će 
se u razvoju događaja i druge nepravde (osim versailleskih) i 
drugi egoizmi i nova barbarstva, što će ukupno uplivati na 
međunarodne odnošaje i na unutardržavna stanja kao od¬ 
lomke europski-poviestnog procesa, pa će on tako u kultur¬ 
nom smislu biti obilježen i moralno negativnim, ne samo po¬ 
zitivnim osobinama. Već sama mogućnost kulturne krize — 
prodiranjem moralno negativnih elemenata u europski krug 
-— pokazuje, kako bi nekritičan bio pokušaj fiksirati neko 
geografski statičko razgraničenje i po njemu odvajati »zapad¬ 
njačku« sferu (ukrašenu »bielim« proprietetima, kao da u 
neutralnom nizu nema sivog i crnog). Možda politički oportu¬ 
nizam kadgod iziskuje stanovito idealiziranje, ali ono ne 
smije biti na račun objektivnosti (i tako postati falsifikat), što 
uostalom može biti presudno za pozitivna nastojanja, koja su 
uvjetovana istinskim uočivanjem stvarnosti. A takvo uočiva- 
nje nije u skladu s izticanjem zločinstva samo na jednoj strani, 
kad ga dosta ima na više strana, ili s teoretskim izticanjem 
družtvenog poredka, gdje stvarno vlada nered, s izticanjem 
pravde, gdje vladaju nepravde, s pozivanjem na narod i na 
slobodu i na čovječnost, gdje vlada mržnja i osveta i đavolski 
krvavo razračunavanje i prisvajalačko obogaćivanje i sve 
drugo, što je u kompleksu nečovjeka. Taj je naime kompleks 
također obuhvaćen obsegom geografskog pojma Europe, pa 
ćemo zato kulturni pojam europskog čovjeka (u moralnom 
smislu) ograničiti na neke pozitivno moralne vrjednote, koje 
su ipak izrasle na tlu Europe. Ne gledeći, dakle, na estetski 
razvijeni stil života, na umjetničko stvaranje, na plodove 
znanstvenog iztraživanja, na civilizaciju prosvjećivanja i teh¬ 
ničkog unapređenja, — u eminentno kulturnom smislu uzi¬ 
mamo u obzir pravnu zaštitu čovjeka i nastojanje oko social- 
nog uređenja. Tako i specifično »europsko« obilježje dobiva 
kultura po priznavanju čovječtva kao najviše životne vrjed¬ 
note, po čemu je obilježeno i europsko značenje kršćanstva.* 

* Kod- nekih je europskih intelektualaca iz stanovitog (nacionalno 
motiviranog) narcizma uobičajeno izticanje kulture i tamo, gdje je kon- 


RELIGIJSKI SMISAO ŽIVOTA 


Na ovima shematski označenim vidicima o družtvenom 
oblikovanju ćudoređa ukazuje nam se filozofska misao o 
vriednosti života ne samo u njegovu družtvenom izsječku, 
nego produžena i produbljena cjelinom života, sve do pitanja 
o najvišoj vriednosti života, o smislu čovjekova života kao ta¬ 
kva. I družtveni smisao mora biti usklađen u ovom sveobu¬ 
hvatnom smislu života, — ako takav postoji i ako ga možemo 
spoznajno odrediti. U tome se i sastoji filozofski problem o 
smislu života. 

I religija kao motor družtvenog života dolazi u obzir po 
vezi s moralom, t. j. pitanje njezina upliva na razvoj družtve- 
životu čovjeka uobće. Najveća je vriednost života znati, da po 

se »bizantinska perfidija« u »zapadnjačkoj« frazeologiji eufemistički 

ui«v, adgod n ® dopire dalje od egoisticki interesirane reakcije. Libera- 

tivnp k< ? £ azdoblje . smatra prevladanim već zato, što su zavladale pro- 
l0Zmke ° soolalno 'm uređenju života. Nekima je moral vrhovna 

Shaar 3 1 aZl1 Sar ^° onda ’ kad hoće izb l eći Posljedicama svojih zlo- 
. All , sve °ve i druge izrasline, koje predstavljaju silaženje i odstu- 
panje od europski kulturne razine, ne mogu osporavati njezinu ob- 
stojnost bas tako, kao sto ni obstojnost moralnog zakona nije ugrožena 
kršenjem toga zakona. 

Kulturni će povjestničar i u hrvatskom narodu zapažati negativne 
europs ' ke sredine, u kojoj se on nalazi, ali mu nitko nije kadar 
osporiti onu moralnu sviest obće đružtvene i nacionalne pravde koja 

viittnA kad odob *l avala zločinački osvajaiačke podhvate, i koja je u po- ,_, 

viastnoj neprekidnosti stajala na obrani svojih prava, tražeći tako na 
*3. Q m £ ral i n ^ ?? novl ? 1 Priznanje samosvojnog ili nezavisnog državnog 
života. Pa kao sto pojmu europske kultumosti, tako i moralno pozitiv¬ 
ni 1 pojmu hrvatstva ne će objektivna sadašnjost i budućnost pripu- 
stiti m parasite, ni raznovrstne korupcioniste, ni farizejske i oportu¬ 
nističke »patriotizme«, ni nikoga, tko nije kadar shvatiti, da se život i 
prema tome, njegovi družtveni oblici izgrađuju na ćudorednoj sviesti! 

, Možda izgleda paradoksna tvrdnja, da je u priznanju negativnih 
elemenata sadržana apologija hrvatstva. To je naime onda, kad je s 
^° PCan 1 ° 1 odsuđivan i c - U spoznaji zla leži preduvjet po- 
boljsmju. Dok velikim narodima i njihove velike moralne zloće ne 
ugrožavaju obstanak, koji su oni kadri zaštićivati svojom fizičkom sna¬ 
gom, maleni su narodi bez ove sile upućeni u borbi za obstanak na 
kulturno pravo, koje im daju moralne vrline. I baš zato, jer su maleni 
narodi vec u interesu svog obstanka primorani svoju ođpomu snagu iz¬ 
građivati na moralnoj podlozi, dobiva time i njihov obstanak posebno 
kulturno opravdanje u zajednici velikih naroda. Obično se dešava da 
veći narodi (kako bi prikrili imperialne prohtjeve) predbacuju manjima 
zloće, kao da su one svojstvene samo malim narodima, i kao da one 
terete čitav narod, ne samo neki njegov dio. U tome je i razlog da ie 
“ , ob . ra “ 11 naroda potrebno priznati i odsuditi onaj dio, koji u njemu 
predstavlja zlo. Ali u tome je i memento, kalio maleni narod mora ener- 
gicno nastojati, da moralno zle elemente radikalno odstrani. 

nog života dolazi u obzir po moralno vriednostnoj funkciji u 
moralnoj dobroti živimo u zajednici s Bogom. To je religijski 
smisao života. Ako je to znanje istinito, to je onda najveli- 
čajnija istina, do koje se čovjek kadar uzdići: jer u njoj vidi 
sebe kao čovjeka (dakle i svakog pojedinca) u neposrednom 
dodiru s Bogom. Pogotovo, ako u Bogu nalazimo razloga za 
sigurnost, da se božanski život čovjeka produžuje iza njegova 
vremenskog bitka. Te su ideje oduviek bile u čovječanstvu, a 
filozofija ih u svakom razdoblju iznova iznosi, kako bi utirala 
nove putove pradavnoj borbi za boljim životom. 

Ako to kome ne bi jasno bilo, ne stječe time pravo, da to 
proglasuje frazama; jer možda je znanje o religiji »liepa ried- 
kost života« (Mehlis), koja nekome manjka, kao što nije sva¬ 
kom dana sposobnost razumievanja i umjetnički ukus. Ali zna¬ 
nje o religiji postaje upravo potreba života za svakoga, tko 
hoće o životu razmišljati i pri tom zauzeti bilo koji stav prema 
religiji. Ako je praktično (ne samo teoretsko) priznanje Boga, 
životna zajednica s Bogom, božanski život u čovjeku, t. j. ako 
je religija u svezi s »boljim životom«, onda filozofija mora iz- 
pitati misaonu nuždnost ove sveze, da na osnovu toga odredi 
potrebu religije kao smisao ili najvišu vriednost života. Zato 
se zaobilaženjem filozofijskog problema religije ne može 
opravdano zauzeti nikakav, ni protureligijski stav. Potreba 
izučavanja religije istovjetna je s potrebom vriednostnog 
upoznavanja života. 

»Bog« je, naime, sa stajališta smislenog našeg života 
vriednostni pojam. Sam po sebi, bez obzira na religijski odnos, 
može »Bog« biti predmetom čisto teoretskog (logičkog) umova¬ 
nja, te je neosnovano mišljenje (na pr. Schelerovo), da filo¬ 
zofija (aristotelovska) bez obzira na religiju ne može dohva¬ 
titi misao o »Bogu«. Ne ulazeći u to pitanje i uzevši pojam 
»Boga« u vriednostno životnom (i tako u religijskom) značenju, 
upravo s ovoga je gledišta sigurno, da »Bog« nije ustupio mje¬ 
sto prirodoznanstvenom shvaćanju svieta po uzročnoj zakoni¬ 
tosti. Povjestnička konstrukcija pozitivizma, prema kojoj bi 
nakon fetišizma i monoteizma nastupila prirodoznanstvena fa¬ 
za, obara se već time, što podrietlo religije nije mjerodavno za 
njezino važenje i životnu vriednost. No i samo je podrietlo re¬ 
ligije tako ukorienjeno u dubinama života, da do njih ne do¬ 
pire pitanje o uzročnoj zakonitosti svieta. U pitanju je naime 


svrhovitost našeg života. Ono ne mora kod svakoga dobiti fi¬ 
lozofski oblik, ali svaki misaon čovjek u refleksiji na život 
nailazi na tragove »Boga«. Tko prolazeći mimo sliepca nije 
duševno zasliepljen, pomislit će i na to, da je sposobnost gle¬ 
danja uzvišena životna vrjednota, pa će mu tako i sviestito 
postati pitanje o dobrotvornom konstruktoru oka. I kad u gra¬ 
diteljskim naporima oko neke izgradnje zapaža veličinu tehnič¬ 
kog uma, možda će mu neslućeno izniknuti pomisao na sve¬ 
mirsku građevinu, na koje se pozornici odvija poviest čovje¬ 
čanstva u nedokučivoj tajnovitosti svoje eksistencije. Ili kad 
u nekom neočekivanom trenutku duboke sabranosti zamieti 
smrt u nestanku mnogih članova svoje družtvene sredine, 
netko će u toj zbiljnosti života uviđati nenuždni obstanak i 
netrajnost života. Sukobljujući se u naletu svojih nagona s 
ćudorednim zakonom, netko će se možda upitati za izvor sile, 
koja vlada nad voljom čovjeka. I tako će se iz ovih izvora svi 
pritoci sastati na jednom uviru: u misli na »Boga«. I kad se 
svemu pridruži najjača struja težnje za »boljim životom« 
usred neostvarivih zadovoljstava, nedostatnosti i praznine ži¬ 
vota, usred trajne izvrženosti tragičnom udesu, rađa se u čo¬ 
vjeku misao na »Boga« u posve drugom obliku doživljavanja, 
nego što su teoretska pitanja o zbivanju u materialnom svietu. 
Tu smo na izvorima religijskog shvaćanja o Bogu. Materiali- 
zam ne može razoriti Boga kao predmet naše misli, — jer on 
ne može razoriti ni samu misao time, da ju svede na materiju. 
Prirodoslovac, koji pozna materiju, mora biti i psiholog, pa da 
upozna sposobnost mišljenja, koje u doživljajnom zbivanju 
vremenski obstoji i u kome izviru djela kulturnog stvaralaštva. 
Ta se djela ni genetički ni vriednostno ne dadu svesti na ma¬ 
teriju — ni u prirodoznanstvenom, pa' ni u ekonomski poviest- 
nom smislu. Religija je na području kulturnog života jedna 
pojava, koja se najmanje može mimoilaziti zato, jer .živimo 
usred »materialističkog« dobra u etičkom smislu; — nije na¬ 
ime izključeno, da baš uslied ove materialističke negacije re¬ 
ligije proživljavamo poviestne tegobe našeg doba. A to znači, 
da se možda i odatle ukazuje životna potreba za religijom. U 
svemu su tome navedeni neki razlozi, koji nas potiču na iz- 
traživanje o smislu života. 

OVA KNJIGA I RELIGIJA 


»Knjigom, izučavanjem, ne stvara se religija. Odgojna 
pouka i družtvena sredina mogu oblikovati religioznog čovje¬ 
ka, ali dokazivanje ( s pretenzijom znanstvenosti) uobće ne 
dopire do biti religije, do emocionalnog doživljavanja. Dakle 
s obzirom na samu bit religije, izučavanje s namjerom stva¬ 
rati religiozne ljude ne samo što nije potrebno, nego je i ne¬ 
moguće. A u prilog potrebi nije ni izkustvo, jer ono potvrđuje 
činjenicu, da ljudi bivaju religiozni bez izučavanja. Baš po 
razpravljanju dolazi do religijskih suprotnosti i sukoba, što ne 
prudi duhu religije.« 

Na pristupu izučavanja o religiji treba ogledati i takav 
prigovor. Zanimiv je, kao i svi prigovori, u kojima je, bez 
obrazloženja, pregršt neistina ili predrasuda, o kojima može 
valjana kritika otvoriti poglede u rješavanje problema. Re¬ 
dovno ima u tim prigovorima privid istine, pa je potrebno va¬ 
ljano razlikovati (distingvirati), da se uoči prava istina. 
Tako je tvrdnja, da se knjigom i izučavanjem ne stvara reli¬ 
gija, u neku ruku istinita, jer spoznaja, kao rezultat izučava¬ 
nja, još ne znači religiju; sve kad bi izučavanje dovelo do teo¬ 
retskog priznanja, da postoji Bog (do teizma), ne sastoji u ta¬ 
kvom priznanju religija. Ali u njemu može biti jedan »dio« re¬ 
ligije; — ne mora biti, jer svaki religiozni čovjek nema logički 
izvedenu spoznaju o Bogu, ali »može biti«, ako je netko spo¬ 
soban za kritičko razmišljanje o religiji, pa uslied skepse o 
eksistenciji Boga ili čak uslied ateizma ne živi religiozng, te 
mu je stoga potrebno izučavanje, koje bi ga dovelo do teizma, 
da bi time dobio temelje religiji. Nije, naime, istinita tvrdnja, 
da se religija sastoji samo u emocionalnom doživljavanju, jer 
ona sadržava i neko uvjerenje o Bogu, a osnovanost tog uvje¬ 
renja (sigurnosti) može biti predmetom dokazivanja, pa i 
znanstvenoga, ako se ono služi logičkim postupkom, kakav se 
iziskuje za znanstveno valjanu spoznaju. Ne stoji, prema tome, 
da se sama bit religije protivi potrebi izučavanja (jer na nje¬ 
zinu bit, redovno, spada i sigurno znanje o Bogu); kao i to što 
ne stoji, da ne bi izučavanjem netko mogao postati religiozan 
(jer mu izučavanje odklanja zapreku religije skepsu i bez- 
božtvo — i omogućuje spoznajnu komponentu religije). Ako i 
jest činjenica, da neki ljudi bez izučavanja bivaju religiozni, 
nije time izključena činjenica, da je nekim ljudima potrebno 

izučavanje (onima, koji traže opravdanje vjere u Boga). Izu¬ 
čavanje može, doduše, dovesti do suprotnosti, ali bez suprotno¬ 
sti se može ostati u neistini, a suprotnost može privesti k isti¬ 
ni; niti svako izučavanje mora; voditi u suprotnost, a su¬ 
protnosti može biti i bez izučavanja. Dođe li do sukoba, koji ne 
prudi duhu religije, on ne potječe iz izučavanja, nego iz ljud¬ 
ske slabosti, kad nije u pogibeljnoj formi, a pogibeljni sukobi 
— kakove i danas doživljavamo — potječu iz barbarske su¬ 
protnosti spram kulturne slobode izučavanja. 

»Izučavanju se religije ipak protivi — tako se bar čini — 
sama bit.religije. Definirana je bila religija kao životna zajed¬ 
nica s Bogom, neposredni dodir s Bogom, a nije li to naivno 
fantastični nazor o životu? Ne dobiva se pri tom osjećaj život¬ 
nog smisla, naprotiv, osjeća se praznina života. Zar ćemo to 
izučavati? « 

Kad smo već ušli u dialožku (erotematsku) razpravu, ne 
smijemo je obustaviti, kad je na redu pružiti odgovor. Boja¬ 
zan pred izučavanjem religije može biti različito motivirana: 
napor razmišljanja, omiljele predrazsude, zazor od moralnih 
zahtjeva religije, — sve to može nekoga odvraćati od dodira 
s knjigom, pa u tom duševnom nastroju domišljatost stvara 
prividne razloge. Uviek treba cieniti protivnika, koji svoje 
razloge iznosi, dok o njima nije siguran, u uvjetnoj formi (»ta¬ 
ko se bar čini«) ili u formi pitanja; to potvrđuje njegovo po¬ 
štivanje istine i spremu na poučljivost— doklegod ne nastupi 
svojevoljno tvrđenje. A svojevoljnost se očituje i po tome, kad 
se netko u pitanjima istine poziva na svoje osjećanje, dakle na 
subjektivno mjerilo. Osjećaj praznine života, pomanjkanja ži¬ 
votnog smisla po religiji, nije ni posve nerazumljiv, koliko se 
oslanja na definiciju, koja je sama po sebi »prazna«, dok je 
ne izpuni — izučavanje. Kao što drugi pojmovi, i pojam o re¬ 
ligiji, o Bogu, može sadržajno biti nekome više ili manje po¬ 
znat, a tako i njegova sveza sa životom može ostati nepoznata, 
pa je stoga upravo potrebno izučavanje, da se nakon toga iz- 
postavi, da li je prigovor opravdan. Samo nakon toga se može 
ustanoviti, da li je religija naivno fantastični nazor o životu, 
ili je u obrazloženosti toga nazora sadržan smisao života. 

»Ali religija po svojoj funkciji životne smislenosti dolazi 
u obzir samo kao idealiziranje ćudoređa. Uzmemo li, da je 
smisao života ćudoredno normiran, suvišna je pri tom nadgrad¬ 
nja religijskog nazora. Po ćudorednom je zakonu život čovje- 

čanstva bar donekle jedinstven, i ako na tom području postoje 
bitne razlike, dok religija još više razstavlja ljude. Osim toga, 
po ćudoređu, koje priznaju,i bezbožci, postaje smisao života 
ostvariv od daleko većeg broja ljudi, nego kad se ćudoređe 
veže na neki religijski nazor. Nije u religiji, nego u ćudored¬ 
noj veličini »najveličanstvenija istina, do koje se čovjek može 
uzdići« (kako je gore rečeno). Naj veličaj nije po životnoj vried- 
nosti jest ono, što je u krajnjoj opreci sa strahovitim i užasnim 
doživljajem, pa kad na pr. (da ostanemo u suvremenim moguć¬ 
nostima) stojim pred jednim čovjekom, koji me hoće zaklati, 
onda na očigled toga užasa biva veličajna istina, da je za život 
najvredniji onaj drugi čovjek, koji me hoće izbaviti, da time 
izpuni dužnost svoje ćudoredne sviesti. Prvi nije ni životinja 
ni zvier, nego konkretno simbolizirani pojam đavla, dok je 
drugi ideal čovjeka, ako i nije religiozan. On me i ne zašti¬ 
ćuje u ime religije, nego kao ćudoredna ličnost. Dakle, prema 
ćudoređu treba upućivati smisao života, ne prema religiji.« 

U tom liepom prigovoru ima mnogo pouke. Tko u ćudo¬ 
rednoj vriednosti vidi najviši smisao života, na samom ovom 
stajalištu nije naš protivnik, nego istomišljenik. Ćudoredno 
usavršivanje čini »čovjeka« u najvišem smislu. A zar tim pri¬ 
znanjem ne bivamo nedosljedni zastupanju religijskog smisla 
u životu? Kad će knjiga o tome progovoriti, bit će jasno, kako 
je i religija usmjerena moralnom usavršenju čovjeka. Obja¬ 
sniti tu svezu možemo samo obširnijim razlaganjem, a ovdje 
možemo tek upozoriti na neosnovanost prigovora. Ne razilazimo 
se, rekosmo, na »samom« stajalištu priznavanja moralnog smi¬ 
sla života, ali razlaz nastaje tumačenjem toga stajališta. Pro¬ 
tivnik hoće izključiti religiju iz ćudoređa, a mi jedno u dru¬ 
gome uključujemo. Točno rečeno, niti protivnik ne uzkraćuje 
slobodu religije (jer tko ćudoređe priznaje, ne odriče nikome 
pravo na osobno uvjerenje), samo što on zastupa nazor, da 
smisao života daje već samo ćudoređe, bez religije. On naime 
krivo misli, da je religija »idealiziranje ćudoređa« ili neka 
»nadgradnja«. Naprotiv, ona je temelj ćudoređu. U priznava¬ 
nju Boga leži opravdanje za bezuvjetnu obavezu ćudoređa. Na 
temelju čega će se čovjek smatrati bezuvjetno (ćudoredno) 
obvezanim na dobre čine, odnosno na zabranu zlih čina, ako 
ne vjeruje u zakonodavca, koji sve njegove čine nadzire, i kad 
oni nisu na dohvatu družtvenog progona, i koji se (zakonoda¬ 
vac) svojom obvezom ne obazire na ničije želje i sklonosti, nego 

je bezuvjetni gospodar ljudske volje? Time tek upozorujemo 
na jednu misao, koju treba sustavno razgraditi (u etici), pogo¬ 
tovo zbog različitih nazora o »autonomnom moralu«. Ne mora, 
doduše, čovjek u svakom dobrom činu misliti na Boga, čak ne 
mora ga ni priznavati zato, da bi mogao izbjegavati zločine, 
ali sad je u pitanju, da li čovjek priznavanjem Boga (religi¬ 
jom) stječe snagu i pobudu za vršenje moralnih dužnosti, i 
vrhu toga, da li je objektivno tako, da je moral osnovan u reli- 
i i prema tome, da li se u naučnom razpravljanju može do¬ 
kazati tvrdnja, da se moralni smisao života osniva na religiji. 
Ako se doista može (kako to dokazuje teistička etika), onda je 
time prigovor načelno obezkriepljen. Pripazimo li bolje, u pri¬ 
govoru se i ne govori jasno o religiji, te se spominju »religij¬ 
ski nazori«. O religiji se dade razpravljati u dvojakom smislu: 
o naravnoj religiji, koliko čovjek razumski upoznaje svoj od- 
nošaj prema Bogu, i o poviestnim oblicima religije, koji o 
tome odnošaju uključuju stanovite nazore. U posljednjem smi¬ 
slu dolazi u pitanje opravdanost tih nazora (jer ne može 
svaki od njih biti istinit), ali samo opravdanje nije uvjet za 
moralnu konstituciju čovjeka, t. j. ona ne zavisi od toga, na 
temelju čega će netko zastupati svoj religijski nazor. Niti 
sama različitost tih nazora ne utječe na osnovne zasade 
ćudoređa, koje su jedinstvene (i stoga nema »bitnih raz¬ 
lika«), U samom razilaženju religijskih nazora nije dovo¬ 
ljan razlog za odklon religije sa područja ćudoređa, jer 
bi tako i različitost nazora o ćudoređu osporavala ćudo¬ 
redni smisao života. Kad god je u pitanju neka istina, 
mogu lažni odgovori razstavljati ljude, ali to ne leži u 
samoj istini. Kaže li se, nadalje, da je ćudoredni smisao života 
bez religije »ostvariv od daleko većeg broja ljudi«, nego po re¬ 
ligijskom nazoru, prenosi se time pitanje opravdanosti život¬ 
nog smisla na kriterij, koji ne može biti objektivno mjeroda¬ 
van, jer »većina« bi mogla smisao života vidjeti i u neprizna¬ 
vanju ćudoređa. Nisu mjerodavni ni ateisti ni teisti, nego do¬ 
kazi. Ako se dokaže, da ima Boga i da se bez njega ne može 
dokazati osnovanost moralnog zakona, onda je »najveličajnija 
istina« u tome, što je s moralnim usavršenjem čovjeka skopča¬ 
no njegovo pobožanstvenje. Od navedenih dokaza zavisi dakle, 
da li je opravdan religijski smisao života. 

OPRAVDANJE RELIGIJE 


Svaki pojedinac nema preduvjete udivljenju za uzvišenost 
religijski životnog smisla, — kad on toga nema ni za uzvi¬ 
šenost moralnog zakona u nama, ni zvjezdanog neba nad nama. 
Moralni je zakon kadar izpunjati udivljenjem samo dušu du¬ 
bokoga zrenja, kome se u činjenici i smislenom značenju toga 
zakona objavljuje stvaralačka ideja o čovjeku. Prema mo¬ 
ralnom zakonu čovjek može — jer on to i mora! obliko¬ 
vati u sebi po vriednostnom važenju neprolazni život. U religij¬ 
skom pak smislu života leži odgovor na pitanje: zašto on to 
»mora«; — i to u dvostrukom značenju »zašto«: (1.) odkuda 
je bezuvjetna obvezatnost moralnog zakona i (2.) koja joj je 
svrha ili smisao, t. j. što je uvjetovano moralnom vriednošću 
života, kako je ona usklađena s najdubljim izvorom životne 
dinamike, a to je težnja za srećom, za neprolaznim stanjem 
bezgraničnog zadovoljstva? U ovom drugom pravcu, religija 
otvara vidik (1.) na eksistencialnu neprolaznost života i (2.) na 
ukorjenjenost toga života u Bogu, izvoru svega savršenstva. 
Da to letimice objasnimo! U moralnom je zakonu sadržana mi¬ 
sao dužnosti, misao prava i s njime skopčane slobode, misao 
družtvenog uređaja i (na što se riedko pomišlja) misao nutar¬ 
njega, duševnog sklada, ličnog dostojanstva i nepokolebivog 
stava u zapletajima života, misao životne vedrine i optimizma, 
koji nam još i na olujnom valu života podiže smireni duh pre¬ 
ma neprolaznom smislu života. Izbrišite moralni zakon iz 
»srdca« ljudskog — i što će preostati? Cirkulacija krvi, pro- 
bavni i drugi fiziološki procesi, i osim toga fantazija s prika- 
zama klanja, mučenja, pljačke, kaosa; preostat će jedna stra¬ 
vična nakaza puna pohlepe i mržnje i najnižih izživljavanja 
(koje normalno smatramo perverznima), bez ikojeg osjećaja 
dužnosti i prava i družtvenog poredka i bez ikoje sviesti o smi¬ 
slu života. Ta jezovita sl'ika čovjeka ukazuje nam se iza od- 
klona moralnog zakona u njemu. U suprotnosti s tim mrač¬ 
nim pogledom odrazuje se veličina i uzvišenost čovječtva po 
moralnom zakonu. A religija? Ona, rekosmo, daje moralnom 
zakonu uporište u svrhodavnoj volji Stvaraoca ljudske pri¬ 
rode, ona upravlja misao k praizvoru svieta i čovjeka, stavlja 
čovjeka u osobni odnošaj s Bogom sveznajućim i svemogućim, 
koji čovjeku može i koji mu je voljan dati život sreće, ako 

čovjek moralnom voljom surađuje na ostvarenju toga života. 
Po religiji biva čovjek sviestan, da je stvaralac života, da u 
sebi stvara nerazorivi život sreće, pred kojom je nemoćna i 
smrt. U tome je uzvišenost religijski smislenog života. I ne 
samo u tome. Asiška mistika, heroizam moralne borbe apo¬ 
stola Pavla i Augustina i Jeronima i nebrojenih svetaca, ka¬ 
takombe i amfiteatar, svi mučenici počevši od kamenovanog 
Stjepana preko paljenog hrvatskog mučenika Nikole Tavelića 
do današnjih mučenika, koji su živote predali u nadnaravnoj 
viziji kalvarijskog misterija — sve je to uzvišeni slavospjev 
religije. Bezbrojni životi u karitativnom pomaganju bolestnih 
i nemoćnih, životi posvećeni askezi, nauci, misijama, poje¬ 
dinačni i nezapaženi životi mukotrpnog traženja Boga i mo¬ 
litvenih razgovora s Bogom, svaka plemenita misao i djelo iz 
ljubavi k Bogu, — zar se u svemu tome ne odrazuje uzviše¬ 
nost religije?! U alternativi »Ili Bog ili životno ništa« očituje 
se uzvišenost religije ili predanosti Bogu kao spas ili jedini 
izlaz u zdvojnim časovima života, kad se filozofska misao za¬ 
gleda u tragičnu ništetnost eksistencije bez Boga. Svaki poje¬ 
dini dan života dobiva svoju uzvišenost po religijskoj sviesti, 
da je to dan zajednice s Bogom, poklonjeni dan vječne ljubavi, 
za koju se ne trebamo bojati, da ćemo je bez krivnje izgubiti, 
dan svietla i sreće usred svih zemaljskih tegoba, dan borbe za 
novi život, dan izpunjen najvišim smislom života. 

No u toj uzvišenosti ne leži sve opravdanje religije. Reli¬ 
gijskom smislu života postavlja filozofija razumski utvrđene 
temelje opravdavanjem onih istina, po kojima taj smisao do¬ 
biva realnu vriednost. Obstojnost Boga, moralnog zakonodavca, 
i eksistencialna neprolaznost duhovnog bivstva u čovjeku (bez- 
smrtnost duše), to su osnovne istine, realni temelji religijskom 
smislu života. Zato je razumljivo, da se filozofski protivnici 
religije upiru na ateizam u jednu, a u drugu ruku na antro¬ 
pologiju, koja čovjeku odriče mogućnost bezsmrtnog života. 
Da bi opravdala religijski smisao života, filozofija mora — 
preko (metafizičke) psihologije, teodicije etike — dokazati 
obstanak duha u čovjeku, zatim obstanak Boga i njegova za¬ 
kona za oživotvorbu svrhe našeg života. Ako se te istine dadu 
valjano dokazati, onda nije zabluda zastupati filozofski nazor 
o religijskom smislu života, jer je taj smisao u navedenim isti¬ 
nama realno fundiran. To je načelni odgovor protivnicima re- 

ligije; a kritički ogledati svaki osobni stav prema religiji u 
znanstvenom je interesu nepotrebno i nemoguće. 


ZADATAK OVE KNJIGE 

Suvremeni i najaktuelniji zadatak filozofije namienjen je 
izučavanju problematike o čovjeku, o njegovu životu uobće i 
napose o družtvenom životu — i to s obzirom na njegovo 
vriednostno određivanje. Interes filozofijske misli nije uviek 
bio jednako naklonjen tome zadatku, ali je on današnjim du¬ 
bokim krizama čovječanstva izazvan u tolikoj mjeri, da pred¬ 
stavlja eminentno kulturnu misiju filozofiranja. U tome leži 
i značenje ove knjige. Mogao bi tko (i pomalo sarkasticki) 
pr imi eti ti : »Religija jamačno ne će spasiti ljude od ratnih ne¬ 
volja, a to je u suvremenom zbivanju najaktuelniji problem. 
Uostalom, koja bi to bila religija? Sve kad bismo religiji pri- 

* Primjerom nam može poslužiti izjava Miiller-Freienfelsa: »Bog 
političkim častohlepljem' izpunjenog papinstva je politički Bog«. (U 
drugom smislu tvrdi američki sociolog E. A. Ross: »Kod svećeničkih re 
liaiia biva religija odskočnom daskom za moć«.) Da bi u takvoj izjavi 
bila sadržana samo zabluda, to je težko vjerovati, jer je gotovo nemo¬ 
guće predpostaviti, da je ona bez nerazpolozenja prema crkvi prodalmuta 
čistom željom ustanoviti istinu. Tko li je kadar na moralnoj razini isti- 
noljublja tvrditi, da je religija sredstvo za stjecanje političke časti i moći 
i 'da tome cilju ima služiti organizacija crkve, kad je očito, da crkva po 
biti svojoj ide za religijskim ciljem, koji je povezan s moralnim zaht] 
vom oživotvorbe čovječtva? Tome je cilju podređena i sva njezina po¬ 
litička aktivnost. Bez nje ona, naravno, ne može biti, koliko je druztvem 
organizam u međudržavnim odnosima (na pr u donošenju drzavnda za¬ 
kona o prosvjetnoj politici). Kakva je politička , aktlv £°® t n 
crkvenih organa, to je dakako posebno pitanje, koje u stanovitim slu 
čajevima dopušta mogućnost negativne kritike. Poviestnun je^izkustvom 
potvrđena istina, da nije bilo u religijskom interesu crkve, kad god su 
niezini organi stavljali taj interes pod zaštitu vlasti, kojom su bil 
uspješno zaštićivani i njihovi materialni interesi. Crkveni su političan 
u takvim slučajevima činili loše usluge vjerskom interesu. No moralno 
negativne pojave na području politike nisu plod religije, nego ob er - 
ćuju poiedine predstavnike crkve osobno. Politički 1 druztveno ^ mogu 
crkveni “predstavnici (kao i drugi ljudi) biti moralno defektni, ali zato 
ne ćemo reći da tome pogoduje religija, s kojom su om tune bas u su¬ 
kobu Uostalom, kad bismo koncedirali mogućnost najvećih, moralni 
miz-riia u crkvenim slojevima i kad bismo s tim u vezi očito dokazali 
neosnovanost svakog protureligijskog stava nismo u stan]u J^e lizbi- 
one motive, koji navode na takav stav. Protivnici crkve, kad hoće suzbi 
iati religiju, prikrivaju taj motiv napadajem na crkvenu politiku a 
kid iz političkih motiva napadaju crkvenu politiku, obtuzuju reli^ij . 
U ta^e P polem&e ne može ulaziti filozofija (i ako je i ova stvarnost 
predmetom kulturnosocialnog prosuđivanja). 

znali moralno-socialno značenje, sam studij religije ne može 
ništa doprinieti rješavanju sadašnje, toliko zamršene, socialne 
problematike. Zato i filozofiranje u tom pravcu nema prak¬ 
tične važnosti, pogotovo, kad ono ne će nimalo pobuditi in¬ 
teres baš tamo, gdje će se odlučivati o budućoj sudbini 
svieta.« 

Ovo posljednje, na žalost, prilično odgovara istini; no to 
nas ne može odvraćati od našeg nastojanja — i to iz više raz¬ 
loga. Jedan od suvremenih vodećih državnika izjavio je ne¬ 
davno: »Pobjeda nam ne daje pravo da budemo barbari, pa 
stoga ne ćemo pobieđene narode uništavati«. Da li je to rečeno 
bez hinbe, znat će budućnost, koja će upoređivati rieči i 
djela. Svakako se tim riečima daje priznanje moralnoj sviesti, 
koja kategorički traži i od pobjednika, da se čuva barbarskih 
djela. Ali pita se najprije: što to znači »uništavati narode«? 
Zar je fizičko uništavanje jedini oblik barbarstva? I zar ne 
može biti barbarstva u samom ratovanju, bez obzira na nje¬ 
gov pobjednički svršetak? Zar se ne mogu narodi' barbarski 
uništavati i tako, da im se kraj invalidske eksistencije oduzmu 
svi uvjeti kulturnog života? Zar nije barbarski uništavati ne- 
kome poviestno i kulturno pravo na nacionalni obstanak? Zar 
ekonomsko opustošenje Europe i pregaženje narodnih prava 
na kulturni život ne bi značilo barbarstvo? Zar to ne bi bio 
tragičan dokaz, kako je pojam Europe ipak dosad značio pri¬ 
znavanje čovječnosti kao najviše vrjednote društvenog ži¬ 
vota? Ili zar je pitanje barbarstva riešeno time, što se na jed¬ 
noj strani hoće onemogućiti oružana premoć, kako ne bi u 
buduće ugrožavala svjetski mir, a takva se premoć hoće iz 
egoističkih interesa prenieti na drugu stranu, odkuda može 
biti svjetski mir jednako tako ugrožen? Zar nije jedini izlaz 
iz barbarstva u tome, da se pitanje mira uputi smjerom mo¬ 
ralno valjanog rješavanja društvenog poredka i međunarod¬ 
nih odnošaja? Mi postavljamo ta pitanja zato, da bude pod- 
puno jasno, kako je potrebno sve napore uložiti, da bi se raz¬ 
budila moralna sviest u poviestnom času, kad će se možda za 
stoljeća odlučiti sudbinom čovječanstva, napose Europe. To je 
jedan razlog našeg nastojanja, a drugi leži u spoznaji, da će 
moralna načela našeg nastojanja danas sutra ipak biti sudiš¬ 
tem kulturne povjestnice, koja će izricati sud o kulturnoj 
vriednosti današnjeg naraštaja u onim krugovima, koji su na 
položaju vlasti i moći odlučivali milijunskim životima. 

Da spomenutim pitanjima nisu obuhvaćeni svi socialni 
problemi, razumije se samo po sebi, kao i to, da religija i mo¬ 
ral ne znače univerzalni recept ili magičnu šibku za rješava¬ 
nje svih tih problema, ali mnoga, možda i glavna su zla uzro¬ 
kovana nedostatkom morala, a taj je dobrim dielom uvjeto¬ 
van pomanjkanjem religije, koja služi suzbijanju amoralnosti 
i skepse o absolutnom važenju moralnih vrjednota.' 

Može se ne,tko razilaziti s našim gledanjem na pitanja 
morala i religije, ali mi ta pitanja iznosimo u primjeni na 
suvremenu stvarnost zato, da bi ih. makar samo kao pitanja 
stavili pred savjest današnjice, kao i zato, što se u osnovnim 
pogledima na životnu potrebu morala ne možemo razilaziti, 
a glede religije barem utoliko, da joj se prepusti sloboda za 
sve one ljude, kojima je ona moralnom potrebom života. 
Možda kao dosad nikada, nastupio je kulturni sraz dvaju 
svietova baš u religijskom pravcu, i nikad nije kršćanstvo bilo 
ugroženo u temeljima svog obstanka kao danas. U pitanju 
»koja« religija dolazi u obzir pri oblikovanju socialnog života, 
nije ni potrebno pomišljati samo na kršćanski izgrađenu reli¬ 
giju, jer u svojim je temeljima svaki poviestni oblik religije 
teističko priznavanje moralnog zakona (u čemu se i sastoji 
moralno značenje »naravne religije«). Uništavati religiju, koju 
neki družtveni krug usvaja, značilo bi u kulturnom 'pogledu 
barem toliko negativan stav, kao kad bi netko htio odreći 
pravo na • obstanak stanovitom području znanosti ili, recimo, 
dramskoj umjetnosti; religija je naime uviek bila sastavni dio 
obćeno kulturnog života. Zato nije neopravdano naše stajali¬ 
šte, da je i filozofija, i to upravo u pravcu moralno-religijske 
problematike, pozvana vidjeti svoj suvremeni kulturni zadatak. 
Kad smo prije rekli, da ona nije uviek jednako bila naklo¬ 
njena toj problematici, moramo sada točnije reći: filozofska je 

* Osim u okviru navedenih pitanja, sudbinom nekog naroda odlu¬ 
čivat će i mnogi drugi socialni momenti, koji su na oko neznatni, a koji 
ne zavise samo od morala, i ako je on redovno uključen; talko primjerice 
može neka (i već solidno izgrađena) država usred ratalog previranja po¬ 
stati u temeljima ugrožena, ako bi njezini upravljači zamienili držav¬ 
ničke brige sitničavim zanimanjem, ili kad bi se sustavno bavili gostba- 
ma i svečanostnim priredbama, ili kad bi korupcijom svoj posebnički 
život ukrasili mimođobskim obiljem, dok široki slojevi propadaju od 
bieđe, ili kad bi na važne položaje državnih funkcionara dolazili ljudi 
bez savjesti i bez spreme i t. d. — sve bi to moglo sudbinski utjecati na 
tok narodnog i državnog života, a ipak ne tvrdimo, da je pri tom pitanje 
religije i morala jedino odlučni činbenik (kao što ni čitavu izgradnju 
kuće ne sačinjavaju samo njezini temelji). 

misao i prije zahvatala u probleme života, ali poviestni nas 
je razvoj te misli na današnjem stupnju doveo do novih po¬ 
gleda u rješavanju životnih problema, a osim toga, sam je 
život po svojoj dinamici i oblicima ukupnog zbivanja danas 
više i drugačije nametnuo potrebu filozofiranja o vriednosti 
života. Ako i nije najodlučnija važnost u činjenici, da nestaju 
milijuni ljudskih života, ali je važno, da oni nestaju mimo 
nužde fizičkog zbivanja (potresa, poplave ili slično), t. j. da 
nestaju uzrokovanjem družtvene volje i, prema tome, da je 
u pitanju vriednost tih života (i ne samo njih), kao i moralna 
vriednost te volje, i napokon još više, moralna sposobnost 
suvremene volje za dostojnijim uređenjem budućeg života. 
Opravdavati potrebu takve volje i davati smjer poboljšanju 
života, to je zadaća naše filozofije. Ni matematika nije sva¬ 
kom potrebna kao znanost, ali je i primitivcu potrebna kao 
praktični jedanputjedan, pa je tako i kraj sveobće potrebe 
moralnog života još potrebna u znanosti i filozofija o životu 
pod vidom njegove moralne vriednosti. Ako je istina, da je 
moral kadar spašavati ljude i od ratnih nevolja, onda je ne 
samo potrebno tu istinu opravdati, nego je u tom opravda¬ 
nju ujedno potrebno izpitati vezu morala s religijom. To traži 
znanost o moralu (etička antropologija), kao i kulturno zna¬ 
čenje religije u družtvenom i pojedinačnom životu. 


POBJEDA MORALNE SVIESTI 


* 



Nastojanje oko moralnog smisla života moglo bi na oči¬ 
gled krute zbilje, koju danas proživljavamo, ostaviti u ne- 
kome dojam filozofskog snatrenja o neostvarivim »uzvišenim 
abstrakcijama«. Ali priznati njezinu neostvarivost značilo bi 
priznanje, da je neostvarivo postati boljim čovjekom, — a to 
bi značilo proglasiti čovjeka barbarom kraj sve njegove više- 
tisućljetne kulturne prošlosti, značilo bi proglasiti bezsmisle- 
nima sve nade i sve napore oko sretnije budućnosti čovječan¬ 
stva. Istina, ta je zbilja tako kruta, da je prožeta mržnjom, 
krvoločtvom, pohlepnim otimanjem i neprijateljstvima, koja 
su na svima stranama ostavila krvave tragove, pa bi stoga 
bolja budućnost bila ostvariva samo putem zaboravi na me¬ 
đusobno počinjena zla, putem pravičnog rješenja zajedničkih 
interesa i putem ljubavi za kulturni ugled i napredak čo- 

vjeka, — no zar i nije po ovim idealima shvaćeni smisao ži¬ 
vota temelj sreći pojedinca i zajednice? Zar ne bi bila naj¬ 
veća tragika poviestnog života u tome, što se sve političke i 
socialne ideologije pozivaju na ove ideale, pa da bi sve to bila 
samo laž i obmana ili krinka najsramotnijih namjera, i dalje 
podržavati surovost, opačine, izrabljivanja i tlačenja slobode? 

— Naš glas nema te snage, da bi spriečio ovako tragičan udes 
čovječanstva, i po tome se doista čini, da je naše nastojanje 
i ovom knjigom bezizgledno; ali u ovom nastojanju danas 
vapajem milijuna odjekuje glas savjesti, koga nije ušutkala 
nikoja tiranija od pamtivieka, pa ne vjerujemo, da će ga i u 
buduće ugušiti ikoja fizička sila. Samo u ovom optimizmu 
imade smisla željno očekivati sutrašnjicu odloženoga oružja. 
Pobjeda tog optimizma zavisi od svakoga, tko je spreman da 
ga svojski zastupa iznoseći ga kao sveobći zahtjev, kome će 
se pokoriti pobjednici u ovom ratu i time postati poviestno 
najslavniji pobjednici kulturno oplemenjenog čovječtva. Po¬ 
bjeda moralne sviesti jedina je kadra osigurati i sretniju bu¬ 
dućnost hrvatskoga naroda. 

Te posljednje rieči ne idu za nekim patriotskim efektom,- 
jer izpravnom čovjeku nije ni potrebno sugerirati ljubav 
k domovini, koja je njegova kulturna imovina i tisućgodišnja 
postojbina, i kojoj je on svojim životom nešto dao i od nje 
primao, i jer patriotskog osjećaja ne nalazimo samo u sno¬ 
bovskom kozmopolitizmu, internacionalističkim fikcijama i 
onoj pseudointeligenciji, koja u nacionalnom i kulturnom po¬ 
gledu ništa ne znači. U domovinskom je osjećaju izražena 
jedna životna vrjednota — i zato o njoj ovdje govorimo; kao 
i zato, jer je ta vrjednota u vrtlogu današnjih događaja težko 
ugrožena; a najvećma zato, jer nam je ovdje zadaća pokazati, 
na kojim je vriednostnim temeljima uvjetovano osiguranje 
domovine, ili na kojim se obćenito životnim vrjednotama os¬ 
niva obstanak naroda i njegova državna izgradnja. Stoga ne 
može nitko opravdano prigovoriti, da su naši problemski po¬ 
gledi samo univerzalnog značenja. U drugu je ruku potrebno 
upoznati, kako se samo iz neupućenosti može reći: »Mi ne te¬ 
žimo za nekim univerzalnim poredkom uma i pravednosti«, 

— dok istodobno zahtievamo primjenu univerzalne ideje pra¬ 
vednosti i za hrvatski narod, i dok vrlo dobro znademo, da 
sudbina malenog naroda zavisi od »univerzalnog« uvažavanja 
moralnih vrjednota, i dok se u promičbene svrhe pripisuje hr- 

vatskom narodu »mit« pravde kao njegov specialitet, i dok 
znademo, da smo »zapali u vrtlog borbe različitih imperializa- 
ma«, i dok smo proživjeli sa (»bielog Zapada«) »izdajstvo pro¬ 
tiv nove Europe« po zlodjelima, koja su »bezsramno izrugi¬ 
vanje idealizmu«, i u kojima vidimo negaciju »novoeuropskog 
poredka«. Ne samo, dakle, da je univerzalno shvaćanje naše 
problematike postulat znanstvenog razpravljanja o njoj, nego 
je s univerzalnog stajališta i jedino moguća primjena na kon¬ 
kretnu stvarnost. Naš prvi i odlučni prodor namienjen je onim 
borbenim redovima, koji nastoje razoriti temelje našem vried- 
hostnom nazoru o životu, da bi time odlučili i o sudbini hr¬ 
vatskog naroda. Mi upravo hoćemo, da uzpostavimo ove te¬ 
melje i time opravdamo naš obćeno čovječanski i ujedno na¬ 
cionalni zahtjev, da univerzalno kulturne vrjednote budu pri¬ 
znate kao mjerodavne u sadašnjem našem nastojanju za sa¬ 
mosvojnim obstankom, pa da nam tako nitko ne može pred* 
baciti neki »hrvatski egoizam« u tome, što nemamo sklonosti, 
da se odreknemo osnovnoga prava na život i da budemo uni¬ 
šteni kao državno nezavisni narod. No iznad svega je važno 
ustanoviti istinu, da vrjednote same sebe ne ostvaruju, nego 
da se u život provode voljnim zalaganjem. Ta je istina sva¬ 
kome poznata, tko znade, kako je dalek put od težnje za idea¬ 
lom do njegove oživotvorbe; ali nije svakom jednako poznato, 
ili barem nije dovoljno uvažavano, na koji se način ili kojim 
se putem dolazi do cilja. Činjenica je, da kroz sve slojeve hr¬ 
vatskog naroda prolazi težnja za socialnom pravdom i u tom 
pogledu nije potrebno »revolucioniranje duhova«, niti je potre¬ 
ban osobit napor u stvaranju specialnih »koncepcija«, koje bi 
imale označavati put k željenom cilju, ali je tim većma po¬ 
trebno, da se odstrani sve, što je stopostotno izvan toga puta. 
Pitanje je u tome, da li se u praktičnoj primjeni uvažavaju 
moralna mjerila družtvenog, a po tom i državnog života. Kad¬ 
god se i previše »univerzalno« teoretizira baš s one strane, s 
koje se premalo nastoji ukloniti ono, što se protivi oživotvorbi 
željenog cilja. »Sudbonosne snage« i »suvremeno zbivanje« i 
slični pojmovi ne sadržavaju one uzroke, koji dolaze u obzir 
za konkretno prosuđivanje uvjeta, od kojih zavisi obstanak 
države. Nisu ti uzroci, doduše, samo moralne naravi, jer je raz¬ 
voj družtvenog života uvjetovan različitim osobinama dotič¬ 
nih činilaca, koji na taj razvoj utječu, pa će na pr. sposobni 
odnosno nesposobni pojedinci odlučivati kadgod i sudbinom 

7 Smisao života 

naroda. Ali valjani, čestiti, pošteni, saviestni, moralno vriedni 
pojedinci, kao i takovi čini, odnosno tome suprotni, svakako 
predstavljaju najodlučniju uzročnu vezu s poviestnim tokom 
života. I kad se kaže, da nikakav socialni ideal nema tolike 
važnosti kao potreba obstanka države, ne smijemo zaboraviti, 
da je taj obstanak također »ideal« — utoliko prvi, što je ob¬ 
stanak preduvjet svemu drugome. Državu moraju u njezinu 
obstanku ljudi podržavati, i to sa činima, koji tome odgova¬ 
raju; jer stanoviti ljudski čini mogu imati za posljedicu ob¬ 
stanak države odnosno njezinu propast, a ta je već i onda mo¬ 
guća, kad se izpravno ne misli na to, da je obstanak države 
uvjetovan ljudskim osobinama i činima, i stoga da je on ideal, 
koji treba valjano oživotvoriti. Kao što snažni odnosno slabi 
organizam predstavlja mogućnost njegova obstanka, tako i 
obstanak države zavisi od svega, što je kadro podići njezinu 
unutarnju snagu; a ta se opet ne postizava »univerzalnom« 
spoznajom, da je njezin osnov u jedinstvu naroda, nego 
konkretnom spoznajom svega onoga, u čemu se sigurno ne 
sastoji snaga naroda i države (a ona se ne sastoji samo u rie- 
čima ili u priredbama oduševljenja, najmanje pak u nesa- 
vjestnom uništavanju narodne imovine, u gušenju slobode, u 
nejednakom kažnjavanju zločina, u korupcijama, u lošim ele¬ 
mentima vojske i uprave i t. d.) Još je i ovo »univerzalno« 
rečeno — i baš zato, jer se ovdje (iz bilo kojih razloga) zau¬ 
stavlja konkretna analiza života, namjesto da prosliedi do 
onih činjenica, u kojima će možda tek poviest slobodno usta¬ 
noviti prave izvore sudbinskih događaja, dešava se kadgod, 
da neuviđanje zla biva zaprekom njegovu odstranjenju*. Me¬ 
đutim nije u okviru našeg zadatka, da se osvrćemo na sve 
konkretne prilike. Da li su u svakoj funkciji državnog orga- 


* Kao što pojedinac ne bi valjano upravljao svojim životom prema 
određenom cilju, kad ne bi prosuđivao svoje dobre i zle strane, i kad bi 
možda iz umišljenosti vidio u sebi samo vrline i tako došao u sukob sa 
stvarnošću, jednako je i valjanoj izgradnji države glavna zapreka u od¬ 
sutnosti objektivne kritike i po njoj udešenog upravljanja. Zato je Platon, 
kako već spomenusmo, namienio državnim upravljačima moralni zadatak 
nadzora, i zato je njima kao i »čuvarima« države (vojničkom i činov¬ 
ničkom staležu) odredio uvjete života u probitku zajednice, da bi tako 
izključio sve zloupotrebe i demagogiju i tiraniju i glavničarski sustav 
života. Na taj je način Platon povezao ostvarenje moralne ideje sa ži¬ 
votom u državi, kako bi svaki državljanin po svom moralnom pozivu 
učestvovao u izgradnji države. Stoga i ne bi moglo biti valjane izgradnje 
tamo, gdje bi izpravni pojedinci bili sprečavani da upozoruju na neva- 
ljalštine, ili gdje ne bi bilo dovoljno brige za njihovo odstranjenje. 

nizma bili izpravni pojedinci sa izpravnim radom na dobro¬ 
bit državne zajednice, ovo će platonovsko načelo biti mjero¬ 
davno za razumievanje i naše nacionalne sudbine. U tome leži 
naša poviestna odgovornost i naše moralno pravo očekivati 
bolju budućnost. 


PROVEDBA NAŠEG ZADATKA 

Sad možemo' sintetički formulirati naš zadatak: knjiga 
hoće pokazati 1. da se smisao života osniva na moralnim 
vrjednotama i, prema tome, da one nisu samo prividne, fik¬ 
tivne vrjednote, po kojima bi se dobila neka iluzija o životnom 
smislu, i 2. ona hoće pokazati, zašto ove vrjednote nisu fikcija 
i zašto to nije ni religija, u kojoj su te vrjednote osnovane. Fi¬ 
lozofija o smislu života ne samo da se tako ne udaljuje od ži¬ 
vota, nego ona upravo ulazi u život kao njegova sastavina, 
koliko kritički osvjetljuje one zadatke, koji kao takovi već 
živu u sviesti kulturna čovjeka: jer bez moralnih vrjednota 
kao životnih zadataka izbliedio bi i posve izčeznuo kulturni 
pojam o čovjeku. A ocjena čovjeka i kao kulturne jedinice i 
u poviestnom zbivanju omjeruje se prema oživotvorbi mo¬ 
ralnih vrjednota, koje su čovjeku zadane kao ciljevi života. 
Filozofija -v- a tako i ova knjiga — dobiva kulturnotvorno zna¬ 
čenje time, što ukazuje na one putove, po kojima je čovjek 
pozvan oživotvoriti kulturno vriedni smisao života. 

Ova se knjiga — da napokon iztaknemo i njezine meto¬ 
dičke poglede — ne može zaustaviti na simptomatskoj ana¬ 
lizi pojedinih kulturnih područja, kako bi odtuda ustanovila 
diagnozu suvremene svjetske krize i dala naputak za izlaz iz 
nje. U tom je okviru poučan na pr. prikaz od Huizinge 
(»U sjeni sutrašnjice«), I on se slaže s našim stajalištem, da 
je »današnji sviet daleko odmakao na putu obćenitog nieka- 
nja absolutnih etičkih normi«, i zato da je katarza od obiesti 
plutokracije i mahnitosti tiranije moguća samo po nesebično¬ 
sti i pravednosti; a u tu svrhu, kaže Huizinga, već se opaža 
»okupljanje ljudi dobre volje po cielom svietu«, u čemu je 
»strpljivo djelo pripremanja duhova«. — Ali filozofija se kod 
toga ne može zaustaviti. Ona u prvom redu mora opravdati 
absolutno etičke norme, kao što mora opravdati neosnovanost 
niekanja tih normi odnosno kritički pokazati neosnovanost 

relativističkih nazora. Bez provedbe toga zadatka ne može se 
uvjerljivo ocjenjivati ni suvremena kriza. Pa dok će sustav¬ 
no rješavanje toga zadatka polaziti područjima noetike, psi¬ 
hologije, etike i teodicije, kulturfilozofsko će promatranje 
(kakvo je i u ovoj knjizi) u fenomenologiji kulturne sviesti i 
poviestne stvarnosti razodkrivati smislene komponente života, 
a pri tom će posebice uočiti njihovu vezu sa socialnim odno¬ 
sima života. Po ovako sveobuhvatnom obsegu može se tek do¬ 
biti kritički osnovani uvid u suvremenu krizu, kao i opravda¬ 
nje konkretnog naputka za katarzu. Pogotovo se bez ovako 
provedenog postupka ne može rješavati religijski problem ži¬ 
vota, koji danas nije samo teoložki problem, pa niti samo 
strogo filozofijski, nego on prolazi osovinom socialne proble¬ 
matike. Mi hoćemo, polazeći iz samog života, steći orienta- . 
čiju o njemu, t. j. hoćemo izpitati, da li se život u socialnim i 
poviestnim oblicima osniva na moralnim snagama, i kakav je 
po njima određen stav prema religiji. U tom pravcu, dakle, 
mi ne opravdavamo religiju na temelju dokazivanja Božje 
eksistencije, nego njezinu nuždnost vežemo na moralni smi¬ 
sao života. Odatle se dade i ocieniti jedna primjetba, koju 
ćemo radi njezina stvarnog značenja završno napomenuti. 

»Zimmermann već 25 godina dokazuje, da ima Boga.« — 
Tom se izjavom možda htjelo reći, da je to bio suvišan po¬ 
sao s obzirom na one, koji vjeruju u Boga, kao i one, koji u 
njega ne vjeruju; a možda se i to htjelo reći, da taj dvadeset- 
petgodišnji posao ponavlja istu temu, pa je suvišno uzimati 
u ruke novu knjigu. 

Doista to dokazujem već 25 godina i još više; a ne do¬ 
kazujem samo to, nego još i mnogo drugo, za što svatko nema 
ni sposobnosti ni volje, da bi se zanimao. No što je to 25 go¬ 
dina! Već stoljećima, pa i tisućljećima dokazuju jedni, da ima 
Boga, a drugi, da ga nema. Svemir i život ljudski u njemu 
— od časa, kad je prvom čovjeku bilo zapaljeno svietlo uma, 
dokazuju i objavljuju, da ima Boga. No čovjek je posumnjao 
i o onome, što svojim osjetilima zapaža, posumnjao je i o sa¬ 
mome sebi, pa kako ne bi posumnjao, da je očitovanje Boga 
jedna iluzija! Potekavši iz te sumnje, filozofska je misao 
tražila Boga i — čas ga je našla, a čas joj se izgubio s vida. 
Ljudi živu pod našim suncem i ne znajući, da li se ono kreće 
ili miruje, živu na zemlji, koja ih nosi, a ne znaju, da li se ona 
kreće ili miruje, da li je plošna ili okrugla, — pa tako živu 

i bez dokazne spoznaje o Bogu. Jedni ga osjećaju u čarima 
prirode, u tajnovitoj zakonitosti svake trave i cvieta sve do 
životnog ustrojstva u čovjeku, osjećaju ga na zvjezdanom 
nebu i u veličajnostima mora, u ćudorednoj sviesti, vide ga 
na rađanju i umiranju, u svojoj eksistenciji i u svakom udiv- 
Ijfinju pred uzvišenostima života, — dok ga drugi ne vide, jer 
uobće ne vide, ili jer ne vide drugo osim što i svaka životinja, 
ili jer su obnevidjeli za sve, što je uzvišeno, ili jer se bore s 
jednim izkonskim crvom, koji im podgriza spokoj duše, i koga 
zovemo skepsa. Uviek je bilo i danas ima misaonih ljudi, koji 
traže smisao života, koji se ne mogu smiriti na samoj činje¬ 
nici života, nego mu hoće proniknuti smisao na pitanjima o 
Bogu. Zato filozofija nikada ne će prestati tražiti nova pitanja 
i davati nove odgovore. Da li je u tim odgovorima igdje sa¬ 
di žana istina, i to izučava filozof, a to i jest — po izjavi naj¬ 
većih filozofa, Platona i Aristotela — njegov najviši zadatak. 
Onima, koji u tu istinu vjeruju i ne traže dokaza, bilo bi 
zaista suvišno nešto dokazivati, a suvišno je i za one, koji ne 
samo što ne vjeruju, nego i ne će da se zanimaju za kakvo 
dokazivanje; — ali nikoja znanost ne postaje suvišnom po 
onima, koji na nju ne reflektiraju. Sto se, napokon, tiče teme 
o Bogu, ona obuhvata ne samo pitanje, da li ima Boga i doka¬ 
zivanje o tome, nego još veoma mnogo drugih pitanja, od ko¬ 
jih je najdublje i životu najbliže pitanje o smislu našeg ži¬ 
vota. Namienjena ovom pitanju, knjiga hoće sav život, poje¬ 
dinačni i družtveni, osvietliti do najviših uzpona kulturno 
osvieštenog nastojanja. Ne samo po sadašnjem ratu, nego po 
suvremenoj revoluciji duha mi smo na poviestnom razkršću, 
gdje s ovom knjigom u ruci treba tražiti i utirati put u bolju 
i sretniju budućnost čovjeka. 

TREĆE POGLAVLJE 


OSNOVNO PITANJE DANAŠNJICE 

Pitanje o smislu našeg života aktuelno je danas ne samo 
iz čisto teoretskih pobuda; — ukupni život pod pritiskom rat¬ 
nog stanja podgriza duše skepsom o smislu, o vriednosti živ¬ 
ljenja. S time je u vezi pokolebana vjera u moral i religiju. 
Nisu ni osnovna pitanja socialnog života bez ikoje veze s mo¬ 
ralom i religijom, o čemu svjedoči i novija social-filozofska 
literatura (Sorel, de Man, Spann i dr.)-, a podalje će se i ova 
razprava osvrnuti na vezu morala i religije sa socialnim pita¬ 
njima. Pogotovo se sa religijski-moralnom problematikom 
povezuje rješavanje pitanja o smislu našeg života uobće: zato 
je naš zadatak, da ovo pitanje osvietlimo u odnosu prema 
moralu i religiji. 

»Ima li Boga, koji može gledati sva današnja zla u 
svietu?« pitaju se mnogi od onih, koji kritički promatraju 
ratno zbivanje — ne sa nekog političkog stajališta, nego kao 
pitanje uljudbe (Gesittung). Dimenzije ratnih operacija s uža¬ 
sima moderne ratne tehnike, razaranja i pustošenja i sve 
okrutnosti i zvjerstva potamnjuju sliku čovjeka i stavljaju u 
pitanje samu čovječnost ili kulturnu ličnost u čovjeku. Ne 
radi se samo o činjeničnom stanju izopačenosti u današnjem 
svietu, — pitanje je prodrlo mnogo dublje, skepsa je zahva¬ 
tila samu bit čovjeka i postavlja se najsudbonosnije pitanje: 
da li je čovjek uobće moralno biće? Nije li čovjek u dušev¬ 
noj svojoj konstituciji amoralan? Jer kad smo svjedoci ne 
samo »propisnog, tradicionalnog« ratnog razaranja, nego naj¬ 
okrutnijih mučenja, nameće nam se pitanje — ne samo da li 
je dosadašnja kultura podbacila, nego još dalekosežnije pi¬ 
tanje: da li je naše životno ustrojstvo u samoj prirodi čovjeka 
postavljeno na moralni zakon? Sam život u današnjim nega- 

tivnim oblicima kanda ugrožava našu dosadašnju sigurnost, 
kojom smo priznavali obstanak moralne sviesti kao nerazo- 
rivu osovinu života. Iz životne se zbiljnosti stao javljati na¬ 
kazni lik čovjeka, koji ne samo što je lišen moralne valjano¬ 
sti (dobrote) kao što bi neki čovjek bio lišen vida —, nego 
kao da je u svakom čovjeku, dakle uobće u samoj naravi 
čovjeka postala sumnjiva sposobnost za moralno razsuđivanje 
i osjećanje (Gesinnung). Dolazi se tako na misao, da je mo¬ 
ralnost samo plod društvenog života, koji do neke mjere stvara 
moralnu zbiljnost, ali u stanovitim okolnostima podpuno za- 
kaže i razodkriva čovjeka u prirodnom stanju bezmoralnosti. 
U tome je onda stanju pokolebana i religija, vjera u Boga 
kao zaštitnika moralnog reda. 


ANTROPOLOGIJA 

Gledan u svojim zloćama, kolektivni je čovjek stavio u 
pitanje sam pojam o čovjeku: Ako bi nas naime te zloće lo¬ 
gički ovlastile na izvod, da u čovjeku uobće nema moralnog 
zakona, ili da je u njegovoj bitnosti izkorienjena moralna 
.sviest, — što još onda preostaje od »čovjeka«? Kako ćemo 
definirati »čovjeka« — bez sposobnosti za moralnu sviest? 
Možemo li kraj te negacije reći (s Kantom), da je čovjek biće, 
koje je sposobno sebe usavršavati? Nije li u tom slučaju čovjek 
samo bolestna životinja (Nietzsche)? 

Na to nam pitanje odgovara znanost o čovjeku, filozo¬ 
fijska antropologija, — koliko taj izraz uzmemo u značenju 
iztraživanja o bitnosti čovjeka s obzirom na bitne uvjete nje¬ 
gova života. 

U cilju toga zadatka antropologija prehvata okvir psi¬ 
hologije; ona ne promatra samo duševni život u njegovu 
zakonskom zbivanju, nego uzima u obzir subjekt toga života 
po njegovoj specifičnoj određenosti, i to u najširem obsegu 
n J e gove životne djelatnosti. Ta djelatnost nije ograničena na 
moralno područje, i zato je etika prema antropologiji samo 
pogranična znanost, kao i psihologija. Ni kulturna filozofija ne 
pokriva se posve s pojmom antropologije, ma da ova nastoji 
upoznati čovjeka kao kulturnotvorno biće, kao činbenika kul¬ 
turne djelatnosti. 

Ali je, čini se, petitio principii u tome, što antropologiji 
namjenjujemo zadatak, da upozna u čovjeku uvjete kultur¬ 
nog njegova bivstva. Zar time već ne predpostavljamo čovje¬ 
kovu sposobnost voljne djelatnosti ili radnje (Handeln), da-, 
kle specifično čovječje osebitosti, dok je još u pitanju, nije li 
sav život činjenje (Tun) po prirodonužđnoj uzročnosti, koja bi 
čovjeka izjednačila sa životinjom. 

Pripazimo: naše polazište ne predpostavlja u čovjeku spo¬ 
sobnost voljne (i stoga kulturne) djelatnosti, nego je upravo 
stavlja u pitanje, postavlja je kao svoj zadatak, i tek nakon 
iztraživanja očekuje odgovor na pitanje: što je čovjek? Uza 
sve to, čovjek se po svojim djelima (Taten) toliko razlikuje 
od drugih životinja, da nam ta razlika može služiti proma- 
tralačkim izhodištem, koje uzima čovjeka kao zasebni pred¬ 
met, kako bismo u njemu razodkrili bitne uvjete života. 


MIŠLJENJE (RAZUM) I VOLJA KAO OBILJEŽJE ČOVJEKA 

Odredivši time naš polazni zadatak, dobili smo i putokaz 
njegova rješavanja u tome, što smo čovjeka diferencialno 
razgraničili prema životinjama, pa bismo sad mogli redom 
uzeti u obzir sva obilježja, kojima se čovjek odvaja od dru¬ 
gih životinja, ne bismo li u njima uočili bitnu (vrstnu) raz- 
ličnost, koja čovjeka određuje po nečemu neživotinjskom 
(neanimalnom). 

Držeći se psihologije, mogli bismo najprije uzeti u obzir 
spoznajnu sposobnost čovjeka, u razlici prema životinjama. 
Ima li nepremostiv jaz između čovjeka i životinje? Da samo 
podsjetimo na Kohlerova iztraživanja o majmunima: neki 
su psiholozi po njima došli do zaključka, da je barem nejasna, 
ako ne i sasvim izbrisana granica između čovjekova i živo¬ 
tinjskog spoznanja, — jer su, čini se, i majmuni pokazali teh¬ 
ničku sposobnost u razpoznavanju i proizvodnji djelatnih po¬ 
magala ili životnih oruđa. Ali različnost prema čovjekovoj 
sposobnosti tako je očita, da se s pravom ne može govoriti o 
spoznajnom izjednačenju između čovjeka i majmuna. Bitnost 
te razlike sastoji se u tome, što majmuni nemaju čovječje 
sposobnosti abstraktnog shvaćanja ili ođmišljanja, kojim čo¬ 
vjek može u zornim (opažajnim) podatcima izabrati samo 
ono, čime je bitno određen stanoviti »predmet« u svome ob- 

ćem značenju tako, da je on tim određenjem izuzet od kon¬ 
kretnih (mjestnih i vremenskih) podataka. Po tom odmišljaj- 
nom osvrtu (refleksiji) na konkretnu nazočnost čovjek može 
iz toga gradiva izuzeti shvaćeni predmet i prenositi ga u proš¬ 
lost i u budućnost, dok je životinja vezana na zornu nazoč¬ 
nost (sadašnjost). Zato je životinja djelatno upućena na udru¬ 
žene (asociirane) elemente te nazočnosti, to jest, životinja 
znade za neki učinak u toliko, što je poznat nazočni uzrok, 
dok čovjek osim toga znade za svrhovitu (finalnu) upotrebu 
uzroka, znade, zbog čega ili u koju svrhu se može poslužiti 
nečim kao uzrokom. Čovjek dakle radi svrsishodno ili smi¬ 
sleno, znade za smislenu suvislost (ne samo za uzročnu po¬ 
vezanost). Zato upravo pripisujemo čovjeku voljnu djelatnost: 
on može svojevoljno (a to znamo po izkustvu, bez obzira na 
pitanje-o slobodnoj volji!) započeti neke čine, koji vode k na- 
mjeravanom cilju bez nagonske usiljenosti. Na voljno dje¬ 
lovanje pokreće (movira) čovjeka poznati predmet kao cilj ili 
svrha, za kojom čovjek teži iz nekih (sviestnih ili nesviestnih) 
pobuda, na pr. kad se služi oružjem, da ubije čovjeka iz osvete, 
mržnje, pravdoljublja i t. d. Nagonskim pobudama može čo¬ 
vjek misaono-voljno suprotstaviti svoj »ne« (kako iztiče 
Scheler). 

ČOVJEKOVA DUHOVNOST 

Ovim psiholožkim pogledom u osnovnu strukturu čovjeka 
primakli smo se zadatku filozofske antropologije. Njezin je 
naime zadatak (po Scheleru), da pokaže, kako iz osnovne struk¬ 
ture čovjeka izlaze sva čovjekova djela (»monopoli«): jezik, 
družtvenost, poviestni život, ideje prava, ćudoređe, umjetnost, 
znanost, religija. Na polarnu strukturu — osjetilnost i razum¬ 
nost — oslanjaju se dva suprotna antropoložka nazora: jedan 
izključivo priznaje osjetilno spoznanje i (nagonsko) teženje, 
dok drugi još osim te psihičke sfere priznaje misaonu spo¬ 
znaju i volju. Tu drugu sferu nazivamo duhovnost (u psiholož- 
kom značenju). Po razumno-voljnoj (»racionalnoj«) naravi 
određen je pojam osobe, koji u boetievskoj definiciji glasi: in¬ 
dividualna substancija (samosvojnica, hipostaza) razumne na¬ 
ravi. U tom smislu možemp reći, da je čovjek u svima svo¬ 
jim djelima duhovno biće: kao čovjek, on je misaono i voljno 

djelatan. Po tome se i vrstno razlikuje od životinje. Misao¬ 
nom refleksijom znade čovjek za samog sebe, za svoj »ja«, 
imade samosviest. Zato čovjek doživljuje, dok životinja samo 
živi. U toliko razlikujemo »život« od »duha«. Duhovnu zbilj¬ 
nost u čovjeku utvrđuje psihologija od Aristotela do novije 
eksperimentalne psihologije (u wiirzburžkoj školi). Suprotno 
tome, od 18. stoljeća razvija se psihologija, koja nastoji čo¬ 
vjeka približiti životinji. Pred 200 godina se u tom pravcu 
iztiče La Mettrie (L’ homme machine, 1748.). Nakon New- 
tona, u ovom psihološkom smjeru dolazi do izražaja »eksakt- 
na« metoda i mehanističko shvaćanje duševnosti; a u 19. sto¬ 
ljeću (nakon Darwina) prevladava biološki orientirana psiho¬ 
logija. Comte smatra psihologiju sastavnim dielom biolo¬ 
gije, a taj biologizam zastupa i Spencer (kod obojice je taj 
antropološki stav odlučan također za sociologiju). Darwinov 
popularizator Hackel uzima antropologiju kao dio zoolo¬ 
gije. 

NATURALIZAM I SPIRITUALIZAM 

(ANIMALIZAM I HOMINIZAM) 

U antropologiji su postala dominantna dva nazora: natu- 
ralizam, koji bitnu strukturu čovjeka određuje na predpo- 
stavci jednoličnog zbivanja prirode, i spiritualizam, koji pri¬ 
rodu čovjeka smatra oduhovljenom, t. j. nalazi u čovjeku 
takovu duševnu (psihičku) sferu, koja se bitno razlikuje od 
osjetilnog i nagonskog života. Tim je životom podpuno (iz- 
ključivo) određena struktura životinje — i zato se naturali- 
stički nazor naziva također animalizam, dok se po duhovnom 
(spiritualnom) obilježju čovjeka spiritualizam naziva tako¬ 
đer hominizam (po W. Sombartu). Uz jedan od oba ta na¬ 
zora nadovezuje se i rješavanje problema o smislu našeg 
života. 


MORALNA SVIEST 

Da upoznamo strukturu čovjeka u kombinaciji s pita¬ 
njem o smislu života, mi smo pošli Od moralne sviesti. Da li 
se čovjek u moralnom pogledu razlikuje od životinje? 

Na to nas je pitanje navela izkustvena činjenica, da se 
u današnjim ratnim sukobima očituje čovjek po moralnim zlo¬ 
ćama u tolikoj mjeri i na takav način, te nam se čini, da čo¬ 
vjek u svojoj bitnoj konstituciji uobće nije osposobljen za 
moralno vrednovanje, nego mu je ono pridošlo kao »nad¬ 
gradnja« društvenog života. Da bismo to pitanje objasnili, 
potrebno je uočiti dvoje: (1.) u čemu se sastoji moralna kon¬ 
stitucija, (2.) da li je logički opravdano iz navedene činjenice 
zaključivati na bitnu moralnost čovjeka. 

(K 1.) »Moral« obuhvata dvoje: različnost voljnih čina i 
obveznost.. Moralna sposobnost razlikovanja voljnih čina u 
dobre i zle spojena je s bezuvjetnom obvezom (kategoričkom 
obligacijom) htjeti dobre, a ne htjeti zle čine. U oba se ta 
momenta izkustveno odrazuje struktura moralne sviesti. 

(K 2.) Promatranjem moralno zle (nemoralne) zbiljnosti 
kao logičke predpostavke za poricanje ili barem sumnjanje u 
obstojnost moralnog zakona uočujemo opet više momenata. 
Činjenica je doista, da su se u sadašnjem razdoblju ratovanja 
pokazali ljudi u moralno najodvratnijim oblicima. Kada to 
konstatiramo, očito predpostavljamo, da smo sposobni za mo¬ 
ralno vrednovanje, jer inače ne bismo ni mogli ocjenjivati 
neke čine kao zle i odvratne u tom smislu, da oni diskvalifi- - 
ciraju čovjeka kao takva, ukoliko su bezuvjetno zabra¬ 
njeni. Ne može se dakle reći, da činjenica kolektivne zloće 
oduzima svima ljudima moralnu sposobnost tako, te bi nega¬ 
cija te sposobnosti u čovjeku značila normalu njegove bitno¬ 
sti. A nije li uza sve to svaki čovjek sposoban za najveće mo¬ 
ralne zloće i čak nije li on u stanovitim životnim prilikama 
pripravan na takve zloće? Ako jest, čini se, da je čovjek ipak 
u svojoj biti zao, a dobrota je možda samo rezultat indivi¬ 
dualnih i društvenih uvjeta. Treba pripaziti: moralna dobrota, 
kao i zloća, u neku ruku zaista rezultira iz onih kompone¬ 
nata, koje čine dobar odnosno zao »značaj« čovjeka, t. j. nje¬ 
govo habitualno ustrojstvo za .voljnu djelatnost. Time hoćemo 
reći, da u psihologiji volje treba potražiti moralnu dinamiku 
ljudskih čina. Zašto se ljudi odlučuju na zle čine? Odgovor na 
to pitanje zavisi od izkustvenih činjenica. Kad jedni druge 
opljačkaju, očito u prisvajanju tuđe imovine vide svoje dobro; 
dakle je pohlepa izvor zloće. Takvo oduzimanje tuđih dobara 
može biti skopčano s novom zloćom, ubijanjem vlastnika. 
Razna mučenja mogu imati svoj izvor u mržnji i osveti. Tako 

se zločini svode na strasti ili zla nagnuća. Ali *zar nije time 
naše pitanje samo dublje preneseno, u sferu afekata i strasti, 
pa bi čovjek ipak bio po njima zao? Po njima on i jest zao, 
pa zato zloća voljnih čina dobiva svoje dimenzije prema mjeri, 
u: kojoj su razvijene zle strasti, a te se mogu razviti u sta¬ 
novitim životnim okolnostima. Ali to još ne znači, da čovjek 
ne može ne biti zao: on može nadvladati uzročnike zloće — i 
to ga upravo osposobljuje za moral. Činjeničnost zloće nam, 
prema tome, ne dopušta izvod na nesposobnost za dobrotu. 
Naravno, time još nije dokazano, da u misaono-voljnoj naravi 
čovjeka postoji bezuvjetni zahtjev na dobrotu, odnosno za¬ 
brana zloće. Ali to i nije bio naš zadatak, nego je samo tre¬ 
balo izviditi, da li je opravdano poricati obstojnost toga za¬ 
konskog zahtjeva (moralne obveze) na osnovu činjenice mo¬ 
ralnih zloća. Sustavno dokazivanje, da je čovjek kao osobno 
biće snabdjeven moralnom sviešću, daje nam etika. 


RELIGIJSKI MORAL 

Obstojnost moralnog reda možemo utvrditi metafizičkim 
putem, na osnovu teodiceje (filozofije o Bogu). Ako sad pred- 
postavimo dokaze za obstojnost Božju, onda smo tim logič¬ 
kim putem prisiljeni priznati i Božju promisao. Deisti je do¬ 
duše zabacuju, ali ne s pravom, i to zato (1.) jer je Bog dao 
čovjeku život iz vlastite dobrote, te mu stoga nije mogao odu¬ 
zeti sposobnost za život, učiniti ga u biti nakaznim, a (2.) čo¬ 
vjek je po svojoj razumnoj biti sposoban težiti za dobrima, u 
kojima nalazi svrhu života, svoje podpuno zadovoljstvo ili 
sreću, pa bi ostao nakazan, da mu Bog nije omogućio oživo- 
tvorbu (uzbiljenje) one svrhe, koju mu je s obzirom na ra¬ 
zumnu narav namienio. I zato, čovjek je po svrhovitoj smisle- 
nosti života povezan s Bogom: stoji prema Bogu u odnosu re¬ 
ligije. Taj odnos uključuje dvostranu poziciju: Boga prema 
čovjeku i obratno. U prvom pravcu, Bogu je na »brizi«, da 
čovjeka upućuje k svrsi života i da ga obskrbljuje s uvjetima 
za njezinu oživotvorbu, a u drugom smjeru, čovjek je pozvan 
podložiti se određenju Božjem. Pesimisti doduše osporavaju 
Božju brigu (promisao), ali ne s pravom, niti s obzirom na fi¬ 
zička ni moralna zla (kako to objašnjava teodiceja). Da pak 

čovjek uzmogne voljno se podložiti Božjem određenju (zako¬ 
nu), mora mu biti poznata volja Božja, kojom je određena 
oživotvorba svrhe; a ona mu je i poznata po moralnom za¬ 
konu. U toliko kažemo, da se moralni red ljudske volje osniva 
na religiji. Odatle je i razumljiv religijski-moralni smisao 
života. 

Time smo tek htjeli upozoriti na metafizičko rješava¬ 
nje pitanja o smislu života — kako ga zastupa teistički na¬ 
zor. Napuštajući ovdje dalji polazak tim putem, pristupamo 
ogledu religijski-moralne vrieđnosti našeg života na osnovu 
samog života, polazeći od života. Naš se postupak sastoji u 
razumievanju »osnovne strukture« čovjeka na području reli¬ 
gije i morala, koliko se po njima očituje smisao života. 


SMISLENO RAZUMIEVANJE ŽIVOTA 


Smisleno razumievanje života u okviru religijski-mo¬ 
ralne strukture čovjeka, to je cilj naših razmatranja. Naš je 
zadatak eruirati u čovjeku one komponente, koje oblikuju 
život u kulturno-prosvjetnom smislu. Po čemu se očituju re¬ 
ligijski i moralni činioci u životu pojedinca i zajednice? Koja 
im je funkcija u smislenosti života? Religija ili duhovna pre¬ 
danost Bogu osniva se na sigurnosti Božje eksistencije, a ta 
sigurnost ima svoje komponente (spoznajne i nespoznajne); 
moralnost ili bezuvjetno obvezatna različnost voljnih čina 
osniva se na bezuvjetno određenom duhovnom smislu života, 
a ta je opet određenost religijski osnovana, t. j. u životnoj 
ovisnosti o Bogu. Opravdavanje te tvrdnje ide na zadatak 
teizma i to nije ovdje naš zadatak. Mi smo na drugoj »ra¬ 
zini«. promatrajući život s njegove moralne i religijske strane 
želimo uočiti, kako je s ove strane uvjetovan smisao života, 
želimo razumjeti značenje morala i religije za vriednost ži¬ 
vota. I to ne s obzirom na najviši smisao ili konačnu svrhu 
života; na to pitanje odgovara teistička etika tezom o bez- 
smrtnosti duhovnog sjedinjenja s Bogom. Moralno dobri ili- 
valjani čini dobivaju svoj podpuni (najviši, zadnji) smisao po 
tome, što se njima ostvaruje ono, za čime je čovjek kadar te¬ 
žiti u najvećoj mjeri, bez ograničenja, u posjedovanju najvi¬ 
šeg dobra, a to je Bog. Ni ovo nije predmet našeg razprav- 

ljanja, to još ide u područje etike. Ona pokazuje moralni smi¬ 
sao života do njegovih krajnjih vidika, gdje se otvara pogled 
na jedinstveni život s Bogom kao na nepresušni izvor sreće, 
za koju je čovjek duhovno osposobljen. S našega stajališta 
dolazi u obzir povezanost poviestnog života s moralnim i reli¬ 
gijskim determinantama. Mi uzimamo u obzir moral i religiju 
kao činjenicu kulturnog života, da bismo ustanovili, kako od- 
tuda zavisi smisao života. Da čovjek može biti religiozan, to 
je uvjetovano time, što je sposoban uobće o nečemu biti sigu¬ 
ran, napose time, što sigurnostno može dohvatiti prekoizku- 
stveni predmet s božanskim atributima. Drugo je pak pitanje, 
na osnovu čega dohvata takav predmet; po čemu biva reli¬ 
giozan? Da čovjek bude moralan, to je uvjetovano time, što 
mu je sviestita bezuvjetna obveza, t. j. što znade, kako bez¬ 
uvjetno mora djelovati, i što može djelovati, kako mora. Drugo 
je opet pitanje: što pokreće čovjeka na moralno djelovanje; 
od čega zavisi, da čovjek djeluje dobro odnosno zlo? Jedno i 
drugo, religija i moral, odkriva nam duhovnu strukturu čo¬ 
vjeka: misaonim spoznanjem i htijenjem stvarno je uvjeto¬ 
vana sposobnost religijskog i moralnog doživljavanja, dok je 
zbiljnost toga doživljavanja zavisna od drugih uvjeta. Spo¬ 
sobnošću misaonog spoznanja uvjetovana je također zabluda, 
i zato istinitost spoznavanja ovisi ne samo o misaonoj sposob¬ 
nosti, nego još o uočenju stvarnosti, čega nema kod zablude. 
Kad znademo, po čemu netko biva religiozan i moralan, može 
nam to služiti odgojnom uputom u oba smjera. Analogno je 
i s našim zadatkom: kad u izkustvenim pojavama života uoči¬ 
mo njihovu smislenu povezanost s moralom i religijom, 
dobivamo time putokaz za usmjerivanje života, t. j. voljno 
oblikovanje života (pojedinačnog i zajedničkog) može biti na¬ 
mjerno upravljano prema tome, kako smo u moralu i religiji 
upoznali činbenike života. Ako se naime izpostavi, da smi¬ 
sleni oblici života zavise od moralno dobrih odnosno zlih čina 
(kao i od njihove veze s religijom), upoznali smo time dina¬ 
mičku strukturu čovjeka, t. j. upoznali smo komponente, iz 
kojih rezultira pozitivno odnosno negativno smislena stvar¬ 
nost života, pa na osnovu toga dobivamo direktivu za voljno 
zahvatanje u tok života. A u tome baš leži domašaj našeg za¬ 
datka. 


DRUŽTVENI MORAL 


_ V 

Družtveni oblici života zavise (ako i ne izključivo) od 
toga, kakvi su ljudi u moralno-religijskom pogledu. Mnogi o 
tome ne će uobće da traže istinu — i ta je moralno negativna 
volja kadgod izvorom sudbonosnih zabluda u pojedinačnom i 
družtvenom životu. Koliko je družtvenog zla izvelo nasilno 
gušenje istine i vladavina pomoću promičbenih neistina? 
Kako li bi izgledala suvremena stvarnost, kad bismo kon- 
ki etno uočili neistine i obmane u političkom životu? Zbog 
svojevoljnih predrazsuda nisu mnogi ni sposobni istinito pro¬ 
suđivati đružtvene pojave, a taj moralni defekt navodi na 
krivo prosuđivanje i kadgod na zle čine. Sablažnjuju se nad 
zločinima na jednoj strani, dok jednaki zločini na drugoj 
strani kao da nisu zamiećeni. Koliko đružtvene zbrke nastaje 
uslied hinbenog družtvenog morala! O čovječnosti, praved¬ 
nosti i slobodi triumfiraju krilatice, da bi prekrile suprotnu, 
stvarnost. »Demagožkoj plutokraciji« (Pareto) trebala je, re¬ 
cimo, neka državna tvorba, i ona je kao krivotvorina narodne 
volje imala ući u poviest Ratovanja za »čovječanske ideale«.. ' 
Drugdje je opet imperializam podupiratf~3ti|ku narodnu borbu 
samo zbog vlastitih probitaka, za koje fjfc svakog časa pripra¬ 
van razoriti tuđa ognjišta, opustošiti zemlju, opljačkati i po- 
tamaniti čitav narod. Negdje je opet mržnja i osveta savjet¬ 
nikom i vodičem kolektivnih zločina, koji mogu sudbonosno 
utjecati na razvoj družtvenog života. Pohlepa pojedinaca može 
ugroziti obstanak čitavog naroda. Gdje družtvenim položajem 
povlašteni pojedinci obskrbljuju sebe svakim obiljem, bez 
brige i razumievanja za oskudicu i stradanja drugih slojeva, 
mogu nastati pobune nezadovoljstva i družtveni prevrati. Gdje 
vlada nemar u vršenju družtvenih dužnosti i pomanjkanje 
stege na odgovornim mjestima, može se do temelja uzdrmati 
družtveni poredak. Oportunisti, kao gnjiloća u tielu, Ujedaju 
narodni organizam materialno i moralno. Neki smatraju idea¬ 
lizam palih žrtava svojom osobnom zaslugom, pa u zavjetrini 
tobože stvaraju odpornu sviest naroda i priete svakome, tko 
ne bi razumio moralnu veličinu žrtava. U nekima se stane 
razvijati moralna mekoća duše tek na slutnju, da se primiče 
dan odmazde za zlodjela. I tako bi se tipologija družtvenog 
morala nastavila do krajnje podivljalosti na jednoj strani, 

°k nasuprot stoje moralno svietli likovi tako zvanog malog 

čovjeka, savjestnog radnika, šve do herojskih pregalaca za 
dobrobit bližnjega. Sve su to ^ravi i nezdravi sokovi u druz- 
tvenom organizmu (narodu, državi)-, od kojih zavisi njegovo 
funkcionalno savršenstvo i, prema tome, životni smisao. Taj 
se, naime,. smisao izpunja u svestranom zadovoljstvu ili sreći 
družtvenih članova. Zakonom družtvenog morala određeno je 
dakle ostvarivanje funkcionalnog savršenstva u družtvenom 
organizmu, koliko je time uvjetovana dobrobit (sreća) poje¬ 
dinaca i cjeline. 

MORALNI ZAKON I DRUŽTVENI SMISAO ŽIVOTA 

Pojam sreće uzet je ovdje u okviru družtvenog života — 
za ostvarenje i posjedovanje dobara, koja pojedincu pripadaju 
kao članu družtvene cjeline. Prema hierarhiji dobara dobiva 
»sreća« različito vriednostno značenje — počevši od onih 
dobara, koja se iziskuju za materialni životni obstanak^sve 
do u najvišem stupnju dostiživih dobara, kojima je lzključena 
svaka daljnja mogućnost teženja. U tom je posljednjem zna¬ 
čenju »sreća« (prema teističkom nazoru) duhovno posjedova¬ 
nje neograničenog dobra u Bogu, a oživotvorba te sreće uvje 
tovana je voljnim izvršavanjem moralnog zakona u njegovoj 
cjelini. Onaj dio toga zakona, koji obuhvata družtvene odnose, 
odlučuje o sreći pojedinaca u njihovu družtvenom sastavu. 
Kako je pak u sreći izražen smisao života, očito je moralni 
zakon, od koga zavisi sreća pojedinaca u družtvenom životu, 
mjerodavan za smislenost toga života. Moralni je zakon po¬ 
luga životnog smisla i sreće počevši od posjedovanja mate- 
rialnih dobara unutar družtvenog uređenja sve do životne za¬ 
jednice s Bogom. Tu našu tezu o sveobuhvatnom zakonu ži¬ 
votnoga smisla objašnjavat ćemo tiekom dalje razprave, a 
ovdje samo upozoravamo na značenje toga zakona u sektoru 
družtvenog života. U podkrepu osnovanosti toga zakona mogli 
bismo navesti različite konkretne slučajeve, gdje se očito poka¬ 
zuje ovisnost družtvenih dobara odnosno zala od moralne ka¬ 
kvoće pojedinaca na stanovitim družtvenim položajima. Gdje 
je primjerice družtveni moral toliko razvijen, da je svakom 
družtvenom članu omogućena liečnička pomoć, bit će takvim 
uređenjem na moralnoj osnovi uklonjena mnoga materialna 
zla u životu; — na moralnoj osnovici utoliko,, što je briga za 

zdravstvene potrebe svakog čovjeka postulat priznavanja jed- 
nakopravnosti družtvenih članova na obstanak života. Jednako 
je u prehranbenom pogledu: nepravedna podjela dobara daje 
nekima mogućnost preužitka, dok je drugima oduzet mini¬ 
mum eksistencije. Stoga pitanje morala dopire u prvom redu 
do onih vlastodržaca, koji šu pozvani odlučivati o savjestno- 
sti službenih organa. Pravičnost nije dobila obvezatnu moć 
time, što ju je Platon proglasio temeljem države, kao što je 
nije izgubila time, što je Rosa Luxenburg proglasila poviest- 
nim Donkihotima družtvene reformatore, koji »jašu« na ideji 
pravde. U njoj se nalazi kriterij za prosuđivanje družtvenog 
uređenja i valjanosti životnog stanja u društvenoj zajednici. 
Ako se od jednih traži vršenje dužnosti spram zajednice sve 
do polaganja života, dok se drugi protekcijom i korupcijom 
izvlače od jednakih dužnosti, takvo moralno loše stanje može 
ugrožavati i državne probitke. Na svakom području državnog 
života mogu nastati dobre i loše posljedice moralnog stanja, 
na pr. gdje je pojedincima prepušteno da razpolažu tuđim ži¬ 
votima bez valjanog sudovanja, ili gdje pojedinci mogu bez 
odgovornosti razpolagati tuđom imovinom, ili gdje je uslied 
nesposobnosti i nesavjestnosti vlastodržaca ugrožena kulturna 
dobrobit naroda. Jer družtvena »sreća« obuhvata ne samo ma- 
terialne, nego i kulturne probitke pojedinaca, pa je tako sav 
družtveni smisao života zavisan od moralnih uvjeta. Ni vrhov¬ 
na vlast ne pripada nekome po tome, što je »sin naroda« ili što 
je u nečijim očima »od Boga poslan« u ime takozvane volje 
naroda, nego mu legitimaciju daju moralne kakvoće u cilju za¬ 
jedničke dobrobiti. 


SMISAO POVIESTI 

Ovo shematsko prikazivanje đružtveno-moralnih primjera 
(da ne bi kome izgledalo kao banalna stvarnost) treba držati 
u vezi s našim problemom o smislu života. Netko bi se mogao 
zanimati za psihološke tipove kao gradivo za socialni roman ili 
u koju drugu svrhu, dok je nama pred očima smisao života ko¬ 
liko je uvjetovan konkretnim oblicima moralnih pojedinaca. 
Mi uzimamo pojedince ne samo kao članove neke družtvene 
zajednice, nego u čitavom obsegu njihova života. Jer pojedin¬ 
cu nije sav život izcrpljen pripadnošću stanovitoj zajednici, pa 


8 Smisao života 

se i pitanje o smislu života nameće izvan ili osim veze sa za¬ 
jednicom. To biva očito, kad mislimo na izasmrtni život, koji 
je također obuhvaćen pitanjem o smislu života. Naravno, to 
pitanje odpada na materialističkoj predpostavci negacije iza- 
smrtnog života, ali takova predpostavka nije toliko očevidna, 
te bi izključivala opravdanost pitanja o mogućnosti izasmrtnog 
života, i prema tome, pitanja o smislu života bez ograničenja 
na tjelesni njegov svršetak. Pitanje o životnom smislu odnosi 
se na dvoje: (1.) na oživotvorbu težnje za srećom ili za podpu- 
nim posjedovanjem dobra, (2.) na voljnu djelatnost, kojom je 
ta oživotvorba provediva. S obzirom na prvi moment, mi na¬ 
stojimo izpitati, da li se konačni smisao života sastoji u sreći, 
koja izvire u duhovnom sjedinjenju s Bogom (kao neograniče¬ 
nim dobrom). Budući da je time u pitanju mogućnost životnog 
smisla u konačnom ili najvišem stupnju( koliko njegova oživo¬ 
tvorba nije vezana samo na družtvenu pripadnost), zato se rje¬ 
šavanje pitanja o smislu života mora prvenstveno zanimati 
za odnos čovjeka prema Bogu ili za religiju. Stoga je u prvom 
redu naša zadaća ustanoviti, u čemu se sastoji religijski smi¬ 
sao života (a njegovo se metafizičko opravdanje, rekosmo, osni¬ 
va na dokazivanju Božje obstojnosti). S obzirom na drugi na¬ 
vedeni moment, naša je zadaća pokazati, kako je oživotvorba 
religijskog cilja uvjetovana moralnim zakonom voljne djelat¬ 
nosti — utoliko, što je sjedinjenje s Bogom ostvarivo moral¬ 
no dobrim djelima, koja je Bog odredio kao sredstvo za oži¬ 
votvorbu religijske svrhe života. Ovome prvotnom našem za¬ 
datku podređeno je pitanje o smislu života unutar družtvene 
zajednice; jer taj smisao predstavlja, kao i sam družtveni ži¬ 
vot, samo jedan izsječak života i njegove smislenosti uobće. 
I u tom okviru dolaze u obzir oba navedena momenta: (1.) tež¬ 
nja za dobrom odnosno njegova oživotvorba kao sadržaj ži¬ 
votnog smisla, i (2.) moralna volja, koja to oživotvoruje. Poje¬ 
dinac naime može i po družtvenoj zajednici imati neka dobra 
odnosno zla, može do neke mjere postići sreću odnosno zapasti 
u nesreću, pa u tom pravcu dolazi u pitanje družtveni smisao 
života. Za taj smisao također tvrdimo, da je moralno uvjeto¬ 
van, t. j. da od moralnih kakvoća u okviru družtvene zajed¬ 
nice zavisi oživotvorba družtveno životnog smisla. U podkrepu 
te naše teze naveli smo neke primjere. Značenje je dakle tih 
primjera u vezi s pitanjem u družtvenom smislu života, a 
time i o smislu njegova poviestnog razvitka. 

Na pitanje o poviestnom smislu života moguće je odgovo¬ 
riti također samo sa stanovitog antropoložkog stajališta. Kad 
bi samo neki uvjeti izvan čovjeka odlučivali tokom poviestnoga 
zbivanja, ne bi se s pravom ni moglo govoriti o poviesti, pa ni 
o poviestnom smislu života. To bi i onda bio slučaj, kad bismo 
»čovjeka« uzeli samo u materialističkom smislu, kao sastavni 
dio kozmičke materije i njezina zbivanja. Jer u tom slučaju 
sav život (pojedinaca i družtvenih zajednica) rezultira nuždno 
po fizičkim uzrocima, koji nemaju značaj poviestne smisleno¬ 
sti. Uzmemo li koji naturalistički nazor, na pr. ekonomski-po- 
viestnog materializma (marxizma), može se doduše govoriti o 
poviestnom smislu, ali opet ne samo na osnovu materialnog 
mehanizma, nego na osnovu voljne djelatnosti, koja namjer¬ 
no ide za oživotvorbom životnog cilja. Da družtveni život do¬ 
bije značaj poviestnog zbivanja, mora ono nositi biljeg speci¬ 
fično čovjekove djelatnosti, koja oblikuje vlastiti život. Inače 
bi sva dobra i zla, koja sobom nosi struja družtvenog razvitka, 
značila slučajnu »sudbinu« u stroju uzročnog zbivanja. Izra¬ 
zom »poviestno zbivanje« mogli bismo shvatiti one događaje, 
koji predstavljaju prekretnice u smjeru toga zbivanja, ali onda 
će nam povjestnica prikazati samo uzročnu povezanost doga¬ 
đaja, gdje nam se još ne očituje smisao života na osnovu tež¬ 
nje svakog čovjeka za vlastitim dobrom, koliko je ono ostvari¬ 
vo voljom pojedinaca u družtvenoj zajednici. Uostalom, i oni 
događaji, koji znače neku poviestnu prekretnicu (na pr. rato¬ 
vanje, 27. ožujak 1941., kapitulacija Italije .. .), rezultiraju iz 
nekih težnja i stanovite volje, gdje možemo uočiti moralne mo- 

i mente: što se smije učiniti, a što ne smije, da li je nešto u mo¬ 

ralnom smislu dobro ili zlo. Prema tome, ukupno poviestno 
zbivanje podpada našem moralnom prosuđivanju, pak se zato 
pita: da li je družtveni i poviestni život uvjetovan moralnim 
činiocima? Da li je i taj izsječak života u smislenom pogledu 
plod moralne kakvoće čovjeka? Ovo je pitanje sustavno pove¬ 
zano s problemom životnog smisla u najširem obsegu. 

DVA ZADATKA 

Na prielazu k daljem razpravljanju moramo ukloniti neke 
zapore, pred kojima je kadra klonuti naša iztraživačka volja. 

Objasnili smo svoje stajalište, pa je na redu, da ga obrazlo¬ 
žimo, — ali postoje razlozi, koji nas od toga nauma odvraćaju. 

U pitanju je, rekosmo, religija i moral u odnosu prema smislu 
našeg života. Treba dakle obrazložiti dvoje: (1.) vezu morala 
s religijom i (2.) njihov odnos prema životu. To su naša dva 
zadatka. Prvi smo zadatak prepustili etici, koja ima ustanoviti 
dvoje: (1.) da li se moralna obveza osniva u religiji i (2.) kako 
se svrha života osniva na religiji. Etika predpostavlja teodi- 
ceju, dokazivanje o Bogu. Ako se i izpostavi blagotvorni upliv 
religije na život, ovaj pragmatički kriterij nije mjerodavan za 
istinsku osnovanost ili opravdanost religije, pa je stoga kritič¬ 
ki razum u pravu postaviti pitanje, da li nije religija samo ob¬ 
mana, pa bi tako i njezini plodovi u životu značili varku naše 
sklonosti k optimističkom shvaćanju života. Filozofijski temelji 
našeg nazora o smislu života sežu preko skolastike do grčke 
filozofije, napose Aristotela, a već sama ova veza možda ugro¬ 
žava naše temelje. To zaista i tvrdi M. S c h e 1 e r. Aristotelo¬ 
va se nauka o Bogu, kaže on, ne da razstaviti od tadašnjeg 
astronomskog sustava, od grčke religije, od nediferenciranog 
spleta (Ineinander) pozitivne znanosti s metafizikom, od go¬ 
spodarskog stanja robova i kontemplativne elite. Od toga se po- 
viestnog sustava napuhnula tako zvana philosophia perennis 
i- naravno ostala prazna, bez svake žive, zorne, konkretne sa- 
držine. Filozofski poviestna interpretacija jednog filozofskog 
autoriteta smiešala se sa sustavno stvarnim shvaćanjem. »Tu 
je uistinu jedan sasvim određeni, samo poviestno razumljivi 
stupanj metafizičkog mišljenja od straha pred novom metafizi¬ 
kom, koja bi teologiji mogla biti pogibeljna* umjetno konzervi¬ 
ran, u razdoblju, koje je tome načinu mišljenja stilski tuđe 
(stilfremđ), i u kome on — ukoliko je pristupan razumievanju — 
mora djelovati kao anahronizam.« Čudi li se tkogod, kako mogu 
danas crkve imati sve veću privlačivost, napose rimokatolička 
crkva sa svojom filozofijom, taj bi morao točno' odmjeriti sve 
one sile, koje danas sudjeluju i potajno su zavjerene proti 
svakom samostalnom pomaku (Regung) metafizičkog i slobod- 
noreligijski spekulativnog mišljetija (Gedankenbildung). »Kako 
je A. Harnack tako često izticao, filozofska (weltanschauli- 
che) indiferentnost gomila najjači je oslon svih nastarijih, naj¬ 
tvrđih, konzervativnih moći, najsigurnija čuvarica svega pre¬ 
živjelog.« (Ruski je boljševizam, kaže Sch., samo čisti obrat 
kulturne politike rimske crkve.) 

To Schelerovo izlaganje ne možemo prihvatiti. Njegova 
razprava (»Problemi soćiologije znanja«), u kojoj se nalaze te 

tvrdnje, propustila je objasniti, kako i umni pojedinci, filozo¬ 
fi, koji ne pripadaju gomilama, upadaju u zablude, u predraz- 
sude. Svakako je očevidna zabluda, kad se socialni uvjeti Ari¬ 
stotelova filozofiranja istovjetuju sa sadržajnim opravdanjem 
njegova filozofskog nazora, koji s dotičnim uvjetima nema baš 
nikoje veze. Upravo je začudna predražsuda, da bi Aristote¬ 
lov autoritet bio mjerodavan skolastičkoj filozofiji, koja svoj 
čitavi sustav ipak ne izrađuje jednostavnim prizivom na taj 
autoritet. Stoga aristotelski sustav nije umjetno konzerviran, 
a najmanje od nekog straha i zbog teologije, jer je on kroz 
mnoga stoljeća bio predmetom filozofske kritike (koja se da¬ 
kako ne odrazuje u prohtjevima podvaljivanja). Niti je taj 
sustav anahronizam zato, što bi sadašnje razdoblje bilo stilski 
tuđe aristotelskom načinu mišljenja; — jer ne samo što ne 
odgovara činjenici, da je aristotelizam tuđ novijoj filozofiji, 
nego je također u neskladu sa zahtjevima filozofske kritike, 
da se vriednost neke filozofije mjeri prema »stilu« razdoblja. 
Scheler nam je, osim toga, ostao dužan obrazložiti svoju naba¬ 
čenu tvrdnju o zavjeri nekih sila proti iztraživalačkoj slobodi 
u filozofiji, koju je spleo s crkvom. Svakako je značajka gomi¬ 
le, da stvari konfundira i da zauzima stav prema njima po sta¬ 
novitom razpoloženju, bez neinteresirane objektivne refleksije. 
A. Harnack i s njime Scheler se možda varaju, da su gomile 
oslon samo najstarijih moći i da zaštićuju, što je preživjelo, jer 
biva i obratno; a nije osim toga ni uvjerljivo, da bi nepreživje- 
la moć Schelerova mišljenja bila ovisna o neindiferentnosti 
gomile. Prema tome nas ovo mišljenje ne može zaustaviti na 
putu daljeg iztraživanja. 

Ono se odnosi na drugi navedeni zadatak: odnos religije i 
morala prema smislenosti života. Životni smisao religije ne 
izcrpljuje se u obdržavanju moralnog zakona, t. j. moralna do- 
brota nije jedini učinak religijski nastrojene duševnosti. Ona 
pruža životu mnogo toga (kako ćemo odmah vidjeti), čega ne¬ 
maju nereligiozni ljudi, ili bar nemaju u onom smislu, koji iz¬ 
vire u religiji. Moglo bi se doduše reći, da samo neki ljudi na¬ 
laze u religiji životne vriednosti, ali mi upravo želimo doznati, 
nije li religjja po sebi (objektivno, absolutno) takva vrjednota, 
koja važi za svakog čovjeka, te je kadra svaki život oploditi 
dobrima, koja čovjeka usavršuju. Moglo bi se i to reći (s 
Euckenom), da moderni duh vremena nije sklon religijskom 
nazoru o životu, pa je on zato nesuvremen. Ali i tu se (slično 

kao kod Schelera) uzima »suvremeni duh« kao mjerilo oprav¬ 
danosti, što dakako nije osnovano, jer se na pr. ni znanost ne 
poziva na ljude, koji prema vidnom opažanju drže, da se sunce 
uistinu okreće iznad zemlje. O značenju religije za život nije 
doduše objektivno mjerodavno samo pojedinačno izkustvo, pa 
smo zato iztakli, da je u teoretskom opravdanju religije osno¬ 
vano prosuđivanje njezina značenja za životni smisao. Ako je 
naime osigurana istina, da postoji Bog, i da smo s njime život¬ 
no povezani tako, te je u obdržavanju njegova zakona put k 
ostvarenju određene životne svrhe, tek onda dobiva religijski 
smisao svoju opravdanost u konkretnim oblicima izkustva. 


RELIGIJA I VRHOVNI ZAKON ŽIVOTA 

Religiozan čovjek — ukoliko sigurno znade, da Bog postoji 
— trajno je koncentriran u misli na Boga; a tko je to kroz dugi 
niz godina izkusio, znade kolika je u tome vriednost usred sva¬ 
kodnevne raztresenosti. I u najvećoj zaokupljenosti izvanjskim 
događajima, u brigama i borbi za obstanak, religiozan je čo¬ 
vjek smireno upravljen mišlju na Boga, s kojim ga ništa osim 
zloće ne može razstaviti. U toj misli na Boga snalazi se čovjek 
i u najtežim časovima, kad mu je potrebna vjera u samoga se¬ 
be, da ne klone na pomisao o uzaludnosti življenja. I smrt gubi 
od svoje groze izpred vjere u providnost Božju, koja iza smrti 
daje čovjeku novi oblik života. Nije suvremeni protureligijski 
duh mjerodavan za vriednost religije u očima onih ljudi, koji 
samo u njoj nalaze utočište svojih nevolja i jamstvo pravedne 
sankcije dobra i zla. Napose je u religiji moralna moć, koja čo- 
čovjeka pokreće na dobrotu i koja joj daje konačni smisao. Kao 
uporište moralu, religija daje smisao i družtvenom životu. Tko 
će poricati, da bi i danas bilo u svietu manje krvi i suza, ma¬ 
nje patnje i boli, a dakako više zadovoljstva i radosti, kad bi 
u većoj mjeri nego dosad vladala religija, koja podržava mo¬ 
ralni život? Religiozan čovjek znade, da je Bog pravedan su¬ 
dac, kome nijedan zločinac ne će izbjeći. Religija uči poštivati 
čovjeka, koliko je sposoban i određen za pobožanstvenje, po 
čemu i jesu ljudi izjednačeni. Tko nikad nije izkusio životne, 
tjeskobe, ne će razumjeti, što to znači za religioznog čovjeka, 
da može pristupiti Bogu, koji sve znade, i koji može i hoće po¬ 
moći na putu k životnome cilju. Po religiji dobiva čovjek sa- 

mosviest svoje osobne vriednosti i znade sve ljudske »veliči¬ 
ne« omjeriti prema Bogu. U potlačenosti i nepravdama daje 
religija čovjeku pravo samoobrane. Sav život biva po religiji 
dužnost, koju treba izvršiti u posebničkom i družtvenom dje¬ 
lokrugu. Po religiji čovjek znade zašto se rodio i kamo ga uvodi 
smrt: rađa se zato, da na moralnoj volji uređenom životu sebe 
usavršuje za izasmrtno pobožanstveni život neprolazne sreće. 
To je vrhovni zakon našeg života — prema religijskoj antro¬ 
pologiji. 


RELIGIJSKA ANTROPOLOGIJA 






Ogledali smo religiju u praksi, kako se pdrazuje u životu, 
kako se izrazu je u životnim oblicima — i kuda ona konačno 
vodi naš život. Time smo htjeli ocieniti religiju s obzirom na 
ono, što ona daje životu. U religiji smo upoznali najveću vried¬ 
nost, jer ona život usavršuje do najvišeg stupnja. To ne znači, 
da religiju ocjenjujemo pragmatistički, po njezinim učincima 
gledom na prosperitet života. Nije njezina vriednost uvjetova¬ 
na time, koje ona plodove donosi životu; to nije kriterij nje¬ 
zine opravdanosti, nije predpostavka za njezinu vriednost. Re¬ 
ligija ima svoje vriednostno opravdanje nezavisno od toga, ona 
nije uvjetovana nekom drugom vriednošću (korišću, ugo¬ 
dom). Sreća, koju donosi religiozni život, nije subjektivno mje¬ 
rilo za ocjenjivanje religije, nego je učinak, koji proizlazi iz 
uzbiljenja najvišeg dobra (sjedinjenja s Bogom), koliko je time 
adekvatno udovoljeno vriednostnim aspiracijama čovjeka. I to 
»čovjeka«, ukoliko ga uzmemo po njegovoj duhovnoj konstitu¬ 
ciji. To je prvi uvjet religijske ideje o čovjeku, dok je drugi 
uvjet njegov duhovni odnošaj prema Bogu. To su dvie realne 
predpostavke uključene u religijskoj antropologiji. 

Prva, spiritualistička koncepcija o čovjeku, nije samo sa¬ 
stavni dio religijske (teističke) antropologije, ona obilježuje 
različite filozofske antropologije počevši od grčke filozofije 
preko kršćanske skolastike, Descartesa, Leibniza, Kanta i He- 
gela sve do danas — uza sve variante o samoj duhovnosti i o 
njezinu odnosu prema božanskom duhu. Već grčka filozofija 
vidi u čovjekovu duhu ili »umu« odraz Božjeg uma, koji je 
vječni pokretnik i oblikovalac svieta. Čovjek je homo sapiens 
(spiritualis) utoliko, što ima svojevrstnu (upravo »duhovnu«) 

sposobnost spoznanja i htijenja, čime se bitno odvaja od ži¬ 
votinje. Po umu je »sličan« Bogu, dionik Božjeg uma, iz koga 
izvire djelatna moć, koja utječe na poviestni život. (Po Hegelu 
ta moć nije konstanta, nego se vlastitom dinamikom osvješću- 
je u pravcu oslobođenja od nagonskog usilja. Slično uči i Max 
Scheler.) 

U potvrdu (spiritualističke) teze o duhovnom ustrojstvu 
čovjeka, iztiče suvremena psihologija njegovu spoznajnu i volj¬ 
no djelatnu različnost prema životinjama. Doista se u 
psihologiji do nedavna podcjenjivala životinjska psiha, kad se 
ograničavala na asociativno pamćenje i nagon (Trieb), t. j. na 
prirođenu ili naslieđenu sposobnost prilagođivanja tipičnim 
okolnostima. Novija je psihologija kod životinja utvrdila prak¬ 
tičnu (»tehničku«) inteligenciju, koja se bez navike i bez po¬ 
kusa snalazi u novim (netipičnim) situacijama. Time nije ođ- 
pala bitna razlika između čovjeka i životinje, samo što je tu 
razliku trebalo izpravno odrediti. Dok se životinja nagonski 
izživljuje u okviru osjetilnih podataka, čovjek je razstavljen 
u dvie sfere: on ima sviest o samom sebi kao subjektu, koji 
u svome shvaćanju nije nagonski određen prema osjetilno- 
funkcionalnim elementima, nego prema onome, što u njima 
pronalazi kao stvarnost (predmet), t. j. čovjek je spoznajno 
određen po stvarnostnim i vriednostnim strukturama (Sach- 
verhalts-Wertverhaltsstruktur). Čovjek se može novim (mi¬ 
saonim), činom osvrnuti na osjetne elemente i uvidno (einsichtig) 
shvatiti neku stvarnost, o kojoj izriče istiniti (obćevaljani) sud. 
Tako ja na pr. sada znadem, da sam malo prije imao jednu 
akustičku senzaciju; nje više nema, ostao je o njoj zapamćeni 
utisak, a tek sada, kad je ona već nestala, postoji spoznaja o 
njezinoj bivšoj usviestnoj eksistenciji, dakle o stvarnosti, za 
koju uviđam, da određuje moje shvaćanje. Jednako je tako, 
kad izreknem sud 3 + 2=5. Moje shvaćanje svaki put »prelazi« 
na objekt, ono je transcendentno, ja mislim na nešto, mnim, 
upravljen sam ili usmjeren na dotični objekt, u sviesti su raz- 
stavljeni spoznajni subjekt i objekt u takvu međusobnom 
odnošaju, da subjekt može istinito odnosno zabludno misliti 
(suditi) o njemu, prema tome, da li uviđa, da je shvatio stvar¬ 
nost objekta. Ne samo da čovjek uviđa određenost sudnog sa¬ 
držaja po objektu (i tako »spoznaje«), nego imade također 
uviđa u svoje voljne i čuvstvene doživljaje, pa može dati pred¬ 
nost jednoj vriednosti (koristnome) prema drugoj (ugodnome) 

sasvim nezavisno od nagonske određenosti za neko konkretno 
dobro. I životinja može dati prednost nekom konkretnom do¬ 
bru (na pr. hrani) i može znati za veću ugodu, ‘te može i oda¬ 
brati ono djelovanje, kojim će to ostvariti, ali ne može ab- 
straktno shvatiti vriednost uobće, ne može razstaviti stanovitu 
vriednost kao takvu (na pr. duhovnu vriednost: osvjedoče- 
nje, čast, smisao života)) od osjetilno konkretnih dobara u 
ovoj ili onoj životnoj situaciji. To je druga osobina čovjeka, a 
treća je u tome, što je sposoban razstavljati bitno od svih ele¬ 
menata nagonske eksistencije i u toj bitnosti uviđati nešto 
istinito (valjano) izpred svih njezinih pojedinačno eksistent- 
nih određenja. I životinja ima sviest obćenitosti, samo što nije 
sposobna razstaviti (abstraktno shvatiti) jedan obći spoznajni 
sadržaj od konkretnih objekata, niti je sposobna za među¬ 
sobno odnošenje obćih sadržaja i za djelatnost prema njima 
nezavisno od neke nagonski određene konstelacije.* 

Osim duhovnoga u čovjeku, drugi element religijske an- 
tiopologije čini, rekosmo, sam odnošaj čovjeka prema Bogu 
(»religija« u ontičkom smislu), odnosno priznavanje tog odno- 
šaja i prema tome praktična provedba (»religija« u subjektiv¬ 
nom smislu, religioznost). To se priznanje oslanja, rekosmo, na 
sigurnost o Božjoj eksistenciji (a ta je sigurnost nefilozofska 
i filozofska). Osim toga na sigurnosti, da se Bog prema čovjeku 
odnosi kao životni smislodavac: Bog određuje, koja je za čo¬ 
vjeka (s obzirom na njegovu duhovnost) najviša vriednost i 
kako je ona ostvariva (po moralnom zakonu). Te spoznaje 
sačinjavaju religijsku antropologiju po njezinoj ideoložkoj 
sadržini ili objektivno, — bez obzira na individualno gene¬ 
tičke oblike religioznog doživljavanja.** 

Ta je ekskurzija o duhovnom bivstvu čovjeka ovdje umjestna 
ne samo zbog njezina osnovnog polaznog značenja za religijsku antro¬ 
pologiju, nego i zbog veoma važnog suvremenog pitanja o duhoznanstve- 
noj psihologiji. Njezino metođoložko opravdanje leži u činjenici duhov¬ 
nog sastava čovjekove psihe. Ona nije samo skup (»svežanj«) sviestnih 
događaja u fiziološkoj zavisnosti, nego prelazi u sferu duhovnih djelat¬ 
nosti. Zato se psiholog ne smije zaustaviti na induktivnoj metodi, koja 
izpituje pravilne veze (udružbe) osjetilnih događaja, nego' se mora služiti 
metodom uviđanja ili razumievanja autonomne (duhovne) zakonitosti. 

** oba se aspekta često konfunđiraju, ne samo u pitanju religije, 
n .Č+ ! morala. Tako na pr. Mtiller-Freienfels kaže za Kantov katego¬ 
rički imperativ, da je nastao pod uplivom pruske sredine i Kdnigsber- 
žkog malograđanstva; kao da Kant nije imao baš nikojeg objektivnog 
opravdanja za svoju nauku. I njegov apriorizam ima poviestno podrietlo, 
ali i svoje obrazloženje: budući da induktivno izkustvo daje samo po¬ 
redbenu (komparativnu) obćevaljanost, mislio je Kant, da mora za pravu 

SCHELEROVA ANTROPOLOGIJA 


S c h e 1 e r zabacuje religijsku antropologiju, jer »nije 
produkt filozofije i znanosti, nego religijskog vjerovanja«. 
Ona je mitos o stvaranju čovjeka po osobnom Bogu, o pra- 
stanju čovjeka, o grješnom padu i spasenju po Bogu-čovjeku, 
o tako zvanoj duši i bezsmrtnosti, o uzkrsnuću i posljednjem 
sudu. Kad se konačno zaustavio u nabrajanju mitosa, Scheler 
izjavljuje, kako je »zaista jedva potrebno reći, da je ova re¬ 
ligijska antropologija posve bez značenja za autonomnu filo¬ 
zofiju i znanost«. »Na onoga, tko je čista osjećanja i mišlje¬ 
nja, djeluje bolno (peinlich), kad vidi, kako se stari, veličajno 
liepi i smisleni (sinnreich) mitos prividno racionalno pod- 
krepljuje i apologetizira.« »Ako netko u te stvari dogmatski 
više i ne vjeruje, nije se još ni iz daleka odrekao ljudske sa- 
mosviesti, koja je poviestno ukorienjena u tom objektivnom 
vjerskom sadržaju.« 

Scheler ja za filozofiju toliko zaslužan, da njegovo rezo- 
niranje zaista bolno djeluje na onoga, tko u filozofiji nije na¬ 
vikao, da se kritičko opravdanje nekog stajališta zamje¬ 
njuje pozivanjem na »čisto osjećanje«. Pobijati njegovo sta¬ 
jalište nije ni moguće, kad on smatra, da nije potrebno ništa 
reći o tome, kako je religijska antropologija bez značenja za 
»autonomnu filozofiju i znanost«; '— ali u znanstvenoj filo¬ 
zofiji bi ipak nešto trebalo reći o problemima (na pr. o duši), 
koji baš u poviesti filozofije nisu zauzimali mjesto mitosa. 
Ako je htio biti savjestan, on je trebao gdješto o tome reći 
već zato, što je čak o »dekadentnoj« antropologiji imao rieči 
priznanja.* 

ili znanstvenu obćevaljanost i nuždnost predpostaviti od izkustva neza¬ 
visne ili apriorne spoznajne elemente. Neosnovanost toga izvoda dokazuje 
spomenuta naša sposobnost uvidnog izkustva, t. j. takvih, obćevaljanih 
spoznaja, koje se osnivaju na uvidu u stvarnost (također osjetilnih obje¬ 
kata). 

'* Tu antropologiju zastupaju osobito Klages, Spengler i neki pri¬ 
rodoslovci (»Čovjek je infantilni majmun sa smetnjom u nutarnjoj se- 
kreciji«.) Biološka nemoć, slabost, bolest ■— to su bitna obilježja čovjeka. 
»Metafizičke agencije«, život i duh, razstavljene su tako, da duh (= teh¬ 
nička inteligencija) razara i uništava život (=, dušu) : sam život je, naime, 
najviša vriednost, i stoga joj se »duh« opire. Čovjek je po duhu obo¬ 
ljela životinja i »deserteur« života. — Toj ideji o čovjeku, koja u nje¬ 
mu potiskuje vriednost sviesti, suprotna je ideja o »nadčovjeku«, koji 
uzdignute i »gospodske« sviesti znači jedini smisao svega. Za eksisten- 
cialni smisao čovjeka treba predpostaviti ateizam. Tu antropologiju 
zastupa Nicolai Hartmann i D. H. Kerler. 

Scheler zastupa mišljenje, da je čovjek po organskoj ne¬ 
prilagodljivosti životinja, koja zaostaje za svojim vrstno naj¬ 
bližim srodnikom, ali duh ga osposobljuje za izobrazbu (kul- 
tiviranje) »čovjeka«, za humanizaciju, koja ujedno znači po- 
božanstvenje (»Selbstdeificatio«), Čovjek treba da bude ono, 
što jest (Pindar). Zato je Scheler govorio svojim učenicima, 
neka upoznavaju životinje, da razumiju, kako je težko biti 
čovjekom. Tko na čovjeka gleda samo prirodoslovno — kao 
naturalistička antropologija —, ne može s pravom ni govoriti 
o izobrazbi čovjeka: to može samo onaj, tko duhu (razumu, 
umu) priznaje samovriednost (Selbstwert), tko u čovjeku vidi 
iznad svih životnih vriednosti osobnu vriednost bitka (Seins- 
wert), tko u njemu vidi »s Kantom i sa svima velikim europ¬ 
skim filozofima« građanina dvaju svietova, zapravo tek onaj, 
tko u čovjeku zapaža dva različita bitna atributa ukorienjena 
u »jednom substancialno božanstvenom izvoru svieta« (gott- 
haften Weltgrund). U duhovnim aktima čovjeka — u odre- 
divosti subjekta po stvari, u beznagonskoj ljubavi i u sposob¬ 
nosti razstavljati bitno (Was-sein) od slučajnosti (Jetzt-Hier- 
Daseinden) — manifestira se svjetski praosnov, ukoliko je 
on ne samo sila i nagon (Drang), koji postoji u neživoj i živoj 
prirodi, nego i duh, um, svietlo, koje sve ljubi, gleda i znade 
(alliebendes, allschauendes und alldenkendes Licht). Kao vi¬ 
talno biće, čovjek je ćor-sokak (Sackgasse) prirode, a kao sa- 
moočitovanje božanskog duha, on je ujedno izlaz iz toga ćor¬ 
sokaka, ukoliko sebe »deificira« po djelatnom učestvovanju 
na duhovnim aktima praosnova. Shvaćen ovako po svojoj biti, 
čovjek je u suprotnosti s čitavom prirodom, u svome naj¬ 
dubljem središtu nezavisan od njezinih sila — i zato se može 
na nju osmješkivati (herablacheln). U njemu se tako rađa Bog 
— i čim čovjek postaje kvalitativno više nego životinja, on 
nije faktum, nego smjer procesa (Prozessrichtung) i s obzirom 
na prirodnog čovjeka zadatak. Humaniziranje se bezprekidno 
provodi (i u poviestnom vremenu) — često sa golemim obra¬ 
tom (Riickschlag) u poživinčenje. »U svakom se času života 
bore ovi obrati s procesom humaniziranja u pojedincu i u či¬ 
tavim narodima. To je ideja humaniteta i ujedno jezgra an¬ 
tiknog i kršćanskog „pobožanstvenja” (Vergottung).« Po du¬ 
hovnoj konstituciji, čovjek je »nad svu prirodu uzdignuto i 
uzvišeno biće«: u njemu se »psihičko« oslobodilo od služenja 
životu i preobrazilo duh, kome život ima da služi. Jezgra 

svake »obrazovanosti« (Bildung), kao i zadnje filozofsko 
opravdanje njezina smisla i vriednosti, jest »počovječenje« 
(Menschwerdung), humaniziranje, koje je ujedno »uzbiljenje 
i sebedeificiranje (Selbstdeifizierung) ideje božanstva — ne 
čekanje na spasitelja izvana, ne priznanje kapitaliziranih spa- 
sovnih milosti po crkvi«. Čovjek dakle »znači nešto za odre¬ 
đivanje nastajanja samog božanstva. Njegova poviest nije 
puki igrokaz za vječno savršenog božanskog promatraoca i 
sudca, nego je upletena u samo postajanje (Werden) božan¬ 
stva.« Samoobrazovanjem treba čovjek-životinja da postaje 
ono, što po svojoj biti u jezgri već jest, treba, da nagonskom 
energijom (glad, moć J libido) hrani izkonski nemoćan duh, i 
da »tu svoju ideju duha sve do vrška prstiju i do smieška na 
ustima uzbilji i otjelovi. . . To je smisao zemlje, da, samoga 
svieta. To je stvar samo zbog nje same i jedino zbog božan¬ 
stva, koje bez čovjeka i njegove poviesti ne bi moglo postići 
vlastiti cilj, uzbiljiti određenje svoga bezvremenog posta- 
janja.« Smisao poviestne djelatnosti ne izpunja ni znanost ni 
umjetnost, nego samo to zajedničko uzbiljavanje Boga i čo¬ 
vjeka (Gottmitverwirklichung durch den Menschen). »Zbog 
čovjekova spasa in Deo postoji ne samo sabbat, nego i sva ci¬ 
vilizacija, sva kultura i poviest,- sva država, sva crkva i druž- 
tvo. Salus animarum suprema lex.« Smisao »svieta« ili vre¬ 
menske poviesti sastoji se u međusobnom pronicanju (Durch- 
dringung) obaju djelatnih atributa u najvišem biću, nagona i 
duha. »To pronicanje je ujedno porast oduhovljenja (Vergei- 
stigung) stvaralačkog nagona, koji je izvorno sliep za ideje i 
najviše vrjednote, te — s druge strane gledano — porast u 
stjecanju moći i snage bežkonačnog duha, koji je izvorno ne¬ 
moćan, samo što zamišlja ideje.« Taj se proces očituje u po¬ 
viesti, gdje »ideje i ćudoredne vrjednote veoma lagano stječu 
neku „moć” (Macht) time, što se postepeno izprepliću s inte¬ 
resima i strastima i onim uredbama, koje se na tome zasni¬ 
vaju«. Čovjek nije odraz izpredstvaralačkih Božjih ideja i 
providnosti, nego je suradnik u postajanju prabitka, koji sebe 
jedino u čovjeku spoznaje i njegovom se slobodnom odlukom 
(Entscheidung) uzbiljuje. »Čovjek je po svome određenju više 
nego tek „podložnik” (Knecht) i poslušni sluga, više također, 
nego tek „diete” u sebi gotovog i savršenog boga«; — čovjek 
odlučuje, te je u tome Božji suborac, koji »u oluji svieta izpred 
sviju stvari nosi barjak božanstva, barjak one „deitas , koja 

se tek sa svjetskim procesom uzbiljuje«. Kao osoba, čovjek ne 
eksistira substancialno (samostojno; zapravo hipostatički, sa¬ 
mosvojno), — »osoba« je monarhički uređaj (Gefiige) duhov¬ 
nih akata, u kome se izražava jednokratna individualna kon¬ 
centracija (Selbstkonzentration) jednog istog bežkonačnog du¬ 
ha. Budući da je individualna osoba svakog čovjeka nepo¬ 
sredno ukorienjena u vječnom bitku i duhu, zato ne postoji 
obćevaljano istiniti sadržaj nazora o svietu, nego samo indi¬ 
vidualno valjano istiniti, koji je po svojoj savršenosti po- 
vicstno uvjetovan.« 

Izcrpno smo prikazali Schelerovu antropologiju zbog shva¬ 
ćanja o smislu života, napose zbog njezina pojma o »pobožan- 
stvenju«, kao i radi njezina stava prema naturalističkoj (po¬ 
zitivističkoj, pragmatističkoj) antropologiji.* 

Kad bismo htjeli nasljedovati Schelerove polemičke ma¬ 
nire prema religijskoj antropologiji, mogli bismo za njegovu 
teoriju reći, da je jedva potrebno o njoj nešto reći. Očito je 
naime u jednu ruku, da se Schelerovo zastupanje spiritualiz- 
ma (bitne razlike između čovjeka i životinje) osniva na psiho- 
ložki danas već dobro poznatim i utvrđenim činjenicama — i 
time je Scheler u pravu, kad se suprotstavlja naturalističkom 
shvaćanju čovjeka. U drugu ruku, njegova koncepcija o po- 
božanstvenju nije kadra udovoljiti kritičkim zahtjevima zna¬ 
nosti, na koju se on rado poziva, pa stoga nije ni kritički do¬ 
rasla oboriti naturalistički (pozitivistički) agnosticizam i atei¬ 
zam. Scheler doduše i ne ide za tim, da opravdava teistički 


Ona ne priznaje »duhovno« u čovjeku kao specifični princip 
{agens) i sfoga ne priznaje (na osnovu duhovnosti) bitnu razliku između 
čovjeka i životinje. Čovjek nije »sapiens« (spiritualis), on je homo faber 
(naturalis): nagonsko biće, kome razum (um, duh) služi samo kao- bio¬ 
loško »oruđe«. Razumska funkcija znači praktičnu (tehničku) inteli¬ 
genciju, koja je na višem razvojnom stupnju, nego li kod srodnih živo¬ 
tinja (nekih majmuna) i, prema tome, razlika je među njihovim inteli¬ 
gencijama samo stepenična (gradualna). Genetički je razumska funkcija 
uvjetovana samo osjetilnošću i nagonom. Možemo razlikovati tri na¬ 
gonska smjera:, prehranbeni, razplodni i prevlastni (nagon k moći). U 
ovim nagonskim kompleksima izvire .sav život, kulturni i poviestni. Taj 
je život samo epifenomen nagonskog principa. Prema tome se dadu raz¬ 
likovati tri smjera u shvaćanju poviesti: ekonomski (marksistički), koji 
svodi razvitak kolektivnog života na prehranbeno- nagonski kompleks, 
zatim teorije krvno uvjetovanog razvoja (Gobineau, Gumplowicz...), na¬ 
pokon shvaćanje poviesti na osnovu političke moći (Hobbes, Machiavelli). 

I ova antropologija polazi, u svome poviestnom prerezu, od senzua- 
iizma grčke filozofije (Demokrit, Epikur) preko pozitivizma (Hume, Mili, 
Comte, Spencer), evolucionizma, pragmatizma do Freuda, Adlera i »na¬ 
gonskih« psihologa (kojima se donekle priklanja i Scheler). 

dualizam, ali zastupajući određeni metafizički nazor, on bi 
protivno pozitivističkoj negaciji svake metafizike ipak morao 
valjano obrazložiti obstojnost kozmičkog praosnova i njegovu 
spoznatljivost. Pozivanje na »neposrednu ukorjenjenost osoba u 
vječnom duhu« nije kadro nadomjestiti potrebu opravdava¬ 
nja jednog filozofskog nazora; — jer time, što Scheler i vla¬ 
stiti nazor smatra samo individualno istinitim i poviestno 
uvjetovanim (na osnovu spomenute ukorjenjenosti), nije odpala 
potreba obrazlaganja upravo tako, kao što se jedino ovim pu¬ 
tem utvrđuje istina o duhovnoj konstituciji čovjeka. Tako 
Scheler i u svome protureligijskom stavu nije udovoljio kri¬ 
tičkoj obavezi dokazati svoje poimanje o »Bogu« u smislu evo- 
lucionističkog monizma, po kome bi se Bog rađao u čovjeku na 
osnovu bitne istovjetnosti. Scheler je možda optimist, kad misli, 
da danas već jedva tko pristaje uz antimetafizičku filozofiju. -1 
Svi razlozi, koje ta filozofija navodi sebi u prilog, danas su već 
(po Scheleru) posve obezkriepljeni; mi imademo »stroge me¬ 
tode« za rješavanje metafizičkih problema (u »Probleme einer 
Soziologie des Wissens«). Čovjek se mora odlučiti, da li hoće 
imati »dobru i razumnu, ili lošu i proturazumnu ideju o abso- 
lutnome«. Nitko nije bez svake ideje o tome, jer bi to značilo 
odreknuće duhovne naše biti, samosviesti i savjesti. Samo što 
netko može »sferu absolutnoga« umjetno potisnuti, kad se 
priliepio uz osjetilnost, — ali tada ova sfera bude prazna, kao 
što ostane prazno »središte duhovne osobe u čovjeku i njegovo 
srdce. Ovu sferu absolutnoga bitka i najvišeg dobra može čo¬ 
vjek, da to jedva i zapaža, izpuniti ograničenom (endlich) 
stvari i dobrom, prema kome se u životu vlada ,kao da’ je 
absolutno: to može biti novac, nacija, ljubljena osoba. To je 
fetišizam i kumirstvo.« Čovjek mora biti sebi sviestan, da je 
stavio kumira na mjesto absolutnoga, i zato ga mora razoriti, 
t. j. mora »odveć ljubljenu stvar uzpostaviti na njezino rela¬ 
tivno mjesto u ograničenom svietu«. Utirući tako put k me¬ 
tafizičkom iztraživanju, Scheler iztiče, da nije dostatno suzbiti 
protumetafizičke nazore, nego je potrebna i »pozitivna iz¬ 
gradnja« (Aufbau). U tu svrhu imademo spoznajna sredstva. 


* On navodi tri smjera: pozitivizam (Mach, Avenarius), koji uotaće 
ne priznaje metafizička pitanja (jer spoznaju ograničuje na osjetilnost); 
novokantizam, koji doduše priznaje metafizička pitanja, ali drži, da je 
na njih nemoguće teoretski odgovoriti; hi storizam (Mara, Dilthey, Tro- 
eltsch, Spengler), koji sve nazore o svietu smatra promjenljivim odra¬ 
zima poviestnih i socialnih okolnosti. 





kojima možemo »osnov svih stvari spoznati — doduše uviek 
nepodpuno, ali istinito i uvidno«. Kojim nas putem nastoji 
Scheler privesti istinitoj spoznaji o Bogu?* 

Metafizička spoznaja obuhvata dvie sfere: pograničnu pro¬ 
blematiku »pozitivnih« znanosti (matematike, fizike, biolo- 
logije, psihologije, poviesti i t. d.) i metafizičku o »absolutno- 
me«. Između njih je »važna disciplina, koja danas dobiva sve 
više na interesu- i značenju: filozofska antropologija«. Sva me¬ 
tafizika počiva na »znanju o bitima« (Wesenswissen), t. j. na 
osnovnoj, filozofskoj znanosti, kako ju zastupa Husserl. Ona se 
ne oslanja na indukciju, jer neku bit (na pr. što je život?) mo¬ 
žemo upoznati i na jednom primjerku; — zato je takova spoz¬ 
naja »a priori«, t. j. ona važi (»unapried«) za sve moguće slu¬ 
čajeve dotične biti »u bezkonačnoj obćenitosti i nuždnosti«. Na 
temelju toga, ove spoznaje važe »izvan i preko« uzkih osje- 
tilno izkustvenih granica i dohvataju biće, kako je »samo po 
sebi i u sebi« (an sich selbst und in sich selbst). Njihov je 
doseg »transcendentan« — i tako su one »odskočna daska za 
svu kritičku metafiziku«. Za metafiziku su ove spoznaje biti 
»prozori u absolutno« (po Hegelu). Na absolutno biće, t. j. na 
»zajednički najviši osnov (Grund) svieta i čovjekova bivstva 
treba svesti (zuriickfuhren) bitnu strukturu i obstojnost svie¬ 
ta)«, t. j. biće »absolutno po samom sebi« (đurch sich selbst) 
treba pomišljati tako, da to odgovara i da bude primjereno 
bitnoj strukturi i obstojnosti svieta. I sad evo »druge odskočne 
daske za modernu metafiziku«: zaključivanje o istinskim atri¬ 
butima najvišeg izvora (osnova) svieta na temelju »bitne slike 
o čovjeku«. To je »transcendentalni način zaključivanja«. Na 
Kanta se nadovezuje utoliko, što je on zabacio svaku predmetnu 
spoznatljivost absolutnoga: predmeti naime (po Kantu) nisu 
»bitak po sebi«, nego su »primjereni duhovnoj i tjelesnoj organi¬ 
zaciji čovjeka«. Zato je izhodište metafizičkog nazora o svietu 
u čovjeku — u antropologiji. Među duhovnim aktima, koji nam 
omogućuju pristup (Zugang) u regione bitka, i ovim regionima 
postoje bitne sveze (Wesenszusammenhange). To je zakon 
transcendentalnog zaključivanja. Kad od promjenljive ljudske 

* Terminoložki moramo najprije napomenuti, da »razum« (Ver- 
stand, intelekt) znači Scheleru »sposobnost organizma smisleno se prila¬ 
gođivati novim situacijama iznad (preko) ukočenog prirođenog instinkta 
i asociativnog pamćenja. U manjoj mjeri nego čovjek, imade tu spo¬ 
sobnost i životinja. Za metafiziku dolaze u obzir »umne« spoznaje (Ver- 
nunfterkenntnisse). — Mi uzimamo isti izraz: razum, a prema tekstu se 
razbira, koja funkcija dolazi u obzir. 

sviesti razstavimo vriednostni poredak, bilo bi bezsmisleno taj 
poredak pomišljati bez duha, koji ljubi. »Analogno bi bio bez- 
smislen od nas nezavisni poredak ideja bez mislioca; ili real¬ 
nost bez ,nagona’, koji ju postavlja.« Ne preostaje drugo, nego 
da regione bitka (»koji postoje nezavisno od kratkoživotnog 
čovjeka«) stavimo u odnošaj s »nadsingularnim duhom, koji 
mora biti jedan atribut prabića«. Čovjek je »mikrotheos«, a 
moderna metafizika »metantropologija««. Pristup k Bogu nije 
teoretski, na osnovu predmetne spoznaje, nego je »osobno 
aktivno zalaganje (Einsatz) čovjeka za Boga«. Njegova aktuel- 
nost znači vječno ostvarivanje samoga sebe, u čemu je čovjek 
sudionik. 

Da izgradi svoj metafizički nazor, Scheler mu je postavio 
noetičke temelje — dvie »odskočne daske«. One bi imale služiti 
spoznajnom odskoku u absolutno. Spoznaje biti (prva odskočna 
daska) služe kao »prozori« za izgled prema Absolutnome. Ti¬ 
me je označen stav proti senzualizmu. Prozor prema Absolut¬ 
nome jest — bit čovjeka. Po zakonu »transcendentalnog za¬ 
ključivanja« nalaze se u Absolutnome oni atributi, koji odgova¬ 
raju biti čovjeka. Ustanovimo li ovu bit, dobili smo time osno¬ 
vu za spoznaju Absolutnoga. Zato Scheler insistira na duhov¬ 
noj biti čovjeka. Ali ne radi se samo o tome, da spoznamo bit 
Absolutnoga na osnovu duhovnih akata u čovjeku, nego o to¬ 
me, da spoznamo eksistenciju Absolutnoga. Na temelju čega 
je osigurana istina, da eksistira »najviši, absolutni osnov, pra- 
osnov«, koji je »sam od sebe«? Scheler mimogred spominje pro¬ 
laznost čovjeka i njegovu eksistencialnu ovisnost o Absolutno¬ 
me; za njegove atribute kaže, da se u čovjeku očituju ograni¬ 
čeno. »Absolutno« biva tako određeno upravo eksistencialnom 
kategorijom samodsebnosti (Durch sich selbst sein). Čovjek i 
sav drugi ne - absolutni bitak nije samodseban i toliko je 
upravo eksistencialno ovisan. A ta je ovisnost istovjetna s od¬ 
nošaj em proizvedenosti ili prouzročenosti — i, prema tome, 
na osnovu odnošaj a uzročnosti zaključujemo na eksistenciju 
(realnost) Absolutnoga, t. j. samodsebno eksistentnog uzroka. 
Scheler zabacuje takvo zaključivanje — pozivajući se na Kan¬ 
ta, koji da je dokazao nemogućnost objektivne spoznaje Abso- 
luthoga. Učiniti Boga predmetom znači »služenje kumiru« 
(Gdtzendienerei). Odklonivši tako racionalnu teodiceju noetičkog 
objektivizma, Scheler hoće neposredno u samom čovjeku upo¬ 
znati Boga. Ovo »imanent'ističko«-zaključivanje polazi od du¬ 

hovnih akata — i da bi od njih neposredno »zaključio« na bit 
najvišeg osnova (izvora\ Scheler uklanja njihov bliži osnov: 
osobu. Uklanja je naime kao samosvojni subjekt akata, da ti¬ 
me uzmogne ove akte pripisati Absolutnome, kao njegov epi- 
fenomen. To je dakle sasvim nešto drugo, nego kad sv. Augu- 
stin kaže (koga Scheler navodi): » u svietlu Boga spoznavati, 
u Bogu htjeti«. Tako je mogao navesti i sv. Pavla i svu kršćan¬ 
sku teologiju, koja govori o osobnom sjedinjenju s Bogom, -—■ 
ali ne u prilog svoga panteističkog nazora. Nije tome u prilog 
ni kršćanska nauka o pobožanstvenju, u čemu i Scheler vidi 
smisao života, samo se njegov pojam »pobožanstvenja« izvodi 
iz evolucionistički panteističkog shvaćanja o odnosu između 
čovjeka i »Boga«. Odatle se izvodi Schelerov stav prema po¬ 
zitivnoj religiji, kako to Scheler objašnjava u vezi s »elitom«. 

Elita (»i politička elita«) može se odnositi prema religiji 
i metafizici na četiri načina. Prvi je način pripadnost crkvi, 
vjerovanje u crkvenu dogmatiku; drugi (komunistički) je uni¬ 
štavanje religije; treći (machiavellistički) smatra religiju sred¬ 
stvom za obuzdavanje gomila ili kao »mitos nacije«, prema 
čemu se državnik odnosi ravnodušno ili čak prezirno;, napo¬ 
kon je stav svih velikih filozofa, kako ga je označio Spinozv 
»Religija je metafizika gomila, metafizika je religija mislilaca« 
Drugi navedeni stav je bezsmislen (vvidersinnig), jer svaki na¬ 
rod ima neki svoj mitos; treći stav je odvratno licemjeran, te 
škodi politici i crkvi; a glede prvog stava smatra Scheler »veo¬ 
ma nevjerojatnim, da bi danas elita kao takova mogla biti u 
strogom skladu s uredbama ikoje pozitivne crkve i ujedno od¬ 
govarati zahtjevima sadašnjice« (Weltstunde). On iztiče kao 
svoje uvjerenje, da elita ne smije pripadati »nikojoj pozitiv¬ 
noj crkvi«. »Takva će elita gledati na velike religijske tradi¬ 
cije i crkvene institucije duhom počitanja, konfesionalnu će 
razmiricu (Hader) u svakom obliku suzbijati i zabraniti, i za- 
htievati slobodnu razpravu o vriednosti i istini pozitivnih reli¬ 
gija na najvišoj duhovnoj i moralnoj razini.« 

Oduže razpravljanje sa Schelerom pokazalo nam je, po¬ 
najprije, ukorjenjenost metafizičkih nazora u noetičkim pred- 
postavkama; stoga će ovdje odpočeti sustavna kritika filozo¬ 
fije. Pokazao nam se, nadalje, jedan tipični primjer modernog 
nastojanja oko izgradnje nazora o duhovnom smislu života — 
bez religije (»dualističke«). Ovo je nastojanje kod Schelera 
išlo za istinitom spoznajom, po »strogoj metodi«, da napokon 

završi kod osobnog »zalaganja« s individualno valjanim nazo- 
roip o čovjeku i Bogu (zbog »^neposredne osobne ukorjenjeno- 
sti u vječnom duhu«). Ako ovo nastojanje i nije udovoljilo tra¬ 
ženju objektivne istine, u moralnom pogledu ono predstavlja 
visoku i družtveno preporodnu vriednost usred suvremene mo¬ 
ralne krize. Scheler se istinski zalaže za porast duhovnoga u 
čovjeku, zalaže se za borbu proti »kumirima* i, napokon, za 
takav stav prema religiji, koji je »na najvišoj duhovnoj i mo¬ 
ralnoj razini«. 



LJUBAV NAJVIŠE VRIEDNOSTI 

Podpunu kritiku o Scheleru trebalo bi povezati s daljnjim 
prikazivanjem njegovih nazora o religiji, što je izvan okvira 
naše namjere (izp. Geyser, Max Schelers Phanomenologie der 
Religion). Ukratko ćemo još ogledati njegovu osnovnu misao 
o religiji, koliko ona uvodi u naše dalje razpravljanje. 

Bit religijske sviesti nalazi Scheler u odnošenju prema 
Bogu. On želi ustanoviti (fenomenoložki) akte toga odnošenja. 
Odklanja (aristotelsko-skolastičku)' teodiciju, koja dokazuje 
eksistenciju Boga i njegova bitna svojstva. Odklanja i onu (re¬ 
ligijski filozofsku) analizu, koja u biti religijske sviesti pro¬ 
nalazi prvenstveno spoznajne akte. U religiji se naime nalazi 
uvjerenje (»vjera«), da Bog eksistira: jer bez ovog bi spoznaj¬ 
nog akta bili bezsmisleni i drugi religijski akti (poštivanja, 
ljubavi, straha, radosti, nade, kajanja . . .). Analiza religijske 
biti mora, prema tome, iztraživati i osnov (razlog, izvor) tog 
uvjerenja, kako bi ustanovila, da li se uvjerenje obrazloženo 
odnosi na eksistenciju kao realnu stvarnost. Zatim će analiza 
izvidjeti, kako se iz biti Božje izvode atributi, napose osobnost 
Božja i bezgranično savršenstvo, u kome je »najviše dobro«. 
Imajući tako pojam o najvišem dobru, čovjek u njemu nalazi 
razlog, da ga smatra i najvećma vriednim svoje ljubavi. »Lju¬ 
bavi« u duhovnom smislu, koliko znači privrženost Bogu iz¬ 
nad svih drugih dobara, pripravnost učiniti sve za Boga, po¬ 
svetiti njemu sav život. Ne samo akti ljubavi, nego i drugi 
religijski akti (volitivni i emocionalni) imadu svoje obrazlo¬ 
ženje u priznavanju najvišeg dobra. 

Taj spoznajni put vrednovanja zabacuje Scheler. Po nje¬ 
mu se spoznaja odnosi samo na bitak, dok je vriednost pri¬ 





stupna samo nespoznajnim aktima. Što doživljujemo kao 
ugodno, milo, ljubko, liepo, dobro, zlo, zazorno, ružno . . ., sve 
su to vriednostni predikati, koji potječu iz osjećanja (Fiihlen). 
Vriednostnim objektima korespondiraju osjećajni akti, a ne 
spoznajni, t. j. spoznaja je »sliepa« za vriednosti, u spoznanim 
stvarnostima ne pronalazimo vriednosti. Ta je Schelerova 
teza glavni predmet našega spora. Pita se: mogu li spoznajni 
akti (shvaćanja, prosuđivanja, ocjenjivanja, razpoznavanja) in- 
tencionalno dohvatiti — kao što svaku drugu stvarnost, tako 
i — vrjednovitost (Werthaftigkeit) nekog objekta, t. j. može li 
spoznajni subjekt uočiti razlog vriednostnog (emocionalnog, 
osjećajnog) doživljavanja? Zašto je ovo ili ono (osoba, stvar, 
svojstvo, stanje, odnošaj, djelovanje) kadro izazvati vriednostne 
osjećaje ili produbiti u osjećajnoj sferi vriednostne doživljaje? 
Da načelno nije nemoguće spoznajnim aktima dohvatiti nešto, 
ukoliko je vriedno odnosno nevriedno, sliedi odtuda, što vried¬ 
nost nije izvan sfere bitka. Jer i »vriedno« znači ovo ili ono 
nešto po bitnosti (Sosein) određeno, što kao takvo i postoji, — 
a obstojnost neke biti sadržana je u pojmu bitka (Sein). Nije 
svaki bitak vriednost, ali je svaka vriednost na području bitka 
i utoliko nešto spoznatljivo. Izkustvo nas pak upućuje, da mi 
zaista razpoznajemo neke objekte s obzirom na njihovu vried¬ 
nost. Tako možemo razne ljude po njihovim duševnim i tje¬ 
lesnim osobinama razpoznavati kao više ili manje vriedne — 
prema tome, u kojoj su mjeri ili na koji su način u njima uzbi- 
Ijene neke savršenosti (na pr. sposobnost gledanja u opreci sa 
sljepoćom, vrlina u suprotnosti sa zloćom). Možemo razpoznati, 
po čemu je čovjek savršeniji i utoliko vredniji od drugih ži¬ 
vih bića; zatim možemo uočiti različnosti u savršenostima 
živih bića međusobno, te »živoga« prema neživome. Možemo 
znati, zašto nas neke stvari (novac, čast, tjelesni užitak . . .) ne 
mogu sasvim zadovoljiti ili usrećiti. Možemo znati za razloge, 
koji nas potiču, da neku ljubav kao nevriednu obuzdavamo i 
izkorjenjujemo, dok neku drugu ljubav izazivamo i njegujemo 
kao vriednu i najvredniju. Ako netko spoznaje, da je iznad 
svih ograničenih dobara samo u neograničenom dobru (Bogu) 
maksimalna mogućnost čovjekova usavršenja, i stoga najveći 
izvor zadovoljstva (t. j. blaženstvo ili sreća), taj može u tome 
neograničenom dobru uvidjeti razlog, da je ljubav prema 
Bogu najviše vriednosti, ili da je u njoj najviši smisao života. 
Ljubav prema Bogu je misaono-nuždno najviša vriednost uto- 

liko, što čovjek znade, da se ta ljubav odnosi na objekt, u 
kome postoji razlog, koji izključuje mogućnost, da bi kojigod 
drugi objekt bio vredniji naše ljubavi. Ako netko znade, da 
ljubiti »u najvišem smislu« znači svega sebe predati svojim 
osjećanjem i htijenjem, zalagati se čitavim životom, izpunjati 
svu svoju težnju za podpunim zadovoljstvom, i ako ujedno 
znade, da takvoj ljubavi vriednostno ne odgovara ništa drugo 
osim Boga, taj će .u toj misaonoj svezi očito spoznati istinu, 
da je religijska ljubav najviša vriednost života. 

U ovom misaonom kompleksu treba pomno razlikovati 
sastavne dielove. Pojam »religije« (ex definitione, koju će nam 
kasnije potvrditi empirička analiza) obuhvata akte poštivanja 
Boga (bojazan, ufanje, žrtvovanje, molitva. . .). U ljubavi k 
Bogu sastoji se religija u eminentnom smislu; ona označuje 
snagu religije, jačinu odanosti ili privrženosti Bogu, osobnu 
svezu čuvstvenog i voljnog sjedinjenja s Bogom, uklanjanje 
svakog sukoba s Bogom (po prekršaju moralnog zakona), pod¬ 
ređivanje svakog drugog dobra životnoj zajednici s Bogom kao 
svrhom života. Religiju (naravnu) uzima.mo, u užem smislu, 
istoznačno s ljubavi prema Bogu. Da li akti ljubavi bez spo¬ 
znaje konstituiraju religiju? To je prvo pitanje u sporu sa 
Schelerom. U pitanju su dakle spoznajni akti kao novi element 
u sastavu religije. Radi se naime o sastavu religije, ne o nje¬ 
zinoj vriednosti; — o tome će biti pitanje malo podalje. Sada 
se zanimamo za odnošaj između religijske ljubavi i spoznaje. 
Što znači »spoznati« Boga? Znači siguran biti o tome, da Bog 
jest (postoji) i što jest (koja mu je bit i bitna svojstva). Kako 
to možemo znati, kojim aktima shvaćamo ili pomišljamo Boga, 
njegovu obstojnost i bitnost? I tu je naš razlaz sa Schelerom. 
On zastupa dvoje: 1. ljubav je osnovni akt religije, a spoznaja 
ne ulazi u njezin sastav, 2. spoznati Boga ne možemo po¬ 
sredno ili tako, da njegovu obstojnost i bitnost izvodimo iz iz- 
kustvenih činjenica. Mi nasuprot tvrdimo (1), da ljubavi nema 
bez neke spoznaje o Bogu, i (2.) da je ta spoznaja posredna. 
Kod svakog je religioznog čovjeka posredna, ali nije kod sva¬ 
koga na jednaki način posredna: ili je filozofska, u formi do¬ 
kazivanja, ili je nefilozofska, t. j. putem nejasnog zaključiva¬ 
nja (ali svakako na temelju izkustvenih činjenica). Scheler se 
tome protivi zato, što drži, da se ovim putem može doći samo 
do spoznaje o uzroku svieta, o biću, koje o sebi (neprouzro- 
čeno, nuždno) postoji, — a time još nije postignut pojam o 

»Bogu« kao osobi. Suprotno ovom Šchelerovu stajalištu do¬ 
kazuje teodiceja, da spoznajnim aktima zaključivanja (po¬ 
sredno!) možemo znati također za osobnost Božju. Ne samo 
logičkim postupkom (formalnog) zaključivanja ili izvođenja, 
nego to možemo znati i nefilozofski: misao o tome, da postoji 
jedno biće neproizvedeno (neprouzročeno) ili samosebno, ne¬ 
prolazno, koje je uzročnik svieta i našeg života, koje ima i 
naše savršenosti, naime život, znanje i volju, te je utoliko 
osobne naravi i kao takvo je s nama u vezi, napose u vezi ži¬ 
votnog svrhodavca i zakonodavca, — ta misao o Bogu rađa se 
iz izkustva (posredno), t. j. izvodimo je iz prolaznosti i nenužd- 
nosti svieta, iz njegova uređenja, iz poznavanja naših osobnih 
savršenosti (po analogiji). Ovakvim misaonim aktima stečena 
spoznaja o Bogu predpostavlja se (protivno Scheleru!) za ljubav 
k Bogu: jer kako ljubav, tako su i svi drugi religijski akti 
smisleno mogući na taj način, da se oslanjaju na sigurnost o 
Bogu. — Tek sada nastaje pitanje o vriednosti religije: da li 
je u njoj najviša vriednost ili smisao života? Taj smisao zavisi 
od onoga, što je kadro pružiti čovjeku sreću ili maksimalno za¬ 
dovoljstvo u posjedovanju dobra bez ograničenja ili u najvi¬ 
šem mogućem usavršenju čovjeka. Imajući taj pojam o naj¬ 
većoj vriednosti ili o smislu života, kao i pojam o Bogu, mi¬ 
saono nuždno ćemo izreći sud: »Smisao našeg života je u 
Bogu«. Imajući nadalje pojam (spoznaju) religijske ljubavi, 
koliko ona znači oživotvorbu maksimalnog osobnog usavr- 
šenja u Bogu, sliedi iz navedenoga, da se smisao života sastoji 
u ljubavi k Bogu (religiji). 

Sadržaj religijske ljubavi nije samo Bog, nego i sve ono, 
što može biti s Bogom u nekoj vezi kao predmet ljubavi. To je 
u prvom redu svaki čovjek, ukoliko je određen za ljubav k 
Bogu. S ovog je gledišta svaki čovjek jednako vriedan naše 
ljubavi. S toga je na predpostavci religije osnovni zakon o smi¬ 
slu ili najvišoj vriednosti našeg života: ljubiti Boga i čovjeka. 
Da to pobliže objasnimo, — postaje naš daljnji zadatak. 


RELIGIJA I ŽIVOT 

Iz dosadašnjega smo razabrali, kako se filozofija o Bogu 
(teodiceja) razlikuje od filozofije o religiji. Prva ide za spozna¬ 
jom Boga, traži istinu o tome, da li Bog bistvuje (eksistira), i 

koja mu je narav (bit). Filozofija religije — oslanjajući se na 
psihologiju o sastavu i izvoru religije — izpituje činjenicu re¬ 
ligije po njezinu objektivnom važenju i životnoj vriednosti. 

Kako u biti religije leži sviestno odnošenje prema Bogu, 
to ćemo ovo odnošenje upoznati po religijskim aktima (sa 
strane sviestnog subjekta), kao i po njihovu objektivnom 
osnovu, t. j. po onim svojstvima u Bogu, na kojima se osnivaju 
religijski akti. Religiozni čovjek poštuje u Bogu Gospodara 
svieta i života; po ovom je svojstvu Bog religiozni objekt za 
akte poštivanja. Ne će svaki čovjek tek iz teodiceje doznavati 
za eksistenciju Boga-Gospodara; sviest o tome ili uvjerenje, da 
eksistira Gospodar svieta, može proizlaziti iz sviestnog su¬ 
bjekta, koliko proživljuje neku bitnu stvarnost na samoj zbilj¬ 
nosti života i svieta. Ne mora • biti čovjeku uviek refleksno 
poznato, kako i odkuda mu je postala svjestita misao prolaz¬ 
nosti (netrajnosti) života, u kojoj je uključeno čuvstvo manj¬ 
kavosti, nedostatnosti, ograničenosti. U tome se doživljaju (bez 
spoznajnog opravdanja) rađa sviest o neprolaznom i neogra¬ 
ničenom biću, od koga se čovjek osjeća ovisnim. Tako u ovom 
nespoznajnom doživljavanju nastaje pobuda za čine poštivanja 
ili priznavanja podčinjenosti, kao i čežnja za nadopunom živo¬ 
ta na završetku tjelesnog života. U emocionalnoj sferi odrazuje 
se zbiljnost života i po drugim stvarnostima, napose po neiz- 
punjenosti težnje za srećom, po moralnim zloćama i neprav¬ 
dama, što potiče na vjeru u Božju pravdu i konačnu smire¬ 
nost života. Tako je religija svojim mislima (idejama) i sigur¬ 
nošću uvjerenja ukorienjena u predspoznajnoj sferi životnog 
izkustva — kao osnovici subjektivnog svoga opravdanja. Mo¬ 
žemo stoga reći, da religija samu sebe opravdava, koliko je 
uzmemo kao sviestnu pojavu u subjektu, koji se odnosi prema 
Bogu s obzirom na neko njegovo svojstvo — bez spoznaje, 
koja bi u opravdanju dotičnog svojstva izričito navela raz¬ 
log aktima religijskog odnošenja. Netko može u doživljaju bez¬ 
uvjetne (moralne) obveze steći uvjerenje o zakonodavcu života, 
koji je ujedno sudac ljudskih čina, i u toj sviesti može biti sa¬ 
držan religijski čin poslušnosti i bojazni, odnosno uvjerenja o 
Božjem zadovoljstvu za dobre čine i o njihovoj svrsi u posti¬ 
gnuću neograničenog dobra, kao naknade za napuštena i za¬ 
branjena ograničena dobra. 

U ovom posljednjem odnošenju prema Bogu kao zakono¬ 
davcu i svrhodavcu (kao najvišem ili neograničenom dobru), 

ukrštavaju se religijski akti s moralnim doživljavanjem. Obi¬ 
lježje toga doživljavanja sastoji se u sviesti bezuvjetne obveze 
i u težnji za životnim usavršenjem u neograničenom dobru 
(kao svrsi života). Time nije rečeno, da se religijska sviest sa¬ 
držajno pokriva s moralnom sviešću. Po Kantu je religija 
spoznaja dužnosti kao zapoviedi Božjih. Ta bi se tvrdnja 
(bez obzira na Kantovo shvaćanje!) mogla izpravno tumačiti u 
tom smislu, da je čovjek u vršenju moralnih dužnosti utoliko 
religiozan, što uviđa i priznaje, da su te dužnosti uistinu Božje 
zapoviedi, kojima se iz posluha pokorava. 

Uviđati moralnu dužnost možemo, po Kantu, i bez ideje o 
biću iznad čovjeka, a za vršenje dužnosti ne treba drugog po¬ 
ticala (Triebfeder) osim samog zakona. Za moral, dakle, nije po¬ 
trebna religija; moralni se red ne osniva na religiji. Drugo: 
religija nije moralna dužnost. Da obje tvrdnje razumijemo, po¬ 
trebno je razlikovati religiju i moral u objektivnom i u sub¬ 
jektivnom smislu. 

Religija »subjektivno« (religioznost) obuhvata sve one do¬ 
življaj ne čine (i vrline), kojima se čovjek sviestno uzdiže k 
Bogu, stupa u saobraćaj s Bogom. To su čini spoznanja, da je 
Bog naš Stvoritelj i time Gospodar života, naš Dobrotvor. 
Čovjek je religiozan (ima religiju), kad ne samo što uviđa ili 
priznaje odnošaj stvorenosti, nego se prema toj spoznaji voljno 
ravna ili prema njoj živi, t. j. izkazuje Bogu štovanje (kult), 
bilo da mu se klanja priznavajući njegovu uzvišenost, bilo da 
ga prosi ili mu se zahvaljuje. Ti su čini posebne (partikularne) 
religijske dužnosti. Pribrojiti im možemo na pr. pokajanje za 
učinjene griehe (jer je u njima sadržano nepoštivanje Boga). 
U svakom je moralno dobrom činu čovjek religiozan uključno 
(impličite), koliko tim činom priznaje najviši zakon života; a 
negativno je religiozan utoliko, što znade, da se ne smije uda¬ 
ljiti od zakonski određene svoje svrhe. Čovjek, naime, spo¬ 
znaje ne samo odnošaj stvorenosti ili eksistencialne ovisnosti 
o Bogu; nego i odnošaj moralne ovisnosti, t. j. spoznaje Boga 
kao Zakonodavca i Svrhodavca: u Bogu je izvor bezuvjetne 
moralne obaveze i u njemu je najviše dobro kao i cilj moralne 
dobrote. 

Uzmemo li ove istine o čovjekovu odnošaju prema Bogu, 
kao i dužnosti, koje se na tim istinama osnivanju, same za 
sebe, bez veze s pojedinim religioznim subjektima, koji te 
istine spoznavaju i dužnosti izvršuju, dobivamo time pojam 

objektivne religije. »Objektivni« moral obuhvata također istine 
i dužnosti zasebno: zakonsku obavezu (obligaciju), konačnu 
svrhu s usavršenjem i blaženstvom, kao i dužnosti, od ko¬ 
jih zavisi oživotvorba svrhe. U subjektivnom smislu, religija i 
moral obuhvataju spoznajne i voljne čine u pojedinačnom 
sviestnom (doživljajnom) subjektu. Ovo razlikovanje — iz¬ 
među objektivne i subjektivne religije odnosno moralnosti ■— 
nije težko uočiti, ako nam je iz psihologije (i noetike) poznata 
razlika između spoznajnog doživljavanja ili psihičkog čina su¬ 
đenja i suda s obzirom na njegov smisleni sadržaj. »Zemlja 
se kreće oko svoje osi« — taj sud možemo uzeti sam za sebe, 
bez obzira na to, da li ga ovaj ili onaj subjekt upravo sada 
doživljuje. »Bog je naš gospodar i zakonodavac i najviše do¬ 
bro« — to je istinit sud (objektivne religije), sve kad ga neki 
Petar ili Pavao ne uviđa, a kad pojedinac tu istinu uviđa ili 
kad sa sigurnošću tako sudi, ima spoznajni element subjek¬ 
tivne religije. »Boga treba štovati« — jest objektivna dužnost, 
a činom štovanja izvršujemo tu dužnost, bivamo religiozni, 
imamo religiju »subjektivno«. 

Sad možemo ovako reći: na objektivnoj religiji (na isti¬ 
nama o čovjekovu odnošaju prema Bogu) osniva se objektivni 
moralni red, t. j. bez religije ne možemo odrediti životnu 
svrhu, niti savršenstvo, ni blaženstvo, ni bezuvjetnu obavezu, 
ni sankciju, ni dobrotu kao najvišu vrjednotu. Sve su te mo¬ 
ralne kategorije neosnovane, čim oduzmemo vezu s Bogom ili 
religiju. Ona dakle obuhvata čitav čovjekov smisleni život. Kao 
dužnost, religija (u subjektivnom smislu) je prvenstvena i 
najobćenitija. To je zato, jer ta dužnost izvire iz čovjekove 
stvorenosti, dakle iz njegova bitnog odnosa prema Bogu. Bez 
religije ne možemo vršiti moralne dužnosti, jer težko uviđamo 
potrebu dobrote i jer smo skloni na zlo, pa nam bez religije 
nedostaje pobude i pomoći. Moralnost »subjektivno« ne po¬ 
stoji bez religije, — ne u tom smislu, da bi čovjek bez nje 
morao biti najveći zločinac, ali ne bi bez religije bio kadar 
obdržavati moralni zakon bez čestih i težih povreda. Preko 
moralne aktivnosti biva religija žarištem voljnog nastojanja, 
koje obuhvata i proniče čitav život. Odtuda dobiva religijska 
problematika najveću aktuelnost u pitanju vriednostnog do¬ 
življavanja, 

VRIEDNOSTNO DOŽIVLJAVANJE 

Nešto nam je ugodno, koristno, potrebno, i to želimo ima¬ 
ti, postići, za tim težimo, i kada to ostvarimo, radujemo se, 
uživamo, zadovoljni smo. Nasuprot, nešto je neugodno, štetno, 
pa od toga zaziremo, to izbjegavamo, odklanjamo. Nešto nam je 
liepo, a nešto ružno. Nešto nas oduševljava, a nešto ogorčava. 
Nečemu se divimo, a nešto nam je odvratno. Nešto je pleme¬ 
nito, a nešto nizko i podlo. Nešto je herojsko, nešto kukavič- 
no. Nešto nam se mili, nešto gadi. Nešto je pošteno, nešto ne¬ 
pošteno.. Nešto ljubimo, nešto mrzimo. Nešto nas izpunjava 
radošću, a nešto strahom, grozom, očajem. Nešto nam ulieva 
vedrinu, nešto nas potlačuje. Svi ti predikati izriču nešto 
vriedno odnosno nevriedno. Sav nam je život izpunjen vried- 
nostnim doživljajima, a ovi su doživljaji emocionalni i volitiv- 
ni. A spoznajni doživljaji? Da li nam i oni služe za vrednova¬ 
nje? Je li vriednostna sviest ograničena na emocionalno-voli- 
tivnu sferu tako, da spoznajni činilac u nju i ne ulazi? 

Odgovor zavisi od toga, da li su objekti vriednoštnih do¬ 
življaja ujedno objekt spoznajne intencije. Ako to jesu, onda je 
vrednovanje uvjetovano također spoznajnim aktima. I doista 
je tako. Mi naime možemo vriednostno doživljavati na dva 
načina: bilo tako, da emocionalno zbivanje u nama nastane 
nepromišljeno, bez razsuđivanja (na pr. kada doživimo osje- 
tilno izazvanu sklonost prema nekom užitku) ; bilo tako, da re¬ 
flektiramo na stanoviti objekt i uočujemo, po čemu je on vrie- 
dan za ovaj ih onaj akt vriednostnog doživljavanja (na 
pr. kad neki voljni čin spoznajemo ćudoredno valjanim). Kad 
kažemo, da »uočujemo«, to može biti ili tako, da neposredno 
zapažamo vriednostni moment, ili da ga shvaćamo posredno, 
odnošajnim opažanjem i upoređivanjem. Ako je na pr. osje- 
tilni užitak već odprije bio skopčan s nekim objektom (jelom, 
pićem .. .), u istom ćemo objektu neposredno prepoznati nje¬ 
govu vrednovitost (Werthaftigkeit). Posredno pak spoznaje¬ 
mo, da »živo« znači nešto više nego »neživo«, i da je animalni 
život savršeniji od vegetativnoga, a misaono-voljni (duhovni) 
da je iznad animalnoga, t. j. mi možemo savršenije spoznati 
misaono (razumski) negoli samo osjetilno, i voljna je djelat¬ 
nost savršenija od (»iznad«) osjetilne usiljenosti. No kakogod 
mi spoznali vrieđnost, još uviek nismo načistu, da li spoznaja 
sama po sebi dostaje za vrednovanje. Jer smo vidjeli, da 

vrednovanje pripada emocionalno-volitivnim doživljajima, pa 
i ako se izpostavilo, da se njima mogu pridružiti spoznajni 
akti, nije time rečeno, da bi u samim ovim aktima bilo sadrža¬ 
no vrednovanje. I doista, fingiramo li takav subjekt, koji bi 
bio samo spoznajni (logički), te nikada ne bi imao emocionalno- 
volitivnih doživljaja, ne bi taj subjekt ni kadar bio znati za 
takve doživljaje, a prema tome ne bi ni mogao znati, da li je 
neki objekt s obzirom na te doživljaje vrednovit. No mi nismo 
takvi subjekti i znademo za emocionalno-volitivne doživljaje, 
pa stoga nisu spoznajni akti bez ikoje veze s tima doživljaji¬ 
ma. Ali naše pitanje i ne glasi, da li su u nekoj vezi, nego da li 
spoznajni akti unatoč povezanosti s emocionalno-volitivnom 
sferom mogu i bez te veze, sami po sebi, imati smisao vred¬ 
novanja, t. j. da li je već u njima samima sadržan vriednostni 
moment. Predpostavljamo naime, da subjekt znade za svoje 
emocionalno-volitivno doživljavanje vriednostnih objekata, pak 
se pitamo, da li je vriednost intencionalni objekt spoznanja. 


VRIEDNOST I SPOZNAJA 


Mi uviek spoznajemo nešto, neki bitak (esse, das Sein), a 
»vriednost« nije iztoznačna s bitkom: drugo je »biti« (prema 
ne biti ili ništa), a drugo »vriedan« (prema nevriedan). Ali mi 
još možemo i u najobćenitijem pojmu bitka uočiti dvoje: što 
jest i da li jest, t. j. njegovu bitnu stvarnost i obstojnost. 
Oboje zajedno u konkretnom objektu nazivamo »biće« (ens, 
das Seiende). Možemo li za vriednost reći, da ne obstoji, i da 
nije ovo ili ono određeno nešto? Očito ne; dakle ni vriednost 
nije »izvan« bitka. Samo što ona nije substancialno obstojni 
(subsistentni) bitak, t. j. vriednost nije samostojni »nosilac« 
stvarnosti, nego se nalazi u nečemu, pripada kao stvarnost 
nečemu (stvari, osobi, stanju, djelovanju, odnošaju . . .). A sva¬ 
ka je stvarnost spoznajni objekt, pa stoga i vriednostna stvar¬ 
nost. U čemu se ona sastoji? 

Na to nas upućuju navedeni primjeri o raznim savršeno¬ 
stima bitka i o stupnjevanju unutar jedne savršenosti. Razum¬ 
ni je život, rekosmo, savršeniji od animalnoga, a ovaj od vege¬ 
tativnoga; unutar razumnog života imade opet raznih stupnjeva 
(više i niže razumnosti). Obćenita ideja »čovjeka« nije u sva¬ 
kom konkretnom pojedincu jednako ostvarena (uzbiljena): u 

jednom više, u drugom manje, u jednom podpuno, sa svim sa¬ 
vršenostima, u drugom nepodpuno. U toj razlici leži vredno- 
vitost: jedan je čovjek od drugoga više ili manje vriedan, ko¬ 
liko je u većem ili manjem stupnju ostvareno ono, što ga čini 
čovjekom. 

Ali to ne smijemo nekritički (»dogmatski«) tvrditi; mi mo¬ 
ramo tek iztražiti, po čemu je čovjek usavršen. Nije li njegova 
bitna savršenost ograničena na animalnu prirodu? Uzmimo 
»animalno« ne samo kao istoznačno s »osjetilnim« — jer kod 
čovjeka nalazimo i neosjetilni život —, pa ćemo tim pojmom 
obuhvatiti sav tjelesni i duševni život čovjeka, ali u bioložkom 
smislu. Savršenost čovjeka bila bi, prema tome, u samom živ¬ 
ljenju kao takvu, a onda bi u njemu bile osnovane i sve 
vriednosti. Da je uistinu tako, zastupa biologistički naturali- 
zam. Zato sad moramo taj nazor kritički ogledati. 


BIOLOGIZAM 

Kažemo li: »Naturalisti su filozofi, koji ljudski život natu¬ 
raliziraju«, nije to samo igra rieči, ako razumijemo i naglasimo 
značenje izraza »naturalizirati« (svesti na prirodu, izjednačiti 
s prirodom). Kad bi život bio prirodno događanje u fizikalnom 
smislu, to znači, životne bi pojave bile samo uzročno (kauzal¬ 
no) povezane, t. j. za svakim bi događajem sliedio drugi doga¬ 
đaj kao njegov nuždni proizvod ili učinak (efekt). Sa stajališta 
fizike bio bi život skup promjena, koje predstavljaju nuždni 
prielaz od uzroka na učinke: tu se nalazi uzrok, koji proizvodi 
ovaj učinak. Uočimo li sam učinak ili rezultat uzrokovanja i 
odtuda gledamo na uzrok, možemo reći: oni zajedno čine uz¬ 
ročno uvjetovanu cjelinu (učinak postoji uvjetovano). Znajući 
to, može tehničar postaviti učinak kao svrhu svog djelovanja, 
kojim nastoji tu .svrhu postići na taj način, da uvjete dotič¬ 
noga učinka smatra sredstvima. Tehničar hoće postići neki 
učinak i zato se mora služiti stanovitim sredstvima, kojima 
je taj učinak uvjetovan, mora se po njima ravnati: u sredstvi¬ 
ma je normirana svrsishodna (teleoložka) djelatnost. Fizičar ne¬ 
ma posla s normom (mjerilom, ravnalom), on samo znade za 
uzroke i njihove učinke, a tehničar ima pred očima učinak i 
znajući, kako je on uvjetovan, služi se tim uvjetima kao sred¬ 
stvima za to, da postigne ili ostvari učinak; ovo »za to« (zbog 


čega) predstavlja svrhu s obzirom na upotrebu sredstva. Priro¬ 
da u fizikalnom smislu nije dakle mjerodavna (normativna) 
za određivanje životne svrhe. A u bioložkom smislu? 

Biolog se bavi organizmima i njihovim razvojem. »Orga¬ 
nizam« predstavlja teleoložko jedinstvo: pojedini organi (instru¬ 
menti, sredstva) uvjetuju suradnjom život cjeline, kao da je 
ona svrha organskog zbivanja. I ovo zbivanje znači »razvoj« 
u teleoložkom smislu, t. j. pojedine su faze organskog zbivanja 
usmjerene prema održanju i »napredku» cjeline. Prema tome 
bi, čini se, biologija bila normativna za određivanje naše život¬ 
ne svrhe: život u bioložkom smislu nas upućuje, što nam je 
činiti, da postignemo životnu svrhu (smisao). Biolog postaje 
liečnikom, ukoliko pozna uvjete za održanje života (zdravlja), 
te se prema tim uvjetima ravna, određujući sredstva u svrhu 
ozdravljenja. Čini se dakle, da biologija doista služi osnovi¬ 
com za teleoložko shvaćanje našeg života. To upravo tvrde bio- 
logistički naturalisti. - 

Taj biologizam ne može izdržati kritiku (po Rickertu). 
Rekosmo, organske funkcije uvjetuju obstanak organizma »kao 
da« je on svrha (telos). On je zapravo svršetak (što također 
znači »telos«), a ne svrha, kojoj pripada vriednost, i samo uko¬ 
liko svrha ima vriednostno značenje, dobivaju po tome i do¬ 
tični uvjeti normativno značenje. Tehničar namjerno daje ne¬ 
kom stroju svršenu vriednost, pa da postigne ono, što hoće 
kao nešto vriedno, ravna se prema stanovitim uvjetima. U hi- 
gieni je isto: liečniku je život (zdravlje) svrha, koju on hoće 
postići kao nešto vriedno, i u tom je vrednovanju upućen na 
sredstva; ona su normativna s obzirom na vriednostnu svrhu, 
koja je voljno ostvariva. U bioložkom (organskom) životu nema 
vriednostne svrhe u tom smislu, da bi organizam svojom vo¬ 
ljom nalazio u vlastitom održanju vriednu svrhu. Stoga i nije 
život (u okviru biologije) normativan; o normativnosti je 
opravdano govoriti samo u vriednostno teleoložkom smislu. 
Zdravlje, bolest, život, smrt, porast života i opadanje, — sve 
su to za biologiju samo uzročne, a ne teleoložke pojave, t. j. 
biolog ne nalazi u njima nešto vriedno odnosno nevriedno. 
Darwin je (kaže Rickert) nazvao izbir »prirodnim« zato, jer je 
vidio u živinogojstvu, kako se namjerno mogu organizmi mie- 
njati, t. j. kako se voljno postizava svrha, u kojoj uzgajatelj 
vidi »dobro« (korist, jačanje). Ali priroda sama po sebi ne 
pozna takva vriednostno teleoložkog izbira; biolog upravo 

eliminira iz života vriednostnu teleologiju. Unatoč tome, bio- 
logisti su upravo taj »antropomorfni« pojam izbira uzeli za 
normativ u vrednovanju ljudskog života. 

Kadgod se kaže, da život već sam po sebi ima vriednost, 
ali to je krivo, kako smo vidjeli, jer on nije vriednost »sam po 
sebi«, nego samo kao uvjet za uzbiljenje svih drugih vriedno- 
sti. Sam po sebi je život u vriednostnom pogledu indiferen¬ 
tan, a vriednost tek može dobiti po nečemu izvan samog živ¬ 
ljenja. Zato je i neosnovano reći, da su kulturne vriednosti 
(istina, ljepota, dobrota . . .) odnosno »dobra« kao njihovi no¬ 
sioci (znanost, umjetnost. . .) »viši« izraz samog života ili ži¬ 
votni uzpon, napredak. Samo stanovita vrst života može zna¬ 
čiti njegovo izdizanje odnosno opadanje. Kad se kaže, da kul¬ 
tura cvjeta i vene (Spengler), ta biološka pojava nema sama 
po sebi vriednostnog značenja. Vegetativni život nije mjero¬ 
davan za vrednovanje ni onda, kad nekome donosi užitak, jer 
u tom slučaju osobitost užitka dobiva vriednost. Život, dakle, 
može tek dobiti vriednost po nečemu, po oživotvorbi nekih 
vriednosti. U životu samom ne izvire vriednostni smisao, nego 
u voljnom usmjerivanju života prema stanovitim vrieđno- 
stima. 

Da se kulturna sfera života ne može svesti na život u bio¬ 
ložkom (po Rickertu »vitalnom«) smislu, dade se pokazati na 
svakoj pojedinoj kulturnoj vriednosti. Teoretičar, koji živi za 
znanost ili za znanstvene spoznaje, ima pred očima spoznaju 
istine, a ta se ne pokriva sa samim življenjem i životnom ko¬ 
rišću, kako uče (biologistički) pragmatisti. Istina može služiti 
životu, ali netko može svoj život staviti u službu istine kao 
svrhu života, t. j. može vitalne vriednosti podrediti kulturnoj 
(duhovnoj, idealnoj) vriednosti spoznaje. Još se jače očituje 
dvoslojnost života na etičkom i na religijskom području. Čo¬ 
vjek je bezuvjetno obvezan na ćudoredne vriednosti tako, da 
se u sukobu s vitalnim dobrima mora odreći oživotvorbe tih 
dobara. Religijske vriednosti stavljaju život u odnošaj s izvan- 
životnim i osobnim izvorom svega života (Bogom). Prema to¬ 
me, kulturni se život ne može »naturalizirati« u tom smislu, 
da bi prirodni (biološki) život bio mjerodavan za kulturno 
vrednovanje. Prirodni život postaje kulturnim po vriedno- 
stima, koje važe neovisno o prirodi — i utoliko su duhovne. 

DUHOVNE I NEDUHOVNE VRIEDNOSTI 

»Sve su vriednosti duhovne, nema neduhovnih vriednosti.« 
To bi mogao reći, tko podjelu vriednosti zamjenjuje s pita¬ 
njem o načinu njihove obstojnosti. Kako obstoje vriednosti? 

Da na to pitanje odgovorimo, treba razlikovati trostruki 
aspekt: (1.) vriednost ukoliko je doživljena, zatim (2.) koliko je 
u realnim predmetima, napokon (3.) kao ideju. Prvo je zna¬ 
čenje vriednosti psihološko, jer u obzir dolaze vriednostni 
akti. Psiholog izpituje njihovu narav i ustanovljuje, da su to 
akti misaonog shvaćanja (razumnog spoznanja), čuvstvovanja 
i htijenja; a to su akti neosjetilne (neorganske, netvarne, ne¬ 
fiziološke, čisto duševne) ili duhovne naravi. U tom su dakle 
smislu (psihičkom, doživljajnom) sve vriednosti »duhovne«: 
one eksistiraju u vrednujućem, duhovnom subjektu kao nje¬ 
govi doživljaji. Duhovne su također kao ideje, koliko su ne¬ 
što idealno, kao što su idealni logički i matematički objekti. 
Vriednostni naime objekti (pravednost, prijateljstvo, istino¬ 
ljubivost, plemenitost. . .) — koliko ih odmišljamo od uzbi- 
ljenosti u nosiocima (realnim »dobrima«) — obstoje samo po 
vezi s vriednostnim ili duhovnim subjektom: vrjednote su u 
subjektivnoj odnošajnosti (Subjektbezogenheit). To dakako ne 
znači, da one važe samo za neki subjekt, i da bi u tom smislu 
bile »subjektivne«. U oba su, dakle, navedena značenja vried¬ 
nosti duhovne., i stoga nema neduhovnih vriednosti. Ali je 
drugčije kod njihove podjele po hierarhičkoj strukturi: jedne 
su »životne« (u bioložkom smislu), druge duhovne. Prve obu- 
hvataju »životnu« ugodu, korist, moć, vitalnost (zdravlje, 
jakost. . .), a druge su logičke, etičke, religijske . . . 


ŽIVOTNE VRIEDNOSTI 

Da li je za čovjeka vriedno imati vid? Nitko o tome ne 
sumnja. Ne imati vida, to je za čovjeka veliko zlo. Kažemo, 
da je čovjek lišen vida, oduzeto mu je jedno životno dobro, 
manjka mu ono, što mu je potrebno za život. Zlo stanje slje¬ 
poće zovemo lišenost (privacija) vida. Sposobnost vidjeti (vid) 
jest jedno savršenstvo, za život koristna i potrebna zbiljnost 
(stvarnost). Vid pripada čovjeku po njegovoj osjetilnoj naravi. 
Uto lik o je vid nešto dobro, vriedno. Oči su tjelesni uvjet (no¬ 
silac) vida i utoliko su oči »dobro« za čovjeka. Zapravo je »no¬ 

silac« (subjekt) vidne sposobnosti čovjek po svome sviestnom 
životu, jer »vidjeti« znači vidno opažati izvanjski (tjelesni) 
sviet, a to je opažanje jedno sviestno doživljavanje, duševno 
(psihičko) zbivanje ili događanje. Tjelesno-duševnu sposob¬ 
nost vida možemo nazvati »dobro«, ukoliko ona »nosi« ono, što 
nam je vriedno, naime doživljavati vidne opažaje. 

Ne samo vid, i druga su nam osjetila (sluh, njuh, okus, 
dodir . . .) životne vriednosti. Ne samo individualno, s obzirom 
na pojedinog čovjeka (i utoliko relativno), nego obćenito (ge¬ 
neralno), osjetilne sposobnosti znače životnu vriednost za sva¬ 
kog čovjeka. Jednako i sposobnost kretanja; zatim zdravlje, 
potrebna tjelesna snaga i t. d. Sve su to životne (vitalne, bio- 
ložke) vriednosti. 

Jesu li sve životne vriednosti samo tjelesne? Za održanje 
života su nam potrebne i mnoge duševne sposobnosti: predo¬ 
čiti sebi nešto, što smo nekoć opažali, pamtiti, sjećati se, mi¬ 
saono spoznavati (suditi, zaključivati), htjeti i ne htjeti. . . 
Te sposobnosti nastoji upoznati psiholog. Po psihologiji zna¬ 
demo, da su neke duševne sposobnosti (za sviestne doživljaje) 
nezavisne od tiela u tom smislu, da smo sposobni imati neke 
doživljaje (na pr. mišljenja, htijenja) bez tjelesne (fiziološke, 
organske, materialne) komponente. U sastavu (strukturi) tak¬ 
vih doživljaja i u njihovu postanku (genezi) ne nalazimo mož¬ 
danih procesa, koji uvjetuju osjetilne doživljaje. Zato »neza¬ 
visne« doživljaje i njihove sposobnosti zovemo »čisto duševne, 
bezmaterialne ili duhovne (spiritualne)«. No i bez obzira na 
njihovu psihološku različnost prema osjetilnoj (senzitivnoj) 
sferi, možemo za ove doživljaje i njihove sposobnosti (razum, 
volju) reći, da za održanje našeg života predstavljaju vried¬ 
nost: sve su duševne sposobnosti životne vriednosti. Razum 
nam vriedi utoliko, što njime možemo shvaćati istinu, mo¬ 
žemo istinito suditi, spoznavati stvarnost (ono što jest, i kako 
jest). Kad čovjek toga ne bi mogao, ne bi ni mogao raditi ili 
djelovati na osnovu mišljenja (suđenja), ne bi se mogao odlu¬ 
čivati na nešto (htjeti, ne htjeti). Zato i kažemo, da je čovjek 
takve naravi, te želi (hoće) znati, od naravi teži za znanjem; 
ta mu težnja leži u potrebi životnog održanja. Kad čovjek ne 
bi imao te prirodne težnje (sklonosti), ona bi mu manjkala, 
bio bi lišen potrebne sposobnosti, pa zato i ona znači jednu 
životnu vriednost. Ta vriednost obuhvata i sve ono, što sači¬ 
njava oživotvorbu (ostvarenje, aktualiziranje) spoznajne spo- 

sobnosti, na pr. biti siguran, da je nešto istina (kad ne bi čo¬ 
vjek nikada doživio nikoje sigurnosti i uviek bio samo u sta¬ 
nju sumnjanja, bio bi time onemogućen praktični život). Svi 
ti elementi spoznanja čine u našem životu spoznajnu (teo¬ 
retsku, logičku) vriednost. A osim te, rekosmo, i sve su druge 
duševne sposobnosti vriedne za živpt. 

U okviru svih tjelesnih i duševnih sposobnosti održavati 
život, razvijati ga, unapređivati ili usavršavati — i to sma¬ 
trati jedinom vriednosti, to znači zastupati biologizam. Na tom 
stajalištu ne možemo razlikovati duhovne i neduhovne vried¬ 
nosti. Biologizam uzima u obzir sam život po tome, što ga čini 
vriednim, a to je podržavanje onih sposobnosti, koje život po¬ 
boljšavaju u smjeru tjelesno-duševnog razvoja — ne vodeći 
pri tom računa o vrstnoj i stupnjevnoj razlici vriednosti. U pi¬ 
tanje stupnjevanja ni mi još ne ulazimo time, što vrstno raz¬ 
likujemo vriednosti u duhovne i neduhovne. Da li su duhovne 
vriednosti »više« (vrednije) od životnih, to treba napose 
opravdati, a njihovo razvrstavanje ili razređivanje možemo 
provesti na osnovu toga, što su objekti našeg doživljavanja 
strukturno različni: osim neduhovnih objekata — t. j. svega, 
što služi životu, dakle što je god doživljajni objekt samo s ob¬ 
zirom na život — postoje i duhovni objekti, a to su istina, do¬ 
brota, ljepota, božanstvo, koje doživljujemo kao nešto neza- 
v>zno od života (a to je moguće samo uslied složenosti našeg 
oivstva u osjetilnu i duhovnu sferu). U aksioložkom rječniku 
biologizma postoji samo izraz »život« kao jedina vriednost, i 
stoga dolazi »život« u opreci s »duhom«, ukoliko bi značio za¬ 
sebnu i čak višu vriednost. No i onda, kad »život« ne uzmemo 
u opreci s duhom, možemo ga uočiti odvojeno od duhovnih 
vriednosti, koliko naime shvaćamo' te vriednosti abstraktno, 
same za sebe (kao »ideje«), a ne koliko su oživotvorene ili do- 
življajno izražene. S obzirom na strukturnu različnost objekata 
našeg doživljavanja (duhovni — neduhovni) razvrstavamo i 
vriednosti, ali pri tom ne bi valjalo obilježiti jedne višima, 
druge nižima, dok još nemamo kriterija za takvo stupnjevanje. -1 


* Pitanje razdiobe vriednosti nas pobliže ovdje ne zanima.^ Po 
Tumlirzu je plemenit, tko se svojim osobinama približuje čovječtvu. 
U zapadnjačkom je smislu »plemenit« čistokrvni predstavnik nordijske 
rase (jer su obilježja zapadnjačke kulture nordijska). »Nobilizam i so- 
cialni mentalitet (Gcisteshaltung) izključuje se. Milosrdna ljubav prema 
slabima tuđa je plemenitom čovjeku, on kanda većma naginje (iz 
mržnje prema prostom i nizkom), da okrutno potlači nevoljnike.« Reli- 

RELATIVNA I OBJEKTIVNA VRIEDNOST 

Ako vriednosti razmotrimo u vlastitom doživljavanju, ili 
kako nam se u sviesti pojavljuju (»fenomenoložki«), uvidjet 
ćemo mjerilo razlikovanja u neduhovne i duhovne vriednosti. 
Za pojedinačni (individualni) subjekt može značiti vriednost 
na pr. neka športska vještina, uživanje vina, pušenja i t. d. 
Osim tih individualnih vriednosti ima i generalnih (na pr. 
hrana, zdravlje), koje vriede ne samo individualno (za Petra 
ili Pavla), nego obćenito za sve ljude, za tjelesni (organski, 
osjetilni) subjekt, — dakle s obzirom na (relate ad) tjelesni 
život, njegovu eksistenciju i eksistencialni modalitet. Svaki ih 
čovjek vrednuje kao svoje dobro, i to u vezi sa svojim živo¬ 
tom. De facto ih smatra vriednostima, ali nije dosta reći, da 
su to vriednosti po tome, sto su faktično kao takve vredno¬ 
vane (priznate, ocienjene), nego po tome, što su vrednovane 
po njihovoj životnoj funkciji, ukoliko služe životu: on je vried¬ 
nost po sebi, ne s obzirom na nešto drugo, dok navedene 
vriednosti važe s obzirom na život svakog subjekta. Utoliko 
su te vriednosti relativne (subjektivne). Zar su sve vriednosti 
takve? »Jest«, reći će naturalist, koji na život gleda kao na 
svaku drugu prirodnu pojavu, ne priznavajući psihičku dvo- 
slojnost (osjetilnu i neosjetilnu ili duhovnu) i ne priznavajući 
vriednostne objekte nezavisno od života. Na ovome svome sta¬ 
jalištu naturalist biva aksioložki relativist. Ni je li spoznaja 
istine jedna vriednost, koja važi ne samo s obzirom na život, 
nego po sebi (an sich, per se); koja nije uvjetovana životnim 
interesom, nego važi bezuvjetno, a ne na osnovu subjektova 
života? Da je uistinu tako, dokazuje noetika proti pragma¬ 
tizmu, noetičkom relativizmu. Spoznaja istine je iznadsubjek- 
tivna vriednost, objektivna (absolutna). »Iznadsubjektivna« 
ne znači nesubjektivna, jer i ta je vriednost povezana sa sub¬ 
jektom, ali nije o njemu zavisna kao o temelju vrednovanja. 
(Treba pripaziti na višeznačnost- izraza »absolutno«!) Istinita 
spoznaja zavisi od objektivne stvarnosti, a to znači, da je ob- 
jektivna stvarnost nezavisna od spoznavaoca i zato spoznajna 

gioznom je čovjeku plemenit smisao života. Kao kršćanin, nordijski je 
čovjek protestant: »njegova gospodska sviest ne podnosi posrednike s 
Bogom«. Tuđe mu je socialno shvaćanje (Einstellung), koje također u 
slabome i bieđnome vidi ljudske vriednosti i za razvoj sposobne vried¬ 
nostne mogućnosti. (U temi o nacionalnom ponosu_u svojoj knjizi 

»Anthropologische Psychologie« — kaže T., da se austrijska omladina 
odvratila od ambicioznog malenog političara Dollfusa). 

10 Smisao života 

vriednost važi objektivno, oslanja se na objekt spoznaje 
i doživljujemo je kao nešto, što bezuvjetno treba priznati. Jed¬ 
nako je u doživljavanju Ijepotnih vriednosti; i njihovo se va¬ 
ženje oslanja na objektivne momente (na pr. ugođaj liepe 
prirode, slike, glazbe). Kod ćudorednih vriednosti također do¬ 
življujemo bezuvjetno važenje kao voljno moranje (da ovdje 
dalje ne ulazimo u razliku prema estetskoj vriednosti). U do¬ 
broti nekih čina leži njihov bezuvjetni (kategorički) impera¬ 
tiv, koji to jače doživljujemo, ako se s njime naše vrednova¬ 
nje ne podudara, ili ako mu se protivi voljna praksa; a to po- 
tvrđuje činjenicu vriednostne objektivnosti dobrih čina. Re¬ 
ligijska je vriednost utoliko objektivna, što se oslanja na pri¬ 
znavanje Božje eksistencije i neograničene (absolutne) sa¬ 
vršenosti. 

BEZUVJETNO VAŽENJE (OBJEKTIVIZAM) 

Tko doživljuje navedene vriednosti (etičke, logičke, reli¬ 
gijske, estetske), te se pažljivo osvrne na svoje doživljavanje, 
može uviđati (u ovom osvrtnom ili refleksnom opažanju), da 
one ne zavise od volje i želje, ne zavise od toga, da li će ih 
itko priznavati ili ne, nego da ih svatko mora priznati, treba 
ih uvažiti, one važe bezuvjetno, absolutno, iznadsubjektivno, 
objektivno. 

Aksioložki se objektivizam, prema tome, poziva na do¬ 
življaj no uviđanje. Proti subjektivizmu ili relativizmu, koji 
bi tvrdio, da važenje svih vriednosti, koliko ih god ima, zavisi 
od samog subjekta, ili da sve vriednosti važe samo s obzirom 
na (relate ad) subjekt, upozorujemo na činjenicu refleksne 
sviesti, u kojoj nam se neke vriednosti pojavljuju po svome 
bezuvjetnom važenju. To priznavanje iznadsubjektivnog va¬ 
ženja oslanja se na neposrednu sigurnost uviđanja. Stoga ovaj 
objektivistički argument nije uvjerljiv tek za onoga, tko bi 
od dobre volje bio pripravan usvojiti ga, nego apelira na sa- 
moopažajnu očitost. Njome se služi i noetički objektivist proti 
absolutnom skeptiku, kad utvrđuje »prvu činjenicu« doživ- 
ljajne eksistencije i nekih doživljajnih podataka. Kao što je 
intuicija (usebna zornost) jamstvo prve logičke sigurnosti o 
realnoj stvarnosti, tako nam intuicija jamči za bezuvjetno va¬ 
ženje nekih vriednosti. U takvom važenju sastoji njihova ob¬ 
jektivnost. 


Ali ne samo što nam je bezuvjetno važenje neposredno 
poznato kao sviestna činjenica, nego mi tu činjenicu možemo 
i opravdati, t. j* možemo dokazno utvrditi njezinu osnovanost. 
To i jest zadatak objektivizma suprot subjektivizmu (natura- 
lizmu). 


STVARNI OSNOV DUHOVNIH VRIEDNOSTI. 

Po svojoj sposobnosti misaonog shvaćanja (razumu) i 
htijenja (volji) čovjek je »iznad« životinje, savršeniji od nje. 
Ta razumno-voljna ili duhovna savršenost čini čovjeka upravo 
čovjekom, specifički ga određuje; po njoj je strukturirano 
»čovječtvo«, duhovna priroda čovjeka. Po ovoj svojoj prirodi 
čovjek je osposobljen za duhovne vriednosti. A po njima se 
usavršuje kao čovjek. Kako je pak u svakoj prirodi, koja je 
upućena na razvoj svoje savršenosti, usađena težnja za ostva¬ 
raj 6111 te savršenosti (živa »enteleheia«), to je i u čovjekovoj 
duhovnoj prirodi težnja za duhovnim vriednostima. Tu je 
ontički osnov za stupnjevanje duhovnih vriednosti: one su 
»više« od osjetilnih vriednosti, koliko je i duhovna narav čo¬ 
vjekova »iznad« osjetilne (životinjske) sfere. Kakav bi nam 
bio život, kad bismo samo ono mogli znati, što osjetilima spo¬ 
znajemo i ukoliko smo vezani na osjetila (vid, sluh . . .)? Kad 
ne bismo imali razuma, zar ne bi sav život bio na razini ži¬ 
votinje, koja ne stvara ni znanosti, ni umjetnosti, ni teh¬ 
nike .. .? A bez volje (koja se oslanja na razum) bili bismo 
upućeni izključivo na nagonsko kretanje kao i druge životi¬ 
nje. Po razumu i volji nam je život savršeniji, čovjek je savr¬ 
šeniji od životinje,x— a na tom se eksistencialnom (ontičkom) 
savršenstvu osniva i savršenost duhovnih vriednosti. 


NATURALISTICKI »DUHOVNO« 

To je ontološka argumentacija proti naturalizmu, koji ži¬ 
votne potrebe i uzpon života u pravcu snage i moći smatra 
jedinim mjerilom za ocjenjivanje razuma i volje. Njihova sa¬ 
vršenost, po naturalizmu, znači služenje životu s obzirom na 
njegovu snažnost tjelesnu i društvenu. Naturalist vidi u du¬ 
hovnim vriednostima podređenost životu, — ne u tom smislu, 
da bi one čovjeka izdizale nad životinjom, ili da bi usavršen je 

čovječtva bilo njihovom svrhom, nego utoliko, što su to vried- 
nosti s obzirom na usavršenje čovjeka u okviru njegove osje- 
tilne (životinjske, animalne) naravi. Unutar pojedine duhovne 
vriednosti može biti stupnjevanje (veće i sigurnije znanje, 
bolji čini. . .), a tako i neke životinjske savršenosti (jakost, 
spretnost. . .) dopuštaju stupnjevanje, pa stoga i život čovjeka 
može biti savršeniji, ako i ne gledamo na to, da čovjekovo sa¬ 
vršenstvo sastoji u duhovnoj naravi samoj po sebi, odvojeno 
od životinjstva pa i njemu suprotno (kod ćudorednih vried¬ 
nosti). Baš tu zasebnost duhovne savršenosti, njezinu neveza¬ 
nost na život u smjeru životinjstva, ne priznaje naturalist. 
Stoga je neosnovano proti naturalistu izticati, kako čovjek po 
duhovnoj prirodi teži iz tmine ući u svjetlost, iz nizine se uz- 
peti na visinu, dok nije dokazano, da duh u čovjeku znači 
savršenstvo bitka, koji sam po sebi nadilazi životinjski bitak. 


DUHOVNO »PO SEBI« 

Da se čovjek može duhovno usavršavati iznad životinjske 
naravi, očitim je dokazom ćudoredna vriednost, kojom je naša 
volja bezuvjetno obvezana, a to znači, da volja mora oživo- 
tvorbu životinjskih težnja podvrći ćudorednoj vriednosti, t- j. 
životinjsko usavršenje mora napustiti, ako to zahtieva neka 
ćudoredna vriednost, na pr. ne smije čovjek zbog svoga užitka 
nekoga ubiti i opljačkati. Ovo »ne smije« (obveza) upućuje na 
to, da propust zabranjenog čina znači usavršenje čovjeka — 
ne po njegovoj životinjskoj naravi (koja teži za svojim usavr- 
šenjem upravo po zabranjenom činu), nego ukoliko je neživo- 
tinjske, duhovne naravi, t. j. s obzirom na samo čovječtvo. 
Tako nam fakat ćudoredne obveze dokazuje, da je čovječtvo 
(duhovna narav) zasebna, na životinjski život nevezana savr¬ 
šenost; a na osnovu te savršenosti biva i ćudoredna vriednost 
duhovna sama po sebi,' ne kao družtvena vriednost, koliko bi 
se osnivala na potrebi usavršavanja (životinjskog) života. Kao 
takva, ona ne bi ni imala bezuvjetnog važenja, — a u toj po¬ 
sljedici i sastoji naturalističko »prevrednovanje svih vried¬ 
nosti«.* 

* Stupnjevnu razliku među vriednostima možemo razabrati (prema 
Scheleru) po nekim karakteristikama duhovnih vriednosti; njima 
pripada trajnost ili neprolaznost (»vječnost«), one nas izpunjaju nenad¬ 
mašivim zadovoljstvom i t. d. 


DUHOVNE ILI KULTURNE VRIEDNOSTI 

Na temelju razlike između duhovnih i neduhovnih (pri- 
rodno-zivotmh) vriednosti možemo odrediti pojam kulture. U 
kulturnim se dobrima (umjetničkim, književnim .. .) odrazuje 
duh - ne kao životna potreba i korist, nego kao vriednost, 
koju moramo bezuvjetno priznati, koja važi sama po sebi. Po 
kulturnim se djelima očituje savršenstvo čovjeka, ukoliko je 
čovjek, te se razumno-voljnom naravi izdiže nad prirodno ili 
nuzdno. zbivanje osjetilnog (životinjskog) života. Čovjek biva 
kulturan, ukoliko doživljuje duhovne vriednosti, prima ih u 
sebe (na razne načine, u književnom, umjetničkom, ćudoredno 
odgojnom smislu) i djelatno ih izrazuje. Kultura je ostvarenje 
(realizacija) duhovnih vriednosti. Tako definirana, kultura iz- 
Ijučuje (po svojoj strukturi) neduhovne vriednosti. A takvo 
shvaćanje kulture biva opravdano samo uz predpostavku, da 
obstoje neke vriednosti (koje smatramo kulturnima) same po 
sebi, a ne zavisno od neduhovnih (prirodnih) činilaca, koji bi 
tek imali konstituirati dotične vriednosti. 


NATURALISTICKI »KULTURNO« 

Naturalisti zastupaju zavisnost svih vriednosti od »pri¬ 
rode«. Oni ne priznaju zasebno i bezuvjetno važenje nekih 
vriednosti. Ne priznaju duhovne vriednosti kao samostalne, 
na svojevrstnom duhovnom bivstvu osnovane vriednosti. Čo¬ 
vjekovo bivstvo, po njima, nije dvovrstno složeno, od nedu¬ 
hovne i duhovne komponente, od osjetilno (animalno) i ne- 
osjetilno (razumno-voljno) životnog izvora. Njima je čovjek 
jednolike prirode, koja obuhvata međusobno uvjetovane ele¬ 
mente, nuždno povezane u cjelini »prirode«. Pojedini natura- 
listi različito shvaćaju te elemente; po nekima (Marxu) je ma- 
terialno zbivanje gospodarske proizvodnje konstitutivni ele¬ 
ment svega vriednostnog doživljavanja, a po nekima (Spen- 
gleru) kulturne se vriednosti organički razvijaju (iz »kulturne 
duše«), dok opet neki smatraju rasu odredbenim činiocem 
vrednovanja. U svakom je slučaju kultura nuždni proizvod, 
kao u prirodno uzročnom zbivanju. Kulturne vriednosti nisJ 
obilježene idealnim moranjem ili bezuvjetnim trebanjem, nego 
stvarnom (realnom) nuždom, upravo tako, kao što i sve drugo- 

anorgansko (materialno) i organsko zbivanje. Kultura, prema. 
tome, nije odvojena od prirode; kulturne pojave u poviestnom 
razvoju očituju prirodni razvoj čovjekova života. Tako je čo¬ 
vjek kao kulturno biće nuždni rezultat prirodnih činilaca. 
Stoga se po naturalističkom nazoru ne će definicija kulture 
ograničiti na duhovne vriednosti u smislu njihove nadređe- 
nosti neduhovnim vriednostima. Naturalisti vide u kulturi 
ostvarenje svih životnih vriednosti, koje su određene po ovom 
ili onom činiocu (ekonomskom, bioložkom . . .). Nuždno uvje¬ 
tovane, kulturne vriednosti ne sačinjavaju objektivnu, od 
subjekta nezavisnu sferu, prema kojoj bi se subjekt imao rav¬ 
nati po svojoj razumno-voljnoj sposobnosti nenuždne (uzročno 
neusiljene) oživotvorbe. Prema tome, proti naturalistima mo¬ 
žemo zastupati navedenu definiciju kulture na osnovi pred- 
postavke, da postoje duhovne vriednosti, ukoliko bezuvjetno 
i same po sebi važe za svaki duhovni subjekt. A tu smo pred- 
postavku obrazložili. 


' SMISAO ŽIVOTA 

U vezi s pitanjem o kulturnim vriednostima nameće nam 
se pitanje: koje vriednosti treba ostvariti (uzbiljiti) u životu, 
da on po njima dobije smisao? Po čemu je život vriedan živ¬ 
ljenja? 

»Smisao« dobiva život po nekoj najvišoj vriednosti, koliko 
je stavljen u službu najvišoj vriednosti. No kako naturalisti 
ne priznaju duhovnih, prema životnoj zbiljnosti zasebnih 
vriednosti, koje važe bezuvjetno ili nezavisno od subjekta, to 
oni ne će smisao života vidjeti u nečemu »izvan« i »iznad« 
toga života, nego ga stavljaju u sam život. Zapravo se tako i 
ne bi moglo govoriti o životnom smislu, koji čovjek sam sebi 
postavlja i svojevoljno ostvaruje; jer smislenost zbivanja ne 
postoji u nuždnosti, a nju jedino priznaju naturalisti. Kad bi 
čovjek svojim životom bio nuždni učinak kozmičkih sila, te 
ne bi kadar bio spoznati i odabrati neki cilj životnog nastoja¬ 
nja, u kome vidi najvišu vriednost, koje oživotvorba znači za 
njega najveće dobro, ne bi .takav život ni mogao biti nosio¬ 
cem smisla: naš život dobiva smisao po ostvarivosti najviše 
vriednosti. A to, po naturalistima, ne zavisi od pojedinog čo¬ 
vjeka, jer je on rezultanta nuždnog zbivanja. Ako pak život 



dobiva vriednost po nečemu, što je ostvarivo samo po nekim 
pojedincima, a nije pristupno svima ljudima, bila bi životna 
tragika, kad bi ljudi nuždno težili za neostvarivom vried- 
nošću. Drugačija je situacija uz predpostavku, da postoje du¬ 
hovne vriednosti; tada život dobiva smisao po ostvarenju du¬ 
hovnih vriednosti. A to smo nazvali kulturnim životom. Stoga 
možemo reći, da životni smisao sastoji u doživljavanju kul¬ 
turnih (duhovnih) vriednosti. Po njima čovjek ostvaruje ono, 
što ga vrstno određuje ili što ga čini čovjekom — i zato mo¬ 
žemo reći, da životni smisao sastoji u oživotvorbi čovječtva. 
No kako sve duhovne vriednosti nisu svakom čovjeku jednako 
pristupne ni ostvarive, treba iznaći onu vriednost, koju je 
kadar svaki čovjek oživotvoriti. A to je ćudoredna vriednost. 
Svatko može ćudoredno činiti, jer bezuvjetno mora. Životni 
je dakle smisao ostvariv samo putem ćudoredne dobrote. Čo- 
vječtvo u ćudorednom smislu znači najvišu vriednost. Po njoj 
biva pojedinačni čovjek ćudoredno kulturna ličnost. 

Na ćudoredno duhovnoj vriednosti osniva se kulturni 
smisao života. 

PETO POGLAVLJE 


FILOZOFIJA O ČOVJEKU 

Nauka o vriednostima oslanja se na antropologiju. Po 
Freudu su kulturne vriednosti sublimacija prirodnog nagona 
(libido) i, prema tome, nema ovdje mjesta duhovnim vried¬ 
nostima u smislu jedne autonomne ili zakonski zasebne sfere, 
nezavisne od individualnog (psihičkog) subjekta. Taj je sub¬ 
jekt, po Freudu, nagonski determiniran u svemu svome 
vrednovanju, i stoga je čovjek po svojoj animalnoj bitnosti 
ujedno vriednostni subjekt. Po Marxu, rekosmo, svi su kul¬ 
turni sadržaji determinirani ekonomsko-poviestnim razvojem, 
t. j. kulturne su vriednosti materializirane, čovjek je kao 
vriednostni subjekt zavisan od ekonomski materialnih uvjeta.- 
Samo na (antropoložkom) priznavanju duhovnog bivstva u čo¬ 
vjeku opravdano je govoriti o duhovnim vriednostima. Čovjek 
je nosilac takvih vriednosti kao duhovni subjekt. Stoga se pi¬ 
tanje o podjeli vriednosti u duhovne i neduhovne oslanja na 
pitanje (prema Scheleru): što je u pojmu »čovjek« bitno, po 
čemu ga možemo razlikovati od prirodosustavnog pojma o 
čovjeku? U tome se pitanju i sastoji filozofijsko-antropoložki 
stav prema čovjeku. To je pitanje postavio filozofiji već Kant, 
kad je najveći posao (Angelegenheit) filozofije formulirao u 
pitanju: »Šta čovjek mora biti, da bude čovjek?« Time je 
aksioložki problem bio postavljen na (antropoložku) filozofiju 
o bitnoj strukturi čovjeka, za razliku od njegova prirodoznan- 
stvenog određenja prema drugim životinjama. Da li se i po 
čemu se čovjek vrstno (bitno) razlikuje od životinje? Pozi¬ 
tivnim odgovorom na to pitanje odvaja se antropologija od 
naturalizma (u antropoložkom i aksioložkom smislu). 

SKOLASTIKA I SCHELER 


Aristotelovska (skolastička) filozofija smatra čovjeka ra¬ 
zumnom životinjom (animal rationale). Scheleru se ta defi¬ 
nicija ne crni izpravnom, jer vrstno ne diferencira čovjeka 
piema životinjama, ako predpostavimo (s nekim psiholozima) 
a i neke životinje imadu »inteligenciju«. Zato Scheler traži 
razliku u »duhu« čovjeka: čovjek je duhovno biće. Ali od toga 
se shvaćanja ne razilazi ni spomenuta definicija, ako . je va¬ 
ljano razumijemo. »Razum« (um) ne znači ovdje samo mi¬ 
saonu sposobnost, nego također volitivnu i emocionalnu, koja 
se oslanja na mišljenje. Po toj je duševno-đuhovnoj bitnosti 
čovjek specifično obilježen kao »čovjek«. Možemo dakle bitni 
pojam čovjeka odrediti time, što je čovjek duhovno biće. Kao 
takav, on je subjekt duhovnih vriednosti. Oživljavanje (»Ver- 
lebenđigung«) duha vidi i skolastička psihologija u tome - 
u čemu i Scheler nalazi kriterij za obstojnost duha — što 
čovjek može obuzdavati nagonske pobude tako, da im uzkra- 
cuje osjetilnu građu, na pr. odklonom pažnje od onih podra- 
zica, koje izazivaju osjetilno teženje. Dok životinja ne može 
raditi suprotno nagonu, vezana je uz nagonski život, čovjek 
je sposoban upravljati svoju djelatnost prema neosjetnim (du¬ 
hovnim) vriednostima. Te su vriednosti objektivirani sadr¬ 
žaj duhovne sviesti (»duha«) — prema Scheleru kao i prema 
skolastici. Psiholožki je razlaz tek u pitanju zavisnosti duha 
od osj etilne (animalne) đuševnosti — ili, prema Scheleru, od 
»života«. (Vitalna sfera, po Scheleru, obuhvata tjelesno- 
usevm ustroj čovjeka.) Gdje je duh eksistencialno ukorie- 
njen? Na tom pitanju prelazi i Scheler u metafizičku antro- 
pologiju, odnosno u filozofiju o Bogu. On zastupa evolucioni- 
sticki panteizam, jer oživljavanje duha smatra oživotvorbom 
Boga (»Selbstvergottung«). Teistički dualizam, nasuprot za¬ 
stupa stvarnu različnost između kontingentnog i ograničenog 
duha čovjekova i neograničeno savršenog bivstva Božjega. 
Polazeći od ove metafizičke orientacije razilaze se teorije o 
vriednostima (u etičkoj i religijskoj filozofiji). Tako s metafi¬ 
zikom dolazi u dodir i filozofija kulture. 

FILOZOFIJA O BOGU 

Na osnovu ,čega je sigurno, da eksistira Bog ? Prema sko- 
lastičkoj teodiceji, to je logički očevidno. Neki (na pr. H e s- 
sen) pripisuju takav nazor samo tomističkom smjeru skola¬ 
stike i zabacuju ga, jer je »Bog« religijski pojam, t. j. on iz¬ 
riče vriednostni objekt, koji nije pristupan logičkoj funkciji. 
Sigurnost o Bogu imala bi po ovom mišljenju biti plod vred- 
nujućeg subjekta, koji u emocionalnoj funkciji doživljuje 
osobnog Boga, a onda to nastoji i teoretski opravdati. Prema 
tomističkoj teodiceji, naprotiv, može se logičkim putem doci 
do sigurne spoznaje o Bogu, a to znači, da su i nevjernici 
»obvezani« na priznavanje Boga putem dokazivanja. 

Skolastici zaista tako uče, a valjanost tog učenja zavisi, 
naravno, od argumentacije. Pri tom imadu i pojam o Bogu, 
jer je on predmet pitanja, na koje se dokazivanjem odgovara. 
Ali to ne znači, da dokazivanju mora predhoditi neka sigur¬ 
nost 0 Bogu, čak je potreba dokazivanja nastala iz mogućno¬ 
sti skepse, koja se rađa iz refleksije na nefilozofsko, prizna¬ 
vanje Boga. Takvo priznavanje, i ako nije samo logičko, nije 
bez ikojeg logičkog elementa, jer i subjektivno uvjerenje o 
Bogu polazi od nekih razloga, a to su redovno oni razlozi, na 
koje nadovezuje filozofska refleksija. Pojedinac može na raz¬ 
ličite načine doživljavati Boga, a u svakom religioznom činu 
poštivanja Boga uključena je misao njegove obstojnosti kao 
najvišeg bića. »Najviše« znači neki vriednostni atribut,^ do 
koga čovjek dolazi na osnovu toga, što u životu i svietu uocuje 
stanovite činjenice ili pojave, koje na takav atribut upućuju. 
Čovjek doživljuje absolutnu voljnu obvezu ćudorednog za¬ 
kona — i to ga navodi na misao najvišeg zakonodavca. Do¬ 
življuje prolaznost života — i to ga upućuje na neprolazno, 
vječno. Uvjeren je,' da postoji Bog, koji upravlja svietom i ži¬ 
votom, i zato se predaje' njegovoj svemoći i dobrohotnosti 
prošnjom, a zahvaljuje se za primljena dobra (zdravlje, oči, 
ruke, sposobnost mišljenja. . .). U takvu doživljavanju sa¬ 
stoji bitni religijski čin, molitva. U ovom emocionalnom i mi¬ 
saono vriednostnom doživljavanju sviestno je čovjek uprav¬ 
ljen religijskom »Bogu«. A priznavanje istog objekta biva ta¬ 
kođer rezultat filozofskog dokazivanja — nezavisno od nefi- 
lozofskog uvjerenja. Kad pak netko smatra zavisnom od tog 
uvjerenja i filozofsku sigurnost, to onda znači takvu sigur- 

nost subjektivirati, — osim ako bi se pripisivala objektivnost 
i nefilozofskom poštivanju Boga. No kako objektivnu vried- 
nost ne možemo istovjetovati s realnim bitkom Boga, stoga 
pitanje njegove realnosti (eksistencije) iziskuje logičko oprav¬ 
danje, na osnovu koga postaje religijska vriednost ukorie- 
njena u realnom objektu, na koji je usmjereno i svako nefi- 
lozofsko religijsko doživljavanje. 

SASTAV RELIGIJSKE SVIESTI 

Analizirajmo jednu religijsku sviest, kako bismo što jas¬ 
nije uočili vezu s logičkim elementom (kao i ćudorednim). 
Možemo u obzir uzeti samo razumski (naravno) religijskog 
čovjeka, 7 ali je bolje, da osim njega uzmemo kao primjer još i 
kršćansku sviest, jer je on,a veoma složena, pa ćemo tako 
bolje razabrati višetsruku povezanost religijskih elemenata i, 
prema tome, točnije odgovoriti na pitanje, da li se filozofsko 
spoznavanje Boga osniva na »vjerovanju«. Ujedno će nam 
takva analiza poslužiti za objašnjenje duhovnih vriednosti. 

Već smo napomenuli religijski čin molitve, koja se može 
očitovati na različite načine, u raznim prigodama života. Kad 
zaprieti životna pogibelj, nesreća, smrt, religiozni se čovjek 
obraća Bogu prošnjom za zaštitu. Predaje se Božjoj provid¬ 
nosti. Misli na posmrtni život. Sjeti se grješnog života i'skru¬ 
šeno se pokaje. Uviđa izpraznost života. Nagon za održanjem 
života pobuđuje ga na prošnju za produženjem života, a pri 
tom ne gubi vjeru, da ima i drugi život, u kome je podpuni 
životni smisao. Čovjek prosi i u svakodnevnim potrebama, 
na pr. kad se sprema na posao i moli za pomoć. Hoće učiti, 
razmišljati o nekom životnom pitanju, mučen od skepse hoće 
tražiti siguran odgovor —- i moli za milost osvjetljenja u spo¬ 
znavanju istine. Tjeskoba u- obitelji, skrb za prehranu i mnoge 
druge okolnosti potiču na molitvu. Zahvaljuje se za sve, što 
mu uspije postići u životnom teženju i nastojanju. Ogorčen 
je nad nečim, što mu je učinjeno, možda pomišlja i na osvetu, 
pa odustaje, prepušta se volji Božjoj. Prema apostolu Pavlu, 
misli na Boga pri jelu, piću i svakom radu. Disciplinira se u 
želji za jelom, za pićem, za tjelesnim užitkom. Obuzdava oči, 
da ne gledaju na izvor grješne sklonosti. Povrieđen je i na¬ 
mjesto da uzvraća zlo, oprašta. Nastoji drugome pomoći u po- 

trebi. Ne traži svoje slave, radi samo zato, da izpunja duž¬ 
nost s nakanom, da bude na slavu Božju, na korist ljudima, 
da bi upoznali Krista. Nastoji u sebi oživotvoriti duh Isusa 
Krista, ravnati se po njemu. Vjeruje u njegovu euharističku 
nazočnost i pred njom otvara dušu u predanosti. Opire se 
prirođenom tjelesnom nagnuću, sviestan je zabrane, ne će po- 
vriediti Krista u sebi. Misli na sve ljude, žive i pokojne, i 
moli za njih. Želi, da svi budu pošteni, pravedni, da nitko ne 
stradava, da se međusobno pomažu. 

VJERA I SPOZNAJA 

Tko bi do kraja naveo religiozne doživljaje kod pojedinih 
ljudi! Što u njima razbiremo? Svaki je od njih sastavljen, u 
svakome vidimo složeni sastav (strukturu): čovjek misli na 
Boga, pri tom ima razna čuvstva, doživljuje razne težnje i 
zazore, stvara odluke za ćudoredno dobra djela. U priznava¬ 
nju Boga, u osobnom saobraćaju s Bogom izvire ćudoredno 
razpoloženje i voljna opredieljenost. Religioznost utječe na 
ćudoređe u pozitivnom smislu. Obje su sviestne sfere, religij¬ 
ska i moralna, sviestno povezane. Ako i ne. dolaze svaki put 
do izražaja misaoni elementi, svakako su oni izprepleteni s 
religijskim i moralnim čuvstvovanjem i htijenjem. Upravo u 
mišljenju na Boga ima čovjek pobude za emocionalna stanja 
i volitivni stav. Možemo li to mišljenje nazvati »vjerom«? 
Kad se radi o kršćanski religioznom doživljavanju, uključena 
je u njemu vjera u Isusa Krista, bilo da »vjera« (u strogom 
smislu) znači prihvaćanje Kristove pouke na osnovu Božjeg 
auktoriteta, bilo da znači subjektivno uvjerenje, da je Krist 
religijski predstavnik i da ga treba sliediti prema crkvenom 
poučavanju. U posljednjem smislu nalazimo vjeru kod svih 
vjernika (kršćanske vjeroizpoviesti), koji su odgojem i druž- 
tvenom ojcolinom bili upućeni na kršćanski krug života, a da 
nisu kadri logičkim putem utvrditi vjeru. »Logički« znači 
ovdje u više-manje apologetskom smislu stečenu spoznaju o 
Kristu. Tko takve spoznaje nema, može kadgod doživjeti neku 
skepsu glede Kristove religije, i ona ga može pokolebati u 
vjerskom životu, pa čak navesti na odpad od vjere, ako ne na¬ 
stoji ukloniti tu skepsu spoznajom istine. U takvu- stanju 
čovjek treba spoznaju o Kristovoj . religiji, potreban mu je 

logički osnov za religiozni život. A to nije samo slučaj u krš¬ 
ćanski religioznom životu; skepsa se može roditi također u 
pitanjima Božje eksistencije. Bez priznavanja Boga, bez tei- 
stičke sigurnosti nema religioznosti, a tu sigurnost — ako je 
nestalo subjektivnog uvjerenja — treba steći logičkim putem. 
Takav se put nalazi u metafizici (teodiceji), i zato metafizičko 
ili filozofijsko spoznavanje Boga ne možemo nazvati »vje¬ 
rom«. Tko bi rekao, da metafizičku spoznaju nadomješta 
vjera, to se može ispravno reći samo u tom smislu, da svakom 
čovjeku nije potrebna takva spoznaja za religiozni život. Ali 
tko tvrdi, da je filozofijska spoznaja nadgradnja vjere, ili da 
se ta oslanja na vjerovanje, da u njemu izvire i dobiva svoje 
uporište, taj naprosto ne priznaje logičku sigurnost o Bogu, 
zabacuje metafiziku kao teoretski put k Bogu, a time zaba¬ 
cuje metafizičku filozofiju kao nauku (znanost). To pak znači, 
da bi čovjek u svojim skepsama bio upućen izključivo na neko 
»vjerovanje«, koje bi doduše omogućilo i misaonu podporu 
religioznom životu, samo što ona ne bi značila strogo logički 
stečenu sigurnost o Bogu. Tako neki i misle (na pr. Hessen), 
te ujedno drže, da se to tiče također pitanja o bezsmrtnosti 
duše i drugih temeljnih pogleda u nazoru o životu. Problem 
životnog smisla bio bi tako izključen iz teoretske metafizike, 
barem utoliko, što religijski smisao znači služenje najvišoj 
vriednosti, a ta je objekt neteoretskog doživljavanja. Ali, ka¬ 
kogod je nesumnjivo, da to ona može biti, nije istina, da nešto 
ne bi moglo postati vriednostni objekt na osnovu logički osi¬ 
gurane spoznaje. To naime nije istina zato, jer teodiceja zaista 
dokazuje, da eksistira Bog, i to ne samo kao prvi uzrok, koji 
eksistira o sebi (nuždno), nego upravo kao osobno biće, od 
koga je čovjek zavisan životom — ne samo po eksistenciji, 
nego i po smislenom (ćudorednom) uređenju života. Teodi¬ 
ceja dokazuje obstojnost takvih svojstava u Božjoj naravi, na 
kojima se osniva potreba religije, i stoga je teodiceja logički . 
(filozofijski) osnov religijski vriednostnog života. Protivnici 
metafizičke spoznaje nastoje pobijati osnovanost logičkih pred- 
postavaka, koje (kao premise) omogućuju takvu spoznaju; na¬ 
pose u obzir dolazi načelo uzročnosti. Stoga rješavanje ovog 
pitanja ide u okvir noetike. 

Ovom ekskurzijom nismo napustili pitanje duhovnih vri¬ 
ednosti. Na religijskim smo vriednostima- upoznali njihovu 

duhovnost (bezuvjetno važenje). To je prva i najdragocjenija 
spoznaja u pitanju o smislu života, o njegovoj upravljenosti 
prema vriednostima. Ustanovili smo također, da vriednostni 
život obuhvata ne samo emocionalne i volitivne, nego i mi¬ 
saone elemente. Napokon i to, da mišljenje u logičkom smislu 
može služiti osnovicom vriednostne sfere. Time je stvoren 
most između metafizike i aksiologije. 


LOGIČKA I AKSIOLOŽKA SFERA 

Posljednji ćemo izvod još objasniti na religijskoj vried- 
noti: poštivanju Boga. To se poštivanje odnosi spram Boga 
s obzirom na njegova svojstva ili savršenosti (sveznanje, sve¬ 
moć, pravednost. ..). U odnošajnom stavu prema njima, čo¬ 
vjek misaono priznaje eksistenciju njihova nosioca, kojega na¬ 
zivamo »Bog«. Pri tom ne mora svaki religiozni čovjek mi¬ 
sliti na način te eksistencije, koliko je Bog eksistentan o sebi, 
neovisan od ikojeg uzroka i nuždno (ne kontingentno) eksi¬ 
stentan. To bitno obilježje (kao i svojstva Božja) utvrđuje 
dokazivanjem teodiceja, što ne mora biti poznato svakom re¬ 
ligijskom čovjeku. Ali mu je to isto poznato na drugi način, 
naime bez dokazivanja. Jer u svakom je priznavanju Boga 
uključena misao, da čovjek ne živi sam od sebe, i stvari u 
svietu ne postoje nuždno, i da su mnoge stvari (oko, uho, 
srdce, čitavo tielo, pojave u svietu) neshvatljivo uređene. U 
mišljenju (racionalno!) ima svaki čovjek »kategoriju« eksi- 
stencialne ovisnosti od uzroka, kao i ovisnosti od redatelja, 
pa tim kategorijama shvaća i Boga. U fizičkim silama, u ve- 
ličajnosti svemira, u sebi samome, u savjesti, čovjek nazrieva 
bezgranične savršenosti Božje — i na tome se uviđanju osniva 
zahtjev poštivanja Boga. Na samu bitnost toga poštivanja 
spadaju razni čini (molitva, žrtva), a to ulazi također u sve 
ćudoredno dobre čine religijski nastrojenog čovjeka: on je va¬ 
ljan u ćudorednom smislu zato, jer poštuje Boga zakono¬ 
davca. Kad religiozni čovjek prisegom potvrđuje, da govori 
istinu, on znade da ne smije biti neistinit, njemu je istino¬ 
ljublje ćudoredna vrlina, a pozivom na Boga, koga se mora 
bojati, kad bi ga zazivao, da potvrdi neistinu, izriče poštivanje 
prema Bogu. Ćudoredna je bezuvjetnost tako zaštićena naj¬ 
višom vrjednotom, poštivanjem Boga. 



VRIEDNOSTNA NEZAVISNOST (OBJEKTIVNOST) 

Netko bi mogao reći, da je ćudoređe povezano s religi¬ 
jom samo u religioznom tipu čovjeka ili »obliku života«. Ni 
ćudoređe (kaže Spranger) nije u svakom obliku jednako: teo¬ 
retskom čovjeku važi načelno, dok ekonomskom čovjeku ono 
znači koristonostnost. — Ali naše se izlaganje ne odnosi na 
empiričke subjekte s različitim oblicima vriednostnog doživ¬ 
ljavanja. Ta različnost nije mjerodavna za bezuvjetno važe¬ 
nje ćudorednih vriednosti, a tako niti za poštivanje Boga. 
Naravno, praktični bezbožnik (ateist) ne će poštivati Boga, 
ali se pita, da li je opravdan teoretski ateizam, na kome se 
osniva praktično bezbožtvo. Ni za opravdanost materializma 
nije mjerodavno, na koji je način neki subjekt došao do svoga 
materialističkog uvjerenja. Poštivanje Boga predstavlja uvi¬ 
đanje čovjekove podčinjenosti Bogu, životne ovisnosti o Nje¬ 
mu, ograničenosti prema Bogu. Da li takav odnošaj postoji ili 
ne, — to je pitanje, od koga zavisi, da li je bogoštovlje uistinu 
vrjednota nezavisna od empiričkog subjekta ili objektivna. Jed¬ 
nako je tako u pitanju, na čemu se osniva bezuvjetnost ćudon 
redne obveze: ako na zakonodavnoj volji Božjoj, onda je ta 
vrjednota bezuvjetna (u teističkom smislu). A ona je bez¬ 
uvjetna i onda, ako tko ne zastupa teizam (ne priznaje Boga), 
t. j. ni u tom slučaju nije za obveznost ćudoredne vrjednote 
mjerodavan psihološki oblik subjekta, jer bi to značilo nega¬ 
ciju ćudoredne bezuvjetnosti. 


KULTURNOFILOZOFIJSKI NAZORI 

Da od toga pitanja zavisi shvaćanje o kulturi, lako je ra¬ 
zabrati po tome, što ona znači uzbiljavanje vrjednota, napose 
ćudoredne vrjednote, koja je za svakog obvezatna. Subjekti- 
viranje vrjednota svodi se na kulturno-filozofjski subjekti- 
vizam, koji u samom čovjeku nalazi stanovito mjerilo kultur¬ 
nog vrednovanja, dok se objektivizam osniva na priznavanju 
absolutnih (duhovnih) vriednosti. Tu je glavno razkršće kul- 
tumo-filozofijskih nazora o smislu života. 

FILOZOFIJA I AKSIOLOGIJA 

Za sustavno snalaženje treba najprije objasniti pitanje o 
položaju nauke o vriednostima (aksiologije) u okviru filozo¬ 
fije. Neki (idealistički) filozofi smatraju aksiologiju jedinom 
filozofijom; aksiologija (koja obuhvata razne teorije) upoznaje 
nas ne samo s vriednostima, nego i s ontičkom sferom ili sa 
zbiljskim objektima, jer se stvarni bitak (priroda i poviest) 
osniva na vriednostima. Neki filozofi (Scheler) oslanjaju aksio¬ 
logiju na fenomenoložku metodu, koja vriednostne objekte 
uzima dekonkretizirano, kako ih po njihovoj bitnosti prona¬ 
lazimo ili kako se intuitivno »pojavljuju« (na pr. ugodno, lju- 
bezno, plemenito .. .). Premda vriednostne objekte neposredno 
doživljujemo — a izvorni je doživljaj u čuvstvovanju —, sva¬ 
kako o njima postoji neka teorija, pa to i nije u pitanju, kad 
se radi o tome, da li se važenje vriednosti može racionalno 
opravdati. Sve kad predpostavimo, da je to moguće, ne mora 
time aksiologija da prestane biti metodički samostalna nauka. 
No i kraj njezine samostalnosti mogu unutar aksiologije na¬ 
stati pitanja, koja se rješavaju racionalnim (teoretskim) 
opravdanjem vriednostnih objekata. Tako će na pr. neki vried¬ 
nostni teoretičari (Rickert) priznati, da je proti absolumom 
skeptiku moguće logičko opravdanje sigurne spoznaje (ukoliko 
skeptik, negirajući spoznaju, mora je ipak priznati, ako ne 
će da napusti svoju negaciju). Da li ta sigurnost važi zavisno 
od spoznajnog subjekta (= subjektivno) ili nezavisno (^objek¬ 
tivno, to je također pitanje logičkog opravdanja u noetici. Ona, 
dakako, već pronalazi svoj vriednostni objekt (sigurnu, oče¬ 
vidno istinitu spoznaju) — kao problem. Spoznajna je vrjed¬ 
nota objekt (i utoliko nešto »objektivno«} po tome, što je razli¬ 
kujemo od psihičkog akta, a razlikujemo je zato, što može biti 
sadržana u objektima pojedinih sudova. Tako je na pr. trokut 
jedan spoznajni objekt (bez konkretnih obilježja o kutovima 
i stranicama), o kome možemo izricati obćevaljane (»apriorne«, 
o izkustvenoj konkretnosti nezavisne) sudove. Ali »biti objekt« 
ne znači »obćevaljanost«, niti znači »valjanost za svaki su¬ 
bjekt«. Svaka objektivna vriednost ne mora važiti (valjati) za 
svaki subjekt, jer svak ne mora biti osposobljen za doživlja¬ 
vanje dotične vrjednote, kao što ne mora na pr. neka mate¬ 
matička istina biti svakom spoznatljiva. 

Za nas je sad važno znati: da li već samim »objašnjava¬ 
njem vriednostne sviesti« možemo odgovoriti na pitanje o 

smislu života, o tome, što treba činiti ili kako treba obliko¬ 
vati životnu praksu. 

M e s s e r misli, da se može takvim objašnjavanjem dobiti 
podpun odgovor, a time »sigurnost, mir i tolerancija prema 
metafizičkim ili religijskim tumačenjima zbiljnosti; jer na 
osnovu pravog vriednostnog doživljaja bivamo sigurni, da smo 
na pravom putu, ako sliedimo svoju vriednostnu sviest, svoju 
,savjest’, makar skrivena, metafizička podloga i pozadina 
(Untergrund und Hintergrund) zbiljnosti bila koja mu drago«. 
— Zar bi dakle svaka savjest bila mjerodavna za »pravi« do¬ 
življaj i za »pravi« put?! Nije li time vrjednota subjektivi- 
rana samo zato, da budemo »tolerantni prema metafizičkim 
i religijskim tumačenjima«? To je i razlog, zašto Messer (i 
drugi) odklanjaju »racionalnost« u aksiologiji. Ali racionalno 
opravdavanje nije istovjetno s racionalističkom predpostavkom, 
da je »objektivno« istoznačno s »dokazivo«. Vriednostno do¬ 
življavamo i bez dokazivanja (»valjano« — giiltig — nije 
istoznačno s »vrednovito«, wertvoll). Možemo doživljavati i 
bez suđenja, ali nam ipak i vriednostni sudovi služe za logičko 
izvođenje iz takvih sudova. Da odgovorimo na pitanje o »pra¬ 
vom« smislu života, ili da pronađemo istiniti odgovor o smislu 
života, moramo znati, zašto su ćudoredne vrjednote, sadržane 
u »savjesti«, absolutno obvezatne. Moramo steći sigurnost o 
tome, da li eksistira »metafizički« zakonodavna volja, — jer 
kao pitanje, kao jedna hipotetička mogućnost, ta je volja od¬ 
lučna za odgovor, bez koga netko u svojoj savjesti ne može 
naći »sigurnost, mir i toleranciju«. Hoću li znati, što moram 
činiti, da kao voljni činilac budem dobar ili ćudoredno vriedan, 
moram biti na čistu zašto da napustim ostvarenje »izpoddu- 
hovnih« (untergeistigen) ili »izvanduhovnih« (aussergeistigen) 
vriednosti. Messer i sam naglasuje, da upravo »u konkurenciji 
s takvim vriednostima nastaju najdalekosežniji (schwerwie- 
gendste) ćudoredni problemi«. A rješavanje toga problema, 
izlaz iz »konkurencije« ne postizava se fenomenoložkim obja¬ 
šnjenjem. To je problem metafizičke filozofije. 


FILOZOFSKI NAZORI O ŽIVOTU 

Razmotrimo li kulturnofilozofske nazore u njihovu po- 
viestnom razvoju, možemo razabrati različite vriednostne 
vrste, na pr. kod H e r d e r a pojam humaniteta (koji obuhvata 

osim duhovnih vriednosti..i vila Me), kod 'Kanta pojam ću¬ 
dorednog us’avršenja i pravednog državnog ustava, kod 
E u c k e n a pojam duhovnog bivstva u nadvladavanju ego- 
ističkih, hedonističkih tendencija i t. d. Tako upoznajemo 
vriednostne vrste u poviestnom izkustvu, bilo induktivno (u 
vriednostnoj sviesti pojedinih razdoblja), bilo u filozofiji, koja 
stanovite vriednosti uzima kao mjerilo za prosuđivanje po- 
viestnog razvoja i poviestno smislenog života. O kulturnom 
napredku odnosno nazadovanju ne može se govoriti, dok ne 
znamo, prema kojem ćemo kriteriju ocjenjivati vrjednote. 
Odrediti vriednostnu vrstu kao ideal života ili kao najviši cilj 
teženja, koliko on postaje spoznanom svrhom volje — koja po 
uzbiljavanju te svrhe biva kulturna —, osnovna je zadaća filo¬ 
zofskog nazora o životu. 

Objašnjavajući pojam »filozofskog nazora o životu«, i to 
u vezi s pitanjem duhovnih vrjednota uobće, a napose s obzirom 
na religiju, razabrali smo svu složenost toga problema, koji 
zauzima dominantno mjesto u modernoj filozofiji. Novokan- 
tovska naime filozofija hoće nazor o životu, o njegovu smislu 
i vriednosti, svesti na kulturno područje, gdje religiji pri¬ 
pada najviši položaj. »Filozofija kulture« znači (u novokan- 
tovskom smislu) ne samo rješavanje kulturne problematike, 
nego svođenje ukupne filozofske problematike na aksiologiju, 
— i još u užem smislu, izvođenje religijske vrjednote iz dru¬ 
gih vriednostnih sfera (teoretske, etičke, estetske). Razila¬ 
ženja između marburžke i badenske škole nas ovdje pobliže ne 
zanimaju. Odlučno je pitanje: na koji ćemo način opravdati 
važenje (valjanost, Geltung) religijske vrjednote? Na čemu 
se osniva religijska sigurnost? Na ovom pitanju počiva sva 
težina odgovora o realnosti (eksistenciji) i bitnosti religijskog 
objekta (Boga). 

RELIGIJSKA SIGURNOST 

Novokantovci izključivo naglasuju racionalni faktor, oni 
zastupaju logizam (panlogizam). Absolutne norme, koliko se 
izdižu nad čovjekovu empirički uvjetovanu djelatnost, pred- 
postavljaju (po Windelbandu)) transcendentno ili meta¬ 
fizički umni poredak. Specifično čovjekov um, kao nosilac 
vriednostne sviesti, osniva se na »stvarnom poredku«. _ Ako 
pak »hoćemo misliti«, da je ovaj poredak sadržan u višoj 


162 


sviesti (kao što je i naša sviest upravljena na svoje objekte i 
vrjednote), moramo ga pomišljati kao određenje absolutnog 
uma, t. j. Boga. Valjanost religijske ideje osniva se, prema 
tome, na umnom faktoru, — ali tako, da odtuda ne dobivamo 
logičku sigurnost o realnoj eksistenciji Boga i ne spoznajemo 
svu njegovu bitnost (kako je primietio i Scheler). Dok Win- 
delband uzima religijsku sviest kao zasebnu ili samostalnu 
sferu, marburžka škola nastoji svesti religiju na etičku svieSt, 
nadovezujući tako izravno na Kanta. Premda u racionalistič- 
kom (Windelbandovu) opravdanju ne nailazimo dostatnog 
jamstva za Božju eksistenciju, ipak neki (na pr. Hessen) upo- 
zoruju na ovaj aksioložki ■ put spoznavanja Boga, te u njemu 
vide nastavak augustinskog umovanja. Nije time rečeno, da je 
diskurzivni (u strogom smislu »racionalni«) put skolastičke 
teodicije neosnovan, ali nekima on nije dovoljno očevidan, 
jer da se oslanja na sporne predpostavke (o valjanosti uzroč¬ 
nog načela). Na ovom se putu nalazi filozofijsko opravdavanje 
religije (a po njoj i etičke sviesti). Time, dakako, nije izklju- 
čeno »izkustvo«, naprotiv, dokazivanje o Bogu se upravo osniva 
na izkustvu. Pa i tamo, gdje se ne radi o filozofskoj spoznaji 
Boga, imadu ljudi (kako smo vidjeli) izkustvenu osnovicu za 
misao o Bogu, za sigurnost njegove eksistencije i za nedpod- 
punu spoznaju njegovih svojstava. Svaka je religijska sviest 
utoliko racionalna, što ideju Boga crpe u opažanju svieta i ži¬ 
vota na taj način, da u tome opažajnom shvaćanju (izkustvu) 
i bez filozofijskog dokazivanja stječe o Bogu spoznajnu sigur¬ 
nost. Od ovako definiranog izkustveno-racionalnog znanja o 
Bogu treba razlikovati pojam religijskog izkustva, kako ga 
shvaćaju »iracionalisti« (i Hessen), koji sigurnost o Bogu stav¬ 
ljaju u iracionalnu ili alogičku sferu intuitivnog doživljavanja. 
Polazeći s ovog stajališta, dotični filozofi drže, da i nema 
filozofijskog opravdanja religijske sviesti, nego da ta . sviest 
sama u sebi nosi svoje opravdanje: sigurnost o Bogu osniva 
se u religijskom doživljavanju. 

' Kritički je s timu vezi potrebno ustanoviti dvoje: 1. kako 
diskurzivni (dokazni) put omogućuje spoznaju metafizičke 
realnosti, i 2. kako intuicija znači također jedan način spo¬ 
znavanja. 

DISKURZIVNO SPOZNAVANJE 

Kad kažemo »diskurzivni« put, taj se izraz sasvim ne po¬ 
kriva sa značenjem izraza »posredni« put spoznavanja. Posre¬ 
dovanjem nekih pojmova (na pr. brojeva 7, 5, ili pojmova: 
cielo, dio) možemo imati analistički očevidne sudove (7 + 5 = 
12, cielo je veće nego dio). Posredstvom obćenitog suda mo¬ 
žemo uviđati istinu pojedinačnog suda (u sudu »tielo bez pod- 
pore pada« uviđam, da je tako i s ovom urom). U jednom 
spoznajnom elementu pronalazimo drugi, — ali ne tako, da 
bismo taj drugi iz prvog izvodili ili postigli zaključivanjem. 
Ako pomoću dokaznog izvođenja (»dakle«) dolazimo do nove 
spoznaje, imademo posredni postupak diskurzivnog shva¬ 
ćanja. Ponovno naglasujemo, da tehnički logička forma takvog 
shvaćanja ne mora doći do izražaja, a ipak je misaoni postupak 
diskurzivan' Tako je u nefilozofskoj spoznaji Boga, za razliku 
od filozofski diskurzivne; i nefilozofska je, dakle, diskurzivno 
posredna. To nam dokazuje fenomenoložka analiza religijske 
sviesti. Vidjeli smo naime, kako ljudi izkustvom poučeni 
znadu, da su promnjenljive i nenuždne stvari ovisne od uzroka 
— i ta »predpostavka« služi sredstvom spoznaje, da je sviet 
ovisan o Bogu. To ljudi znadu i bez dokazivanja iz teodiceje. 
Po analogiji s našim savršenostima (život, znanje, volja...) 
dobivamo pojmove o Božjim svojstvima. Sve je to posredno 
spoznanje, a ne neposredno, kakvo zastupa na pr. S c h e 1 e r 
(a Geyser proti Przywari izpravno utvrđuje, da se Scheler 
time odvaja od skolastičkog stajališta u teodiceji). 


INTUICIJA 

Neposredno se znanje naziva često intuitivno, ali je taj, 
izraz postao veoma višeznačan. Po Bergsonu znači na 
instinktu osnovano simpatičko uživljavanje; po Diltheyu 
»razumievanje« poviestnog smisla, a po Sprangeru du¬ 
ševnog života i t. d. »Intuicija« označuje iracionalno shvaćanje 
— u doživljavanju, uživljavanju, napose u emocionalnim do¬ 
življajima (ljubavi, sklonosti.. .). Dva su pitanja: 1. intuicija 
kao osnov opravdanja, 2. njezin strukturni odnošaj prema 
racionalnom shvaćanju. Intuitivno shvaćanje može nam slu¬ 
žiti opravdanjem sigurnosti nekog suda, kojim intendiramO' 

objekte usebnog (doživljajnog, neposrednog) opažanja u po¬ 
datcima sviesti; tako sam na pr. intuitivno siguran, da sada 
u meni eksistira doživljaj gledanja, slušanja, i da se ovo bielo 
razlikuje od ovog crnoga. Tu je neposredno »gledanje« (zre¬ 
nje) skopčano sa suđenjem, dakle s racionalnim elementom. Ali 
da osjetilnim pojavama (crno, bielo . . .) odgovaraju izvan- 
sviestno eksistentne stvari, toga već ne znamo intuitivno. Ne¬ 
posredno ne možemo znati ni za Božju eksistenciju (prema 
ontologizmu). Opravdanje religije ne leži dakle u tome (kako 
Scheler misli), što su ljudi oduviek priznavali iznad empirič- 
nosti najvišu vrjednotu. Takvo priznavanje može značiti samo 
subjektivnu sigurnost ili uvjerenje, — a ono doista i jest izvo¬ 
rom individualne religijske sviesti, samo što ono nije mjero¬ 
davno za obrazloženu spoznaju realne stvarnosti. Ta stvarnost 
može biti samo fikcija, iluzija, plod maštanja, doklegod nije 
logički opravdana, t. j. dok nije njezina istina izvedena na 
osnovu izkustva. Naravno da mogu iracionalni (»intuitivni«) 
elementi utjecati na logiku spoznavanja — i u tome sastoji 
njihova strukturna povezanost. Samo što ni logičko (misaono, 
pojmovno) shvaćanje nije izključivo posredno, nego ono obu¬ 
hvata i neposredno ili intuitivno shvaćanje, pa stoga nije intui¬ 
cija jedino iracionalna. Svako neposredno shvaćanje stvarnosti 
možemo nazvati intuitivno, a ujedno logičko, jer se odnosi na 
stvarnost kao objekt suđenja. Intuitivno je i ono shvaćanje, 
koje se oslanja na kompleksno umovanje, te na osnovu toga 
»uočuje« novu stvarnost, kao što je na pr. kod genialnih od- 
krića. Takvi se intuitivni doživljaji mogu kadgod nalaziti i u 
religijskoj sviesti. 


RELIGIOZNOST: NAJVIŠA VRJEDNOTA 

Kako su racionalni i iracionalni elementi sadržani u re¬ 
ligijskoj sviesti, razabiremo u samoj biti religioznosti (subjek¬ 
tivne religije). Ona je naime predanost Bogu. A »predanost« 
obuhvata ukupni emocionalni život, kako se očituje u kon¬ 
kretnim životnim prilikama. Čovjek se predaje Bogu u nevolji, 
biedi, svakoj potrebi života, u priznavanju Božje dobrote, u 
prošnji i zahvali, a iznad svega u vršenju dužnosti. Predanost 
obuhvata čitav moralni život, kojim čovjek priznaje voljnu 
ovisnost o Bogu u polučivanju životne svrhe. U toj je preda- 


165 


nosti uključena i spoznaja, da Bog eksistira, i da smo s njim u 
osobnom odnosu; tom je spoznajom uvjetovana predanost 
Bogu. 

Ona je, prema tome, tvorina duha ili čitavog spoznajnog 
i emocionalno-volitivnog subjekta. Kao vrjednota, ona je du¬ 
hovna po objektu i po bezuvjetnoj obvezi, koja se osniva na 
realnoj ovisnosti čovjeka o Bogu. To pak znači, da je reli¬ 
gijska vrjednota ontoložki uvjetovana: vrjednota se osniva na 
bitku. Da je ona i najviša vrjednota, izlazi odtuda, što je po 
njoj određena svrha života. 

Smisao se života sastoji u moralnom uzbiljavanju religij¬ 
ski određene svrhe života. Čovjek treba da bude religijski mo¬ 
ralna osoba. 


LOGIČKA OPRAVDANOST RELIGIJE 

Ovaj se rezultat našeg razpravljanja osniva na logičkom 
opravdanju religije. Religija se oslanja na spoznajnu (logičku, 
racionalnu) sigurnost o Božjoj eksistenciji. To priznaju i oni 
filozofi, koji religiju stavljaju u intuitivno doživljavanje o 
nadizkustvenom i neizkusivom (»iibererfahrbar, unerfahrbar«) 
praizvoru svieta. Tako na pr. V o 1 k e 11 kaže, da se u religiji 
uviek očituje intuitivna sigurnost o neizmjernom, absolutnom 
biću osobne naravi. Po ovom se objektu religijska sviest spe¬ 
cifično razlikuje od svakog drugog intuitivnog doživljavanja, 
na pr. kad se uživljavamo u tuđa duševna stanja i već po 
vanjštini prepoznajemo pojedinačne duševne tipove, ili kad 
intuitivno doživljujemo estetske i etičke vriednosti. Ali da je 
Kantu uspjelo razoriti teoretsku metafiziku, religijsko bi do¬ 
življavanje bilo u najvišem stupnju izvrgnuto pogibelji nestal¬ 
nih i bezsadržajnih uzbuđenja i pometnja. »Iz pukih intuicija, 
iz pukog unutarnjeg doživljavanja, iz pukog osobnog nagona, 
iz pukog htijenja i djelovanja ne može se oblikovati nikoji 
nazor o svietu, koji bi imao objektivno značenje. Stvarno 
osnovani nazor o svietu, koji se očituje u nuždnim povezano¬ 
stima, ne može se razviti na intuitivnoj osnovici.« Religiju ne 
možemo odvojiti od misaonog (pojmovnog) nazora o svietu, od 
metafizičkog razmišljanja; religija je po opravdavanju svoje 
objektivne valjanosti ovisna od filozofije. Ali ta se ovisnost, 
prema Volkeltu, sastoji u tome, da filozofsko mišljenje obja¬ 
šnjava i utvrđuje intuitivnu sigurnost, te vodi samo do hipo- 

tetičke sigurnosti, do »dielom logički preporučivih, dielom 
logički neodklonivih hipoteza« (kao što u kritički-induktivnoj 
metafizici po Wundtu i Kiilpeu). Na taj način zastupa Volkelt 
spiritualistički monizam. Da se religija ne može osnivati na 
materialističkom nazoru, sliedi odtuda, što se duhovno (u čo¬ 
vjeku) ne može razviti iz neduhovnoga — i zato je praizvor 
svieta duhovne (spiritualne) naravi. Taj se praizvor očituje u 
ljudskom duhu, zapravo naš se duh razvio iz tog praizvora (i 
zato »monizam«), a religija znači ujedinjenje s absolutnim 
duhom. Tako se Volkelt svojom »hipotezom« odvaja od tei- 
stičkog dualizma, jer je pojam uzročne ovisnosti svieta ili 
njegov postanak od absolutnog uzroka zamienio s »razvojem« 
svieta i duha čovjekova iz osobnog praizvora, Boga. 

RELIGIOZNOST KAO LJUBAV 

Oni, koji spoznajni moment odklanjaju iz religije, pozi¬ 
vaju se redovno na to, da je predmet spoznaje bitnost stvari 
i njezina eksistencija, dok u predmetu religijskog doživljava¬ 
nja ne dolazi u obzir, što je Bog ni da li on jest, nego njegova 
vrednovitost: Bog je predmet vrednovanja, od koga se spe¬ 
cifično razlikuju akti spoznanja. Religija se, rekosmo, sastoji 
u predanosti Bogu, t. j. u ljubavnom ujedinjenju s Bogom, pa 
zato Bog postaje predmetom religije po tome, što je ljubavi 
vriedan. No predmetom duhovne (neosjetilne) ljubavi može 
nešto postati samo utoliko, što ljubeći subjekt spoznaje svoje 
akte ljubavi i ujedno spoznaje, na osnovu- čega je nešto vriedno, 
da bude ljubljeno. Sama spoznaja za sebe još ne znači lju¬ 
bav, niti bi čisto logički subjekt, koji nikad nije doživio akt * 
ljubavi, znao, u čemu se sastoji ljubav ili što znači ljubavni 
doživljaj. Tek izkustvom poučen, čovjek znade, da ljubavno 
doživljavanje sačinjavaju emocionalni (afektivni) i volitivni 
akti. Koga ljubimo, tome hoćemo dobro, odklanjamo zlo, či¬ 
nimo sve za njegov boljitak, a klonimo se svega, što bi mu 
bilo na uštrb, radujemo se s njime i s njim tugujemo, preda¬ 
jemo se ljubljenoj osobi »čitavom dušom«. Ljubavno uzbu¬ 
đenje može nastati sasvim nehotično, ali nama je upravo kao 
misaonim (duhovnim) bićima svojstveno, da znademo, što je' 
ljubav i da znademo za vrednovitost ljubljenog objekta, t. j. 
da znademo, zašto je neki objekt vriedan naše ljubavi i, prema 

tome, ukoliko je vriedno imati dotičnu ljubav. U objektivnoj 
stvarnosti razpoznajemo pobudu (motiv) ljubljenja i njegovo 
značenje, smisao. Stoga smo i kadri, da voljno utječemo na 
ljubavno doživljavanje, t. j. mi možemo u sebi izazvati afek- 
tivno pristajanje uz objekt, možemo ljubavno stanje u sebi 
jačati i odklanjati, možemo se prema vriednostnom stupnje¬ 
vanju ljubljenih predmeta voljno opredieliti i tako unositi po¬ 
redak u svoj vriednostni život. To je ne samo u aktima lju¬ 
bavi, nego i u drugim vriednostnim aktima: zazora, odvrat¬ 
nosti, mržnje, straha, potištenosti, ogorčenosti, radosti, težnje, 
zadovoljstva i t. d. Ta emocionalna stanja nisu samo pasivna, 
nego mi možemo znati, na što se odnose, i zašto je vriedno, da 
ih imamo odnosno nemamo. U tome smislu kažemo, da je i 
ljubav uvjetovana znanjem o tome, po čemu (po kojoj stvar¬ 
nosti) je objekt vriedan ljubavi, i ukoliko je to vriedno upravo 
za nas, ili ukoliko je vriedno doživljavati ljubav. Doduše, lju¬ 
bav može i utjecati na znanje (i toliko je ona »izpred« zna¬ 
nja), t. j. ljubav potiče na pažnju prema predmetu, jača mi¬ 
sao o njemu, a kadgod stvara i sigurnost, kao što se događa 
u religijskom doživljavanju. Ali misaona je ljubav baš po 
tom, što ; znademo, na čemu se ona osniva. Spoznajni je dakle 
moment bitni uvjet duhovne ljubavi. 

Tako je i kod ljubavi, prema Bogu, Na osnovu toga, što 
znademo, da je Bog neograničeno savršen, biva on najviši ili 
najvredniji objekt ljubavi. Pripravni smo Boga »slušati« ili 
njemu »služiti«, jer nam je njegova volja iznad sveska mjero¬ 
davna, a to opet zato, jer znademo, da je On gospodar života, 
i da nam je odredio životni smisao ili svrhu; znademo, da od 
njega zavisi naše dobro, i zato se molimo; znademo, da je On 
. iznad svakog drugog dobra kao izvor svih savršenosti, i zato 
se njemu sasvim predajemo mišlju, čuvstvom i voljom, čita¬ 
vim duhom svojim. To je religiozna ljubav. U spoznaji Božje 
zabrane u moralnom zakonu uključeno je znanje, da je mo¬ 
ralno zlo upravo grješno djelo ili povreda Boga. A kao polu- 
čenje najvećeg dobra, duhovno ujedinjenje s Bogom vriedno 
je i najveće žrtve. U spoznaji Boga po njegovoj neizmjernoj 
savršenosti (dobroti) izvire dakle ljubav i u njoj uključena 
spremnost na službu do žrtvovanja. 

DUHOVNO NAUKOVANJE BOGU 

Time nije religioznost izcrpena. Osim Boga postoje i drugi 
vrednoviti objekti, koje naše vrednovanje stavlja u odnošaj 
s Bogom. Stupnjevni je poredak među njima određen time, 
što je Bog savršenstvom iznad svega, absolutno savršen. Po¬ 
redbeno razpoznajemo savršenosti stvorova: živo je savrše¬ 
nije od neživoga, duhovno od animalnoga. Čovjek je, kao du¬ 
hovno biće, Bogu najbliži, i zato je on iza Boga prvi predmet 
naše ljubavi prema svietu. Samoga sebe i svakog drugog čo¬ 
vjeka treba ljubiti zato, jer smo po duhovnoj. naravi »odraz« 
ili »slika« duha Božjega. Motiv je ove ljubavi, da budemo 
Bogu što sllčnij.i ili duhovno što savršeniji. Da služi ovoj 
svrsi, dobiva i sav sviet svoj smisao. U tom se usavršenju oči¬ 
tuje Božja savršenost, a to i znači »slavu« Božju. 


RELIGIJSKI SMISAO ŽIVOTA 

Postići najviši cilj teženja — slavu Božju u duhovnom 
sjedinjenju s Bogom — donosi svu smirenost teženja ili sreću. 

Po religiji se dakle uzbiljuje konačni cilj i time najviši 
smisao života. 

ŠESTO POGLAVLJE 


SUBJEKT I OBJEKT RELIGIJE 

Religija je u svakom slučaju, po bilo kojem tumačenju, 
stanovito očitovanje sviestnog subjekta. »Stanovito« kažemo 
utoliko, što je ono karakterizirano intencionalnim svojim ob¬ 
jektom. Time još nije rečeno, da tome objektu odgovara sa¬ 
mostalna ili zasebna sfera sviestnog subjekta; ali i oni filo¬ 
zofi (na pr. novokantovci), koji religijski objekt izvode iz 
neke druge sfere (etičke, kulturne), nalaze ipak u religij¬ 
skoj intenciji jedan osobiti moment, kojim se ona razlikuje 
od drugih očitovanja sviesti. Po religiji se, naime, čovjek 
odnosi na nešto najviše, što je iznad svega izkustvenoga. 
Može se, doduše, objektom religije označiti na pr. pojam čo¬ 
vječnosti — kako to čine etički pozitivisti —, a neki će (na 
pr. u marburžkoj školi) religiju smatrati idealom etičke nor- 
mativnošti; ali sad ne uzimamo u obzir religiju kao filozofsku 
konstrukciju, nego kao psiholožku i poviestnu činjenicu. Time 
nam se već ukazuju različite mogućnosti promatralačkog pri¬ 
stupanja k religiji; a vidjet ćemo, kako se one osnivaju na naj¬ 
dubljim izvorima razilaženja u poviestnom razvoju filozofske 
misli. 

Da odmah kažemo: mogućnost uočenja različitih mome¬ 
nata, kako na strani sviestnog subjekta, tako i njegova ob¬ 
jekta, najdubljim je izvorom filozofskih razilaženja u poviest- 
nim nazorima. I religija je stavljena u najobćenitiji okvir od¬ 
nošenja između sviestnog subjekta i objekta, pa će se na jed¬ 
noj i drugoj strani naći stanoviti momenti, koje će proma- 
traoci na razne načine uzimati u obzir, — prema svom opre¬ 
djeljenju u pitanju obćeg odnosa među subjektom i objektom. 
Kad su se sofisti ograničili na priznavanje osjetilno opaža¬ 
nih objekata, koji su pojedinačni i promjenljivi, Sokrat je 


stao naglašavati u sviestnom subjektu razum (logos, ratio), 
koji pojmovno shvaća, što je obćenito i nepromjenljivo, a to 
su bitna određenja objekata. Zbog predpostavke, da su oba 
područja objektivnosti (osjetilne i razumske) nespojiva, Pla¬ 
ton ih je razstavio na taj način, da je razumske objekte 
(»ideje«) prepustio samostalnom, od osjetilne pojavnosti odvo¬ 
jenom bitku, To je, naravno, alfabetski poznato iz filozofij¬ 
ske povjestnice, ali je potrebno i ovdje na to upozoriti, kako 
bismo razabrali prve početke kasnijih razlaza, sve do danas. 
Dok je Platon obćenite i nepromjenljive objekte stavio »iz¬ 
van« osjetilnog opažanja (izkustva), Aristotel ih ostavlja 
u osjetilnoj sferi. Obojica priznaju (proti sofističkom senzua- 
lizmu) specifično razumske objekte, ali će prema njihovoj 
»lokalizaciji« nastati razlaz u tumačenju spoznajnog subjekta. 
Platon mu pripisuje objektivnu neposrednost po intuitivnoj 
funkciji, dok je prema Aristotelu pojmovni proces upućen na 
osjetilno opažane (i predočene) sadržaje tako, da tek preko 
osjetilne sfere, dakle posredno, spoznajemo objektivnu bit¬ 
nost. U osjetilnom su nam opažanju dane boje, tonovi i druge 
osjetne kvalitete, a osim toga su nam (kako je Aristotel dobro 
znao) usviestno dani i svi doživljaji neposrednog ili usebnog 
opažanja. Osim te dvostruke opažajne (izkustvene) datosti, u 
sviesti su nam dani i drugi objekti, — ali ta »datost« nije ne- 
neposredna ili samo opažaj na, nego je genetički uvjetovana 
odnošajnim opažanjem, upoređivanjem, odmišljanjem (abstra- 
hiranjem). Tako ovo gledano crno i bielo omogućuje pojmovne 
objekte: nešto (biće), različno, nosilac (subjekt), boja, odno- 
šaj; a pomicanje knjige pokretom moje ruke omogućuje mi 
pojam uzročne djelatnosti sviestnog subjekta. Ti su pojmovni 
objekti utoliko dani, što su nastali ovisno od opažaj no danih 
objekata, a nisu samo po razumskom subjektu konstruirani. 

I za one sudove možemo reći, da su nam dani, koji su sami po 
sebi očevidni, ili koji nam se očituju uključeni u obćenitom 
sudu (na pr. ja sam smrtan, jer su svi ljudi smrtni). Iz jednih 
sudova možemo izvoditi nove sudove, i tako zaključivanjem 
(dokazivanjem) dolazimo do posrednih spoznaja o izkustve- 
nim objektima, a polazeći od njih dolazimo i do spoznaje ne- 
izkus%veriih objekata. Takav je objekt i Bog, naime uzrok 
svietafkoji u svojoj naravi nema ništa promjenljivo (ni, pre¬ 
ma tome, ništa u mogućnosti, nego je »čista zbiljnost«), i koji 
ima savršenosti svojih učinaka, te je po razumno-voljnoj (du- 


170 






hovnoj) savršenosti osobno biće — i kao takvim smo u odno- 
šaju religije ili priznavanja naše osobno životne povezanosti 
s Bogom. 


SPOZNAJA RELIGIJSKOG OBJEKTA 

Do religije se tako dolazi na osnovu metafizičke filozo¬ 
fije o Bogu (teodicije). Ona iz empirije dokazuje eksistenciju. 
takva bića, koje (prema empirički poznatim savršenostima) 
spoznajemo kao najsavršenije, neograničeno savršeno — i kao 
takvo biva ono objektom religije. To ne znači, da se religija 
sastoji samo u spoznavanju, ali svakako je spoznajni element 
konstituira. 

Time smo pristupili glavnom razkršću: jedni filozofi pri¬ 
znaju ulogu metafizike u pitanju religije, drugi je ne priznaju. 
Metafizičari nipošto ne zabacuju psihološko i poviestno pro¬ 
matranje religije, na što se oslanja i filozofija religije (i ako ne 
kod svih filozofa). Tu sad nastaje razlaz među protumeta- 
fizičkim filozofima: jedni se oslanjaju na empiričku činjenicu 
religije, dok je drugi izvode iz samog spoznajnog subjekta. 
Posljednjima pripadaju novokantovci marburške škole, dok 
badenski novokantovci napuštaju »panarhiju logosa« (Lask) i 
stavljaju korien rpligije u najširu osnovicu kulture — u vried- 
* nostnu sferu subjekta. Tako objekt religije -biva pomaknut iz 
sfere bitka u sferu vrjednota. A time je u novovječnoj filo¬ 
zofiji religije došlo do novih pogleda na religijski subjekt u 
odnosu prema objektu. Spoznajnom faktoru, ako taj i nije 
posve eliminiran iz religije, ne priznaje se prvenstvena uloga 
u religijskoj sviesti. Bog nije predmet religije po spoznaji, 
nego po vriednostnim aktima iracionalne naravi. Prema 
Scheleru sačinjavaju religiju ljubavni akti, jer su specifi¬ 
cirani po objektu, koji je ljubav — i kao takav, Bog se intui¬ 
tivno-očituje. Time Scheler nadovezuje na platonsko-augustin- 
ski smjer u filozofiji religije, — samo što Platon i Augustin 
(svaki na svoj način) oslanja najvišu vrjednotu na transcen- 
dentnu realnost ili na eksistenciju Boga. A eksistencija i bit 
(da li jest i što jest) konstituiraju bitak i čine objekt intelek¬ 
tualne spoznaje. U- jednom i drugom pravcu — eksistencije i 
biti — nalaze se spoznajni elementi u religijskoj sviesti, jer 
ljudi u svojim religijskim činima priznavaju Božju eksisten¬ 
ciju. A to se priznavanje oslanja na empiričke činjenice i uto¬ 

liko je posredno. Filozofsko priznanje (teizam) proizlazi iz lo¬ 
gički provedenog dokazivanja. Spoznajna sigurnost o eksisten- 
ciji i biti Božjoj još ne izpunjava religijsku sviest, ali je ta 
uvjetovana spoznajom utoliko, što se religijski vriednostni 
akti mogu odnositi na realni objekt samo, koliko je spoznajno 
dohvaćen. Ovako određena uloga racionalnog momenta u re¬ 
ligiji pokazuje neosnovanost prigovora o pretjeranom intelek- 
tualizmu i realizmu, ali ujedno pokazuje, kako se filozofija 
religije oslanja na noetičku orientaciju o odnosu spoznaje i 
bitka, — na osnovni problem filozofiranja. 

STRUKTURNA ANALIZA RELIGIJE 

Izpred našega daljeg razlaganja, mogao bi nas tko zau¬ 
staviti primjetbom, da mi s pojmom religije neodvojivo spa¬ 
jamo pojam Boga, a opravdanost takve spojitbe nije nepo¬ 
sredno očita — i čak izgleda neosnovana. Religija, prema to¬ 
me, ne bi bila strukturno povezana s misaonom spoznajom 
Boga. Priprost čovjek ima u obavljanju religioznih čina sta¬ 
novito razpoloženje i doživljuje neka čuvstva i možda auto¬ 
matski izgovara ime Božje, a da pri tome ništa naročito ne 
misli o Bogu; njegovo je religozno doživljavanje uobće ne- 
misleno, nije misaono upravljeno na Boga, u njegovu doživlja¬ 
vanju nema nikoje misaone (razumske) komponente. Dakle 
religija nije misaono odnošenje prema Bogu. Pojam religioz¬ 
nosti može značiti (kako to na pr. i Spranger shvaća) najvišu 
vrieđnost, zapravo odnos svakog doživljaja prema najvišoj 
vriednosti, koliko je ona životno završna i sveobuhvatna. 
Upravo zato, jer je završna (konačna), jer znači posljednju 
.životnu svrhu, ona je time i najviša, a kao takva, ona i pro- 
niče smisleno .čitav život. Prema tome, religioznost je vried- 
nostno (a to ne znači misaono) doživljavanje s indeksom naj¬ 
više vriednosti. 

Prije svega, nije u pitanju, da li je onaj priprosti čovjek 
sposoban autorefleksnom analizom izkazati konstitutivne ele¬ 
mente svoga religioznog doživljavanja. Jasno je, da on ne mora 
znati psihološki fiksirati niti nemisaone, pa ni misaone ele¬ 
mente. Možda ni psiholog svojim izpitivanjem (i utoliko eks¬ 
perimentalno) ne će pri tom ustanoviti neku racionalnu kom¬ 
ponentu. Ne ulazeći pobliže u pitanje o strukturi religijskog 

doživljavanja, upozorujemo samo na to, da izpitivanje nije 
jedini način, kako se može upoznati bit religoznih doživljaja. 
Religioznost kao sviestni doživljaj očituje nam svoju bitnu 
strukturu, ako smo kadri u njemu neposredno odkriti takav 
moment, koji je uvjetovan misaonom komponentom tako, da 
je ona misaono-nuždno uključena u dotičnom momentu, od¬ 
nosno s njime nuždno spojena. A to doista možemo. Svaki je 
naime religiozni doživljaj, i ako ga fiksiramo u vriednostno- 
čuvstvenoj sferi, upravljen na »najviše«; religiozna je inten¬ 
cija obilježena nečim »najvišim«. Da li je u toj intenciji sadr¬ 
žana neka misao — i kako je ta misao upravo religijski odre¬ 
đena? To je pitanje. U pojmu »najvišega« još ne nalazimo 
neposredno takva određenja, u kome bi izražen bio speci¬ 
fično religijski karakter. Spranger ex definitione uzima, da 
je životno konačna i sveobuhvatna i stoga »najviša« vriednost 
religiozna, ali pojam najviše vriednosti nije istovjetan s poj¬ 
mom religioznosti, i ako je ona uistinu najviša vriednost, dok 
obratno, najviša vriednost ne mora biti doživljajno religiozna. 
U religioznom je doživljavanju sadržano »najviše« utoliko, 
što životu daje podpunu, najveću vriednost, a to opet utoliko, 
što je to »najviše« kadro izpuniti najdublje životno teženje, 
t. j. što uključuje mogućnost oživotvorbe teženja za srećom, 
koja u izkustvenoj zbiljnosti nije oživotvorena. Tek sada ima- 
demo pojam religijski »najvišega«. A da to nije apriorno poj¬ 
movna konstrukcija, potvrđuje nam svaki pojedini religijski 
doživljaj, u kome će analiza odkriti njegovu bit kao predmet 
navedenog pojma. Uzmimo u obzir na pr. molitvu, zahvalnu 
ili prosbenu, pa nam biva očito, da se doživljaj molitve od¬ 
nosi na najvišu vriednost u tom smislu, što molitva donosi (s 
čuvstvenom reakcijom) smirenost ili zadovoljstvo kao ostva¬ 
renje (prošlo ili buduće) životnih dobara, koja nisu nuždan 
plod samog života, nego su »iznad« njega darovana. Evo nas 
sada na korienu religioznosti: ona je — i kao iracionalno do¬ 
življavanje — distinktivne naravi, t. j. nju bitno obilježuje 
vriednostno razlikovanje životne zbiljnosti u odnosu prema 
onome, što je »iznad« života. U ovako određenom pojmu re¬ 
ligijski »najvišega« neposredno uočujemo tu stvarnost, da je 
religijska intencija distinktivno odnosajna, — a po tome je 
ona i misaona, t. j. odnosi se na takav objekt, koji je određen 
kategorijama bitka. Po njima, po tim kategorijama, mora biti 
religijski objekt obilježen upravo distinktivno prema svima 

drugim objektima, koje čovjek ne doživljuje u religijskom 
smislu. Uzmimo dakle oba momenta na bitku, bivstvovanje 
(eksistenciju) i bit, ne bismo li uočili distinktivne osobine re¬ 
ligijskog objekta prema svima nereligijskim objektima. Dok 
su svi oni u okviru- životnog izkustva nenuždno (kontingentno) 
eksistentni, religijski je objekt »iznad« njih kao nuždno ili sa- 
mosebno eksistentan, — a to je obilježje za eksistenciju Boga. 
Drugo, glede biti: u izkustvenim su objektima savršenosti (na 
pr. život, znanje) ograničene, dok je religijski objekt po svo¬ 
joj biti neograničeno savršen; — a to je pojam o Bogu. Tako 
se čovjek po religijski distinktivnom doživljavanju nalazi u 
odnosu s Bogom. Koliko eksistira, čovjek religijski znade, da 
ne eksistira po sebi, ne živi po sebi, nego u životnoj ovisnosti 
o uzroku »iznad« sebe. Koliko hoće, čovjek znade, da je slo¬ 
bodan, t. j. može se odlučiti za ovo ili ono, ali znade, da i nije 
slobodan, jer se ne smije odlučiti za sve, što bi htio, t. j. znade, 
da je zakonodavna volja »iznad« njega. U ovoj dakle spoznaj¬ 
noj sviesti izviru religijski doživljaji, ako ta spoznajna (mi¬ 
saona) komponenta i nije uviek samoopažajno izrazita. Bit 
religijskog doživljavanja konstituiraju elemnti čuvstveni 
(osjećajni) i voljni i spoznajni, svaki od njih više ili manje, 
jače ili slabije izražen, prema genetičkim uvjetima konkretnog 
doživljaja i prema aperceptivnoj cjelini doživljavaoca. Reli¬ 
giozno odgojeni pojedinac dobiva gotov (i opet više ili manje 
određen) pojam o Bogu, a do toga pojma može netko doći i 
vlastitim umovanjem. Kadgod se može uočiti samo po neka 
vlastitost Božja, u eksistencialnom odnosno bitnom (esencial- 
nom) aspektu. Eksistencija Boga ne mora doći do jasnog izra¬ 
žaja kao absolutna nezavisnost (samosebnost), nego kao naj¬ 
viša moć, koju netko nasluti iznad kozmičkog svesilja, i koju 
u toj pojmovnoj neodređenosti možemo nazvati »božanstvo«. 
U odnosu prema njemu rađa se osjećaj eksistencialne neznat¬ 
nosti, nemoći, ovisnosti, kao i težnja, da život u njemu nađe 
zaštitu, pomoć, izbavljenje od zla. Predanost božanskoj moći 
rađa čuvstvom vlastite snage i odpora, čuvstvom nade u prevla¬ 
davanju tjeskobnih čuvstava napuštenosti bez Božje pomoći, 
rađa čuvstvom radostnog očekivanja ove pomoći, ili nekim dru¬ 
gim čuvstvom. Izpred moralno zakonodavne moći, koja čovjeku 
biva svjestita, on se osjeća podložnim, u volji obvezanim, 
osjeća trpnju kajanja za moralni priestup i voljnu spremnost 
na preokret, osjeća nakon toga smirenje i želju ostati s Bogom 

»u dobrom odnošaju«, doživljuje ufanje, da će Bog svako 
dobro djelo nagraditi oživotvorbom sreće. Netko može već u 
samom uvjerenju o Božjoj mudrosti uočiti, da smisao života 
ne može biti u prolaznom posjedovanju dobara, i zato se u 
njemu rađa težnja za duševno zbliženje s Bogom; za ljubav 
prema Bogu. U doživljajima nade, kajanja, ljubavi.. . uklju¬ 
čeni su elemnti čuvstvovanja i teženja. Religijsku osobitost 
dobivaju ti doživljaji po relaciji s Bogom (božanstvom), pa 
zato je u njihovu bitnom sastavu sadržana spoznajna kom¬ 
ponenta.* 


TRANSCENDENTNA REALNOST RELIGIJSKOG OBJEKTA 

K a n t o v o rješavanje toga problema bilo je, kako znamo, 
u razdvojenosti spoznanja i vjerovanja. S obzirom na izkustvo 
transcendentni (prekoizkustveni, metempirički, metafizički) bi¬ 
tak nije, po Kantu, objekt spoznaje, — ali odnošaj s metafi¬ 
zičkom, nadosjetilnom realnošću jest ipak ' jedan »faktum 
čistog uma«. Jer taj je faktum »postuliran« u doživljajnoj, dakle 
izkustvenoj činjenici naše ćudoredne sviesti ili savjesti, koja 
zahtieva metafizičko »ukopčanje« (Verankerung), kako kaže 
Windelbanđ. U ovom je ćudoredno vriednostnom doživ¬ 
ljavanju uključena »ideja« Boga kao zakonodavca, i zato se 
religija, po Kantu, sastoji u tome, da ćudoredne dužnosti sma¬ 
tramo Božjim zapoviedima. Ako ovu iznadiskustvenu svezu 
života (iibererfahrungsmassigen Lebenszusammenhang) nazo¬ 
vemo božanstvo, njegova je realnost dana u našoj savjesti: 
»kako je realna savjest, tako je realan Bog« (Winđelband). 


* Neki razpravljaju o tome, bi li uz ovaj osnovni (spoznajni) ele¬ 
ment jednako tako i voljni činilac neposredno konstituirao religijski 
doživljaj, ili pak volji pripada samo posredna funkcija, koliko ona 
utječe na doživljajni proces odnosno koliko prema religijskom doživlja¬ 
vanju utječe na život. Ako »voljom« (u širem smislu) obuhvatimo i te- 
ženje, ona ulazi u sastav religijskog doživljaja, koliko misao^ na Boga 
evocira u čovjeku težnju, da stupi s Bogom u pravilan odnošaj. Ovom 
donekle trpnom stanju doživljavanja pridolazi odziv volje ili spremnost 
priznati svoj položaj prema Bogu činom počitanja i predanosti. Ovim 
je voljno aktivnim stavom konstituiran podpun religijski doživljaj Čo¬ 
vjek može htjeti religijske čine kao svoju dužnost (krepost) i utoliko 
su oni predmet volje. Ona je u tom slučaju motor religijske aktivnosti 
i, naravno, nije s njom istovjetna. (Zato bi naivno bilo upozoravati one, 
koji u bitnoj strukturi religijske aktivnosti vide voljnu komponentu, da 
je za svaku krepost potrebna volja, i da voljni čin ili hotnja nije isto¬ 
vjetna sa svojim predmetom. Nitko ne stavlja voljnu komponentu u re¬ 
ligijske čine na temelju toga, što ovi čini mogu biti predmetom volje.) 



Karakteristično je za religiju (po E u c k e n u), da je božanski 
život u čovjeku »nazočan«, ili da je čovjek u njemu »ukorie- 
njen« kao njegov »dionik« tako, da čovjek vlastitim bićem na- 
ginje k »pobožanstvenju« kao životnom cilju. Zato je religija 
»najviša aktivnost«, koja u osnovima života provodi koncen¬ 
traciju protiv zbrke, koju pronalazi. I Paulsen se obara na 
pozitivizam, koji nastoji u čovjeku izbrisati čežnju za neogra¬ 
ničenim i transcendentnim, u čemu je obilježje religije. Čovjek 
naime u zemaljskim dobrima izkustvene zbiljnosti ne nalazi 
konačnog zadovoljstva: »nadolaze barem časovi, kad mu sve 
zemaljsko i vremenito biva neznatno i maleno, kad ga podilazi 
čežnja za vječnim i neprolaznim«. Religija ne proizlazi iz 
spoznaje, nego iz života, ali ne samo ćutnja (Gemut), nego i 
razum odkriva ograničenje zbiljnosti, jer ni svi odgovori na 
znanstvena pitanja ne čine ono najviše u životu, što se nalazi 
onkraj pojmljivoga i spoznanoga. »Život i smrt jesu veliki pro¬ 
povjednici religije; i doklegod budu oni propoviedali, dotle 
ne će na zemlji izumrieti religija.« 


TRANSCENDENTNA I EMPIRIČKA REALNOST 


Odtuda razbiremo, kako je u novijoj filozofiji jako nasto¬ 
janje prodrieti do transcendentne zbiljnosti, i to na osnovu 
iracionalnog vredonovanja, koje se oslanja na empiriju: na po¬ 
javu života i smrti, na ograničenost svieta i napose na činjenicu 
savjesti. Empirija je »propovjednik«, i to za sve ljude, t. j. ona 
nije plod filozofiranja, nego je odkriće duha. Ne samo odkriće 
racionalnog duha (koji su Grci nazivali »logos«) — a koga neki 
aksiolozi ne priznaju, obzirom na religijski objekt —, nego 
vrednujućeg duha, kojim se čovjek odvaja od animalne sfere 
(vitalne, po Scheleru). Aksioložka antropologija postaje tako 
opravdanjem religije na osnovu spiritualizma. Dok je u jednu 
ruku zabacila teoretsku metafiziku o Bogu kao objektu reli¬ 
gije, ona u drugu ruku daje teoriju o duhu kao nosiocu reli¬ 
gije. Religijske vrjednote imadu idealnu objektivnost, ali nas 
upućuju na metafizičku realnost. U tom se pogledu suvremena 
aksiologija priklanja metafizičkom idealizmu Platona i Ari¬ 
stotela, samo što Aristotelova (i po njemu skolastička) filozo¬ 
fija zastupa spoznajno priznavanje Boga i opravdanje reli¬ 
gijskog odnošaja. Ipak, i ova aksiologija, dok je na putu filo- 

12 Smisao života 


zofiranja o duhu, služi se spoznajom, kojom hoće ustanoviti 
obstojnost i narav duha. Jer duhovni sviet vrjednota iziskuje 
za svoje ostvarenje (realizaciju) takav realni subjekt, kome 
aktivnost nije uvjetovana nuždnošću animalne kauzalnosti. U 
slobodi je duha uvjet, da bude ostvariva vriednostna obveza. Ali 
ta sloboda (spontanost) ili samozakonitost (autonomija) duha 
ne znači to, da on slobodno »lebdi« ili da je od animalne sfere 
odkinut, naprotiv, on na njoj »počiva«, ovisan je od animalnog 
sloja u čovjeku, a ipak j.e samostalan u svojoj osebitosti, niti 
je strukturno složen od animalnih elemenata (kao što ni ani¬ 
malni nisu sastavljeni od organičkih, a ovi opet ne znače slo¬ 
ženost od materialnih elemenata). Kakogod je duh podvrgnut 
promjenljivosti (po vezi s neduhovnom sferom), on je po biti 
svojevrstan. To treba »osluškivati« (ablauschen) po njegovoj 
pojavnosti (Nicolai Hartmann). Tako bi ovo osluški- 
vanje imalo nadomjestiti spoznaju, koja je ipak jedini put k 
spiritualizmu, na kome se osniva i priznanje religijskog objekta. 
Jer samo time (kako je i Volkelt rekao), što je Bog abso- 
lutni duh, možemo se s njime ujediniti u religijskom doživlja¬ 
vanju. Napokon i Scheler priznaje, da »absolutna sfera 
bitka« — »svejedno, da li ona jest ili nije pristupna doživlja¬ 
vanju ili spoznavanju« — konstitutivno pripada biti čovjeka. 
A bit je njegova baš u tome, što je duhovno, osobno biće, — 
u tome, što je sposoban odnositi se prema svietu i životu kao 
objektu. I dok to čini (— postajući tako čovjekom —), on pod¬ 
jednako pronalazi absolutni, neograničeni bitak. Jer kada 
svojoj sviesti o svietu .i životu suprostavlja samoga sebe, 
nailazi grozom na mogućnost ništavila, ako ne bi priznao 
»bitak o samom sebi« (Sein durch sich selbst). Čovjek nije tek 
sastavni dio svieta, jer je čak i njegovim oblicima, prostoru i 
vremenu, nadređen (iiberlegen). Pa kad se osvrne na sebe, u 
suprotnosti s objektom, ne može bez absolutnog bitka odgovo¬ 
riti na pitanje, zašto on uobće jest. Ovako dolazi Scheler umo¬ 
vanjem do absolutnog bitka, kojim opravdava nuždnost intui¬ 
tivnog (izkustvenog) pronalaženja Boga u doživljaju religije. 
U strukturi samosviesti (kojom čovjek čini od sebe »čovjeka«, 
osobu) nalazi se i sviest o Bogu. 


i 

* 

ABSOLUTNI BITAK I SMISAO ŽIVOTA 

Na pitanje o smislu života pristupa se tako s raznih strana 
k Bogu kao absolutnom bitku:’ vriednostni aspekt prelazi u 
ontički. Ali u ontičkom određivanju Boga nastaje okolišanje: 
Bog. je izvor ili osnovni princip života, najviša vrjednota, 
absolutni bitak, — a ipak tu stvarnost samo doživljavamo, 
izkušavamo, zremo, u nju vjerujemo, predpostavljamo je, 
razumski objašnjavamo; duhovno sjedinjenje s Bogom (reli¬ 
gija) ne osniva se u logičkom razumu. 

Ako smo dakle i ustanovili, da se filozofsko rješavanje 
problema religije razilazi na pitanju, da li se filozofija religije 
oslanja na teoretsku metafiziku o Bogu (teodiceju), odnosno 
da li je religija strukturno ovisna od racionalnog momenta, 
možemo napokon uočiti jedinstvo u priznavanju, da objekt 
- religije znači bitak, t. j. da je religijska vriednost ontički fun¬ 
dirana, u eksistenciji Boga. Suvremena filozofija nalazi smisao 
života u priznanju Boga (teizmu) tako, da bezbožtvo znači i 
bezsmislenost života. Traženje životnog smisla prelazi iz vried- 
nostne sfere izkustvenih činjenica u nadiskustvenu sferu abso¬ 
lutnog bitka, koji životu daje smisao. Bilo bi doista bezsmi- 
sleno, da čovjek bude sposoban zapažati najvišu vrjednotu 
duha po sjedinjenju s Bogom, pa da mu ipak život bude ome¬ 
đen na dosmrtno traženje neduhovnih dobara, koja mu ne 
daju podpun smisao života. 

U duhovnom bivstvu čovjeka izvire potreba izasmrtnog 
sjedinjenja s Bogom — i u tome je religijski smisao života. 

DUHOVNO BIVSTVO ČOVJEKA 

Naš život dobiva smisao time, što se ostvaruje nešto, po. 
čemu cjelokupnost čovjekova života ima najvišu vriednost. 
Kad bi čovjek svojom konstitucijom bio osposobljen samo za 
animalni život, ne bi ni moglo biti govora o životnom smislu 
na osnovu duhovnih vriednosti. Čovjek mora biti duhovne na¬ 
ravi, da uzmogne biti subjektom duhovnih vriednosti. Da li on 
to uistinu jest ili nije, no to pitanje ima odgovoriti psiholo¬ 
gija. Zato će se sustavno opravdavanje duhovnog (religijskog) 
smisla oslanjati na psiholožki spiritualizam, koji svog ekstrem¬ 
nog ili najradikalnijeg protivnika nalazi U materializmu. Ne 

samo što će psiholog izučavati religiju kao jednu sviestnu po¬ 
javu, nego se izpred toga u njegovu sustavnom zadatku 
traži, da sviestnu (psihičku) sferu zbiljnosti razgraniči prema 
fizičkoj (materialnoj) sferi. Kad bi naime sviestni život bio 
samo rezultat fizioložkih procesa (kako tvrde materialisti), 
odpala bi time već prva osnovica duhovnog bivstva u čovjeku. 
Psiholožki materializam predstavlja krajnju negaciju duhov¬ 
nog subjekta. Novodobna psihologija, prevladavši ovo staja¬ 
lište, ustanovila je specifičnu različnost psihičkih i fizičkih 
pojava. Priznavajući psihičnost, asociativna je psihologija nje¬ 
zin doseg nastojala svesti i ograničiti na osjetilne elemente u 
mehaničkoj složenosti po kauzalno pravilnom udruživanju. 
Zatvoren u osj etilni krug, sav bi sviestni život (po ovom shva¬ 
ćanju) imao biti takvo zbivanje, koje je zakonski analogno 
fizičkom zbivanju. Čitav je čovjek, prema tome, psihički natu¬ 
raliziran ili ukupnim sviestnim životom podvrgnut fizičkom 
ustrojstvu. Ovaj je psiholožki naturalizam drugostepeni pro¬ 
tivnik spiritualizma. I on je prevladan u novijoj psihologiji 
od Wundta preko Ktilpea do danas. Zasluga je također ekspe¬ 
rimentalne psihologije, da se u sviestnom životu mogla usta¬ 
noviti sfera duhovnih (spiritualnih) doživljaja. Time je s 
psiholožke strane postavljen temelj za filozofiju o duhu.* 


SUBJEKT — OBJEKT 

Mogao bi sad netko reći, da nije izpravna bila naša gore 
navedena sinteza, po kojoj bi filozofijska problematika bila 
postavljena na odnos između subjekta i objekta. Taj odnos u 
prvom redu predstavlja noetički problem. 

I doista je tako, — ali i psiholožko se opravdanje spiri¬ 
tualizma osniva na tom problemu. Noetika već na svome 
prvom koraku nailazi na pojam »objekta«, kada naime proti 
psiholožkom idealizmu ustanovljuje neistovjetnost doživlja¬ 
vanja (psihičkog subjekta) i spoznajnih objekata. Osim toga, 
kad psiholog nastoji proti materializmu i naturalizmu oprav- 

* Može se reći, da spiritualizam suvremene psihologije poviestno 
nadovezuje na Aristotela, ali bi krivo bilo kraj toga pomišljati, da su 
današnji psiholozi (na pr. i »aristotelovac« Geyser) u tom pogledu 
sljedbenici Aristotela. On doduše zastupa spiritualizam, ali ga novija 
psihologija zastupa sasvim na svoj način i na osnovu samostalnog znan¬ 
stvenog iztraživanja. 

dati spiritualizam, ovo opravdanje znači traženje sigurnog 
odgovora, koji sadržava istinu. A na pitanju se istine razdvaja 
subjektivizam (relativizam) i objektivizam* Da spiritualizam 
uzmognemo smatrati znanstveno opravdanom istinom, treba 
biti na čistu o znanstvenoj vriednosti istinite spoznaje. Napo¬ 
kon, u aksioložkoj je problematici osnovno pitanje objektiv¬ 
nosti duhovnih vrjednota. 

OPRAVDAVANJE RELIGIJE 

Potrebu posredno (diskurzivno) logičkog opravdanja ne 
dopuštaju oni filozofi, koji uče, da se religija opravdava sama 
po sebi, po neposrednom, alogičkom (iracionalnom) đoživlja- 
vanju religijskog objekta. Mogućnost logičkog opravdavanja 
osporavaju svi oni, koji iz bilo kojih razloga smatraju reli¬ 
gijski objekt našem umovanju nepristupačnim. Jedni to sma¬ 
traju zato, što vriednostnu sferu religije razstavljaju od 
ontičke sfere, t. j. drže, da se na našoj spoznaji biti Božje ne 
osniva religijski odnošaj. Drugi opet drže, da dokazna sredstva 
ne dopuštaju logički izvod Božje eksistencije. Neki se od ovih 
nalaze također u neoskolastičkim redovima (na pr. Sawicki, 
Metterer i dr.), uglavnom radi spora o načelu uzročnosti.** 


RAZUMIEVANJE RELIGIJE 

Za razbistrenje situacije treba još razlikovati opravdanje 
religije od razumievanja. Religija je, rekosmo, takvo odnošenje 
vriednostnog subjekta prema objektu, da subjekt u tom odno¬ 
šenju nalazi najviši smisao života, ili da u njemu nalazi ko¬ 
načnu svrhu života. To odnošenje proizlazi iz vriednostnih 
akata (»ljubavi«), kojima je subjekt upravljen ili usmjeren 
prema objektivno najvišoj vriednosti. Ukoliko ili po čemu je 

* Intelektualistički objektivizam i realizam zastupao je i Aristotel, 
ali suvremena noetika (osobito od Husserla i Kulpea ovamo) predstavlja 
prevladavanje relativizma na sasvim novom stupnju znanstvenog raz¬ 
vitka. ' 

** Tko o tome pozna literaturu, zaista ne će uztvrditi, da neosko- 
lastika naprosto slieđi Aristotela, ili da vlastitom životnom snagom ne 
utire sebi nove putove. Upućeni mora sa zgražanjem gledati na neke 
•suvremene protivnike skolastičke filozofije, kad je iz" posvemašnjeg ne¬ 
poznavanja kušaju omalovažiti. 

ona najviša? Dok na to pitanje ne odgovorimo, ne možemo 
"ni odrediti vriednostno izključivi položaj religijskog života 
s obzirom na bilo koji objekt vrednovanja, koje bi u dotičnom 
objektu nalazilo životni smisao nasuprot religijskom vredno¬ 
vanju. Rekosmo, da nije kojegod odnošenje prema najvišoj 
vrjednoti samim time već religijsko, nego se definicijom spe¬ 
cifično religijskog odnošenja mora obuhvatiti i ona određenost 
objekta, kojom je on upravo najviša vriednost, za razliku od 
svake druge, koja religijskom odnošenju ne daje njegovo spe¬ 
cifično obilježje. Zato i kažemo, da se čovjek religijski odnosi 
prema »božanstvu«. U čemu to sastoji? Dok taj objekt reli¬ 
gijske intencije ne znamo odrediti, ne možemo ni definirati 
religiju. Pronaći taj objekt možemo u strukturi religije, a 
način pronalaženja možemo nazvati razumievanjem. Tako po¬ 
staje religijsko doživljavanje objektom razumievanja. U struk¬ 
turi svog objekta pronalazi razumievanje i onaj u strukturi 
religijske intencije sadržani objekt, koji po stanovitim atri¬ 
butima dobiva religijsku vrednovitost. S »božanstvom« še 
uzimaju sinonimi »sveto, svemoćno, vječno, sveznajuće, bez¬ 
granično savršeno . ..«. Osobni se nosilac tih svojstava naziva 
Bog. Na temelju toga, što čovjek nailazi (putem empirije!) na 
misao o takvom objektu, rađa se u njemu vriednostno odno¬ 
šenje vlastitog »položaja« prema Bogu. To jest, u relaciji pro¬ 
mjenljive, prolazne, ograničene, nenuždne, ovisne pojavnosti 
u svi'etu i životu s nepromjenljivim, neprolaznim (vječnim), 
neograničenim, nenuždnim, neovisnim bićem, a napose u re¬ 
laciji voljne obveze s moralnim zakonodavcem, u relaciji izku- 
stenog reda s kozmičkim redateljem — uviđa čovjek u kome- 
god ovom smjeru, kako je svojom eksistencijom, životom i 
čitavim bivstvom podređen tome biću: Bogu. Na tome se odno- 
šaju podređenosti upravo osniva religijsko vrednovanje. U 
vriednostnoj je strukturi religije sadržano intendiranje takvog 
objekta, kome pripadaju Božja svojstva — i po njima je reli¬ 
gija upravo najviša vrjednota. 

A sada nadolazi opravdanje ili obrazloženje te najviše 
vrjednote! Kad već iz same religije znademo, što je Bog, pitamo 
se: da li Bog eksistira? Da li se iz navedene pojavnosti može 
logički izvesti njegova eksistencija? A zatim: da li se logički 
mogu ustanoviti navedena svojstva, koja čine bit Božju (ono, 
što je Bog.) Dok na prvo pitanje nije odgovoreno, ne znamo, 
da li je religija bezuvjetno obvezatna, a bez odgovora na drugo 



pitanje ne znamo za njezin objektivni sadržaj. Ako naime nije 
ni to sigurno, da Bog eksistira, izgubila se također sigurnost, 
da moramo priznavati svoju podređenost Bogu. A kad ne 
bismo znali, da li je Bogu uistinu poznat naš život, da li je 
Bog naš svrhodavni zakonodavac, i da li je u Bogu naš eksisten- 
cialni izvor, ne možemo ni znati, da li su objektivno osnovani 
religijski čini molitve, pouzdanja, bojazni, poštenja — i svih 
doživljaja, od kojih se sastoji religijski smisao života. 


INDIVIDUALNA I OBJEKTIVNA STRUKTURA RELIGIJE 

Sad je tek moguće razlikovati individualnu strukturu re¬ 
ligije od objektivne ili nadindividualne. A sad će nam biti ja¬ 
san i pojam »razumievanja«. Individualna je struktura vezana 
na duhovni subjekt, ukoliko je on po svojoj doživljajnoj su- 
vislosti (koja je uvjetovana subjektivnim komponentama) 
vriednostno usmjerivan. Vrieđnostne pak suvislosti, uzete, same 
po sebi, čine nadindividualnu strukturu. Razumievati duhovnu 
strukturu ili učiniti je subjektu sviestitom, znači uviđati (zreti) 
njezinu vriednostnu nuždnost ili smislenu suvislost. Duhovnu 
pojavu razumievamo time, što je osvjetljujemo po smislenim 
svezama. Tako i pojavu religije razumievamo, ukoliko njezino 
vriednostno značenje uočujemo. Organ tog uočivanja zavisi od 
vrednujućeg subjekta, t. j. za razumievanje objektivne struk¬ 
ture ne služi nam samo razumski ili misaoni organ, nego, ta¬ 
kođer »izvanrazumski« akti vrednovanja. Razumievanjem ne 
nastaje u subjektu receptivno »odtisnuta« struktura, nego, je 
subjekt »prima« na svoj način, prema subjektivno uvjetovanoj 
djelatnosti. To znači, razumievanjem se objektivna struktura 
individualizira, subjektivira — ne opet u tom smislu,, da bi se 
time izgubila objektivnost: ona znači »a priori« ili zakonitost, 
koja je od individualnog subjekta nezavisna. Tako bivaju shvat¬ 
ljiva dva važna momenta: vriednostni sustav po svojoj objek¬ 
tivnoj valjanosti u jednu, a. u drugu ruku njegovo subjektivno 
usvajanje, U ovom se drugom smjeru odvija provedba ili 
oživotvorba religijskih vriednosti. 

SINTEZA SUBJEKTIVNE I OBJEKTIVNE VRIEDNOSTNE 
STRUKTURE 

Kao što se vriednostno-strukturni odnos polarno očituje 
u religijskom aspektu, jednako je tako na pojedinim vried- 
nostnim područjima. Posvuda je duhovna oživotvorba izra¬ 
žena sintezom subjektivne i objektivne strukture. Već »ra- 
zumievanje« znači vriednostno-aperceptivno oblikovanje ob¬ 
jektivne strukture, a odtuda izvire i tvorno (djelatno) obliko¬ 
vanje, koje nazivamo duhovnim kultiviranjem. 


ZAKON KULTURE 

Pojam kulture dobio je tako svoje mjesto u odnošenju 
vriednostnog subjejkta i objekta. U okviru navedene sinteze 
možemo, prema tome, formulirati osnovni zakon kulturne 
aktivnosti ovako: kultura je oblikovanje objektivnih vried- 
nosti na osnovu strukturnog razumievanja. Kako se pak ra- 
zumievanje oslanja na duhovnu stranu čovjeka, koja po nje¬ 
govoj osobnosti obuhvata čitava čovjeka, možemo reći, da 
svatko imade takvu religiju (— i po Fichteu takvu filozofiju 
—), kakav je čovjek. Sad više ova formulacija ne izriče bez¬ 
uvjetno relativiranje vrjednota, nego naprotiv, ostavlja ne¬ 
taknutu vriednostnu objektivnost (absolutnost), a iztiče nji¬ 
hovu ovisnost od subjekta u razvoju života. I poviestni raz¬ 
voj postaje tako izrazom kulturnog oblikovanja. Napredova¬ 
nje toga razvoja sastoji se u tome, da se objektivne vriedno- 
sti što podpunije očituju po subjektiviranju. Usavršenje kul¬ 
turnog rada dobiva svoje mjerilo u objektivnosti. Time dobiva 
svoj smisao teleoložki karakter kulturnog nastojanja: njegov je 
cilj u oživotvorbi objektivnih vrjednota. A kako je ta oživo¬ 
tvorba povezana sa sveukupnom psihičkom složenosti poje¬ 
dinog subjekta, koji osim duhovnih dispozicija imade i nedu- 
hovne, kulturno nastojanje predstavlja »borbu« duha s nedu- 
hovnim elementima u čovjeku. Tim razvojnim putem polazi 
poviest religije i svake kulture. 


! NAJVIŠA VRIEDNOST 

Ne samo zato, da odredimo odnošaj između religije i kul¬ 
ture, nego uobće je u svrhu znanstvenog iztraživanja religije 
potrebno imati definiciju religije. Već izpred definicije mi 
imademo neki pojam o religiji, dajemo religijskom doživlja¬ 
vanju osebito obilježje, ali treba ustanoviti u čemu ono sa¬ 
stoji, nakon što pustimo iz vida sve druge duševne pojave, 
koje ne smatramo religijskima. Poviest i etnologija nam pruža 
neke činjenice, koje nazivamo religijskima, ali u njima treba 
pronaći . specifično duševni moment, kojim je strukturirana 
bit religije. Psihologiji je namienjena zadaća, da upozna »re¬ 
ligijsko izkustvo« (James). Ne ulazeći dalje u metodiku tog 
iztraživanja, činjenica je, da se religijsko doživljavanje od¬ 
nosi uviek na stanovitu objektivnu sadržinu (Gehalt), koju 
obćenito nazivamo »božanstvo«. Prije nego ustanovimo zna¬ 
čenje tome izrazu, treba primietiti, da »objektivna sadržina«, 
u koju svaki religiozni čovjek vjeruje, ne mora izričito uklju¬ 
čivati transcendentnu objektivnost, jer upravo u najiziaknu- 
tijim je religijskim doživljajima (u mističnoj ekstazi) božan¬ 
stvo imanentno, t. j. religijska je sviest kao stopljena s objek¬ 
tom. Religiozni je čovjek uvjeren, da se Bog u njemu nalazi. 
(Zato se psihologija religije ne može sasvim razdvojiti od filo¬ 
zofije religije, koja izpituje opravdanost uvjerenja o Božjoj 
eksistenciji.) Sigurno je, da sama vjera ne čini religijskog do¬ 
življavanja, jer se ono odnosi spram objekta, koliko je u 
njemu najviša vriednost. To je bitno obilježje religijskog iz- 
kustva. U religijskom doživljaju dolazi do izražaja kvalita¬ 
tivna razlika prema svakom drugom vrednovanju, kao što 
se na pr. kvalitativno razlikuje »visoki« estetski doživlaj od 
»nizkog« osjetilnog užitka. Religijski se doživljaj osniva na 
vriednostnom stupnjevanju i podiže svoj objekt do najvišeg 
stupnja. Ukoliko »najvišeg«? Religiozni čovjek nalazi u pri¬ 
stajanju uz Boga, u sviestnom posjedovanju Boga ono, što mu 
nadilazi svaku drugu vriednost, pa kad ne bi imao religije, 
ništa mu je ne bi kadro bilo nadoknaditi. Sve je drugo spram 
religije negativno, samo je religija u najvišem smislu pozitivna 
vriednost. Ali upravo se pita: ukoliko u »najvišem smislu«? 


SMISAO ŽIVOTA 

Da na to pitanje odgovorimo, moramo ga u vezu dovesti 
s pitanjem o smislu života. Religija može dobiti najvišu vried¬ 
nost samo po tome, što obuhvata život u cjelini, i to na temelju 
duševne strukture, u kojoj leži zahtjev za izpunjenjem život¬ 
nog smisla. Naš je život postavljen pred alternativu: imati ili 
ne imati smisla, da se uobće živi. Nagonjen ovim zahtjevom 
duševnoga svoga ustrojstva, čovjek može razmišljati, a može i 
doživljavati ono, po čemu ne nalazi izpunjen životni smisao. 
Bez razmišljanja o tome i bez proživljavanja ne će ni doći do 
religijski životnog smisla. Zato je razumljivo, da se bezreli- 
gioznima proglasuju oni, koji bez razmišljanja prolaze životom, 
i koji nemaju nikojeg izkustva o onim životnim prilikama, koje 
su kadre čovjeka navesti na pitanje o najvišoj vriednosti života. 
A razumljivo je i to, da se na nekim doživljajima može jače i 
dublje razviti usvajanje religije, nego na samom razmišljanju. 
Treba dakle znati, koji su ti doživljaji, odnosno o čemu nas raz¬ 
mišljanje navodi na religiju. Rekosmo, uočivanje svega onoga, 
u čemu se nalazi ograničenje s obzirom na izpunjeni smisao ži¬ 
vota. Svakako je smrt takva granica, pa stoga se u ničemu, 
što smrću završava, ne može sastojati najviša vriednost života. 
I kad bi netko ipak izpred smrti nalazio životni smisao u ne¬ 
čemu, što je dohvativo samo putem zločina, opet se javlja 
ograničenje u zabrani moralnog zakona. Zato oni, koji se na 
taj zakon ne će obazirati, redovno i ne traže životni ^smisao 
izvan onoga, što je tim zakonom zabranjeno; tako je nemora¬ 
lom uvjetovana bezreligioznost Napokon ne može se smatrati 
izpunjenim smisao života ni time, što bi se čovjek prepustio 
»krutoj zbilji«, jer upravo suprot nje traži čovjek uzbiljenje 
takva života, koji o njemu zavisi, unatoč svima zaprekama ži¬ 
votne zbiljnosti. Od svega, dakle, što život donosi kao negativnu 
vriednost s obzirom na smisao života, nastoji se čovjek u svome 
nagnuću za takvim smislom osloboditi, izbaviti, i tako svoje 
»spasenje« naći u onoj vriednosti, koja je iznad svih drugih. 
Taj prielaz iz negativnih vriednosti u novu, pozitivnu, najvišu 
vriednost daje religijskom doživljaju specifično obilježje. Čo¬ 
vjek vjeruje u nešto najviše. 

Ima li to vjerovanje pravo na obstanak? Da li je »najviša 
vriednost« kao objekt religijskog vjerovanja samo plod subjek¬ 
tivnog uvjerenja, koje je nastalo iz nezadovoljstva s ograniče¬ 
nim dobrima? 

OPRAVDANJE NAJVIŠE VRIEDNOSTI 


Tako doista može biti kod nekog čovjeka, kao što uobće 
mogu postojati uvjerenja, koja netko ne zna obrazložiti. Ali 
zar je samo tako? To pitanje postavlja promatralac religije, 
koji hoće ustanoviti, po čemu je to uvjerenje opravdano. Da 
na to pitanje odgovore, polaze religijski filozofi raznim puto¬ 
vima. Jedni se pozivaju (na temelju dokazivanja) na transcen- 
dentnu realnost religijskog objekta, dok drugi nastoje oprav¬ 
dati religijsko vjerovanje iz njega samoga — na ovaj ili onaj 
način. Troeltsch uzima »religijski a priori« analogno 
spoznajnoj apriornosti uma u shvaćanju zbiljnosti. Budući da 
se religijska sviest specifično razlikuje od spoznajne, drži 
Troeltsch, da je objektivna sigurnost religije uvjetovana po¬ 
sebnom apriornom zakonitošću. No ta (kriticistička, kantov- 
ska) predpostavka o apriorizmu ne odgovara činjenici, da čo¬ 
vjek u religioznom uvjerenju sudi, tvrdi, dakle spoznaje kao i 
u svakom drugom spoznajnom aktu, pa je stoga u pitanju spo¬ 
znajno opravdanje religije. Oesterreich drži, da se objek¬ 
tivna sadržina najviše vriednosti sama po sebi opravdava. Isus 
Krist, Franjo Asiški, Budha — predpostavljaju objektivne vried¬ 
nosti bez obzira na to, što se o njima može smatrati istinom. 

Ali mi prema ovom tumačenju religijskog vjerovanja ne bismo 
mogli ustanoviti, da li se ono osniva na objektivnoj istini. Mje¬ 
rilo takve istine bilo bi, po Oesterreichu, jedino u tome, što 
objektivna religijska sadržina, upravo koliko je najviša, mora 
biti zbiljski osnovana. Jer sav bi život bio bezsmislen, kad bi 
i ono, što je najviše, bila obmana. Takva se argumentacija do- >, 
diruje s ontološkim dokazom (koji i Lotze usvaja). Od Kanta 
se razilazi utoliko, što Kantov pojam .»vjere« u Boga proizlazi 
iz etičke sviesti: antinomija svetosti i sreće iziskuje ili »postu- 
lira» usklađenost u »ideji« Boga (kao što činjenica moralnog 
zakona traži vjeru u slobodu, a neostvarivost toga zakona u 
granicama zemaljskog života traži vjeru u bezsmrtnost duše). 

Ali ne samo što religijsko doživljavanje — koje se ne sastoji 
u samom vjerovanju — prehvata na moralnom zakonu osno¬ 
vane dužnosti, te čini zasebnu sferu vrednovanja, nego se 
opravdavanje religijskog objekta i ne može svesti na postulat 
moralnog zakona, ako njegovo pravo na obstanak nije religij¬ 
ski uvjetovano (bilo da iz same njegove obvezatnosti izvodimo 
eksistenciju Boga kao absolutnog zakonodavca, bilo da mo¬ 
ralni zakon izvodimo iz već dokazane Božje eksistencije). Bez 

spoznajne sigurnosti o Bogu ne može ni religijski smisao ži¬ 
vota biti nešto više od uvjerenja. Ni istina ni pravda, sve kad 
bi se njima obuhvatio pojam Boga, ne mogu opravdati smisao 
života u očima teoretskog i moralnog skeptika. Netko je rekao, 
da »ima u svemiru stvari, koje su tako jednostavne i ugodne, 
a zovu se istina i pravda — ili Bog, ako hoćete; kad ne bi bilo 
Boga, odnosno tih jednostavnih stvari u zraku, po kojima dobro 
mora pobiediti, a zlo na koncu konca neminovno propasti, sva 
bi naša bolja pregnuća i stremljenja, pa i sam život ljudski, na 
svietu bili podpuno bezsmisleni i suvišni«. Smisao je života 
doista ovisan od pobjede dobra, ali život ostaje bezsmislen tako 
dugo, dok Bog spada među »jednostavne stvari u zraku«. Bez 
Boga je i život bez smisla. U tome je najviša vriednost religije, 
što bez nje vodi. put u pesimizam o smislu života. 


PRIZNAVANJE DUHA 

Time smo napokon sebi utrli put do uzvisine, s koje nam 
se otvara sveobuhvatni pogled kroz svu filozofijski-kulturnu 
povjestnicu. Na jednoj su strani svi oni filozofi, koji priznavaju 
opravdanost religije, a na suprotnoj svi oni, koji je ne prizna¬ 
vaju. To su dva »tabora« u filozofskom, kulturnom i socialnom 
životu. Oba tajpora pružaju veoma šaroliku sliku, — ali u jed¬ 
nom i drugom ima i neka jednoličnost. Upravo ta jednoličnost 
predstavlja jedan moment od teoretski i praktički daleko¬ 
sežne važnosti, koja ni u samoj filozofiji ni u životu nije do¬ 
voljno uočivaha, i na koju želimo ovdje naročito upozoriti. U 
drugom, protureligijskom taboru, okupljeni su u prvom redu 
svi materialisti, koji poriču eksistenciju duha, nematerialnog 
(duševnog) i bezmaterialnog (duhovnog) bivstva u čovjeku i 
u svietu. S njima su udruženi svi oni noetičari, koji kao skep¬ 
tici, pozitivisti, agnostici poriču svaku mogućnost metafizičkog 
opravdavanja. Udruženi su i svi oni etičari, koji smisao života 
odvajaju od religije. Izvan filozofskih krugova u tome se ta¬ 
boru nalaze svi oni družtveni redovi, koji ne vjeruju u Boga, 
nemaju religije. U prvom su pak taboru svi teisti (u širem 
smislu), t. j. koji priznaju Boga, bilo kao logički teisti (u užem 
smislu), koji priznaju opravdanost religije putem dokazivanja, 
bilo kao alogički teisti, koji religiju opravdavaju iz alogičke 
sfere vrednovanja. Neki (spiritualistički) monisti — premda 

se odvajaju od materialista — ne spadaju u prvi tabor, jer se 
na poricanju kozmičkog dualizma ne može održati pojam Boga. 
Uz prvi su tabor samo toliko, što se protive materialističkom 
nazoru o životu. A to je upravo ona točka, na kojoj se povezuju 
svi’ pripadnici spiritualističke orientacije. 

Priznavanje duha jest osnovno polazište k priznavanju 
opravdanosti religijskog nazora o životu. 

Ta se činjenica premalo uzima u obzir, kad se uočuju 
razilaženja među pripadnicima prvoga tabora. U cjelini se filo¬ 
zofske literature gubi osjećaj jedinstvene sviesti među svima 
onim filozofima, koji priznaju religiju, na ovaj ili onaj način, 
kao da preteže važnost onih pitanja, na kojima se teisti razi¬ 
laze. To je doduše razumljivo odatle, što kritički duh filozofi- 
tanja nastoji pronaći istinu i, polazeći tim putem izbjegava 
i upozorava na stranputice. Ali kad uočimo životnu misiju filo¬ 
zofije, ne smije se gubiti s vida ona veza, koja uza sva razmi- 
moilaženja povezuje zajedničke protivnike materialističkog 
shvaćanja o smislu života. Ova bi misao zajedničkog stava 
morala biti mjerodavna ne samo u teoretskom nastupanju 
spram materializma, nego i na širem području kulturno-social- 
nog života. Irenička tendencija među istosmjernim strujama 
morala bi proniknuti i socialno nastojanje oko oblikovanja 
ukupnog života. Možda su kulturne snage u socialnom razvoju 
života bile dosad i kočene baš zato, što je prevladavala sviest 
međusobnog diferenciranja namjesto sviesti zajedničkog odpora 
drugom taboru. U kultiviran ju zajedničkog nastojanja oko pri¬ 
znavanja religije bio bi, držim, jedini put suzbijanja materia¬ 
lizma, koji smisao života sapinje u granicama materije. 



religija i Život 

Najintimniji dodir filozofije sa životom jest u pitanju o 
smislu života, — a na tome se pitanju i dodiruje filozofija s re- 
Krivo misle neki, da na filozofiju ne spada problem 
religije: sva poviest filozofije dokazuje protivno. Cak je za filo¬ 
zofiju to središnji problem baš tako, kao i sam problem o smislu 
života. Jer alternativa glasi: živjeti s religijom ili bez religije. 
Čitava sadržina života, rekosmo, obuhvaćena je religijom, a 
jednako je tako i bez religije. Religijskim usmjerivanjem života 
dobiva svaki njegov sastavni dio najvišu vriednost; svaki đo- 

življaj sub speeie religionis ima udjela na smislu života. Na¬ 
suprot, na razstavi s religijom sav je život smisleno određen 
samovoljnim postavljanjem životne svrhe. Ako to i nije uviek 
u utilitarističkom pravcu, nego na pr. u smislu etičke autono¬ 
mije (po Kantu), ni svi etički ideali nisu kadri pružiti dovoljno 
obrazloženje etičkoj obvezatnosti, ako je ona ovisna o samo¬ 
voljnom priznanju. Bez religijske obvezatnosti, kojom je nje¬ 
zino priznanje absolutno određeno, gubi etička obvezatnost 
svako uporište i mora biti .pripravna odstupiti mjesto egoistič¬ 
nom shvaćanju i oblikovanju života. 

Prije smo napomenuli pesimizam, a sad egoizam — kao 
posljedice areligioznog nazora o smislu života. Ta nam dva 
pogleda na religiju odkrivaju njezino najdublje značenje za 
život. Ne samo to, nego nam se tako ukazuje religijsko do¬ 
življavanje u strukturnom i genetičkom pogledu. U svemu 
onome, što je čovjeka kadro navesti na pesimističko i egoističko 
vrednovanje života, pojavljuje se religija kao obrat u novu 
sferu života, gdje vlada optimizam i nadvladavanje egoističkih 
tendencija. Ogorčenost nad ljudima i životnim prilikama, bo¬ 
jazan pred smrću, groza pred tegobama i mizerijom života 
sve je to odskočna daska za religijski doživljaj, u kome se po¬ 
kazuju svietli traci smirenog života, koji čovjeka povezuje s 
beztjelesnim i vječnim poniranjem u Boga. A kad se razplamti 
egoizam u strastima i zločinima, opet je religija onaj put, koji 
od samozataje i žrtve vodi k ćudorednoj pobjedi duhovnog 

čovjeka. 


RELIGIJA I ĆUDOREĐE 

Kad iztičemo smisao religije za život, time nije rečeno, da 
se ona smisleno odnosi samo na potrebe našeg života: religija 
je naša dužnost prema Bogu, i kao takova, ona je sastavni dio 
ćudoređa. Po svome spoznajnom elementu — priznavanju Boga 
— religija je temelj ćudoređa, i to u dva smjera: ona konačnu 
svrhu života stavlja u Boga, a time u vezi priznaje Boga ćudo¬ 
rednim zakonodavcem. Religija je tako izvorom najveće aktiv¬ 
nosti, koju je čovjek kadar razviti po svome duhovnom bivstvu. 
Uuslied nepoznavanja religije mogao je Nietzsche^ i 
Feuerbach smatrati religiju štetnom za osobni razvoj čo¬ 
vjeka. Nietzsche je mislio, da odpočinje viša povjestnica po no- 

vovjekom bezbožtvu, koje proglasuje Boga mrtvim. Jedino bez 
Boga moguće je usavršenje čovjeka. Pogotovo je nesklapno po¬ 
mišljati (drži Simmel), da bi svaki bogalj imao jednaku meta¬ 
fizičku vriednost s Michelangelom i Beethovenom. Ali po ta¬ 
kvim nazorima ne dolazi do uvaženja bitna značajka religije, a 
to je usavršavanje čovjekove duhovnosti na uzponu k neograni¬ 
čeno savršenom bitku Božjem. U tome se i-sastoji osobna vried¬ 
nost čovjeka. To se usavršavanje osniva na moralnom pregnuću 
u izvršivanju volje Božje. Nije čovjeka nedostojno podložničtvo 
podvrgavati se volji onoga, koga čovjek priznaje bezgranično 
savršenim idealom svoga nastojanja. Ako je ono i skopčano sa¬ 
mozatajom ili odricanjem osjetilnih dobara, čovjek je kao du¬ 
hovno 1 biće upućen na duhovne vrjednote, u kojima je izvor 
neprolaznog zadovoljstva ili sreće. Po svojoj ćudorednoj osno¬ 
vici religijsko usavršavanje proniče čitav život, pa se time i 
razlikuje od estetske i znanstvene kulture duha. Kad neki iz- 
tiču, kako se savršenstvo europskog čovjeka odrazuje u gotskim 
katedralama, Beethovenovoj IX. simfoniji, bibliotekama, so- 
cialnim uredbama i tehnici, a u tome da je obilježje čovjekova 
savršenstva uobće, onda to ne može biti izpravno, ako se na 
prvo mjesto ne stavi ćudoredna vriednost čovjeka. Po njoj 
upravo odpada razlika između nekulturnog i kulturnog čov¬ 
jeka (u smislu navedenih kulturnih područja). 


RELIGIJA I KULTURA 

Uzvišenost religije s obćeljudskog stajališta sastoji se u 
tome, što ona u svakom čovjeku vidi sposobnost za najviši kul¬ 
turni domet, za uzpon k Bogu, praizvoru duhovnih vrjednota. 
Po ćudorednoj se vriednosti čovjek uzpinje do najvišeg stup¬ 
nja savršenosti. Dok tehnička kultura stoji u službi čovjeku, 
po duhovnom se kultiviranju stavlja čovjek u službu vrjednota, 
od kojih zavisi njegovo osobno usavršenje. 

Religija je pokr.etnik eminentno kulturnog nastojanja, 
ukoliko daje smisao moralnom usavršavanju. 

Ne samo da religija nije sterilna za život, ona čak podržava 
njegovu najbolju dinamiku. Polazeći iz života, ona se kao usvo¬ 
jena duhovna vriednost vraća k životu, da ga po sebi oblikuje. 
Ako »filozofija života« dobiva taj naziv većma po tome, što 
joj je podrietlo u životu, a ne zato, što je usmjerena prema ži- 

votu kao svom objektu, može se tako i za religiju reći, da po¬ 
tječe iz života i opet u nj utječe. Ona je (kao i druge duhovne 
vriednosti) dokazom, da čovjekov život nije samo mehanički- 
kauzalno zbivanje, nego je postavljen na slobodno uzbiljavanje 
k Bogu upravljenih najviših vriednosti, kojima se život du¬ 
hovno usavršuje. I premda je život zavisan od materialnih 
uvjeta, oduhovljavanje života nije materialno uvjetovano, i 
stoga čovjek nije upućen na metempsihozu, da bi tako prolazio 
putem svog usavršavanja. Niti je sa izpravno shvaćenog reli¬ 
gijskog stajališta — koje se osniva na teističkom dualizmu — 
osnovano (panteističko) mišljenje, da u čovjeku dolazi do izra¬ 
žaja razvoj Božjeg bitka. Religija znači hierarhiju vrjednota, 
za koju je čovjek osposobljen, t. j. u mogućnosti za njezino 
uzbiljavanje, a Bog je savršena zbiljnost, kojom je izključena 
svaka mogućnost (potencialnost). I ne samo da religijsko usavr¬ 
šavanje ne znači razvoj duha iz »ništa«, nego je ona upravo 
uporište protiv nihilizma u smislenosti života. Njezina je snaga 
utoliko stvaralačka, što od stroja i roba materije podiže čovjeka 
u duhovnu sferu moralne ličnosti. Kao takova, ona iz prolazne 
ili vremenske zbiljnosti prelazi u neprolazni, izasmrtni život. 
Jer Bog nije mogao naš život ostaviti u nerazumnosti, nego ga 
je razumno uredio i prema svojoj pravdi, a onda je i morao 
dati čovjeku bezsmrtnost, koja omogućuje sintezu savršenstva 
i sreće. 


SAVRŠENSTVO I SREĆA 

Sada je, napokon, podpuno zaokružen teistički nazor o ži¬ 
votu ili filozofijski nazor o religijskoj vriednosti života. Postići 
savršenstvo i sreću — u tome leži religijski smisao našeg ži¬ 
vota. Religija je putokaz, po kome se čovjek orientira na putu 
traženja svoje sreće. Čitavim bivstvom, animalnim i duhovnim, 
čovjek teži za dobrima i u njihovu postizanju nalazi svoje za¬ 
dovoljstvo. Voljno ostvarenje dobara ima tendenciju za pod- 
punim posjedovanjem dobara, za srećom. Postavljen izpred 
raznih dobara, čovjek sebi odabire među njima stanoviti cilj 
voljnog ostvarenja. Sva je naša voljna djelatnost upravljena 
oživotvorbi nečega, u čemu se nalazi vriednost i od čega zavisi 
smislenost voljnog života. Na ovom razvoju voljne djelatno¬ 
sti ili na ovom »putu« života dolazi se do razkršća: čovjek 

može težiti za oživotvorbom nekog dobra, koje mu je po sa¬ 
vjesti zabranjeno. Javila se ćudoredna sviest. Ona čovjeka 
odvraća od puta k dobru, zabranjuje mu neki voljni čin, da 
bi u propustu toga čina nalazio novo, ćudoredno dobro. Slu¬ 
šajući imperativ svoje savjesti, podvrgavajući svoje težnje 
ćudorednoj vriednosti, čovjek se usavršuje u ćudorednom 
smislu. Ali zašto da se tako usavršuje? Zar mu se ovim putem 
otvara vidik na sreću, koju bi našao u zabranjenom dobru? 
Voljno usvajanje ćudoredne dobrote je zakonski određeno, 
t. j. čovjek je obvezan činiti dobro i suprot svojem teženju, 
on se mora podvrgavati »idealnoj« volji, koja se u savjesti 
najrealnije očituje, tako realno, da čovjek i kraj postig¬ 
nutog dobra, u kome nazrieva svoju sreću, gubi uživanje 
sreće, ako je time, došao u sukob sa svojom savješću. Zašto 
dakle mora htjeti dobro? Koja je to obvezujuća volja? 

Ako čovjeku na to pitanje odgovori religija, to znači, da 
se u moralnom zakonu očituje volja Božja. Time je moralni 
zakon dobio religijski smisao. Sada čovjek znade, da se mo¬ 
ralno usavršavanje sastoji u vršenju Božje volje, u usklađi¬ 
vanju volje s Božjim zakonom. Uviđajući tu činjenicu, čovjek 
u njoj nalazi sigurnost, da je Bog tim putem skopčao sreću. 

U svietlu religije očituje se moralno usavršenje kao Bo¬ 
gom određeni put k sreći. 


13 Smisao života 

SEDMO POGLAVLJE 


NARAVNA RELIGIJA 

Po moralnom zakonu, koji je »usađen« u duhovnu narav 
čovjekovu, biva sama narav realnim temeljem religijskog od- 
nošaja. U tom smislu nazivamo religiju naravnom. Stvorivši 
našu duhovnu' narav, Bog je odredio, da se u stanovitoj kon¬ 
stelaciji života javi ili očituje (»objavi«) u sviesti moralni za¬ 
kon kao glas njegove volje: Ne samo to, nego se Bog čovjeku 
»objavljuje« i na druge načine: u pojavama svieta i života, u 
svemu, što je kadro čovjeka navesti na priznavanje Boga. 
Vodičem služi razum, dakle naravna sposobnost, u kojoj iz¬ 
vire religijsko odnošenje prema Bogu kao najvišem .dobru. 
I sa gledišta moralnog savršenstva, koliko ono odgovara du¬ 
hovnoj naravi čovjeka, možemo religiju nazvati »naravnom«, 
jer ona obrazlaže potrebu toga savršenstva, proglašujući ga 
odredbom Božjom. A religija mu daje i naravni smisao: oži- 
votvorbu sreće. 

Naravna religija znači »vjeru« u Boga, u smislu prizna¬ 
vanja čovjekova položaja ili odnošaja prema Bogu (na osnovu 
sigurnosti o njegovoj eksistenciji) Takvo se priznanje sastoji 
u voljnom činu podređivanja, t. j. sviestne upravljenosti pre¬ 
ma Bogu, kojom čovjek izpravno ocienjuje svoj odnos prema 
njemu i očituje spremnost, da taj odnos bude normgm života. 
Sviest naravnog odnošaja prema Bogu osniva se na uviđanju 
čovjekove ograničenosti (u pogledu eksistencije i tjelesno- 
duševnih sposobnosti), što upućuje na bezgranični bitak, u 
kome izviru sva savršenstva; zatim na uviđanju moralne pod¬ 
činjenosti, što opet upućuje na absolutnu volju u određivanju 
životnog smisla. Na osnovu toga se religijsko doživljavanje 

razvija u predanosti Bogu. Usklađivanjem svoje volje sa vo¬ 
ljom moralnog Zakonodavca biva čovjek »sličan« Bogu; -— u 
tome je njegovo naravno pobožanstvenje (za razliku od nad¬ 
naravnog, na osnovu nadnaravne milosti). Čovjek Već i jest 
po duhovnoj naravi Bogu sličan, ali po voljnom usklađivanju 
postaje »jedno« s Bogom, koliko isto hoće odnosno ne će, kao 
i Bog. Time čovjek postizava voljno sjedinjenje s Bogom. Obi¬ 
lježje je svih religijskih doživljaja, da se čovjek osobno sjedi¬ 
njuje s Bogom; — ne samo spoznajno (priznavanjem njegove 
obstojnosti), nego na osnovu onoga, što Bog znači s obzirom 
na čovjekovu osobnost, a on znači izvor svih dobara s izklju- 
čenjem zla. 

U podređivanju, predanosti, kojom nastaje sjedinjenje s 
Bogom, pobožanstvenje, dobiva volja religiozno-moralnu vried- 
nost. Ta je voljna usmjerenost prema Bogu uvjetovana uviđa¬ 
njem, da sviet ne postoji sam od sebe, i da život nije sam od 
sebe, i da ono, što je čovjeku potrebno za život, nije sve u 
njegovoj moći, pa se zato i ta moć mora nalaziti u izvoru 
svieta i života, ■— u Bogu. Uviđanje Božje obstojnosti može 
biti različito motivirano. Svakako je to uviđanje doživljajna 
predpostavka za religiozne čine. Primarno su oni motivirani 
osnovnim nagnućem života za samoodržanjem, t. j. težnjom 
za oživotvorbom eksistencialnih dobara (zdravlje, prehrana...), 
odnosno zazorom od ostvarenja zla. Zato će religiozni doživ¬ 
ljaji biti prvenstveno izrazom životnih potreba, te će se oči¬ 
tovati kao molba za pomoć, zaštitu, obranu. Uviđanje, da bez¬ 
uvjetna zabrana zlih čina izvire u volji Božjoj, religioznom je 
pobudom moralne dobrote. — Pobliže se ovdje ne zanimamo 
za različite elemente u sastavu religioznog doživljavanja, jer 
nam je samo namjera upozoriti, da je čovjek sposoban reli¬ 
giozno doživljavati na osnovu naravne spoznaje o Bogu. Sto 
god je kadro stvoriti uvjerenje o nadiskustveno osobnom (ra- 
zumno-voljnom) izvoru dobra, o najvišem dobru života, čini 
osnovicu »naravne« spoznaje Boga i time omogućuje vried- 
nostno priznavanje u osobnom saobraćaju s Bogom. Ako je 
čovjek nemoćan spram nekog zla i u tom čuvstvu tjeskobe 
traži pomoć »iznad« sebe, to ne znači (kako misle Schopen- 
hauer i Feuerbach), da se u tom čuvstvu rađa pomisao na 
Boga; rađa se molba za pomoć, a molba već predpostavlja 

uvjerenje o Bogu (i zato bi također krivo bilo reći, da je do¬ 
tično čuvstvo uzrokom prielaza od pomisli na Boga u sigurno 
uvjerenje).* 


NADNARAVNA SVRHA 

Priznavši Boga kao našega životnog smislenodavca, mo¬ 
žemo van svake sumnje priznati mogućnost, da bi Bog bio ka¬ 
dar namieniti čovjeku i takav smisao života, koji sasvim nadi¬ 
lazi dohvat naravnog teženja i granicu naravne oživotvorhe. 
To znači, Bog je mogao čovjeku odrediti nadnaravnu svrhu 
života: nadnaravno savršenstvo i nadnaravnu sreću. Razlog, 
da bi to odredio, samo je Božja dobrota ili ljubav prema čov¬ 
jeku. U tu svrhu, Bog bi dakako morao upoznati čovjeka i s 
onim sredstvima, koja vode do nadnaravne svrhe. Ta sred¬ 
stva, kojima je nadnaravna svrha oživotvoriva, kao i sama 
svrha, čine nadnaravni razpored ili nadnaravno svršni red 
ljudskog života. Budući da on ne pripada čovjeku po njego¬ 
voj naravi, ne proizlazi iz naravne potrebe teženja za srećom, 
nego je dobrohotno čovjeku podieljen iznad njegovih zahtjeva, 
možemo ga nazvati djelom milosti Božje. Niti nadnaravni po¬ 
redak postoji bez milosti Božje, niti je čovjek bez nje ospo¬ 
sobljen postići svrhu u smislu toga poredka. Osim toga, ob- 
stojnost nadnaravnog reda može biti čovjeku poznata samo 
po objavi Božjoj, t. j. po stanovitom izražaju volje Božje, na 
način prikladan našem shvaćanju. Da li u poviesti svieta po¬ 
stoji takva objava? 


* Oblik molitve ne mora uviek biti izrazom religioznog doživlja¬ 
vanja. Sadržajno može biti neka »molitva« donekle i moralna, ali kad 
je taj sadržaj suprotan molitelj evu moralu, onda on ne izvire u reli¬ 
gioznom doživljavanju i stoga to nije molitva, nego napastovanje Boga. 
Tako bi neki državnik mogao — u ratnoj tjeskobi —■ »molitveno« (za¬ 
pravo promičbeno) predočiti Bogu, s kim se bori i zašto se bori; pro¬ 
tivnik je svakako »nedostojan« Boga, jer je »apostol gramzljivosti i 
rasističke arogancije«, dakle naprosto '»đavao«, dok se molitelj zauzima 
za »oslobođenje čovječanstva, koje trpi«, hoće »osloboditi zarobljene« 
i ujedno postići »svjetsko-obuhvatno jedinstvo«. Ako bi se prema tome 
sadržaju dalo ustanoviti, da navodne osobine protivnika posjeduje sam 
molitelj, i da mu nije do slobode onih, koje sam zarobljuje, onda to i 
nije religiozna molitva. To bi ona bila možda tek onda, kad bi se mo¬ 
litelj složio s Epiktetom, da Bog ne treba izpuniti njegove želje, nego 
ih oduzeti. 



KRŠĆANSKA RELIGIJA 

Ovo nas pitanje privodi k pojavi kršćanske, religije. Ako 
je ona zaista Bogom objavljena religija, onda u potvrdu toga 
moraju postojati nedvoumna dokazala. I to dokazala poviestne 
naravi, jer »pozitivna« objava Božja, namienjena svima lju¬ 
dima, pridolazi vrhu razumnog osposobljenja za religiju ili 
iznad »naravne« objave, a to je moguće po nekom poviest- 
nom svjedočanstvu, u kome je zajamčen Božji auktoritet. Ako 
je taj uvjet izpunjen, bit će kršćanska religija nadnaravna i 
od Boga određena, t. j. prava religija. U tom slučaju ne po¬ 
stoji naravni svršni red, t. j. nije čovjeku određena naravna, 
nego nadnaravna svrha, na koju je čovjek vezan nadnarav¬ 
nom religijom, kako ju je Bog poviestno objavio. 

A naravna religija? Da li ona postoji kraj nadnaravne re¬ 
ligije? 


NARAVNA I NADNARAVNA RELIGIJA 

Kad bismo rekli, da naravna religija postoji tako, da je 
čovjek može smatrati pravom religijom bez obzira na nadna¬ 
ravnu religiju, to bi značilo prepuštanje nadnaravne religije 
samovolji čovjeka. Prema tome, naravna religija sama za sebe 
ne čini pravu religiju. Ali time nije rečeno, da ona kraj nad¬ 
naravne religije naprosto ne postoji. Ona čak mora biti sadr¬ 
žana u nadnaravnoj religiji. Zato »mora«, jer se ona osniva 
na samoj naravi čovjeka, te je u tom smislu »predpostavka« 
nadnaravne religije. Priznavanjem Boga i moralnog zakona 
omogućeno je spoznajno i voljno pristajanje uz Njegovu nad¬ 
naravnu objavu. Stoga ćemo reći, da naravna religija postoji 
kao sastavni dio nadnaravne religije ■—- i moramo je smatrati 
»pravom« religijom, t. j. u pravom smislu religijom, koliko 
ona obuhvata elemente, bez kojih ne postoji ni nadnaravna re- 
li§ij a - Samo treba pri tom uočiti, da nikoji element naravne 
religije ne postoji zasebno ili odvojeno od nadnaravne milosti, 
kojom Bog čovjeka drži u nadnaravnom redu i utoliko mu po¬ 
maže već prve pokrete religijskog života. To će reći, sve kad 
i ne bi neki čovjek još znao za nadnaravnu objavu, te bi ži¬ 
vio u naravnom smislu religiozno, i ta je religioznost nadna¬ 
ravnog značenja, ukoliko je takav čovjek pripravan prihva¬ 
titi nadnaravnu objavu, na koju ga milost Božja upućuje. 


ISUS KRIST 

Pitanje kršćanstva kao nadnaravne religije svodi se dakle 
u prvom redu na poviestno opravdavanje začetnika kišćan- 
stva, Isusa Krista, kao Božjeg objavitelja. Kako je Isus Krist 
dokazao, da čovječanstvu objavljuje nadnaravnu religiju, t. j. 
da govori u ime Božje, kad ljudima naviešta nadnaravni smi¬ 
sao života? Tim se pitanjem bavi apologetska nauka. Nje¬ 
zina je zadaća opravdavati vjerovanje u onu objavu, koju 
Isus Krist daje pozivom na svoj auktoritet Božjeg opunomo¬ 
ćenika. Taj se auktoritet mora ustanoviti poviestnim putem i 
na osnovu takvih činjenica, kojima je taj auktoritet van sum¬ 
nje utvrđen. Ako su te činjenice kao dokazala za Kristovo 
»poslanstvo« zajamčene, onda je u Božjoj istinoljubivosti za¬ 
jamčeno i to, da je sve ono istina, što je Krist govorio. Sve 
kad bi on za sebe tvrdio da je Bog, to je izvan svake sumnje 
istinito, ako je stanovitim činjenicama utvrdio svoj Božji, auk¬ 
toritet. Te se činjenice moraju izpostaviti kritičkim izpitiva- 
njem poviestnih izvora. I doista, Crkva kao Ki'istov nauča¬ 
vajući organ izvodi iz tih izvora istinu, da se je Krist legiti¬ 
mirao za svoju tvrdnju, da je on čovjek i Bog. 


VJERA I SPOZNAJA 

Istinu, da je sam Bog Objavitelj u poviestnoj osobi Isusa 
Krista, izvodi Crkva iz poviestnih dokumenata u svojoj bogo¬ 
slovnoj nauci, napose u apologetici. Ovo je utvrđivanje istine 
sustavno i znanstvenom metodikom provedeno, pa nije ovdje 
mjesto, da tu nauku u cielosti izlažemo. Nije ovaj put niti je¬ 
dini, kojim se dolazi do sigurnosti o navedenoj istini. Ako je 
netko apologetskim putem došao do sigurnosti o Kristovu 
Božanstvu, to znači, da taj ovu istinu prihvaća na temelju 
onih dokazala, koja je apologetski (poviestno) ustanovio. To 
jest, taj čovjek vjeruje Kristovim riečima, vjeruje, da je istina, 
što Krist o sebi objavljuje — zato, jer je nesumnjivo spoznao 
ili naučnim izpitivanjem utvrdio istinu, da Krist govoii u ime 
Božje, o čemu su pruženi valjani dokazi (čudesa . . .). Na os¬ 
novu apologetski osigurane istine, da je Krist zaista Božji Ob¬ 
javitelj, postaje istina o Njegovu Božanstvu objavljenom isti¬ 
nom, t. j. takvom istinom, koja je zajamčena svjedočanstvom 
(auktoritetom) Boga Objavitelja. Ako je naime Bog dao čov¬ 



jeku dovoljne dokaze o tome, da je Isus Krist njegov Objavi¬ 
telj i time ga snabdio svojim auktoritetom, onda je na tom 
osnovu osigurana istina svega, što Krist objavljuje, pa stoga i 
objave o njegovu Božanstvu. Nadalje, ako je netko apologet¬ 
skim putem osigurao istinu, da je Krist osnovatelj svoje Crkve, 
na koju je prenesao svoj auktoritet, onda je u tom auktoritetu 
Crkve razlog ili jamstvo sigurnosti, kojom čovjek vjeruje ob¬ 
javljenoj nauci Crkve. Vjera u objavljene istine zbog aukto- 
riteta Boga Objavitelja ima svoje uporište u spoznaji, kojom 
je taj auktoritet opravdan. 

Malen je broj ljudi, koji mogu putem ove spoznaje utvr¬ 
diti svoje vjerovanje. Jednako je neznatan broj onih, koji bi 
filozofskim putem dolazili do nekih istina o svietu i životu, a 
koje istine priznaju i nefilozofski ljudi. Pa ne samo istine filo¬ 
zofskog značenja, nego i množtvo drugih istina usvajaju ljudi 
bez uvida u očevidnost dotičnih istina, nego tek na osnovu 
nečijeg svjedočanstva. Samo što sve istine nemaju za čovjeka 
jednako važenje; neke su od njih od posebnog značaja za ži¬ 
vot, pogotovo kad su vezane uz pitanje o smislu ili vried- 
nosti života, a takve su- i vjerske istine. Te nisu samo pred¬ 
met spoznavanja, nego i vrednovanja, t. j. prema njima zau¬ 
zima stav ne samo logos, nego čitava psiha čovjeka po svim 
elementima emocionalno-volitivnog doživljavanja. A time do¬ 
dirujemo spor između »intelektualizma« (logizma) i »volun¬ 
tarizma«. 

ELEMENTI VJEROVANJA 

Neodrživost jednog i drugog stajališta može se sastojati 
samo u njihovoj ekskluzivnosti. U doživljavanju kršćanskog 
vjerovanja to znači, da u njemu nije izključivo niti spoznajni, 
a ni nespoznajni element, nego oba zajedno. To se očituje u 
svakoj poviestnoj pojavi religije. U najširem smislu možemo 
religijom nazvati svaku onu pojavu, u kojoj do izražaja dolazi 
bitni moment religije: počitanje prema nečemu, što je najviše 
(»božanstvo«), od čega zavisi životni udes čovjeka. Podrietlo 
toga počitanja nije samo čuvstvo i mašta — otac i mati reli¬ 
gije, kaže Strauss —, nego i stanovito shvaćanje o božan¬ 
stvu. To shvaćanje može, dakako, biti pod uplivom čuvstvova¬ 
nja i maštanja, pa tako i dolazi do krivih elemenata u »narav¬ 
noj« religiji ili u naravnoj »vjeri« u Boga. Izrazom »vjera« 

možemo označiti (prema Tomi Akvinsko m) svako uvjere¬ 
nje ili subjektivnu sigurnost, kojom čvrsto pristajemo uz 
neku misao bez uviđanja, da se ne bi moglo i drugačije mi¬ 
sliti. Te istine, kod kojih znademo, da se o njima ne može 
diugačije misliti, ne smatramo predmetom vjerovanja; to su 
očevidno sigurne spoznaje. To nije slučaj kod objavljenih 
istina. O njima imademo »moralnu« sigurnost, t. j. takvu, koja 
izključuje razboritu dvojbu: moguća je dvojba iz nekog sub¬ 
jektivnog razloga, ali ne takva, da bi na razumu bila osno¬ 
vana. Upravo zbog subjektivnosti razloga možemo nazvati 
»vjerovanjem« svaku sigurnost, koja nije skopčana s uvidom 
u objektivno obrazloženu istinu. Subjektivni su, prema tome, 
oni razlozi, koji nisu logičke naravi, nego proizlaze iz emocio- 
nalno-volitivne sfere, — a ona može biti u prilog vjero- 
vanju, ili njemu suprotna. Već sam početak razmišljanja 
o Bogu podvrgnut je voljnoj pažnji, a ova je zavisna 
od čitave psihičke situacije. Ta je okolnost odlučna, ne 
samo kad je u pitanju kršćansko vjerovanje, nego i kad 
se l'adi o naravnoj religiji ili o »vjeri« u Boga na osnovu 
razmišljanja (bez nadnaravne objave). Izrazom »psihička si¬ 
tuacija« obuhvatamo sve one elemente u psihičkoj strukturi 
pojedinca, koji su relevantni za njegovo opredjeljenje prema 
nečemu, što za njega dobiva značenje istine. U tima su ele¬ 
mentima sadržani razlozi pristajanja uz dotičnu istinu ili raz¬ 
lozi vjerovanja: — u negativnom smislu, koliko stanoviti 
razlozi odvraćaju od vjerovanja, a u pozitivnom, koliko na¬ 
vraćaju na vjerovanje. Kako religijska vjera upućuje čovjeka 
na iznadosjetilno biće, i kako ga ona upućuje na moralno iz- 
pravan život, moguće je u jednom ili drugom pravcu, da neki 
razlozi čovjeka odvraćaju od religije. Zato ima slučajeva, da 
se netko odbija od »vjere« i već je na prvom koraku zabacuje 
— t. j. nema volje ni da joj pažljivo prilazi — zato, jer »a 
priori« usvaja samo mogućnost osjetilnog shvaćanja, ili zato, 
jer zazire od moralne obveze, koja je uključena u religijskoj 
vjeri. Nasuprot, tko je po svome duševnom ustrojstvu i život¬ 
nom izkustvu izgrađen tako, da teži za istinom, i tko znade 
kako su nam pristupne mnoge istine o nadosj etilnim predme¬ 
tima, i u kome je živ moralni eros upornog i nepristranog tra¬ 
ženja istine, taj je već subjektivno disponiran za vjerovanje. 
Razlozi u negativnom i pozitivnom smjeru bivaju daleko slo¬ 
ženiji, kad se radi o kršćanskom vjerovanju. Jer vjerovanje u 

objavljene istine na osnovu Božjeg auktoriteta, kao već izpred 
toga u istinitost samoga toga auktoriteta, može nailaziti na 
mnoge poteškoće i prigovore, u kojima izvire nesklonost prema 
vjerovanju. Netko, primjerice, smatra bez daljnjega absurdnim, 
da bi Krist mogao biti Bog, ili da bi moguća bila čudesa, ili da 
bi Crkva imala ulogu Božjeg objavitelja. Naprotiv, netko će 
Crkvi vjerovati, jer naslućuje, da bi Bog čovjeka zavodio u 
bludnju, kad toliki umnici nisu kadri bili nesumnjivo ustano¬ 
viti poviestnu neosnovanost dokazala o Kristovu božanskom 
poslanju; ili će vjerovati zato, što uviđa kulturno-poviestno 
značenje' kršćanstva; ili zato, što ga odgoj i društvene okolnosti 
na to navode, i t. d. U svakom je tom slučaju auktoritativno 
vjerovanje uvjetovano nekim subjektivnim determinantama. 

PUT DO VJERE 

Kako se je u meni razvijala sadašnja moja vjera u Isusa 
Krista? 

S podpunom sigurnošću mogu sebi ovo odgovoriti: ukla¬ 
njanjem zapreka, odstranjivanjem svih poteškoća, koje su se 
nametale na putu do vjere. Borba skepse o Bogu bila je naj¬ 
dublja i najtrajnija, pa i najstrašnija. Počela je mojim stupa¬ 
njem u bogosloviju i kadgod me progonila do ludila, izmučivši 
me danju i noću kroz mnogo godina. To nije bila čežnja za 
istinom bez veze sa životom, nego sam upravo proživljavao ovo 
pitanje: »Ima li smisla živjeti ?« Neobuzdanom se snagom zari- 
nula u dušu misao o bezvriednosti življenja i kao da me uporno 
vukla pred neki ponor. To je doba bilo obsjednuto uvjerava¬ 
njem samoga sebe o izpravnosti materializma. Život ugasne, 
čovjek umire — i nema ga. Na to sam neprestano mislio: nema 
ga. Prije ili ..kasnije, ne će me više biti. Čemu sam ja tu? Sto 
me može smiriti, da budem zadovoljan? Jedino užitak, koji sam 
više naslućivao, nego što bih ga poznavao, i ako me je prirođena 
sklonost za njim izpunjala neutaživom žeđom. Dobro, i to će 
biti, budućnost je u mojoj vlasti, još se uviek mogu odlučiti 
na život, kakav mi se najviše mili. Ali što sve to znači? Time 
nije riešeno pitanje života. Htio bih na čistu biti, da li ljudski 
život potječe od Boga. Kako sam nadošao na to pitanje, nije 
mi danas posve jasno, ali dobro znam, da se je nametalo sva¬ 
kidašnjom religioznom praksom, i protureligijskom lektirom, a 
najviše izučavanjem teodicije. Dokazi su me uvjeravali — i 

kad sam već postao siguran, ponovno sam upadao u sumnja- 
nje. Premalo mi se Bog očitovao. Možda se ipak u dokazivanju 
varam. Mogu li imati povjerenje u vlastiti razum? Ako ima 
Boga, morala bi i duša biti nešto beztjelesno, izasmrtno: jer 
što će mi Bog za ovaj život? Jedino zato, da dade meni i svima 
ljudima što više užitka, — ali toga nema. Zla u svietu prosvje¬ 
duju proti Bogu. A dosadni život iza smrti, u nekoj vječ¬ 
nosti! Doduše Bog bi mogao, kao što je i ovdje dao prilike za 
uživanje, preobraziti čovjeka u izasmrtnom životu za sreću. 
U čemu bi se to sastojalo? Ali najprije treba znati, da li uistinu 
postoji izasmrtni život. Pa sve kad bi postojao, ne uviđam, ko¬ 
jeg smisla ima ovaj život. Još više se to pitanje zapliće, kad 
mislim na savjest, koja život ograničuje na dopuštena djela, a 
baš time izključuje užitak. Zar sve to tako Bog hoće? Gdje su 
knjige, gdje su ljudi, koji bi mi na sve to odgovorili?! — 
Kršćanstvo? Crkva? Krist? Ovamo knjige, jedna za drugom, 
u neumornom čitanju i razmišljanju. Apologetika. Još su mi 
iz filozofije ostala neriešena pitanja i već prelazim na doka¬ 
zivanje o Kristu. Potežkoće se gomilaju, skepsa sa razvija u 
sablastne oblike. Kad bi danas Krist prolazio ulicama i sliep- 
cima vraćao vid, mrtvome život, vjerovao bih mu, to su ču¬ 
desa. Ne varam li se? Tko zna, kako je to onda bilo, pred go¬ 
tovo dvie tisuće godina! Čovjek — i Bog zajedno: vrhunac 
bezumlja. A ja to u praksi izpoviedam: molitva, pričest, sakra- 
mentalna nazočnost... To činim uvjetno: bit će i to dobro, 
ako je istina, što Crkva uči o Kristu. Ako je to istina, o njemu 
ovisi i moja spoznaja te istine; onda je od njega i moj razum, 
pa me može privesti k istini. Možda ipak Bog postoji, a da se 
o toj istini ne može sumnjati s valjanim razlogom. Možda je 
zbilja Isus Krist kao Bog ušao u naš poviestni život. Možda. 
Na toj rieči — tako mi se danas čini — stalo se lomiti bez- 
božtvo. Nije u redu, da sa sigurnošću zabacujem Boga i da ne 
priznajem Krista, kad ipak i za takvu sigurnost nemam do¬ 
kaza. Ne smijem uztrajati u svojevoljnoj skepsi; treba tražiti, 
izpitivati. Predpostavljam, da bi mogao postojati Bog — i to 
je dovoljan razlog, da ga molim za pomoć u svom izučavanju: 
jer u tom će slučaju moja sposobnost mišljenja biti savršenija 
za istinu, koju Bog svakako znade, a očito je i mene morao 
stvoriti za istinu, ako mu je stalo do toga, da je znadem. Time 
je, držim, bilo spremljeno tlo, da u njemu oživi klica religije. 
Ona se stala razvijati opravdanjem Boga putem filozofskog 




rješavanja spomenutih pitanja. Uporedo je tekla religiozna 
praksa s dugotrajnom borbom između suprotnih nazora: za 
Boga i protiv njega. Tiek ove borbe završio je priznavanjem 
Boga. No to je bio samo odah pred novim naporima u borbi za 
Krista. Postojao je, govorio i činio čudesna djela. Da to po- 
reknem, morao bih zabaciti svu povjestnicu. Je li istina, što je 
govorio? Da li je tu istinu potvrdio pravim čudesima? Da li 
je njima Bog potvrdio istinitost Kristovih rieči? Sudbina vjere 
u Krista zavisi od tih čudesa. Kad bi to sve bila jedna obmana, 
sam Bog je za nju odgovoran, jer dopušta jednu nesavladivu 
zabludu,- kad je u pitanju moje poštovanje Boga, sve moje ufa¬ 
nje u njega i ljubav iznad svega drugoga. Ili ga uobće nema, 
ili je istina, što je Krist govorio o sebi i o smislu našeg života. 
Vjera u Boga postala je tako nerazorivom podlogom vjere u 
Krista i njegovu objavu. Sve, što je predhodilo mojem prista¬ 
janju uz objavljene istine, bilo je utiranje puta, prilaženje k 
svietlu, u kome se otvorio vidik na nadnaravni smisao života 
po sjedinjenju s Kristom. 


# 

RAZVOJ RELIGIJSKOG ŽIVOTA 


U ovim crtama mnogogodišnjeg života odrazuje se udio 
racionalnog elementa u strukturnom razvoju religije. Samo- 
opravdanjem se tako religija izgrađuje i preobražava se od 
.X početne faze receptivnog (odgojnog i družtvenog) stanja u du¬ 

hovni agens života. Jer tek onda, kad se religioznost razvije 
k stupnju, gdje dozrieva uvjerenje o istini, dobiva ona snagu 
motivacije u usmjerivanju voljne djelatnosti. U spoznajnom 
kolebanju o opravdanosti religije može religijska praksa biti 
mehanizirana, može biti i uvjetna (kako je gore spomenuto), 
ali može biti i obustavljena bez moralnog konflikta, kad na- 
bujaju protureligijski motivi i navrnu praksu suprotnim smje¬ 
rom; — u tom slučaju nalazi savjest umirenje u misli, da reli¬ 
gija možda i nema vriednosti objektivne istine. To opet ne znači, 
da religijska sviest bez kritičkog (filozofskog) opravdanja ne 
bi mogla utjecati na voljnu sferu, jer mogućnost toga utjecaja 
proizlazi već iz nekritičkog uvjerenja o istinskom važenju reli¬ 
gije (kao što na pr. »vjeruju« ljudi u izvansviestni obstanak 
tjelesnog svieta i bez kritički opravdane sigurnosti). Racio¬ 
nalni je element, prema tome, konstitutivni uvjet religijske fun- 

kcije u životu. On daje uporište emocionalno-volitivnoj kom¬ 
ponenti religijskog doživljavanja, — ali u razvojnom procesu 
toga doživljavanja dolazi baš po racionalnom elementu ponovno 
do negativnih stanja, ukoliko novo nastale sumnje oslabljuju 
religiozni habitus, pa dolazi do uzpostave religijske sigurnosti 
tek nakon uklonjenih sumnja. Oslabljivanje religijske kom¬ 
ponente u sklopu duševnog ■ zbivanja može, dakako, doći i 
uslied iracionalno protureligijskih utjecaja, koji zadržavaju pre¬ 
vlast tako dugo, dok neki religijski element opet zadobije od- 
nekuda nova pojačanja. Tako se religijski život odvija kao na 
valu, imajući svoju liniju uzpona i silaza. Kolikogod bila budna 
i jaka religijska sviest, stanovite struje života mogu je kadgod 
više ili manje potresti, ili barem pokušati navalu na njezin od- 
por. Dugotrajna smirenost religijskog stanja i ne znači uviek 
njegovu solidnost, jer takvo stanje može biti podržavano jed¬ 
noličnim i pogodnim stanjem životnih okolnosti. Zato se i de¬ 
šava, da pojedinci ili skupine uslied izmienjenog vanjskog sta¬ 
nja, koje se protivi religiji, napuste svoje dotadanje religijsko 
držanje i možda se posve prepuste novom stanju, pa to za 
površnog promatraoca postane nerazumljivom pojavom. Živ 
duh, koji je u dodiru s raznim oblicima družtvenog života, 
izvrgnut je trajno i novim protureligijskim utjecajima, i stoga 
mora vazda iznova osvajati poziciju religije, neprekidno sebe 
izgrađuje i uviek prolazi putem »konverzije«. Zato religija nije 
odjedanput stečeni i gotovi poklad, nego se sastoji u »borbi« 
za osvajanjem, upravo usvajanjem ili ustaljivanjem duševnog 
stanja, koje znači stečenu i nanovo stjecanu sposobnost ili du¬ 
hovnu savršenost. Religijska tipologija pozna, dakako, osim 
faustovskih priroda i takove, koje nisu izložene poremećajima, 
jer su zaštićene od životnih suprotnosti, pa tako i kažemo, da 
su najsretniji oni ljudi, koji mnogo ne razmišljaju i ne traže 
potežkoća, nego se prepuste blagom vodstvu religije. Ali takvo 
shvaćanje nije mjerodavno za sreću, kojoj čovjek hoće ostati 
gospodarom i onda, kad ona bude ugrožena silom života. Ne¬ 
pomućeni religijski život može se za neko vrieme održati i 
tamo, gdje ljudi na pr. vjeruju, da posjeduju vlasi Majke 
Božje, ali na prvi jači nalet osvješćenja mogu zajedno s ta¬ 
kvim uvjerenjem izgubiti i pravi vjerski oslon. ako on nije do¬ 
voljno bio učvršćen. Netko može i propoviedati družtvenu 
pravdu, a pri tom smatrati po sebi jasnom istinom, da mu je 
dopušteno u preobilju živjeti kraj tuđe nevolje, pa je onda po¬ 



trebno, da ga tek netko drugi uputi na izpravno religijsko shva¬ 
ćanje. Netko bi, recimo, mogao vjersku nezabludivost Kristova 
nasljednika priznavati tako, da bi to priznavanje bila kadra 
pokolebati spoznaja o lošim osobinama pojedinog poviestnog no¬ 
sioca toga nasljedstva. Nije dakle smirenost religijskog uvjere¬ 
nja uviek znakom zdrave religioznosti, i stoga je kultiviranje 
racionalnog momenta uvjetom pravilnog razvoja u religijskom 
životu. Naravno, i ovo je kultiviranje samo dio religijskog 
odgoja, koji svojom intencijom ima da obuhvati oblikovanje 
ukupnoga duševnog života. 


t 


SMISAO RELIGIJE 


Tek onda, kad religija proniče sav život, dobiva ona svoj 
puni životni smisao. Po njoj čovjek razumieva početak ži¬ 
vota i njegov svršetak, kao i vremenski razmak između obje 
ove granice. Zašto se je ovo diete rodilo? Sto ga čeka na putu 
života? Zašto je bez svoje volje stavljeno na pozornicu svieta, 
gdje će možda u vrtlogu života bezsmisleno nestati među dru¬ 
gim milijunima? Bez religije je taj novo nastali život svakog 
pojedinca doista bezsmislen, sve kad bi čovjeku dobrohotni 
udes i namienio ona dobra, koja život čine prijatnim, jer kraj 
njihova ograničenja i takav život nije kadar donieti podpun 
smisao. Kad život završi: čemu je taj čovjek živio? Prekinuta 
nit života znači i prekid blagostanja; zar je sve to imalo smi¬ 
sla, ako je sve pretvoreno u »prah i pepeo« — sve misli i želje, 
sva ljubav i čitava osoba, koja se na ovaj planet više ne vraća? 
Bez religije je bezizgledno pomišljati na novi, izagrobni oblik 
života. I svaki pojedini dan življenja, bez religije, znači gubi¬ 
tak, nestanak života, postepeno umiranje, s definitivnim jed¬ 
nim završetkom, kad preostane samo lješina. Po religiji, na¬ 
protiv, svaki dan u životu znači za korak pomaknuti put k 
novom životu, koji dobiva svoj smisao svakodnevnim moral¬ 
nim nastojanjem, u kome se oživotvoruje budući smisao. O 
njemu nemamo doživljajnog shvaćanja, jer je sve naše doživ¬ 
ljavanje dielom vezano uz tjelesna dobra, a dielom je ograni¬ 
čeno na uzbiljavanje duhovnih vrjednota. Ali time ne biva 
opravdan agnosticizam glede smislenosti izasmrtnog života, jer 
se na religiji osniva sigurnost, da je Bog čovjeku namienio iza- 
smrtno duhovni život sreće. 

ČOVJEK — »SLIKA« BOŽJA 


Pod vidom religije biva svaki čovjek jednako dionikom ži¬ 
votnog smisla, koji nam je Bog odredio. U tome je značenju 
svaki čovjek »pred Bogom jednak«, bio on vladar ili podanik, 
učen ili neuk, pripadnik ovog ili onog naroda, u kojimgod okol¬ 
nostima života. 

Religijski je aspekt dvostruk: s obzirom na čovjeka kakav 
on činjenično jest, i kakav smisleno treba da bude. Po svome 
religijskom pozivu svi su ljudi jednaki, nitko nije izuzet od 
Božjeg određenja s obzirom na polučenje konačne svrhe. Po svo¬ 
me pak činjeničnom religijskom stanju nisu svi ljudi jednaki, 
pa je u tom pogledu među njima razlika i nije svaki pojedinac 
na jednaki način »slika« Božja. Na svoju »sliku i priliku« stvo¬ 
rio je Bog čovjeka u toliko, što je on duhovne naravi i što je 
po njoj određen za religijsko usavršavanje. Upravo po tom 
usavršavanju biva čovjek Bogu »bliži« odnosno »dalji«. U ši¬ 
rem smislu možemo čovjeka smatrati bližim ili daljim od Boga 
također s obzirom na oživotvorbu drugih vrjednota, ne samo re¬ 
ligijskih (na pr. u znanosti, umjetnosti), pa ćemo reći, da je 
Bogu bliži europski kulturni okrug, gdje su stvorene visoke 
duhovne vrjednote, nego nekulturni sloj družtva. Tim se na¬ 
činom izražavanja hoće priznati, da su duhovne vrjednote 
odraz bivstva Božjega, u kome je sva istina i ljepota, pa stoga 
i ostvarenost tih vrjednota u različitom stupnju odrazuje svoj 
božanski praizvor. Ali pri tom treba biti na oprezu, da se ne bi 
bitno savršenstvo čovjeka po religijskim vrjednotama vezalo uz 
nereligijske vrjednote, ili čak s njima zamjenjivalo. Religijski 
savršen čovjek bliže je Bogu i bez drugih savršenstava, nego 
što je onaj, koji s nereligijskim savršenstvima nema religije. 
Jer religija upravo znači neposrednu svezu s Bogom, dok su 
nereligijske vrjednote njegov »odraz«, kao i priroda što_u svo¬ 
jim ljepotama odrazuje Boga, i ako nije s njime voljno zdru¬ 
žena, kako je Bog odredio čovjeku. Voljnim opredjeljivanjem 
života prema volji Božjoj odmjerena je razdaljina s Bogom, a 
ne oživotvorbom onih vrjednota, na koje čovjek nije voljom 
Božjom obvezan. Tko bi mislio (kao S t r a u s s), da se religija 
može zamieniti slušanjem simfonije i gledanjem muzeja, taj je 
smetnuo s uma, da religijski moral nije pretvoriv u užitke, ma 
da su duhovne naravi. 

OSMO POGLAVLJE 


SUVREMENI ŽIVOT 

U jednom od najsudbonosnijih potresa, koji zahvata . te¬ 
melje današnjeg svieta, kršćanska religija ima da izvrši svoju 
poviestnu ulogu moralnog značenja. Na ovom zaista poviest- 
nom razkršću čovječanstva izdiže se lik Krista kao sudbina 
budućnosti, u koju ulazi ljudski rod. Bez sentimentalnosti, mi 
danas možemo duboko razumjeti Crkvu, kad Zemlju naziva 
suznom dolinom. Slika čovječanstva toliko je krvava, da u. 
svietlu duha Kristova izpunja dušu užasom vapaja za spase¬ 
njem. Duša bi nam morala pasti u bezdan očaja,’ kad bi po- 
viestnica nakon ovog rata zabilježila pobjedu one sablastno 
tamne sile u čovjeku, koja se vjekovno sukobljuje s božan¬ 
skim pozivom čovjeka. Pojava Krista stoji usred današnjeg 
zbivanja kao najjači bedem, koji je kadar zaustaviti val naše 
propasti. Tko zna (tako sam i početkom sadašnjeg rata izja¬ 
vio); dokad će još jedni ljudi izpred drugih ljudi uvlačiti se u 
zemlju, u skloništa i duplja, da zaštite gole živote od razornih 
užasa, i dokad će jedni izpred sebe tjerati druge kao čopore 
i dokad će milijuni robija udarati žig moralnoj kulturi ljud¬ 
stva! Tko zna, gdje će neko mirovno zvono dokrajčiti ove stra¬ 
hote sadašnjosti, koja će možda u nekom dalekom potomstvu, 
kao odavna minula prošlost, pobuđivati na smireni ponos nad 
zauviek prevladanom životinjom u čovjeku! Kako bilo s na¬ 
šim optimizmom, jedno je sigurno: tko bi u tome ratu pobie- 
dio i zatim donio svietu mir na osnovu moralnih načela, — 
ne možda tek da bi postao nobelovac, taj bi pobjednik sjao u 
dušama čovječanstva, dok sunce sije na nebu. Ako li se takav 
moralni dobrotvor svieta nalazi među današnjim državnicima, 
od kojih zavisi daljnje ratovanje, mogao bi i ne čekajući neki 
pobjednički svršetak dati iniciativu za ostvarenje moralnih 

načela, koja izključuju mogućnost rata. Ne bude li s te strane 
moralnog rezultata, čeka težak zadatak svakoga, tko istinski 
teži za boljim životom čovječanstva, da na oživotvorbi pravde 
surađuje — ne tek frazerski, kako je dosad najvećma bivalo, 
i ne samo u obćim teorijama, nego u konkretnoj stvarnosti: 
barem tako borbeno u dobru, kako je u zlu borben znatan dio 
ljudstva. 


MORAL U POVIESTNOM ZNAČENJU 

Da to nije izvedeno iz neke apriorističke teorije o religiji, 
sliedi već odtuda, što je naše razlaganje o religiji bilo daleko 
od apriorizma. No i bez obzira na religiju, moralni preporod 
družtva nije samo zahtjev teorije, nego je osnovan na poviest- 
noj analizi događaja, koji su predhodili sadašnjem ratu, onih 
prilika i onih ljudi, koji su odlučivali razvojem poviestnog 
zbivanja. Pojedinačne i skupne pohlepe, nepravde i zločinstva 
nisu bila indiferentna za međunarodne odnošaje. Moralnim 
stanjem bio je uvjetovan tiek poviestno družtvenog života. 
Nije suvišno i opet podsjetiti, kako je već Platon dobrobit 
državne zajednice zasnivao na aristokratskom ustrojstvu, gdje 
vlastodržci (»filozofi) uviđaju pravdu ili skladan razpored 
državljanskih dužnosti kao bitni uvjet družtvenog poredka. 
Uočimo li absolutno ili bezuvjetno važenje moralnih vrjed¬ 
nota za obstanak i prosperitet družtvenog života, a u drugu 
ruku činjenično stanje moralnosti onih činbenika, koji su 
usmjerivali međunarodne odnošaje, dobivamo u moralnim 
vrjednotama i načelima opravdano mjerilo za prosuđivanje 
povezanosti između poviestnih događaja i zbiljskog moralnog 
stanja, kojim su ti događaji uzročno povezani. 

DRUŽTVENI OBLICI U KRŠĆANSTVU 

Ni kršćanstvo nije izuzeto kao djelotvorni činbenik po¬ 
viestnih događaja, bilo da gledamo na kršćanstvo kao sustav 
moralnih vrjednota, bilo da u obzir uzmemo moralnu razinu, 
na kojoj se nalazilo stanovito kršćansko družtvo, ne izuzevši 
pri tom ni sloj crkvenog moralnog vodstva. Jer i ovdje treba 
razlikovati »teoriju« od »prakse«, sadržaj kršćanski moralne 
nauke od zbiljskog života. Nosioci nauke ujedno su nosioci 




života, koji nije bio uviek u skladu s naukom. Zato se i ne¬ 
gativne pojave unutar kršćanstva nemaju pripisati idejnoj 
snazi kršćanskog ćudoređa, nego njegovoj primjeni u životu 
kršćana uobće, i napose u redovima crkvenih službenika. Ako 
je crkveno učiteljstvo i bilo pozvano, da propovieda pravič¬ 
nost, to još ne znači, da su svi njegovi članovi i sami de facto 
provodili ovu družtvenu krjepost. Družtvene suprotnosti eko¬ 
nomske naravi bile su tako obćenite i dugotrajne, da je važno 
pitanje, da li je Crkva posvuda i svagda u dovoljnoj mjeri 
poslužila se osim propovjedaonice i karitativnih djela još i 
svima onim sredstvima, koja su joj mogla i morala biti na raz- 
polaganju. Za izpravnu se ocjenu poviestnog stanja u svima 
moralnim pravcima ne može mimoilaziti pitanje, da li je Crkva 
osim načelnog zastupanja pravičnosti također izravno apeli¬ 
rala na upravljače država, kad se radilo o uređivanju unutar 
državnih i međudržavnih odnosa u navedenom pogledu. Nije 
li kadgod bilo crkvenih predstavnika, koji su također iz opor- 
tuniteta udešavali svoje političke orientacije? Tim pitanjem 
nije tangirana vjera, niti je dopustivo, da se u ime vjere bilo 
tko ograđuje proti tomu pitanju, jer ono može biti od značenja 
za životno stanje širokih slojeva i za socialan položaj Crkve. U 
doba, kad religiju proglašuju podržkom kapitalizma, po¬ 
trebno je razčistiti situaciju — ne samo zbog toga, da .se usta¬ 
novi istina, nego i zbog izpitivanja savjesti, što Crkva oprav¬ 
dano zahtieva od svakog vjernika i što je njoj samoj potrebno 
za samospoznaju i po tom za usmjerivanje budućeg nastoja¬ 
nja. Ljudski element u Crkvi nije nikad prestao obstojati i 
osjetljivost tog elementa ne može biti razlogom nedopušteno- 
sti opravdane kritike. Ona ne bi opravdana bila ni onda, kad 
bi okrivljivala svu Crkvu, a kamoli kad okrivljuje religiju. 
Ukoliko postoji krivnja, ona bi većma teretila nedostatak iz- 
stupa proti nesocialnom stanju u kojoj državi, nego li oboga¬ 
ćivanje pojedinaca, jer ono izčezava u odnosu prema ukupnom 
družtvenom sustavu ekonomskih nepravdi. 

Kad je u pitanju načelni stav Crkve prema politici, t. j. 
stav Crkve kao takve, u smislu njezine vjerske misije i nauke, 
očito je, da ona samo u tom smislu može ulaziti u politiku. 
Njezino pravo i dužnost političke orientacije zavisi od njezina 
primarnog zadatka, a to je zastupanje vjerskih interesa. Htjeti 
sugerirati, da se Crkva nije nikad miešala u politiku, bilo bi 
u opreci s činjenicama. Nije uostalom ni potrebno, da se Crkva 

ograđuje proti zauzimanju političkog stava, ako pri tom mi¬ 
slimo na njezinu orientaciju prema državnim vlastima i na¬ 
rodnim potrebama, jer ona ima u ime moralnosti pravo i duž¬ 
nost, da utječe na zbivanje družtvenog života. Crkvena dr¬ 
žava, križarske vojne, ili u novije doba upute Leona XIII. 
francuzkim političarima i njemačkom centrumu, orientacija 
prema fašizmu i nacionalsocializmu i t. d. — sve su ove i druge 
pojave .više manje bile skopčane s vjerskim i crkvenim inte¬ 
resima. Drugo je opet pitanje, nisu li pojedini crkveni organi 
političkim putem provodili ciljeve, kod kojih vjerski moment 
nije uočljiv; pa sve kad bi se i dao izkonstruirati neki vjerski 
motiv, ne sliedi odatle, da su pojedinci nepogrešivi u politici. 
Ne bi ni opravdano bilo (ako bi to kadgod i konveniralo) pro¬ 
glasiti Crkvu desinteresiranom za politiku, a u drugu ruku 
prosvjedovati, kad s protivne strane hoće Crkvu izolirati 
na »sakristiju«. Ne može pak nitko osporavati, da su pojedini 
crkveni službenici u političkom orientiranju podvrgnuti kri¬ 
tici. 

Družtveno značenje kršćanstva odrazuje se u konkretnoj 
zamršenosti života po moralnim osobinama pojedinih pripad¬ 
nika kršćanstva i osobito njegovih predstavnika. U poviest- 
nom je razvoju kršćanstva nosiocem moralnih snaga druž- 
tveni sloj života, u kome se sukobljuje objektivni duh kršćan¬ 
stva sa svim onim elementima, koji su u suprotnosti i s na¬ 
ravno moralnim zakonom, pa stoga ti elementi mogu doći 
do izražaja i kod pojedinih kršćana. Ne samo što netko može 
biti »formalno« kršćanin, a kao čovjek moralno nevaljan, nego i 
s vjerskom praksom nisu kod pojedinca kadgod nespojiva ne¬ 
moralna svojstva, pa i među vjerskim predstavnicima nisu iz- 
ključene družtveno negativne pojave (oportunizam u politici, 
imovinske nepravde, pohlepa, mržnja, pakost, osvetljivost, 
dvoličnost i t. d.). Kao što smo u pojmu Europe razlikovali 
vrjednote objektivnog duha od njihove oživotvorbe, tako i u 
kršćanstvu moramo odvojiti idejno-moralnu njegovu sadržinu 
od družtvenih pripadnika, u kojima one jesu odnosno nisu 
ostvarene. Propoviedati duh Kristov sasvim je nešto drugo, 
nego živjeti po njemu — i ta bi jednostavna istina mogla 
kadgod poslužiti za razumievanje družtvenih pojava unutar 
kršćanstva. Možda je čak u toj istini i mjerilo za ocjenu po- 
viestne snage kršćanstva. Gdje je duh Kristov živio, tamo je i 
djelotvoran bio za priznavanje i usvajanje kršćanstva, dok je 


propoviedanje skopčano s praktičnom negacijom skrivilo od¬ 
vraćanje od kršćanstva. Kad bi ljubav Kristova vladala u 
mjeri, kako se propovieda, kršćanstvo bi i danas bilo važniji 
činbenik u europskom životu. 


MORAL U DRUŽTVENOJ FUNKCIJI 

Katolička je moralka oduviek obuhvatala i teoretske 
smjernice socialne politike. Od Augustina do najnovijeg 
doba (Hertling, Pesch, Cathrein. . .), katolički su socialno- 
politički teoretičari rješavali pitanja o društvenom uređenju. 
U tom je pravcu dolazilo i do autoritativnih uputa Crkve 
(Rerum novarum, Quadragesimo anno). Podređivanje druž¬ 
tvenog života moralnom vrednovanju nije, uostalom, svoj¬ 
stveno samo socialno-političkom shvaćanju kršćanstva. Dosta 
je podsjetiti na Platonovu »Državu«, gdje se osnovni 
strukturni zakon družtvenog života sastoji u usklađivanju 
prava i dužnosti između pojedinca i državne zajednice, kako 
bi se u obćem dobru postigla i dobrobit pojedinih državnih 
pripadnika. 

Bitna je državi, kao i životu pojedinca, težnja za uzbilja- 
vanjem dobrobiti. Kako pak država predstavlja zajednicu, to je 
uzbiljavanje uvjetovano pravilnim odnošenjem ili uređenjem 
između đielova i cjeline. U tome se i sastoji oblikovni sastav 
države, njezina usklađenost, organičnost, »pravednost«. Uočlji¬ 
vo je to po samoj biti države: ostvarivost njezine svrhe zavisi 
od složenog rada svih državljana, koliko je u tu složenost une¬ 
sen razpored zvaničnih dužnosti. Misao družtvenog života po 
zajednici rada prema vrieđnostnom razporedu važi bezuvjetno; 
a bezuvjetnost toga važenja osniva se na očitovanju bitnosti 

! države po njezinu svrhovitom značenju. 

Po državi je ostvariva zajednička dobrobit pojedinaca samo 
onda, ako u njoj postoji moralna savršenost, koju Platon naziva 
pravednost, a znači: dužnostni razpored državljana, kako 
se on osniva na naravnom ustrojstvu čovjeka. Bitnost je države 
određena po samoj biti čovjeka, koliko su u njemu sposobnosti 
za uređeni život. Odatle država i dobiva moralno značenje: u 
njoj mora biti pravednost. 

Kao što Sokrat, i Platon u onome, što jest, t. j. u biti raz- 
poznaje ono, što treba da jest; — čovjek treba da živi po ono- 

me, što ga čini čovjekom, t. j. u pojmu »čovjek« je sadržano 
mjerilo vriednostnog ocjenjivanja. Budući da je ono objektivno 
osnovano, zato je absolutno, bezuvjetno, t. j. nezavisno od po- 
jedinačnosti subjekta (nije subjektivno, relativno). »Ideja« dr¬ 
žave znači njezinu bitnu stvarnost ili osnovnu određenost (za¬ 
konitost). Kao da je zajednički subjekt ljudskih života, država 
ima opravdanje obstojriosti u bitnoj osobini pojedinačnih ži¬ 
vota, a to je upućenost svakog pojedinca od rođenja do smi'ti 
na družtvene veze. U životnoj potrebi pojedinaca leži stvarna 
nuždnost uzajedničenja. Državna dakle zajednica služi dobro¬ 
biti pojedinaca -— i na toj se svrhovitoj biti države uravnote- 
žuje odnošaj prava i dužnosti. U spoznaji bitnog određenja 
države nalazi se i mjerilo njezina ustrojstva. Preneseni u 
okvir zajednice, pojedinačni životi moraju biti osigurani ma- 
terialnim sredstvima izdržavanja, moraju biti zaštićeni fizič¬ 
kom silom državne obrane, a ukupni život iziskuje razumno 
vodstvo; jer bez njega i nema družtvenog poredka. Red se izi¬ 
skuje zbog uzbiljavanja dobrobiti, a postizava se vodstvom 
onih, koji imadu razumievanje za državni poredak. Kosmos je 
izrazom log osa. U tu najvišu sintezu bitka ulazi ideja dr¬ 
žave, njezin bitni lik, oblik, (eidos). 

Budući da je oblikovni sastav države osnovan u njezinoj 
biti, to mu pripada bezuvjetno važenje. Tko imade pojam o dr¬ 
žavi — koliko ona kao zajednički subjekt oživotvoruje potrebe 
pojedinaca —, uvidjet će u njoj dužnostni razpored (ustrojstvo, 
sastav) dielova kao uvjet oživotvorbe tih potreba. Razumsko 
(racionalno) uviđanje jest osnovica sigurnosti o tome, dok se 
ustrojstvena objektivnost osniva na samoj biti države. 

To razlikovanje možemo objasniti na načelu protuslovlja 
(»nešto ne može ujedno biti i ne biti«). Osnovano je to načelo 
u pojmu bitka, koliko je od subjekta nezavisan objekt. Kad bi 
se ono osnivalo na zakonitosti psihičkog subjekta, bila bi mu 
obćevaljanost i nuždnost samo relativna ili subjektivna. Svoju 
sigurnost dobiva to načelo po neposrednom uvidu u snošaj »biti 
— ne biti«, t. j. u objektivni pojmovni snošaj; utoliko je ta 
spoznaja racionalno osnovana. (Tako je i u matematici, na pr. 
7 + 5 = 12.) Prema tome treba pomno razlikovati između 
objektivnosti važenja (suprot relativnome) i racionalnog jamstva 
sigurnosti. Tako je, rekosmo, sigurnost o ustrojstvu države ra¬ 
cionalna, — ali po objektivnom očitovanju bitnog određenja 
države. 

Ponovno izticanje Platona odgovara aktuelnoj stvarnosti 
našeg razpravljanja. Njegov je genij (zajedno sa Sokratom) 
pivi u europskoj poviesti filozofije uočio socialan smisao abso- 
lutnih moralnih vrjednota, kako smo letimično objasnili na 
njegovoj nauci o državi. Pobliže nas ta nauka ovdje ne zanima, 
te smo naglasili samo ono, što leži u »ideji« države, bez kon¬ 
kretnih pojedinosti. U eksistencialnom razlogu države — u ne¬ 
mogućnosti pojedinaca, da sami udovolje životnim potrebama 
leži svrha i zadatak države: ona ima da omogući udovoljenje 
laAičitih potreba svojih državljana. U tome njezinu bitnom 
odieđenju uključen je postulat podjele rada prema vrsti po- 
tiebe. Radne dužnosti preuzimaju za dotične potrebe osposob¬ 
ljeni državljani. Upravljanje (vladanje) državom pripada naj¬ 
vrednijima. Svi su tako »na svome mjestu«, kamo tko spada, 
za koji položaj ima potrebne uvjete. Takova treba da bude 
država (kao »ideal«), t. j. ne pita se, kakvih de facto ima dr¬ 
žavnih oblika (ima ih i loših), nego kako ona treba da bude 
oblikovana s obzirom na svoj smisao, svrhu, zadatak, koji joj 
pripada po naravi (biti). U lošim državama ne vladaju najvred¬ 
niji, po umu i čestitosti, po razumievanju za državnu dobrobit, 
nego po častohleplju i ratobornosti, ili po bogatstvu, ili po slo- 
bodnjačtvu, ili tiranski. Tu je sve naopako, nema pravilnog 
razporeda, sklada, kozmičnosti, »pravednosti« — kao što toga 
nema u pojedincu, koji bi život svoj usmjerivao po »ćudi i 
strasti«. Pravednost je osnovni oblik državnog sastava, t. j. 
ona bezuvjetno ili absolutno (objektivno) važi za sastav dr¬ 
žave, te je zato moralna vrjednota (»ideja«). To uviđa, tko god 
shvaća smisleno opravdanje države ili njezin eksistencialni 
osnov, njezinu bitnost. Platon postavlja državni oblik na stvar¬ 
nost, koja je nezavisna od subjektivnosti. Na bitnoj se, dakle, 
stvarnosti osniva važenje pravednosti, kako to najbolje uviđaju 
(razumiju) »filozofi« kao državni vladaoci. Oni uviđaju, da je 
država socialna zajednica, u kojoj je ostvarena ideja pravednosti. 

»Uviđanje« možemo tumačiti kao intuiciju, ili kao razum¬ 
no (racionalno, logičko) shvaćanje •— samo ne kao uvjerenje 
—, ako te pojmove izpravno definiramo. Mi smo prije uzeli 
izraz »racionalno« u značenju razumski (misaono) obrazložene 
sigurnosti o bezuvjetnom važenju pravednosti; ta je naime si¬ 
gurnost opravdana neposrednim očitovanjem objektivne stvar¬ 
nosti (svrhovite biti države). Time smo naglasili, da se kod Pla¬ 
tona osniva spoznajna vriednost na stvarnoj biti, t. j. Platon 

zastupa vriednostni objektivizam, proti sofističkom relativiz¬ 
mu. (»Racionalno« uviđanje ne znači, naravno, racionalizam!) 

U Platonovu naučanju o državi ima još jedan značajan 
moment. Njemu je posve jasno, on vrlo dobro uviđa, da ljudi 
imadu različite ćudi i strasti i navike, pa mogu prema tome i 
različit stav zauzeti prema državi. On je i prikazao psiholožke 
tipove, od kojih zavise državni oblici. On zahtieva odgoj dr¬ 
žavljana, da bi uvidjeli, kakva država treba da bude. Jer o 
tome se jedino i radi: u državi treba da vlada »pravednost«. I 
baš zato, jer su pojedinci podvrgnuti svojim ćudima i strastima, 
Platon stavlja na državne vladare i čuvare stroge zahtjeve; od 
njih traži napuštanje posebničke imovine i obiteljskog života. 
Neki to osuđuju kao »filozofsku tiraniju« i »despotizam«, vide 
u Platonovoj državi »vojničku i samostansku hladnoću i uko¬ 
čenost, plemenitu i uzornu tamnicu«. Međutim, posve je krivo, 
kad se to Platonu predbacuje s razloga, što bi tim zahtjevom 
bila »žrtvovana slobodna dobrota jednom vanjskom dobru, pri¬ 
vidnoj harmoniji«; navedeni se zahtjev osniva baš na nutar¬ 
njem dobru države, na ostvarenju pravednosti. Po tome nega¬ 
tivnom prikazu izčezava najpozitivnija vriednost Platonove 
države, a to je osiguranje zajedničke dobrobiti, da ne bi postala 
ugroženom od loših pojedinaca. Izkrivljuju Platona, koji mu 
pripisuju uvjerenje, da se »ideje« jednoliko objavljuju svima 
pojedincima, i stoga da su svi za pravednost u državi, dok 
uistinu pojedinci prema svojim ćudima i strastima mogu o njoj 
različito misliti. Navedenim uvjerenjem, kao »racionalističkom 
predpostavkom«, ne bi Platonu bilo sasvim jasno, on ne bi »do¬ 
voljno uviđao«, da je i ideja države ovisna o subjektivnim sta¬ 
njima pojedinaca. A istina je upravo protivno: Platon je to, 
vidjeli smo, dobro znao, samo što ti tumači Platonove nauke 
ne znaju, da je »pravednost« u državi bezuvjetni postulat, koga 
Platon osniva na potrebi države za ostvarenje zajedničkog do¬ 
bra; a to se može uvidjeti — ne po ćudima i strastima, nego po 
očitovanju bitnog određenja države, njezine svršno određene 
funkcije. — 

Kršćansko se stajalište oslanja na moralni zakon u reli¬ 
gijskom smislu. Po njemu je filozofijska antropologija mje¬ 
rodavna za socialnu -pplitiku. Pojedincu pripadaju izvjestna 
prava u materialnom i duhovnom pogledu, pa ukoliko bi ta 
prava bila oštećena u društvenim odnosima, državnoj zajed¬ 
nici je dužnost, da ih zaštićuje. Odatle izviru i dužnosti poje¬ 


dinaca prema toj zajednici. Sviest zajedničtva proizlazi tako 
iz moralne potrebe usklađivanja pojedinačnih i zajedničkih 
prava i dužnosti. Na ovoj je osnovici razumljivo, da u svrhu 
uređenja ili poboljšanja društvenog života dolazi u obzir ne 
samo socialno-politički sustav, nego i moralna volja državne 
vlasti, koja ga provodi. Tako se i gospodarske suprotnosti u 
sustavu kapitalizma ne mogu odstraniti sustavom kolektivnog 
vlastničtva, gdje se njegovi upravljači ne smatraju u moral¬ 
noj obvezi prema pravima pojedinaca. Niti narodna misao 
sama po sebi ne može biti izvorom zajedničke snage, ako je 
ne pokreće sviest dužnosti. Kako je Crkva utjecala na so- 
cialno-političko oblikovanje konkretnih zajednica, to je pred¬ 
met poviestne kritike. Koliko je u pitanju socialna funkcija 
religije, ukazuje nam se kršćanstvo kao onaj moralni činbe- 
nik u životu zajednice, kojim je ona usmjerivana prema smi¬ 
slenom određenju čovjeka. Kao što životni smisao, po religiji 
dobiva svoju sankciju i moralno normiranje života na pod¬ 
ručju društvenih odnošaja. 


MACCHIAVELLI 

Sa socialno-političkog stajališta dovoljno je ovdje upo¬ 
zoriti na neosnovanost macchiavellističkog nazora o podrede - 
nosti religije politici. Naravno da će odnošaj između religije 
i politike biti određivan prema tome, da li se religija smatra 
najvišom vrjednotom života, ili ne. To onda dolazi u obzir i 
glede kršćanske religije. Ako su njezine moralne zasade bez¬ 
uvjetno obvezatne, ne može biti izuzetka ni za političku dje¬ 
latnost. Macchia v e Ili doduše ne tvrdi, da moralno zlo 
postaje dobrim, ako se stavi u službu politici, ali tvrdi, da to 
zlo treba ipak učiniti, kad je u interesu politike, jer politika 
ima svoje svrhe bez obzira na moralnu svrhu. To ne znači, da 
je moral u politici bezkoristan, pa ni religija; upravo po svo¬ 
joj koristonostnosti za političke ciljeve dobivaju obje’ šile, 
moral i religija, svoje mjesto u političkom životu, gdje su 
vriednostno izjednačene sa zakonom i vojskom. U politici je 
vrhovno mjerilo državnička vrlina, koju sačinjava mhževnost 
i pronicavost, kao ideal za sve državljane, a kršćanska je re¬ 
ligija u tom pravcu negativni činbenik, stvarajući od čovjeka 
bezkičmena, neodporna slabića. — Možda je Machiavelli 

kod nekih kršćana zapažao političku neodređenost, puzavost, 
sebeljublje i druge praktične metode, ali je zapao u zabludu 
misleći, da je izvor tome u kršćanskoj religiji. Ta religija ima 
svoj moral, i tko njega pozna, ne će u njemu pronaći niti naj¬ 
manje potvrde za navedena svojstva. Drugo je opet, kako po¬ 
jedini kršćani (ili čak crkveni službenici) konkretno primje¬ 
njuju taj moral, pa nije izključeno, da bi netko u ime kršćan¬ 
skog morala zauzeo krivi stav prema političkoj stvarnosti. 
Tako bi netko mogao rat smatrati kaznom Božjom zbog opa¬ 
čina, pa u ime toga pozivati ljude, neka vrše pokoru, kako bi 
Božje milosrđe ublažilo kaznu; — no sve kad i predpostavimo, 
da rat nastaje (neposredno ili posredno) iz neke opačine, i da 
su s vođenjem rata skopčane mnoge opakosti, navedeno rezo- 
niranje o kazni Božjoj i potrebi pokore može biti nepodpuno 
i stoga jednostrano, ako se radi o pravednom ratu narodne 
samoobrane, gdje su kraj neosporne vriednosti pokorničkih 
djela potrebna i druga djela, koja ne proizlaze iz sviesti o 
krivnji. Pa već samo tumačenje o ratnoj kazni zbog moralne 
krivnje može biti sumnjive vriednosti u konkretnim primje¬ 
nama; jer kad se na pr. o jeruzalemskom hramu kaže, da ga 
je Tito razorio u ime kazne Božje za nepriznavanje Krista, 
onda je težko uvidjeti, zašto bi ratna pobjeda kao nagrada 
dopala onima, koji do dvadesetog stoljeća nisu to neprizna¬ 
vanje opozvali, a ipak bi netko u ime crkvenih interesa mo¬ 
gao priželjkivati takvu pobjedu. Bilo bi vrlo težko u poviesti 
ratovanja konkretno opredieliti pravednost kazne s obzirom 
na prave krivce i one, koji su tom kaznom pogođeni. Možda 
je Macchiavelli razabrao u crkveno-državnoj politici, da teo¬ 
rija o vrieđnostnoj nadređenosti religije i morala nije uviek 
u skladu s političkom praksom. Možda je bilo i takvih pojava, 
da su crkveni političari opravdavali svoj politički stav vjer¬ 
skim interesom, povezujući ga s materialnim interesom. Tež¬ 
nja za materialnim blagostanjem toliko je dovitljiva, te bi 
mogla nekoga ponukati na pasivnost i prema najljućem pro¬ 
tivniku vjere i Crkve, — ne zato, što se vjera ne bi smatrala 
vrhovnom vriednošću života, nego zbog uvjerenja, koje se pri¬ 
lagođuje egoističnim težnjama, da bi borba s ovim protivni¬ 
kom iziskivala suvišnih žrtava, i da će možda protivnik napo¬ 
kon sam uvidjeti vrhovnu vriednost religije. Ali svi takvi 
slučajevi ne opravdavaju načelno izlučivanje političkog ži¬ 
vota iz sfere morala i religije. 


CRKVA I DRŽAVNA VLAST 

Ako se Crkvi prizna, da je subjekt najviše vrjednote, 
naime kršćanske religije, .čini se opravdanim, kad bi ona pri¬ 
znavanje državne vlasti uvjetovala time, da bude ta vlast u 
rukama vjernika, koji Kristovu religiju priznaju vrhovnim 
mjerilom političkog mišljenja i rada. Ako se pak to od vlasto¬ 
držaca ne može zahtievati, nije li u tome dokaz, da je politika 
samosvojno područje, kamo ne dopire moć religije? A zaista 
se to i ne može zahtievati, jer sposobnost upravljanja drža¬ 
vom ne proizlazi iz religije, niti se moralna valjanost vlasto¬ 
držaca mora oslanjati na religiju. Mogao bi tkogod u političkoj 
emancipaciji od religije ići još i dalje. Ne samo da se državne 
vlasti ne tiče interes religije, nego ona i ne priznaje nikakav 
samosvojni interes, koji ne bi podređen bio državnom inte¬ 
resu, a taj je izvan okvira svake druge potrebe i prava, osim 
životne sigurnosti i građanskog mira, u čemu se i sastoji naj¬ 
viša korist državljana i prema tome svrha države. S toga sta¬ 
jališta (Hobbesova utilitarizma) Crkva je neprijatelj 
države — ne samo koliko od nje traži neku zaštitu i očekuje 
podporu, nego u prvom redu zato, što se Crkva u to ime po¬ 
ziva na podređenost državne vlasti moralnim zahtjevima re¬ 
ligije. 

U kritičnom osvrtu na taj nazor možemo najprije 
ustanoviti, da Crkva od nosioca državne vlasti ne mora za¬ 
htievati osobno pripadničtvo kršćanskoj religiji, a ipak odatle 
ne sliedi, da se on u- izvršenju te vlasti ne bi morao obazirati 
na interes religije. Ako se naime postavimo i na to stajalište 
(prema Hobbesu), da država nije ni zbog čega drugoga, nego 
da svojim pripadnicima osigurava glavni životni probitak, a 
to je zaštita mira ili nesmetanog uživanja osobnih prava, 
onda je u takvim pravima uključena i religija, kojoj držav¬ 
ljani pripadaju. Ne mora državnik respektirati državljansku 
religiju zato, što bi joj on sam pripadao po uviđanju njezine 
opravdanosti, nego zbog državničke funkcije, kojom ima biti 
zaštićeno pravo pojedinaca na njihovu religiju, a dosljedno 
tome i pravo Crkve na sve ono, što je u vjerskom interesu 
njezinih pripadnika. U tom slučaju Crkva nije sredstvo, koje 
bi imalo služiti državnoj vlasti (poput vojske i zakona), nego 
je pravni subjekt, koji se prema državnoj vlasti odnosi sa¬ 
mosvojno' — ne u ime filozofski i auktoritativno opravdanoga 

svoga prava na obstanak, nego u ime državljana, koji su nje¬ 
zini pripadnici. Prema tome nije osnovana tvrdnja, da se dr¬ 
žavne vlasti ne tiče interes Crkve, a još je manje izpravna 
tvrdnja, da je toj vlasti Crkva podređena u tom smislu, da 
ona nema samosvojnog djelokruga. Državljani, koji su svoje¬ 
voljno preuzeli vjersko-crkvene dužnosti, imadu spram dr¬ 
žavne vlasti pravo na zaštitu u provedbi tih dužnosti na os¬ 
novu vlastitog priznanja državne vlasti, da je pozvana zašti¬ 
ćivati probitke svojih državljana. Njihov je probitak u tom 
slučaju vezan uz samosvojni djelokrug Crkve. Koliko pak 
Crkva traži od državne vlasti podređivanje moralnim nor¬ 
mama, to ona čini u dvostrukom smislu: državna obveza uva¬ 
žavati crkveno-moralne norme proizlazi iz navedenog odnosa 
prema državljanima, a podređivanje normama naravnog mo¬ 
ralnog zakona traži Crkva i bez obzira na vjersku opredie- 
ljenost državljana, jer stoji na stanovištu, da ni pojedinac ni 
družtvena vlast nije ovlaštena u svojim djelima ignorirati 
bezuvjetnu obvezu moralnog zakona. Tko bi u tom zahtjevu 
vidio neprijateljstvo Crkve spram države, morao bi dosljedno 
zastupati nazor, da prijateljstvo spram države sastoji u ne¬ 
priznavanju moralnog poredka u privatnom i javnom životu. 

Iz rečenog proizlazi za Crkvu jedna veoma važna spo¬ 
znaja. Njezino pravo na obstanak nije priznanjem državne 
vlasti na temelju ugovora nikad osigurano u tolikoj mjeri, 
kao što joj to pravo osiguravaju državljani, koji su njezini 
pripadnici. Kad oni vjerski interes Crkve smatraju vlastitim 
interesom, mora o njemu voditi računa svaka državna vlast. 
A odtuda je Crkvi nametnut životni zadatak, da religijskim 
uzgojem državljana stvara u njima i jača sviest prava na za¬ 
štitu od strane državne vlasti. Sudbina Crkve u poviesti bila 
bi kadgod razumljivija, kad bi se izpitalo, kako je ona taj 
svoj zadatak shvaćala i provodila. Irski su katolici bili stolje¬ 
ćima progonjeni od državne vlasti, ali je Crkva u svakomu 
svome vjerniku imala nerazorivo uporište, dok je bilo sluča¬ 
jeva, da je Crkva uživala punu zaštitu države, a pri tom je 
malaksao vjerski život širokih slojeva, koji su samo formalno 
pripadali Crkvi, pa je nepoznavaocu stvarnosti bilo začudno, 
kad se »preko noći« tako zvana katolička zemlja stavila na 
Crkvi suprotnu stranu. 


RELIGIJA I NACIJA 

Neki zastupaju mišljenje, da su sve skupine, pa i reli¬ 
gijske zajednice, koje se nalaze u okviru nacije, podređene 
svojim interesima zajedničkom interesu nacije. Stoga državi, 
kao političkom predstavniku i organu nacije, ne mogu biti 
i ne smiju biti mjerodavni interesi bilo koje (i konfesionalne) 
skupine. Je li to mišljenje izpravno? Država ne smije favo¬ 
rizirati interese jedne skupine izključivo, ili tako, da bi time 
zapostavljeni bili i oštećivani interesi koje druge skupine. Ali 
interesi vjerske zajednice mogu biti konstitutivni dio nacio¬ 
nalnih interesa u onom slučaju, kad je nacija (podpuno ili 
većinom) subjekt dotične vjerske zajednice. Sad se ne može 
s pravom reći, da je interes vjerske zajednice »podređen« 
nacionalnom interesu, i da interes vjerske zajednice nije 
»mjerodavan« — naprotiv, on nije podređen i jest mjeroda¬ 
van za državnu vlast. Ona nije politički predstavnik i organ 
nacije — bez nacije ili mimo nje, i to baš zato, jer ima služiti 
interesima nacije. A to ona može samo tako, da nacionalna 
volja i njezine potrebe dođu do izražaja u mjerodavnom 
smislu. Kad su u pitanju vjerski interesi, onda nacionalna 
volja ne dolazi do izražaja možda po stanovitoj skupini, koja 
se izkazuje legitimacijom nacionalnog vodstva na temelju 
nekih čina, koji su u prošlosti mogli značiti izražaj nacionalne 
volje, ali ne u pogledu vjerskih interesa. Takva skupina, koja 
je stekla pravo sebe smatrati nacionalnim (ili možda revolu¬ 
cionarnim) pokretom, ostaje i dalje podređena volji . nacije, 
a ne može se s tom voljom istovjetovati i u onim činima, za 
koje nije stekla ovlast nacionalne volje. Cak se ta podređe¬ 
nost volji nacije odnosi i na čine nacionalno-političke na- 
ravi, jer državna vlast, koju je dotični pokret preuzeo, ne 
počiva statički na odprijašnjem podudaranju s nacionalnom 
voljom, pošto bi i kraj istih ljudi, a pogotovo uslied promjene 
među vlastodržcima, kao i uslied novih konstelacija u životu 
nacije, moglo doći do razmimoilaženja s voljom nacije. Ako 
bi se pozivanje na narodnu volju imalo osnivati u spremno¬ 
sti na žrtve za naciju, onda je još uviek moguće, da oni, koji 
su na žrtve spremni, nemaju udjela u državnoj vlasti, i čak 
da nemaju na nju upliva, odnosno da se vlastodržci pozivaju 
na tuđu spremnost. Pa i ta spremnost još po sebi nije jam- 

stvo, da interesi nacije bivaju uvaženi i provođeni. O falsi¬ 
ficiranju narodne volje ne treba posebno ni govoriti.* 

Iz predpostavke, da su vjersko-erkveni interesi podre¬ 
đeni interesima nacije, izvode neki tvrdnju, da za državu 
nisu mjerodavni interesi vjerske zajednice. Opravdanost tog 
izvoda odpada zbog neosnovanosti njegove predpostavke; jer 
osim podređenosti i nadređenosti postoji i treća mogućnost, 
naime uključenost jednih interesa u drugima. Time oni po¬ 
staju za državu jednako mjerodavni, t. j. po njima dobiva 
država svoj smisao i zadatak. Kad se danas traže novi putovi 
u oblikovanju države, to znači: traži se takav oblik, u kome 
će država najbolje ili najuspješnije biti stavljena u službu 
oživotvorbe narodnih interesa, koji odgovaraju volji naroda. 
Crkva, kao predstavnica vjerske zajednice, ne ulazi u kon¬ 
kretno određivanje državnog oblika, i stoga ona u tom pravcu 
ne pretendira na neku mjerodavnst. A nije li Crkva pozvana, 
da podupire državne interese? To ona jest, ali to treba valjano 
shvatiti. Liečnik podupire zdravstveni interes bolestnika, uči¬ 
telj služi interesu učenika, a da time ni liečnik ni učitelj nisu 
ni po čemu podređeni bolestniku i učeniku. Država, doduše, 
nije ni bolestnik ni učenik s obzirom na Crkvu, ali poredba 
se tiče pružanja vriednosti, a to leži u funkciji Crkve, kao što 
kod liečnika i učitelja. Crkva unosi u sferu narodnih interesa 
stanovite duhovne vriednosti, kojima se upodpunjuje inte¬ 
resna sfera naroda. Usvajanje tih interesa po volji naroda ne 
dolazi do izražaja samo formalnim- plebiscitom, nego i po- 
viestnim opredjeljenjem naroda, pa ako je narod (kao što je 
hrvatski) stoljećima pripadao nekoj vjerskoj zajednici, ona 
je time postala sastavnim dielom njegova duhovno vried- 
nostnog sustava, koji je državnoj vlasti nadređen i mjero¬ 
davan. Za nju, rekosmo, ne mora biti mjerodavna unutarnja 

* Takvim je falsificiranjem Hrvatska podpala pod Jugoslaviju g. 
1918. Taj je događaj od poviestnog značaja ne samo za Hrvatsku, 
nego i za moral europske (upravo svjetske) politike,- pa ga zato izti- 
čemo: — on je možda najaktuelniji memento u suvremenom zbivanju, 
a može se primieniti i na našu temu. Saborska većina, koja je g. 1913. 
po+ekla od izborničke manjine, i stoga nije bila predstavnikom narodne 
volie, a po sastavu je bila i protunarodna, odlučila je 24. studenoga 
1918. priznanje jugoslavenske državne vlasti bez ikojeg obzira na volju 
naroda, i to baš u doba poviestno reklamne demokracije! Tu je volju 
po većini izbornika predstavljao (uz Hrvoja) Stjepan Radić, koji je 
tada izrekao poviestne rieči: »Najstrašnija je stvar, najveći je grieh i 
najveća politička pogrješka svoj rođeni narod stavljati pred gotove 
činjenice, to jest voditi politiku po gospodskoj voljici bez naroda i 
proti narodu«. 

opravdanost vjerskih vrjednota, ali ta mjerodavnost izlazi iz 
narodne volje, koja po tim vrjednotama zastupa svoj interes. 
Crkvena je učiteljska vlast tako u službi naroda, ali nije time 
stavljena u položaj podređenosti, kad narod duhovno lieči i 
naukom ga oblikuje za religijski moralne vrjednote. U vezi s 
moralnim vriednostima Crkva neposredno podupire državnu 
vlast i s obzirom na one interese, koji su političke naravi, 
kao što je pravedna borba naroda za slobodu ili samosvoj- — 
nost. U tom će pravcu biti Crkva upućena na moralno obli¬ 
kovanje .čovjeka, dok će se državna vlast služiti drugim sred¬ 
stvima za podržavanje narodne borbenosti. 

NARODNA VOLJA 

Time dolazimo do jednog pogleda na narodnu volju i nje¬ 
zine interese, koji će nam (pogled) razjasniti možebitne ne- 
sporazumke. I crkvena i državna se vlast poziva-na narodnu 
volju i, prema tome, one je predpostavljaju kao gotovu, a 
ipak se smatraju pozvanima, da oblikuju volju naroda, ili da 
je tek stvaraju. Taj paradoks nalazi svoje rješenje u tome, 
što obje vlasti polaze sa stajališta, da postoji objektivni inte¬ 
res narodne zajednice, koja ona ne može ne htjeti,, a da se 
time ne bi odrekla sama sebe. Samo što Crkva gleda na samo¬ 
održanje naroda pod vidom moralnosti, kojom je uvjetovana 
čovječnost uobće, dok državna vlast uočuje pravo na samo¬ 
svojnost poviestne individualnosti toga naroda. Tako se za¬ 
datci Crkve i države uokružuju s istim ciljem: postojeću volju 
naroda kultivirati u smislu narodnih vrjednota. 

Sad biva jasno, kako postaje složena i zamršena djelat¬ 
nost crkvene i državne vlasti. U djelokrug državne vlasti 
ulazi i briga oko ekonomskih interesa naroda. Oni su upravo, 
preduvjet duhovnom izgrađivanju. Neki tvrde, da moderni 
socializam nije nikakva doktrina, nego mu je zadaća ekonom¬ 
sko osiguranje naroda i duhovno oblikovanje emocije za na¬ 
cionalnu ideju. Međutim, ako i ne uzmemo u obzir, da ideo¬ 
lozi socializma iznose neko doktrinalno gledište (ukoliko se 
ne radi o pukom fraziranju), sam sustav ekonomskog osigu¬ 
ranja ne znači samo tehniku, nego također ideju, koja mora 
imati svoje opravdanje. Zato i dolazi do suprotnosti između 
teorije i prakse, a pogotovo između promičbene teorije i či¬ 
njeničnog stanja. U okviru vriednostnih načela, koja neka 

državna vlast (ili njezin pokret) zastupa, može se nalaziti i 
ideja družtveno-ekonomske pravde, ali praksa može biti 
tome suprotna, pa se time lomi veza između državne vlasti i 
narodne volje, odnosno oživotvorbe njezinih interesa. Jer »pro¬ 
grami« sami po sebi ne daju državnoj vlasti legitimaciju na¬ 
rodne volje. Nazovemo li »elitom« onu skupinu, koja je spo¬ 
sobna i voljna ponieti odgovornost, onda su i oba ova atri¬ 
buta podređena ocjenjivanju narodne zajednice. Inače bi 
»elita« mogla zadržati samo uzurpirani naslov, pokušavajući 
stvarno pomanjkanje onih atributa prekrivati izprikama o 
tobožnjem smetanju nesavladivih uzroka. Nije naša zadaća, 
da izpitamo, kako je u pojedinoj državi ili u europskom sklopu 
do danas provedeno ekonomsko stanje i kako ono odgovara 
ideji pravde. To je pitanje, svakako, odlučno za razumieva- 
nje zadovoljstva odnosno nezadovoljstva u pojedinom narodu, 
kao i za ocjenu »novog poredka«, kako on u zbiljskom životu 
dolazi do izražaja. Nas ovdje zanima duhovna strana novog 
socializma, ukoliko on hoće emocionalno pokrenuti široke slo¬ 
jeve za nacionalno državnu ideju. Značilo bi fabricirati volju 
naroda, ako u njezino ime govori »elita« okupljena oko državne 
vlasti, koja se tek preko ovako postavljene elite poziva na volju 
naroda. Izvršioci državne vlasti podređeni su u oblikovanju 
narodne volje nepatvorenom očitovanju te volje za onaj oblik 
ili sustav, koji je narodu predstavljen kao njegov životni in¬ 
teres. I jugoslavenska se ideja u bivšem državnom sustavu 
obraćala na narod, ali ju je on odklonio, jer nije odgovarala 
osnovnom interesu narodnog održanja. Interesi naroda mogu 
biti tako složeni, da on prema bilo kome od njih može zauzeti 
stav samoodlučivanja, pa je stoga očitovanjem toga stava 
uvjetovana opravdanost pozivanja na volju naroda. Tako i do¬ 
lazi do dinamičnog odnošaja između naroda i državne vlasti u 
razvoju zajedničkog života. U okviru te dinamike ulazi i polo¬ 
žaj crkve kao izraz narodne volje, o kojoj vodi računa državna 
vlast. 


MORAL POJEDINACA 

»Život države — kaže K j e 11 e n •— leži na koncu konca 
u ruci pojedinaca. U njihovoj je moći, da ga jačaju ili slabe, 
produžuju ili skraćuju. Mi ne znamo, da li je kojoj državi ili 
kome narodu suđeno dovieka živjeti; ali to znademo, da od 

samih pojedinaca odlučnim načinom zavisi, da li će smjeti nji¬ 
hova država dugo na zemlji živjeti!« U čemu sastoji ta »moć« 
pojedinaca, od koje »odlučnim načinom« zavisi život države? 
Čime je uvjetovan stvaralački doprinos pojedinaca trajanju dr¬ 
žave? Na ovo temeljno pitanje glasi naš odgovor: ohstanak dr¬ 
žave i naroda uvjetovan je moralnim vriednostima pojedinaca. 
Premda tu istinu utvrđuju sadašnjica, i premda je potvrđuje 
sva poviest unutardržavnog i međudržavnog života, ona i da¬ 
nas nije dovoljno uvažena, što više, život prolazi mimo te istine 
i protiv nje — i baš u tome leži tragični udes čovječanstva. 
Teoretizira se s pojmom »interesa zajednice«, s pojmom »od¬ 
govornosti elite« i »podređenosti cjelini«, kao da odgovornost 
ne znači moralnu kategoriju i kao da podređenost ne upućuje 
na moralnu hierarhiju vrjednota. Država nije atomski složeni 
mehanizam, jer to nije ni pojedinac. Međusobni odnosi poje¬ 
dinaca u državi i narodu, izviru u osobnoj naravi pojedinaca, 
i zato zajednica predstavlja duhovnu rezultantu, u kojoj se 
odrazuju osobne vriednosti pojedinaca. Od njih zavisi, da li 
će u državi vladati poštenje i pravda i druge vrline, ili će vla¬ 
dati loše osobine i opačine. A svi se ti moralni činbenici oči¬ 
tuju u životnim posljedicama kao jačanje države odnosno kao 
njezino opadanje i razsulo. Ideja državne zajednice dobiva 
privlačivu snagu za pojedince, ako počiva na moralno visokim 
kvalitetama državnih upravljača. Samo se u tom pravcu može 
govoriti o eliti, koja je pozvana upravljati interesima narodne 
zajednice. Izpravnost toga stajališta dade se provjeriti na kon¬ 
kretno izkustvenim slučajevima. Koje posljedice mogu nastati 
u životu države i naroda, gdje se uvriežio i razgranao sustav 
korupcije! Ne samo da može u pitanje doći vriednost novca u 
dotičnoj državi, nego i pravilnost ukupnog funkcioniranja u 
državnom aparatu. Podmitljivi činovnici, podmitljivi vojnički 
funkcioneri mogu već sami po sebi ugroziti državu. Podmit¬ 
ljivost može biti skopčana s krađama i prevarama u najvećem 
stilu, pa i sa izdajom države; Nepravde u sudovanju i nepra¬ 
vedno primjenjivanje kazne može narušiti skupni moral i na¬ 
vesti na nove zločine. Ako država tolerira gramzljivost za nov¬ 
cem i dopušta ili čak podupire nagomilavanje imovine na jed¬ 
noj strani, dok široke slojeve prepušta oskudici, ne će nikakve 
»emocije« biti kadre ove slojeve zagrijati za državnu zajed¬ 
nicu. Gdje se jedni zločinci ne kažnjavaju, tu nema savjesti 
ni za druge zločine. I najbolju ideju može u narodu zatrti ne- 

moralna praksa državnih organa. Koja je ideja emocionalno 
pokrenula komunističke mase? Značilo bi sebe zavaravati, kad 
bi se htjelo zatvarati oči pred činjenicom, da su družtveno imo¬ 
vinske nepravde u velikoj mjeri dopriniele revolucioniranju 
širokih masa, koje su u ideji pravde tražile novi poredak. Nema 
sumnje, tipologija gomile ukazuje na zločinačke sklonosti, a i 
prohtjevi gomile nisu ograničeni udovoljenjem pravdi, pogo¬ 
tovo nisu »socialno slabiji« uviek na onoj strani, na koju se 
prstom upire, ali je uza sve tc izkustvena činjenica, da se 
množtvo poziva na pravdu — i to sasvim opravdano, jer je 
ona u čitavom prosjeku čovječanstva ugrožena i potlačena. O 
toj se strahovito istinskoj stvarnosti ne vodi uviek računa u 
onoj mjeri i na takav način, da bi državne zajednice djelo¬ 
tvorno i sustavno pristupile reformama u spomenutom pravcu 
i time privukle najšire slojeve u jedinstvenu cjelinu. Upozo- 
ravanje na okolnost, da niti u komunističkom obliku zajednice 
nije ostvarena pravda (ni što se tiče ekonomske ravnoteže, a 
još manje prava na osobnu slobodu), nije kadro podpuno pre- 
dobiti ogorčene mase, jer je njihovoj iluziji udovoljeno već jed¬ 
nim snažnim (promičbom poduprtim) pokušajem i podhvatom 
preokreta u društvenom uređaju, a toj iluziji daju u drugu 
ruku najjače potvrde svakodnevni udarci života u sistemu ne¬ 
pravde. Uzmimo još i tu mogućnost, da bi narod doznao, kako 
njegovi »predstavnici« — istodobno s izticanjem načela o inte¬ 
resu zajednice — razsipavaju mučno stečeni novac te zajednice 
u svoje posebničke interese (čak po razkošnom životu, gostba- 
ma i t. d.), biva posve razumljiva demoralizacija, u kojoj je 
izvor nerazpoloženju naroda i odvraćanju od upliva države. 
Pa i sama nesposobnost državnih organa dobiva karakter mo¬ 
ralnosti, ako je posljedak propusta dužnosti, kojom bi državna 
vlast morala nadzirati svoje organe. Nije li pitanje savjesti, 
da upravljači države budu valjano upućeni o stanju naroda i 
da nadziru provedbu svojih odredaba, i da se brinu oko pra¬ 
vedne podjele dobara i t. d.? Kad bi zločinci uživali punu slo¬ 
bodu (po svojim »vezama«); kad bi novac bio vratar tamnice; 
kad bi pojedinci svojevoljno određivali novčanu vriednost 
posla i tržne robe; kad bi »položajnici« bili obilno obskrbljeni, 
dok su neki slojevi prepušteni izgladnjenju; kad bi bez nadzora 
o imovinskom podrietlu neki razkošno živjeli u pozadini, dok 
narod gine u borbi i nevolji; kad bi neki mogli nekažnjeno iz¬ 
bjegavati narodne dužnosti i čak ometati borbu naroda za sa¬ 


mosvojni obstanak, takvo bi moralno stoinje kao zadah 
truhleži odavalo razpad državnog organizma. Jer ne samo loši 
vladaoci, nego i sustav vlasti i čak možda država bi postala 
predmetom zazora i odvratnosti širokih slojeva, koji na taj 
način gube vjeru u socialna načela pravde i vide u takvoj vla¬ 
sti opravdanje svakog pokreta, koji pogoduje nagonu za pre¬ 
vratom. Promičbeni cinizam može samo pogoršati takvo sta¬ 
nje, na pr. kad bi se kraj ekonomski zdvojne stvarnosti nekog 
društvenog sloja izticalo, kako mu vlast posvećuje »veliku 
pažnju« i u nekom stupnju »toplo razumievanje«, jer taj sloj 
»u suvremenom poredku« ima veliko značenje, pošto svoj ži¬ 
vot, pa i rad, posvećuje »probitcima zajednice«. 

Neuvažavanjem životne konkretnosti dolazi do teoretskih 
tumaranja u traženju nove »ideologije« i novih »emocional¬ 
nih« metoda, kao i do — nepromienjenog stanja društvene 
krize. I to ne samo unutardržavnih, nego i međudržavnih kriza. 
Jer i međunarodni su odnošaji sudbinski povezani s pitanjem 
moralnosti stanovitih pojedinaca. Sklonost nasilju i otimačini, 
krvoločno ugnjetavanje i zarobljivanje, zavaravanje svieta i 
još mnoge moralno negativne osobine pojedinaca bile su u 
• poviesti uzrokom sukoba i ljudskih nevolja. A sve nas to vodi 
do zaključka, da novo i bolje razdoblje čovječanstva može na¬ 
stati samo po družtveno moralnim pojedincima u državnom 
vodstvu. Nije u poviesti nedostajalo ideja, niti su porazi .čo¬ 
vječnosti usliedili zbog pomanjkanja izpravne spoznaje, nego 
zbog naopake volje, koja je pregazila zahtjeve moralnosti. Do 
našeg naraštaja dopire promičba, koja je lišena osnovnog 
smisla za kulturni dignitet, kada naviešta budućnost »demo¬ 
kratskih« slobodština, nakon što je ta »ideja« i nedavnom pro¬ 
šlošću bila sramotno desavuirana. Ali niti narodna zajednica 
ne znači nadpojedinačnu vrjednotu tamo, gdje pojedinci po 
njoj očekuju vlastite probitke, na ruševinama koje druge zajed¬ 
nice. Društvene krize nastaju upravo odtuda, što životom ne 
vladaju moralne ideje. Ne može nitko poreći istinu, da bi 
ukupno družtveno stanje bilo povoljnije, kad bi posvuda u' ži¬ 
votu države vladao savršeniji moral. 

Ako to načelo primienimo na vjersku zajednicu, vidjet 
ćemo, da ono važi i za nju. Odnošaji vjerske zajednice (crkve) 
prema državi i narodu zavise također od moralnih osobina po¬ 
jedinaca, koji su u službi dotične zajednice. Ne samo da se 
unutarnja vjerska snaga zajednice oslanja na moral njenih 

članova, nego je i položaj te zajednice u okviru narodno-dr- 
žavnog života zavisan od skupnog morala uobće i napose od 
pojedinih čina u okviru crkvenog vodstva. S moralnog gle¬ 
dišta dolazi u obzir i pomanjkanje aktivnosti, gdje bi trebalo 
poduzimati mjere proti zločinima. Moralne naravi može biti i 
način izstupanja proti nekom zlu, na pr. političko razpoloženje 
pojedinca može biti motivom jednostranog izstupanja, koje je 
kadro dovesti do zapletaja. U širi obseg moralnosti ide također 
naglost, nepromišljenost ili kojagod afektivnost, koja je kadra 
navući odpor proti crkvi. I tu mogu kraj teoretskog izticanja 
vjerskog interesa do izražaja doći motivi, kojima se povređuje 
pravda i objektivna istina. Zatim družtvena izolacija, sebelju- 
blje, sklonost izticanju, svadljivost i druge osobine mogu vjer¬ 
skoj zajednici odrediti družtveni smjer. Zato i rekosmo, da je 
družtveni razvoj crkve ovisan od moralnih uvjeta njezinih po¬ 
jedinaca. Tako je sva šarolikost života protkana moralnim ele¬ 
mentima. 


MORAL — OSNOVNI ZAKON SOCIALNOG ŽIVOTA 

Navedenim primjerima, kako moralne komponente ulaze 
u socialni život, htjeli smo objasniti i na konkretnoj zbiljnosti 
života potvrdili svoju tezu, da moralni činbenik konstituira 
socialno oblikovanje. Ne samo da smo time ustanovili struk¬ 
turni zakon socialnog života, nego smo ujedno moralnoj vried- 
nosti odredili najviše mjesto u vriednostnom sustavu života. 
Filozofijsko opravdanje za to našli smo u činjenici bezuvjetne 
obvezatnosti, na kojoj počiva sviest moralnosti, i kojoj je čo¬ 
vjek podvrgnut u svome voljnom djelovanju uobće, pa i u 
društvenom pogledu. U opravdavanju ove činjenice, koja je 
vezana uz razumnu narav čovjeka, mi smo kao njezin temelj 
uzeli religiju, t. j. na temelju religije smo tumačili izvor moral¬ 
nih vriednosti. One su nam bile mjerodavne u pitanju normal¬ 
nog društvenog stanja, napose u okviru države. Time smo u 
sociološkim kategorijama opravdali moralnost kao osnovnu 
komponentu života, t. j. pokazali smo, kako oblikovanje druš¬ 
tvenog života samo iz sebe iznosi i stvara potrebu moralne 
sviesti. Ogledajmo još malo narodni život! 

MORAL U NARODNOM ŽIVOTU 

Ako na jednom zemaljskom području postoje materialni 
uvjeti za život zajednice, i ako na njezinu duševnom području 
postoje uvjeti za kulturnu samosvojnost, takvu ćemo zajed¬ 
nicu nazvati narod. Kao subjekt poviestnog života, narod traje 
uza svu izmjenljivost pojedinih pripadnika dotičnog naroda. Na¬ 
rod konkretno živi po svojim pripadnicima, ali je on nešto više 
od njihova zbroja, odprilike tako, kao što je melodija više od 
pojedinih tonova: njima pridolazi sinteza ili jedinstveni cjelo¬ 
viti oblik. Zato kad se govori o »duši« naroda, očito se ne misli 
na substancialni subjekt, nego na kolektivnu duševnost, koja 
sadržava neke trajne i karakteristične momente toga naroda. 
Sastav naroda možemo uzeti analogno prema pojedinim lju¬ 
dima: on je kao jedna zajednička osoba, s materialnom i du¬ 
ševnom komponentom života. Stoga ima narod pravo na odr¬ 
žanje u svome individualnom sastavu. Da sebi to pravo osigura, 
stoji mu na razpolaganje moć, bez koje bi mogao podleći, ako 
bi mu neka vanjska sila ugrožavala obstanak. Zato je potrebno, 
da narod ima ustrojstvo svoje obranbene moći unutar životnih 
granica. Tu je prvi izvor državnog uređenja, koliko fizička moć 
naroda dolazi do izražaja u organima vlasti, kojima su držav¬ 
ljani podvrgnuti u svrhu državne zaštite. Pravo naroda na sa¬ 
moobranu preneseno je tako na vlast, kojoj odgovara dužnost 
pojedinih državljana u odnosu prema zajednici. U ovim osnov¬ 
nim odnosima državne eksistencije uključen je dakle moralni 
smisao. Iz ove središnje ideje o podjeli prava i dužnosti izviru 
razne mogućnosti životnih oblika. Nosioci vlasti svojim indi¬ 
vidualnim moralom (ne samo drugim duševnim sposobnostima) 
postaju činbenik, od koga može biti ovisna sudbina države i 
naroda. Svojom vlašću, oni bi mogli kadgod i ne pitajući narod 
uvući ga u rat, koji možda i nije u probitku države i naroda. 
Vlastodršci su za svoje čine odgovorni narodu, od koga im je 
vlast podieljena. Oni zajedno s narodom predstavljaju dva ko¬ 
lektivna subjekta, od kojih je prvi drugome podređen, pa kad 
subjekt vlasti takav odnošaj izmieni, to znači, da je volja poje¬ 
dinaca prevladala pravno kvalificiranu volju naroda. U tom se 
smislu može reći, da je narod kao subjekt prava na zastupanje 
svojih probitaka (dobara) moralno povrieđen, jer je on mjero¬ 
davan ili nadređen volji pojedinaca, koji predstavljaju subjekt 
vlasti. Organi te vlasti mogu svojim individualnim moralom još - 

na razne načine oštećivati pravo naroda na samoobranu, na pr. 
različitim korupcijama, izdajstvom i t. d. Vlastodržci su za sve 
takve čine odgovorni, jer je njihova dužnost, da ih sprieča- 
vaju odnosno kažnjavaju, pa stoga nemar u tom pogledu mo¬ 
ralno diskvalificira vlastodržce. Očito je, da u svima ovim 
pravcima mogu nastati za sudbinu naroda i države dalekosežne 
posljedice. 

Time smo osvietlili samo jednu stranu družtvenih odno- 
šaja, naime međudržavne odnošaje naroda pod vidom njegove 
eksistencije prema vanjskim silama, koje su je kadre ugroziti. 
Iz same definicije naroda izlazi, da subjekt vlasti imade još 
mnoge druge funkcije. Uočili smo dvostruki djelokrug narod¬ 
nog života: s obzirom na njegove materialne i kulturne uvjete. 
U oba su pravca vlastodržci stavljeni pred dužnost, da promiču 
probitke naroda. Materialnim dobrima moraju razpolagati 
tako, da bude udovoljeno pravdi. Zato je nemoralno, ako organi 
državne vlasti omogućuju jednom sloju blagostanje neraz¬ 
mjerno prema drugim slojevima; ako se jedni obogaćuju ili živu 
izobilno, dok drugi oskudievaju; ako se vlastodržci brinu u 
prvom redu za sebe, a odnemaruju potrebe državljana; ako 
pod zaštitom državne vlasti lišavaju državljane njihova prava 
na imovinu ili čak na život, umjesto da ih zaštićuju i t. d. I u 
kulturnom pogledu ima državna vlast veoma razgranato po¬ 
dručje dužnosti, gdje se može očitovati, u kojoj mjeri vlada 
savjestnost. Zato je od osnovne važnosti pitanje, kako vrhovna 
vlast odabire najviše državne funkcionare, i kako oni vrše svoj 
posao u zajednici s pomoćnim organima. Naravno, osim mo¬ 
ralnih kakvoća dolaze u obzir i drugi uvjeti, od kojih zavisi 
ostvarenje narodne dobrobiti, u prvom redu stručna sposob¬ 
nost, ali i tu može doći do moralnih momenata, na pr. ako se 
nadležna vlast dovoljno ne brine, da li su na svojim mjestima 
doista sposobni ljudi i kako obavljaju svoju službu. Od svega 
toga može zavisiti ne samo ugled države, nego i njezina nutar¬ 
nja solidnost. Ako bilo u materialnom (ekonomskom), bilo u 
kulturnom pogledu državna vlast ne odgovara probitcima na¬ 
roda, i to narodu biva poznato, nastaje između oba subjekta 
napetost, koja se može očitovati na razne načine. Kao što u tom 
slučaju može uslied nezadovoljstva u narodu oslabiti predanost 
državi, tako u drugu ruku jačanju nacionalne sviesti jedva 
može što drugo pogodovati u tolikoj mjeri, kao pravilno fuk- 
cioniranje državnog aparata. Dinamiku nacionalne sviesti 

stvara izkustvo naroda o valjanosti državnog upravljanja, pa 
na tom temelju može država procvasti — i propasti. Koji toga 
ne uviđaju, bacaju se kadgod u potragu za »idejama«, koje bi 
narod preporodile, a zapravo se pri tom prekriva stvarnost, od 
koje zavisi udes naroda i države. U takvom se stanju redovno 
traži nadomjestak u patriotskim frazama i prividnom uljepša- 
vanju zbiljnosti. Na taj način može doći do napetosti ne samo 
između vlastodržaca i narodne cjeline, nego također između 
njih i nacionalnog pokreta, koji bi imao biti suodgovoran za 
čine vlastodržaca, premda nije imao idjela na vlast. Tako 
može doći i do tragičnog slučaja, da zbog loših vlastodržaca 
budu izigrane žrtve nacionalnih idealista, i čak da umjesto 
plodova njihovih žrtava izgubi narod i svoj državni obstanak. 


ZAKON MORALNIH SUPROTNOSTI 

Na zakonu moralnih suprotnosti odvija se dakle život na¬ 
roda u smjeru oživotvorbe njegovih probitaka odnosno su¬ 
protno tome. Taj smo zakon ustanovili iz analize družtvenih 
oblika i na osnovu izkustvenih mogućnosti. A to je i u skladu 
s našim aksioložkim stajalištem, da su moralne vrjednote nad¬ 
ređene ukupnom družtvenom životu. S njima su povezane re¬ 
ligijske vrjednote kao njihova sankcija. 

Objašnjenje za navedeni zakon daje nam jedna izjava, 
kojom su predstavnici velesila označili ideal izaratnog stanja: 
»izkorieniti tiraniju, robstvo, potlačivanje i nepodnošljivost«. 
S naporom dobre volje moglo bi se možda vjerovati barem u 
nastojanje oko provedbe toga cilja, ako već ne u njegovo pod- 
puno ostvarenje. Pitajte ljude, pa ćete induktivno ustanoviti, 
da oni u to ne vjeruju. Ne vjeruju u ideal kulture i čovječnosti. 
Po čemu bi mogli vjerovati? Zašto ne vjeruju? Svako vjero¬ 
vanje mora imati svoju motivaciju, a ona se ne nalazi u samim 
riečima navještenja i obećanja. Riečima bUmorala pružiti jam¬ 
stvo moralna volja. A tko će u nju vjerovati nakon krvavih iz- 
kustava sadašnjice?! I ovo kratko razdoblje životnog izkustva 
i sva poviestna razdoblja oduzimlju ljudima svaku sklonost k 
optimizmu. Ideja »izkorjenjivanja« družtvenih zala izgubila je 
privlačivost i sviet u budućnost gleda s pesimizmom — bez- 
obzira na izpad rata. Diktirati ljudima njihovo uvjerenje, to 
ne može nikuja tiranija: ona može samo gušiti javni glas toga 

uvjerenja, ali time nije izkorienjeno niti uvjerenje, a ni tira¬ 
nija. Ljudi su uvjereni, da će i u buduće vladati i robstvo i 
potlačivanje i nesnošljivost. A što to znači? Zar je zlo u čo¬ 
vječanstvu tako duboko ukorienjeno, da je bezizgledno svako 
poboljšanje? Zar treba zdvojiti nad mogućnošću vladavine 
boljeg čovjeka? Kome je život usklađen s posebničkim probit- 
cima i tko nije sklon zanimati se za udes čovječanstva, taj i 
ne uviđa svu dubinu krize, jer mu egoistički mir pomućuju 
»pretjerane jadikovke« pesimizma. Ali suvremeni pesimizam 
nije plod teorije, nego nečovječne stvarnosti. Ne samo zato, 
što se vodi rat, jer on bi sam po sebi mogao služiti izkorje- 
njivanju tiranije i robstva i potlačivanja, nego zato, što se 
i za taj smisao rata ne pokazuje dovoljno jamstva u moral¬ 
noj spremnosti onih ljudi, od kojih će zavisiti izaratno odlu¬ 
čivanje o sudbini pojedinaca i naroda. Nije li tiranija već u 
tome, što se zarobljuje i potlačuje sloboda istine o nesnošlji¬ 
vosti i nečovječnosti svega onoga, što se događa odasvuda i 
istodobno, dok navještaj bolje budućnosti odjekuje gorkom 
ironijom? Može li išta biti jačom potvrdom istine, da ostva¬ 
renje izaratnog ideala zavisi od moralnog preporoda?! Kad bi 
to potrebno bilo, ta se istina danas može pozivati i na pri¬ 
znanje vlastodržaca o »tiraniji, robstvu, potlačivanju i ne¬ 
snošljivosti«, — jer su to moralno negativne kategorije, ko¬ 
jima odgovara suvremeni život. 


SUVREMENA KRIZA 

Svjetska kriza stoji danas pred alternativom: ili će pre¬ 
vladati opakost, mržnja, zloba, osveta i pohlepa, ili tome su¬ 
protna moralna sviest. Kršćanstvo, u socialnom smislu, pred¬ 
stavlja tu sviest -— i zato iskrena volja za poboljšanjem svieta 
ne može mimoići ulogu kršćanstva u izaratnom sređivanju 
socialnih odnošaja. Dok je u jednu ruku pogibelj, da ne bi 
kraj naglašivanog izkorjenjivanja tiranije zavladalo izkorje- 
njivanje kršćanstva, nije manja pogibelj, kad se kraj teoret¬ 
skog priznanja potrebe religijski-moralnog preporoda i dalje 
podržava nemoralna praksa. Ta se pogibelj očituje i onda, 
kad se abstraktno iztiče (kako je nedavno bilo u svjetskom 
novinstvu), da je samo duh Kristove »besjede na gori« kadar 
povratiti čovječanstvu smiren život. To ostaje fraza tako 



dugo, dok se ni s koje strane sasvim konkretno ne poduzimlju 
mjere za uzpostavu pravde priznavanjem prirodnoga prava na 
život. Dok se nekrivi ljudi lišavaju slobode i života, dok se 
lišavaju imovine i snošljiva života, dok se zvjerski postupa 
s ljudima samo zato, što ne misle jednako, ili što se nisu ro¬ 
dili jednako, ili što imadu svoje ideale, — dotle smo veoma 
daleko od »izkorjenjivanja« tiranije i robstva i tlačenja,, i 
protivno govoriti znači sviestno obmanjivati. Kao da je svie- 
tom obvladala manija samoobmanjivanja i u ocjenjivanju 
zločinstva i u okrivljivanju; — najveća zločinstva dobivaju 
legitimaciju narodnog ili državnog opravdanja, a to jedni pri¬ 
pisuju drugima, kao da su jedni anđeoski pravednici, a samo 
oni drugi zlotvori. Tako je moralna orientacija podlegla upli¬ 
vima, na kojima se ne gradi jedinstvo, nego protivnički ta¬ 
bori. Ne bi li uporedo s pitanjem oružane pobjede moglo i 
moralo zaokupiti upravljače država ne samo abstraktno pri¬ 
znanje potrebe »izkorjenjivanja« navedenih zala, nego i pita¬ 
nje, kako će se ovim zlima uspješno predusresti' stanovitim 
konkretnim mjerama za njihovo izkorjenjivanje? Bila bi zai¬ 
sta utopija očekivati, da će nakon rata osvanuti carstvo ze¬ 
maljske sreće bez ikojih zala, ali se ne može smatrati utopi¬ 
jom zadaća državne vlasti, da razpoloživim sredstvima ogra¬ 
niči socialna zla. Koliko bi nevolja nestalo, kad bi država bo- 
lestnima odredila mogućnost liečenja, i kad bi nadzirala 
stručno zastupanje u pravničkim poslovima, i kad bi uredila 
imovinska i prehranbena pitanja i t. d.? Koliko se onda većma 
može i mora očekivati, da državne vlasti djelatno pristupe 
istinskom izkorjenjivanju tiranije, robstva i tlačenja? Na 
tom se pitanju pojavljuje i sva veličina zadatka kršćanske 
crkve. Ona nije mrtvi kodeks moralnih vrjednota, nego je 
pozvana, da svoju socialnu misiju prilagođuje suvremenim 
potrebama. U tom je pravcu ona obvezana na izpit savjesti i 
podvrgnuta je kritici svoga poviestnog poslanja. I u tom je 
pogledu napredak uvjetovan konkretnom revizijom moralnog 
stanja. Uza svu uzvišenost religijske obnove putem propovie- 
danjaU naučanja, crkva bi u socialnom pogledu ostala petre- 
fakt, kad bi se njezini službenici poveli duhom vremena, u 
kome vlada jednostranost, koristoljublje, vlastohlepnost, na¬ 
kaza Kristove ljubavi, zadah »pobieljenih grobova«. 

INDIVIDUALISTIČKA ETIKA 

Po socialnoj filozofiji, kako je ovdje letimično zacrtana, 
dolaze u obzir religijske vrjednote zajedno s moralnim redom. 
U metafizičkom aspektu, religija znači realni osnov moralnosti; 
pod vidom sociologije, ona znači životni krug vrednovanja u 
družtvenim oblicima. Tu je ona povezana s moralnim vrjed¬ 
notama. Socialna filozofija mora, u svome kritičkom dielu, vo¬ 
diti računa o problemu moralnosti, jer ima i takvih sociolož- 
kih sustava, koji počivaju na moralnosti, ili je barem izvode 
iz socialnih kategorija. Imade i takvih socialnih filozofija, koje 
se u konstruktivnom (sustavnom) pravcu ne osvrću na moral¬ 
nost ili je čak poriču, te u socialnu sferu uvode načelo korist- 
nosti (utilitarizam) ili načelo fizičke premoći odnosno indivi¬ 
dualne potrebe (machiavellizam). Krajnje stajalište amoral¬ 
nosti zastupa anarhizam absolutno individualističkog tipa 
(Stirner). Utilitarizam ne može imati valjanost moralnog na¬ 
čela, jer nema značaj bezuvjetne obveze, nego se zalaže za dr¬ 
žavni poredak, koliko je uvjetovan pojedinačnim (individual¬ 
nim) interesima. Da ne bude »rat sviju proti svima« (Hobbes) 
— što bi odgovaralo »prastanju« čovjeka —, pojedinci ulaze u 
nagodbu, da će pcdieliti vlast pojedincu odnosno skupini, kako 
bi time bila zaštićena pojedinčeva »sloboda«. Pojedinac je, 
naime, samom sebi podpuno i izključivo dostatan, imade u sebi 
sve uvjete samoodržanja, pa bi se mogao osloniti na stajalište, 
da jači slabije kvači, u čemu bi bio trajni izvor ratovanju, a 
time i oštećivanju pojedinačnih probitaka. Da se tome predu- 
sretne, nagodbena (ugovorna) državna vlast mora zaštićivati 
»prirodno pravo« na uživanje slobode. Po toj teoriji indivi¬ 
dualističkog liberalizma, država ima samo »noćobdijsku« 
(Lassalle) funkciju, da zastupa »pravo« u smislu ograničenja 
pojedinaca u njihovoj slobodi — u interesu same slobode. »Slo¬ 
boda« znači samosvojno izživljavanje pojedinca, dok svaka 
ograda ili zapreka tog izživljavanja znači gubitak slobode, 
osim ukoliko je ona ugovorno odmjerena po međusobnom pra¬ 
vu. Stoga pravni odnošaji imadu u ovom socialnom sustavu 
samo uvjetnu valjanost, na osnovu individualne koristnosti. 

UNIVERZALISTICKA ETIKA 

Izvanindividualni osnov važenja može netko vidjeti u mo¬ 
ralnosti, kako to objašnjava i Othmar Spann. Njegova nas 
teorija posebno zanima zbog odnosa moralnosti prema držav¬ 
noj zajednici. Spann izvodi moralnost iz bitnog sastava zajed¬ 
nice. Pojedinac je u smislu svoga duhovnog postanka i obstanka 
upućen na druge, te po udvojenosti (»Gezweiung«) ili upravo 
po zajednici, po organskom učestvovanju u družtvenoj cjelini 
biva pojedinac dionikom zajedničkog životnog zakona — i taj 
zakon znači »moralnost«. Time dolazi do podpune izmjene u 
individualističkom pojmu slobode i prava. To su sada ćudo¬ 
redni pojmovi. U socialnu nauku, kaže Spann, ne spada iztra- 
živanje o tome, što je moralnost; o njoj može biti različitih mi¬ 
šljenja, ali sigurno je, da ona ne znači koristnost, niti se može 
izvesti iz individualne šebidostatnosti. Ali čim uzmemo, da je 
ovisnost pojedinca od cjeline osnovana u duhovnom bivstvu 
pojedinca, postaje time cjelina pojedincima nadređena — i 
kao takova, ona je nosilac moralnosti. Doduše, konkretni po¬ 
jedinci kao nosioci državne (ili koje druge) zajednice mogu 
biti u moralnom pogledu loši, ali zajednica sama po sebi pred¬ 
stavlja moralno dobro ili zakon, na kome pojedinci učestvuju. 
Time zajednica ne postaje metafizička realnost u statičkom 
obliku (kao kod Platona), nego je ona dinamička pojava u kon¬ 
kretnom životu, koliko se u njemu očituje kao moralni zakon. 
»Uviek je socialno prvotni oblik moralnosti, individualno izve¬ 
deni.« (Bernhard Schultze kuša kod Berdjajeva naći 
paralelu sa Spannom.) 

Spann zastupa spiritualistički (on ga naziva »dinamički«) 
univerzalizam kao zakon individualnih odnošenja prema druž¬ 
tvenoj cjelini. Iz duhovne zajednice izvodi moralnost i na nju 
je svodi. Moralnost je tako socialni a priori — za razliku od 
Kanta, kome je moralna volja kao takova apriorna (dok je 
»pravo« individualistički određeno). Bezuvjetno važenje mo¬ 
ralnosti osniva se, po Spannu, na iznadindividualnoj stvarnosti, 
u koju je svaki individuum učlanjen. On induktivno obja- 
šnjuje (na nekim primjerima: majke i djeteta, učitelja i uče¬ 
nika, umjetnika. . .), kako je svaki individuum zavisan od 
drugoga, pa onda toj zavisnosti daje značaj vriednostne nad- 
ređenosti s bezuvjetnim važenjem, koje od cjeline prelazi na 
pojedince. Ali time moralnost gubi svoju iznadsocialnu auto- 

nomiju. U tom smislu ona može imati bezuvjetno (absolutno) 
važenje samo onda, ako je shvatimo kao bezuvjetno vrednova¬ 
nje voljnih čina — bilo u njihovu odnosu prema samom po¬ 
jedincu, bilo u odnosu prema drugima. Moralna volja mora 
biti zajednici mjerodavna, da može bezuvjetno važiti za nje¬ 
zine pojedince, i stoga izvor moralnosti nije u zajednici. Mo¬ 
ralne su vrjednote osnovica čovjekova života uobće, pa tako 
i družtvenoga. Socialna se filozofija, prema tome, oslanja na 
etiku, a ne obratno. 


SLOBODA 

Politička ideja (načelo) slobode — ni kad je »univerzali- 
stički« shvaćena — ne može biti izvorom moralnog ili bez¬ 
uvjetno važećeg moranja (Sollen). Za razliku od »individuali- 
stičke« slobode, kojoj je suprotno usilje (Zwang), i koja je svo¬ 
jim zahtjevom na nesmetanost sadržana u sebidostatnosti sva¬ 
kog individuuma, univerzalistička sloboda znači duhovno 
uključivanje jednog pojedinca u drugoga ( a ne izključivanje 
drugoga),,i nije joj suprotan pojam usilja, nego individualne 
izoliranosti. Prema ovom je shvaćanju pojedinac slobodan u 
tom smislu, da čini ono, što kao član zajednice mora činiti (a 
ne, da bi mogao činiti, štogod hoće), t. j. slobodan je doprino¬ 
siti oplođivanju zajednice, koliko ga na to navodi zajednički 
zakon u njemu i u zajednici. Autonomija zajednice prožimlje 
i svakog pojedinca, ona ga od pojedinačnosti »oslobađa« i ne 
podvrgava ga »tuđemu« zakonu, budući da je pojedinac sa cje¬ 
linom duhovno ujedinjen. Tom se (Spannovom) koncepcijom 
slobode može, doduše, objasniti usklađenost pojedinačne dje¬ 
latnosti s duhom zajednice, ali ta je usklađenost uvjetovana 
predpostavkom, da je pojedinačni duh ne samo genetički i 
eksistencialno, nego i moralno ujedinjen s duhom zajednice. 
Jer kad on to ne bi bio, usklađivanje onda postaje zahtjevom 
bezuvjetne obveze (moranja), a cjelina sama po sebi ne daje 
takve obveze, ako već ne predpostavimo, da ona postoji i u 
pojedincu kao takvu, a ne tek po njegovu udjelu u zajednici. 
Moral ne proizlazi iz uzajedničivanja, dužnosti pojedinaca 
prema zajednici ne bivaju moralne na osnovu zakona u biv¬ 
stvu zajednice — osim na pređpostavci, da zajednica pred¬ 
stavlja bezuvjetnu vriednostnu nadređenost gledom na volje 

pojedinaca. Ali to je samo predpostavka, koju socialna filozo¬ 
fija (Spannova) ne može opravdati organskom konstitucijom 
zajednice. 


MORAL I ZAJEDNICA 

Nama je ovdje pred očima samo odnos zajednice prema 
moralnosti, koliko tvrdimo, da ona u moralnom smislu nije 
autonomna. Time nije osporavana valjanost univerzalističke 
teorije suprotno bilo kojoj individualističkoj teoriji, gdje se 
uobće ne može govoriti o zajednici, t. j. o takvoj cjelini, prema 
kojoj imadu pojedinci stanovite dužnosti kao prema izvanpoje- 
dinačnom subjektu. Po Spannovoj je teoriji cjelina konstitu- 
cionalno iznadpojedinačna u moralnom smislu, dok je s našeg 
stajališta moralnost nadređena također zajednici. Da budu 
shvatljive i opravdane bezuvjetne (moralne) dužnosti pojedi¬ 
naca prema cjelini, zahtieva se dvoje: ne samo univerzalistički 
sastav cjeline — ukoliko ona znači organsku ujedinjenost ili 
zajednicu, dakle novi subjekt, a ne skupinu (konglomerat) po¬ 
jedinaca —, nego se još traži, da taj subjekt (zajednica) pred¬ 
stavlja bezuvjetnu vrjednotu, kojom su pojedinci obvezani na 
dužnosti spram njega. Država nije izraz voljnog podudaranja 
pojedinaca, kaže Spann, kao što i škola nije ovisna o volji uče¬ 
nika, nego o odgoju, ni vojska o ratnicima, nego o ratu (ob¬ 
rani zemlje), ni crkva o vjernicima, nego o vjeri (religiji). Dr¬ 
žava predstavlja zasebnu duhovnu vriednost, koja ne zavisi 
od većine ni od bilo kako (slučajno ili svojevoljno) sastavlje¬ 
nog zbroja pojedinaca. Ali duhovna vriednost u obliku države 
nije, kako Spann misli, Sadržana u vriednostnom sustavu ži¬ 
vota; ona ne proizlazi iz onih vriednosti, koje upravo žive pro¬ 
nalazimo u stanovitom kulturnom sloju ili okrugu. Jer kad bi 
vrednovitost same životne zbiljnosti bila mjerodavna za ob¬ 
vezu pojedinaca, onda bi takva obveza bila konkretnim druž- 
tvenim stanjem uvjetovana, čime joj je oduzet karakter mo¬ 
ralnosti. Univerzalistička teorija o državi dobiva s moralnog 
stajališta svoje opravdanje samo uz predpostavku, da se duž¬ 
nosti pojedinaca spram države osnivaju na hierarhiji vrjed¬ 
nota, kojima je i državna zajednica podređena upravo tako, 
kao i svi pojedinci. Individualizam postaje tako neodrživ ne 
samo zato, što zajednica predstavlja izvanindividualni subjekt, 

nego upravo zato, što je odnos pojedinaca u zajednici podre¬ 
đen bezuvjetno obvezatnim vriednostima. Univerzalizam'na¬ 
stoji te vriednosti izvesti iz same zajednice, dok individua¬ 
lizam ne priznaje nijedan od oba elementa. A ne priznaje ih 
temeljem svoje teze, da je pojedinac sebidostatni izvor druž- 
tvenog života. Odtuda se dosljedno izvodi, da državni oblik 
družtvenog života proizlazi iz sebidostatnosti pojedinaca, t. j. 
da su pojedinci izvor državnog ustrojstva, i da je funkcija tog 
ustrojstva ograničena na zaštićivanje pojedinčeve »slobode« 
ili nesređenog izživljavanja sebidostatnosti. S univerzalistič- 
kog pak stajališta ima ustrojstvo države služiti unapređenju 
zajednice; — a koliko zajednicu smatramo podređenom mo¬ 
ralnim vrjednotama, biva time funkcija državnog ustrojstva 
određena tim vrjednotama po njihovu bezuvjetnom važenju. 
Samo s ovog stajališta moralne određenosti moguće je odre¬ 
diti kriterij za državne vlastodržce: u moralnom smislu naj¬ 
bolji imadu vladati, a ne oni, koje iznese na površinu »volja 
pojedinaca« (demokracija). Individualističko načelo jednolič¬ 
nosti (homogenosti) ili niveliranja jednakopravnih pojedinaca 
čini i moralno negativne elemente činbenikom, a možda i 
odlučnim činbenikom u ustrojstvu države. 


MORAL I SOCIALNA KRIZA 

Prepuštamo socialnoj znanosti teoretiziranje o problemu 
socialnog uređenja. Razne koncepcije u smislu rješavanja 
toga problema kreću se (prema Spannu) u dvjema obćenitim 
shemama: individualizmu i univerzalizmu. Sa stajališta oprav¬ 
danosti univerzalističke koncepcije ukazuje se socialna kriza 
sadašnjice u tome, što politički i ekonomski prevladavaju ele¬ 
menti individualizma. Spann to nastoji kritički utvrditi tako¬ 
đer za teoriju marksizma. Različite krize individualističkih 
oblika sastoje se u tome, što su ti oblici zakazali gledom na 
valjano uređenje- družtvenog života, a najdublji je korien 
tome u bitnosti individualističkog shvaćanja, naime u pređ- 
postavci, da individuum predstavlja absolutnu vriednost, mje¬ 
rodavnu za društveno ustrojstvo (organizaciju). Državno ustroj¬ 
stvo znači voljno-djelatno udruživanje (asociaciju) za prospe¬ 
ritet zajedničkog života, u stanovitim granicama vladalačke 
moći. Bilo u (machiavellističkom) obliku vladavine jačega, 



bilo u obliku naravopravnog individualizma (koji prevlast ja¬ 
čega ograničuje praugovorom o državnoj zaštiti slobode), dr¬ 
žava kao takva ne predstavlja absolutnu vriednost: njezina 
vladavina potječe od jednakopravnih pojedinaca, a pojedi¬ 
načna sloboda u gospodarskom pogledu vodi do kapitalizma. 
Odtuda je zajednički izvor političkim i ekonomskim krizama. 
Izlaz bi iz krize bio u suprotnoj, univerzalističkoj koncepciji, 
t. j. u vriednostnoj nadređenosti države, kojoj se ustrojstvo 
osniva na principu kvalitativne selekcije, gdje je za vlada- 
lačku moć mjerodavno stvarno važenje kulturno oblikovanog 
života. Ideja »stvaralačkog reda«, ideja »ćudoredno životnog 
totaliteta« ujedinjuje pojedince u državnu cjelinu. Bilo bi 
preoštro, pa i neizpravno, da već samu univerzalističku ideju 
nazovemo maglovitom, i ako se njezina sustavno teoretska kon¬ 
strukcija kadgod ukazuje u provedbi nedostatnom, a već po 
samoj teoretskoj interpretaciji u nekim dielovima, pa i po 
samoj formulaciji osnovne ideje, verbalističkom. Još je i to 
pitanje, da li se problem socialne krize može svesti na spome¬ 
nutu alternativnu shematiku. To i u onom slučaju, ako uzme¬ 
mo opravdanom kritiku marksizma u njegovim osnovnim po¬ 
gledima na državno ustrojstvo. Država sama po sebi ne mora 
biti — prema marksističkom gledištu — ustrojena tako (ma- 
cchiavellistički), da vladalačka moć pripada jačemu, a time 
odpada marksističko, načelo »odstranjivanja 'vladavine ljudi 
nad ljudima« i »slobodne asociacije individua«. Ni kad bi po¬ 
stignut bio (Lenjinov) ideal »navike na radnu državu«, ne bi 
time odpala potreba vladavine, koja osigurava moć navike. 
Glavno je međutim to, da su i u ovom obliku družtvenog 
ustrojstva mjerodavne stvarne vriednosti družtvenog života, 
kojima su nosioci vlasti podređeni. A to je temeljno načelo 
valjanoga družtvenog uređenja, — jer je time izključena ab- 
solutna vriednost pojedinaca, kao i absolutna vriednost cje¬ 
line po nosiocima vladalačke moći. Suvremena socialna kriza 
dolazi do izražaja po tome, što se mjerilom društvenih vried¬ 
nosti smatra fizička sila. Na mjerodavnim se mjestima za¬ 
stupa stajalište, po kome »pitanje sile ostaje temeljnim pita¬ 
njem, ... u novoj svjetskoj organizaciji vlast i snaga moraju 
biti na prvom mjestu«. Državne organizacije, prema ovim rie- 
čima, imale bi se osnivati na fizičkoj prevlasti, a' da pri tom 
ne vidimo nikojega kulturnog, opravdanja za upotrebu toga 
sredstva. Premoć sile, koja znači negaciju moralnog vredno- 




236 


237 



vanja, predstavlja najveću kulturnu pogibelj budućnosti i 
stoga najdublju krizu suvremenog života. Za kojegod ustroj¬ 
stvo družtvenog života, moralne vriednosti ostaju uviek osno¬ 
vicom životne sigurnosti i mjerilom čovjeku dostojnog života. 
Kriza je dakle u tome, što se u činbenicima sudbine svieta 
gubi sviest moralnosti i njezin temelj: religija. 


KOMUNISTIČKI MORAL 

Sa stajališta marksističkog materializma, religija je ele¬ 
ment kapitalizma, i zato je — kaže L e n j i n — treba odstra¬ 
niti ne samo ideološkom propagandom, nego konkretnom prak¬ 
som, t. j. borbu proti religiji »treba dovesti u vezu s klasnim 
pokretom upravljenim na odstranjenje socialnih koriena re¬ 
ligije«. Ona u kapitalističkoj kulturi imade ulogu tlačenja i 
zarobljivanja, pa joj zato nema mjesta u komunističkoj kul¬ 
turi. Borba za ovu kulturu znači »moral«. Komunistički je 
moral (kaže Lenjin) »podpuno podređen interesima proleter¬ 
ske klasne borbe; naš je moral izveden iz interesa proleterske 
klasne borbe.. .; služi razaranju starog družtva izrabljivača«. 
Moral je, dakle, kulturna vrjednota i u komunizmu, ali se sa¬ 
držaj toga pojma i njegovo opravdanje razlikuje od »građan¬ 
skog« shvaćanja kulture. Moralna će kultura zavladati tek 
onda, kad će ljudi »uvažavati osnovna pravila zajedničkog ži¬ 
vota«; kapitalizam se naime sastoji baš u tome, što se on na 
ta pravila ne obazire. Zato Staljinov ustav od g. 1936. hoće 
»učiniti kraj svoj biedi, koja danas pritište čovječanstvo«, i to 
na taj način, da se »uništi suvremena socialna zgrada . . . pod- 
punim oslobođenjem radničkih klasa od izrabljivanja i tla¬ 
čenja«.* U moralu su dvie faze, destruktivna i konstruktivna: 


* Veza s materialističkom đialektikom daje komunizmu marksističko 
obilježje. Primjena ove dialektike na razvoj u prirodi, poviesti i mišlje¬ 
nju jest u marksizmu »najhitnije i najnovije, to je genialan napredak 
u poviesti revolucionarnih ideja« (Lenjin). »Dialektika« označuje 
razvojnu zakonitost na području prirode, družtva i mišljenja. Objašnja¬ 
vanje materialističkog postupka (metode) o dialektici predstavlja ma¬ 
teri alističku »metodologiju« ili filozofiju marksizma. »Filozofija« ovdje 
ne znači sustav tumačenja (s »receptima«) o stalnoj istini, jer takve 
istine po dialektici ne može biti. »Istina« znači neku (»relativnu«) 
primjerenost mišljenja objektima, na pr. o tvari se nekoć mislilo, da 
su fizičke molekule njezini najmanii dielovi, a zatim je nauka ustano¬ 
vila atome i napokon elektrone. Misterij istine je »praksa«, što nije 
istoznačno s utilitarističkim shvaćanjem, nego označuje »eksperiment, 

najprije je »razaranje starog družtva« ili »uništenje suvre¬ 
mene zgrade«, zatim, »uvažavanje osnovnih pravila zajednič- 
kod života«. Oba diela predstavljaju jedan zadatak, u pravcu 
stvaranja bezklasnog družtva, a drugi dio znači ideal, koji se 
ostvaruje razaranjem i uništavanjem kapitalističkog družtva. 
S obzirom na idealni cilj revolucije, dala bi se uočiti dodirnica 
s univerzalističkim shvaćanjem, koje zajednicu nadređuje po¬ 
jedincima — u interesu pojedinaca. Dakako, načelo zajednice 
je u komunističkoj ideologiji sasvim drugčije oblikovano, nego 
(kako smo vidjeli) po Spannovoj koncepciji. Dok ovdje »zajed¬ 
nica« znači duhovni organizam, u kome su pojedinci utjelov¬ 
ljeni kao sastavni dielovi, koji su po svome duhovnom bivstvu 
uvjetovani utjecajem narodno-duhovne cjeline, u komuni¬ 
stičkom smislu predstavlja zajednica oblik gospodarskog ži¬ 
vota, a taj oblik rezultira iz dialektičke borbe na osnovu po- 
viestnog materializma. Ali s moralnog im je gledišta nešto 
zajedničko: održavanje zajednice pokriva se s pojmom moral¬ 
nosti. Moral ne sadržava zajednici nadređene vrjednote, koje 
bi svoje opravdanje imale izvan zajednice, nego u pojmu za¬ 
jednice izvire sav moral. U spiritualističkom (Spannovu) 
sustavu moral je istovjetan s duhovnim (spiritualnim) biv¬ 
stvom zajednice, dok se komunistički moral svojim opravda¬ 
njem oslanja na neodrživost kapitalizma, koji znači tlačenje 
i biedu proleterske klase. Doduše, kao što se univerzalistički 
moral poziva na životni zakon, i komunistički moral priznaje 
»osnovna pravila života«, pa se tako čini, kao. da su moralne 
vrjednote zajednici nadređene ili objektivno mjerodavne. Ko¬ 
munisti ističu, da nema komunističke matematike, t. j. spo¬ 
znajne su vrjednote na tom području objektivne, — ali na 
području filozofijske spoznaje imao bi ipak samo u komu¬ 
nizmu biti kriterij znanstvene stine. Tako je na pr. Haeckelov 


industriju«. »Absolutna« istina znači ukupnost pojedinih istina. K 
»objektivnoj« istini (relativnoj primjerenosti objektima) prilazimo sve 
više samo putem marksizma, dok svaki drugi put vodi do zbrke i laži 
(Lenjin). Sociologija je, u sastavu s filozofijom, uputa o dialektičkom 
razvoju družtva. Kao sociološki pojam, moral označuje uništavanje 
klasnog (kapitalističkog, građanskog) družtva, odnosno stvaranje bez¬ 
klasnog družtva, diktature proletariata, t. j. neograničene vlasti, koja 
se oslanja na silu. Samo što kapitalizam upotrebljava silu bez većine, 
dok se proleterska diktatura upire na većinu, koja se svojom vlašću 
služi u vlastitom interesu. »Uvažavati osnovna pravila zajedničkog 
života«, t. j. priznavati proletersku diktaturu, znači (prema marksizmu) 
društveni »moral«. To je, dakle moral »većinske« sile, t. j. moral indi¬ 
vidualizma. 

nazor s komunističkog stajališta znanstveno opravdan, dok 
sa »klerikalnog« gledišta nije znanstven. Objektivistički mo¬ 
ral priznaje opravdanost borbe proti kapitalizmu (i ta ideja 
daje komunizmu široku privlačivost), ali to još ne znači redu¬ 
cirati moralno važenje na komunističku zajednicu. Da bi čla¬ 
novi zajednice uvažavali osnovna pravila »života«, moraju ta 
pravila imati obvezatnu snagu sama u sebi (objektivno): jer 
ne samo što vlast zajednice nije izvor moralnosti, nego ona 
može kraj moralne teorije provoditi nemoralnu praksu, — a 
to i jest naličje komunističke teorije o družtvenoj pravdi. 


I 


DEVETO POGLAVLJE 


DRUŽTVENA KRIZA 

Družtvena pravda vlada današnjicom — kao teorija. 
Kao da nad udesom čovječanstva lebdi njegov dobar ge- 
nij’ koji se u zbilji suvremenog života razplinjuje u ilu¬ 
ziju. Neki teoretičari kao da hoće hinbenom krinkom pred 
sudom budućih pokoljenja svoje imperialističke osnove pre¬ 
kriti moraližiranjem o pravima i slobodi i dobrobiti pojedi¬ 
naca u sklopu zajednice, — a krvava stvarnost demantira 
takav moral. To je najtragičnija činjenica. Neuviđanje i ne¬ 
priznavanje te činjenice, čak njezino nasilno zatajivanje za- 
mućuje vedrinu izgleda u bolju budućnost.* Ukupnim zbiva¬ 
njem života kao da prevladavaju oni pojedinci, koji hoće či¬ 
tave narodne zajednice podrediti jačini fizičke premoći, da bi 
u njoj bilo jamstvo trajnog mira; — »trajnog« tako dugo, dok 
traje promjenljivi odnos fizičkih snaga, koje i dalje ostaju 
sredstvom nasilne provedbe sebičnih ciljeva. U takvu bi sta- 
nju negacija moralnosti i u buduće ostala trajnim izvorom 
nesretne kobi čovječanstva. 

TRAŽENJE IZLAZA 

Postulat moralnog preporoda u družtvenom uređenju 
provediv je po eliti družtvenih upravljača. Pojam »elite« obi¬ 
lježen je moralno visokim kvalitetama onih pojedinaca, od 
kojih zavisi družtveno uređenje. Neki smatraju elitom krug 

* Kad B. Shaw javno obtužuje militariste i imperialiste, što za 
navještaj rata g. 1914. i 1939. nije bio upitan Donji' Dom, i kad im 
javno predbacuje ratne okrutnosti, onda tu iskrenost moramo priznati 
dokazom visoke moralne sviesti, nasuprot tiraniji, koja bi krvoločno 
gušila javnu rieč istine i pravde. 

izabranih pripadnika naroda, koji se regrutiraju iz svih slo 
jeva i staleža, a koji odskaču od ostalih sunarodnjaka, ne ste- 
penom izobrazbe, podrietlom ili bogatstvom, nego voljom i 
sviešću, radinošću i požrtvovnošću. Tim se pojmom elite, do¬ 
duše, upućuje na moralne kvalitete, ali ni radinost ni požrt- 
vovnst još ne daju podpun pojam elite (osim ako je u radi¬ 
nosti uključena'sposobnost, a u požrtvovnosti izključeno obo¬ 
gaćivanje, pljačkanje, grabljenje unosnih položaja i t. đ). 
Uostalom, moralni preporod družtva zavisi od konkretnih po¬ 
jedinaca, a ne od abstraktnih formulacija, koje su (redovno u 
srodstvu s fraziranjem) bez izrazitog dodira sa životom, na 
pr. kad se eliti namjenjuje »okupljanje narodnih snaga i nji¬ 
hovo izkorištavanje u svrhu izpunjenja poviestnog poslanstva«. 
Ni Platon nije nalazio jamstvo za djelatnost elite na osnovu 
same teorije o državi, nego je poučen životnim izkustvom od¬ 
redio za elitu moralne uvjete s obzirom na imovinsko stanje. 
Ni u marksističkom sustavu nije oblikovanje života usklađeno 
s teorijom, nego je plod živih snaga, koje su vezane na oso¬ 
bine pojedinaca. Hendrik de Man upozoruje (»Psiholo¬ 
gija socializma«), da je socialistički nazor građansko-intelek- 
tualnog podrietla. »Inteligencija obožava proletariat, i to tim 
oduševljenije, što ga manje pozna.« Marksistički intelektua¬ 
lac vidi u proletariatu spasitelja, moć, volju: proletariat je 
pojam, a ne zbiljnost, — kao što je Rousseau u 18. stoljeću 
idealizirao seljaka. Po markstističkom je doktrinanzmu ti¬ 
pični (industrijski) radnik oruđe klasne borbe. Ali taj kult 
proleterskog »heroja« biva skeptičan u susretu sa životnom 
zbiljom, gdje idealna slika proletera gubi svoj nimbus. namje¬ 
sto heroja javlja se čovjek, kome ideje služe oruđem za pod- 
t mirivanje životnih potreba. »Marksizam usvaja svu naivnost 
i prademokratskog obožavanja množtva, kad vjeruje, da go- 
/ mila (masa) sama proizvodi ideje . . . Duhovna suverenost mase 
,/ jest fikcija; postoje vođe i vođeni, subjekti i objekti politike, 
i upravo ekstremni marksisti u komunističkom taboru poka¬ 
zuju se kao majstori umieća za obrađivanje mase sa svim sred¬ 
stvima, koja moderna tehnika stavlja na razpolaganje u svrhu 

„javnog mnienja”.« Nije spoznajno ocjenjivanje privrednih 

interesa razlogom pobune, nego kompleks manjevriednosti 
(inferiornosti) kod onih, koji u nosiocima kapitalizma vide 
nemoralnu sviest o pravnom poredku, budući da kapitalističko 
preimućstvo donosi socialnu premoć, kojom kapitalisti bez 

odgovornosti vladaju i po volji razpolažu milijunskim životi¬ 
ma, te stvarajući »svoju« državu vode u autokratskoj bezod- 
govornosti vlastite ratove i sklapaju vlastite mirovne ugovore. 
Na ruskom se marksismu uvjerljivo očituje diskrepancija pro- 
tukapitalističke ideologije i družtvene stvarnosti u pokretnim 
snagama; te naime nisu bile u omjeru prema kapitalistički 
proizvodnim snagama, nego su bile uvjetovane ressentimen- 
tom na absolutističku vladavinu, pa su zato do izražaja došle 
pokretne pobude u pravcu seljačkog zemljovlastničtva i kul- 
turno-političkih stremljenja (nacionalne ekspanzivnosti, reli¬ 
gioznosti.. . .). Premda je marksistički socializam ideoložki bio 
uvjetovan ekonomskim činiocima družtvene zbiljnosti (kapi¬ 
talizmom), predkapitalistički i današnji socializam, nošen eti¬ 
kom družtvene pravičnosti, požet je tendencijom zaštićivanja 
zajedničkih interesa u svima pravcima društvenog života. 
»Postanak i doseg socialne krize pokazaše, da izpred svega 
treba opet postaviti nove duhovne i ćudoredne vrjednote, na¬ 
kon što su se stare razpale« (Fried). Industrializacija je stvo¬ 
rila mase u mehaničkoj svezi, i da ona postane organička u 
jednoj višoj cjelini, javljaju se suvremena nastojanja oko 
stvaranja narodne zajednice, koja po svojoj biti sadržava po¬ 
redak u obliku države. Socializam tako dobiva svoje ostvare¬ 
nje po oblikovanju države u nacionalnom smislu. 


RELIGIJA I DRUZTVENI MORAL 

Dalje ulaziti u socioložka razmatranja nije ovdje naša 
zadaća. Rješavanje socialne krize ogledali smo sa stajališta 
etički-kulturnog vrednovanja. U obći okvir naše problematike 
ulazi ta tema u toliko, što je trebalo pokazati, kako je na 
društvenom sektoru život protkan moralnim elementima. A 
njihovu vezu s religijom možemo uočiti sa dvojakog gledišta, 
etičkog i psiholožkog. Religija s etičkog (filozofijskog, racio¬ 
nalnog, teoretskog) stajališta daje opravdanje moralnom redu, 
a psihološki ona znači duševni ambient, u kome je moralna 
sviest ukorienjena. S religijskom su etikom u suprotnosti svi 
oni nazori, koji zastupaju moral bez religije. Na ovom pod¬ 
ručju filozofskog iztraživanja dolazi socialni moment u obzir 
toliko, što se pojedinci opredjeljuju prema stanovitom nazoru 
i tako u pravcu filozofiranja dalje utječu na druge poje- 

dince. Psiholožki utjecaj nije ograničen na intelektualnu (kri¬ 
tičku, filozofsku) orientaciju, nego zahvata čovjeka u čitavom 
duševnom držanju. Religiozni čovjek gleda na čitav, pa i na 
družtveni život sub specie aeternitatis, on je u pogledu druž- 
tveno-moralnog života religiozan, t. j. moralne čine prosuđuje 
sa stajališta Božje zapoviedi odnosno zabrane. Religija nije 
samo racionalna motivacija moralnog života, ona iz čitave 
iracionalne sfere pokreće čovjeka na moralnu dobrotu. Du¬ 
ševno povezan s Bogom, u čuvstveno-voljnoj pripravnosti vr 
šiti volju Božju, čovjek iz vrela ove absolutne vrjednote crpe 
moralnu snagu, koja je kadra nadjačati svaku motivaciju u 
prilog zločinu. Religija predstavlja u čovjeku maksimum du¬ 
ševne energije u smjeru moralne dobrote, i zato je religija 
najjača poluga, koja čovjeka odvraća i od družtvenog zla: reli¬ 
giozni je čovjek sviestan, da svako moralno zlo znači sukob . 
s voljom Božjom, a u tome on vidi svoje sudbinsko zlo, koje 
ga dohvata i u posmrtnom životu. Tako i družtveno-moralni 
čini dolaze u odnos sa smislom života, kakav se očituje u 
svietlu religijskog nazora o životu. To znači, da je religija i u 
družtvenom pogledu činbenik, koji promiče moralno dobro, 
dakle ono, na čemu se temelji družtveni život. Odatle biva 
jasno, da protureligijski utjecaji na čovjeka ugrožavaju nje¬ 
govu moralnu vriednost i time one uvjete, na kojima poči¬ 
vaju družtveni interesi. Ako vlastodržci progone religiju, ne 
samo da im za to nikakav filozofski nazor ne daje teoretskog 
opravdanja, nego time izkorjenjuju i one moralne snage, od 
kojih zavisi družtveni život. 


OBLICI DRUŽTVENOG MORALA 


U svakom ustrojstvu družtvenog života nailazimo na mo¬ 
ralne momente. Ako je »narod« po samosvojnim kulturnim 
dobrima poviestno eksistentna zajednica, onda narodna dr¬ 
žava znači ustrojstvo, koje upravlja životom narodne zajed¬ 
nice. Upravljači imadu vlast, t. j. pravo i dužnost služiti se 
sredstvima za provedbu interesa zajednice. Time biva vlast 
moralna uredba, gdje su vlastodržci za svoje čine moralno 
odgovorni. Religijski su etičari dubokom psiholožkom anali¬ 
zom uočili, da je naravni moralni red ukorienjen u udesbi ra¬ 
zumne (čovjekove) naravi, u naravnim sklonostima (»nagoni¬ 



ma«), t. j. moralno dobro odgovara potrebi ljudske naravi. 
Stoga je razumljivo, da se na osnovu potrebe za družtvenim 
životom u njemu samome očituju moralne kategorije. Smisao 
narodno-državnog života upućuje već po sebi na moralno 
vrednovanje u raznim oblicima konkretnog života. Tko ugro¬ 
žava narodnu zajednicu, smatra se njezinim neprijateljem, 
proti kome imade narod pravo i dužnost samoobrane. To je 
na pr. u onom slučaju, kad su već sami vlastodržci neprija¬ 
telji naroda. Proti izvandržavnom neprijatelju može se narod 
braniti, oružjem (ratom), i doklegod budu mogućnosti nepri¬ 
jateljstva, ne će prestati potreba oružavanja, —■ ako nema 
drugog sredstva za obranu narodnih interesa. Pronaći i uzpo- 
staviti takvo sredstvo, upravo je najaktuelnija moralno-kul- 
turna zadaća vlastodržaca. Oni snose pred narodom odgovor¬ 
nost'za ratovanje, i to ne samo s obzirom na opravdanost rat¬ 
nih ciljeva, nego i opravdanost sredstava, kojima se služe. 
Opravdanost se rata odnosi i na vrst sredstava i na njihovu 
primjenu po načinu uporabe; jer ta sredstva smiju pogađati 
samo pravog neprijatelja i ne smiju biti krvoločna izvan po¬ 
trebe svladavanja neprijatelja. Nije izključeno, da bi vlasto¬ 
držci mogli podržavati i narodnog neprijatelja, pa je već u 
tome dokaz, da su oni odgovorni narodu, a ta odgovornost 
predpostavlja pravo naroda, da nadzire čine vlastodržaca. I 
unutar narodnog života država ima moralni smisao. Nosioci 
državne vlasti imadu u prvom redu dužnost, da zaštićuju ži¬ 
votne interese pojedinaca. Po tom se načelu prosuđuje, da li 
su konkretno neki vlastodržci sposobni ili pozvani biti na po¬ 
ložajima vrhovne vlasti. Ako su pojedinci u svome pravu na 
život i imovinu izvrženi samovolji drugih pojedinaca, biva 
time moralno diskvalificirana ona vlast, kojoj je stavljeno u 
dužnost, da to pravo zaštićuje. Nadalje, unutar narodno-dr¬ 
žavnog života dolaze u pitanje materialni interesi pojedinaca, 
pa su vlastodržci obvezani, da zaštite pravednu podjelu do¬ 
bara. I u tome se pravcu nameće pitanje njihove moralne kva¬ 
lifikacije. Nadalje, vlastodržcima stoje na razpolaganje sred¬ 
stva za odgoj naroda, napose u smislu podizanja narodne svie- 
sti, pa stoga ne može biti indiferentno, tko se njima služi i na 
kakav način. Do zloporabe može doći na pr. tako, da se pri¬ 
padnost narodu prosuđuje po stranačkom mjerilu, kojim se 
ograničuje sloboda i ugrožavaju prava pojedinaca. Tek onda, 
kad vlastodržci u svakom pogledu pozitivno djeluju u interesu 

države, stječu moralno pravo predstavljati državu i u njezino 
ime zahtievati svojom vlašću podređivanje pojedinaca držav¬ 
noj cjelini. Po svome moralnom smislu država organički utje¬ 
lovljuje pojedince, i odtuda izvire njihova dužnost stavljati se 
u službu interesima države. Tako se svi međusobni odnošaji 
narodno-državne cjeline i pojedinaca osnivaju na pravima i 
dužnostima, dakle na moralnim vrjednotama. 


RELIGIJSKI MORAL 

Prikazujući moral socializma, d e M a n (»Die socialisti- 
sche Idee«) odklanja svaki crkveno-religijski moral: on ne 
može imati obćenitu družtvenu funkciju, jer nije obvezatan za 
sve ljude, nego samo za one, koji se svojevoljno priključe do¬ 
tičnoj crkvi. Crkveni je moral »statičan« (u Bergsonovu smi¬ 
slu). On sadržava norme u »zatvorenom« krugu, na pr. crkvene 
norme o braku, o zabrani mesa. (Židovima je bilo zabranjeno 
svinjsko meso, katolicima u petak svako meso, protestantima 
samo u velikom korizmenom tjednu, ali svi ti ljudi ne će 
zbog toga sebi međusobno razbijati glave, kaže de Man.) Već je 
K a n t rekao, da shvaćanje družtvenih dužnosti kao zapoviedi 
Božjih znači »dvorsku službu«; a crkva je tu službu navrnula 
prema sebi. Krist nije donio novi, kodificirani moral, nego je 
stari moral suprotstavio lošoj zbiljnosti, — a u tome sastoji di¬ 
namika moralnosti. Ni Marxova ataka proti krivoj ideolo¬ 
giji 19. stoljeća nije drugo nego zahtjev: gledati ljudima na 
ruke, ne na usta. Odonda se moralni napredak ne sastoji u iz¬ 
nalaženju novih ideala, nego u tome, da starim idealima su¬ 
protstavimo novu zbiljnost. A stari ideal postaje među ljudima 
po dobrom odgoju, po prirođenom nagonu časti (Rabelais); do¬ 
bar čovjek pogađa pravi put (Goethe). Moral obuhvata čovje¬ 
čanstvo — i to je moral socializma. Današnjem socializmu (po 
riečima Jauresa) nije potrebno prema crkvama ni prigibanje 
koljena, ni srčba: ova zato ne, jer su i crkve utirale put nje¬ 
govoj vjeri u čovječanstvo, a prigibanje je koljena suvišno 
zato, jer socializam imade dalji doseg svojih zadataka, nego 
što ga imadu crkve. Dinamika nije u trpljenju, nego u borbi. 
Napokon, i Krist je dao metodu i primjere požrtvovne djelat¬ 
nosti za stari moral, s kojim je u protimbi nova stvarnost. 

Da se na te nazore kritički osvrnemo, trebalo bi upozoriti 
na više neizpravnosti, koje su u njima sadržane. Isus Krist se 
doista suprotstavio nemoralnoj praksi, ali ujedno i krivom mo¬ 
ralnom shvaćanju, t. j. on je novom moralnom naukom obu¬ 
hvatio cielo čovječanstvo, a tu nauku ne možemo naprosto 
»laicizirati«, ako se hoćemo držati znanstvenog stajališta, koje 
mora izreći kritički sud o Kristovoj religiji, s kojom je pove¬ 
zana njegova moralna nauka. Po nadnaravnoj religiji i Kri¬ 
stov moral (odnosno moral Kristove crkve) prenesen je u nad¬ 
naravni red životne svrhe i kao takav, on je objektivno istinit 
i stoga za sve ljude obvezatan, i ako pojedinci tu obvezu pre- 
uzimlju slobodnim prihvatom na osnovu vjere u Kristov aukto- 
ritet. Prema tome za prosuđivanje Kristova morala ne dolaze 
u obzir različite crkve sa svojim moralnim normama; osim 
toga, .nisu sve norme jednake, pa ne valja uvjetne norme uzeti 
kao primjer za bezuvjetno obvezatni smisao religijskog mo¬ 
rala. Taj smisao nipošto ne daje moralu obilježje »dvorske 
službe« (Hofdienst) u značenju izprazne podložnosti; tako se 
može religijski moral shvaćati samo na predpostavci, koja ne 
razumije smisao religije ili povezanosti s Bogom kao svrhom 
života, koliko je ona ostvariva voljnim zalaganjem na osnovu 
moralnog zakona, koji nije družtvenim razvojem uvjetovan u 
svojoj absolutnoj obvezatnosti. Socializam ima doista zadatke 
u daljem obsegu, nego religijski moral, koliko on traži kon¬ 
kretne metode za borbu proti nemoralnoj zbiljnosti družtve- 
nog života, ali i tu borbu pokreću moralne ideje, pa zato nji¬ 
hovu dosegu ne izmiču zadatci socializma. Samo je sad glavno 
pitanje: Na čemu se osniva obvezatnost ideje »čovječanstva«, 
ako joj oduzmemo religijsku osnovicu? Dobar odgoj i nagon 
časti pružaju veoma uvjetno jamstvo za borbenu djelatnost 
oko družtvenog uređenja. Da se moral »sam po sebi razumije« 
(Vischer), to može biti zasada kulturno društvene orientacije, 
ali potreba socializma već sama sobom dokazuje, da oživo- 
tvorba družtvenog morala dolazi u sukob s orientacijom, gdje 
se taj moral sam po sebi ne razumije. Moral socializma može 
značiti napredak samo onda, ako postoji mjerilo napredka, 
koje nije uvjetovano »dinamikom« društvene sviesti, nego 
imade od nje nezavisno (absolutno) važenje. 

BIT DRUŽTVENE KRIZE 

Družtvena se kriza današnjice sastoji upravo u tome, što 
ni kraj socialističkih teorija ne vlada životom onaj moral, bez 
koga nema izlaza iz krize. Da i ne spominjemo ratni kapitali¬ 
zam, koji na ratovanje gleda sa stajališta industrijskog renta- 
biliteta, i da ne spominjemo ratnički imperializam sa svim nje¬ 
govim mržnjama i pohlepama, koje onemogućuju međunarodni 
moral, niti unutarnje stanje družtvenih zajednica (u komegod 
obliku socializma) ne će se poboljšati po moralnoj teoriji so- 
cializma: jer oživotvorba društvenog uređenja zavisi od moralne 
volje onih činbenika, koji stvaraju društveno uređenje. Gdje 
vlada gospodarska zbrka; gdje imovinska razina intelektualnih 
radnika ne dosiže ni prosjek neintelektualnog sloja; gdje vla¬ 
stodršci gomilaju imetak; gdje pojedinci u izobilju i bez ikojeg 
društvenog razmjera još možda i teoretiziraju o socialnoj 
pravdi, — tu je ona samo krinka nemoralne stvarnosti, tu se 
»gleda na usta, ne na ruke«. Gdje se krasnoslovi o organičkom 
sastavu narodne države, a »narod« predstavlja skupina samo¬ 
zvanih vlastodržaca, koji sami sebi daju legitimaciju »elite«, 
tu je družtvena zbiljnost postala ironijom moralne teorije. 
Samo udružene moralne snage mogu stvoriti bolju budućnost. 



KRŠĆANSTVO 

Ako, napokon, s društvenom problematikom sadašnjice 
stavimo u odnos kršćanstvo — a pri tom ne mislimo na sve 
kršćanske crkve (budući da se među njima i u drugim proble¬ 
mima nije postigla mogućnost jedinstva), nego iz dogmatskih 
i poviestnokulturnih razloga mislimo samo na katoličku crkvu 
—, nameće nam se presudno pitanje: kakovu ulogu imade 
kršćanstvo, zapravo crkvena vlast, u sadašnjem svjetskom zbi¬ 
vanju, koliko se radi o budućem oblikovanju međunarodnih 
odnošaja? Uočimo li pitanje ratnih sukoba, crkva ima u tom 
pogledu gotovu načelnu nauku, ali njezina bi konkretna pri¬ 
mjena odvela u zamršenu kazuistiku, kod koje bi se i najobjek¬ 
tivniji povjestničari razilazili gledom na moralno inkrimini- 
ranje, na pr. u pitanju navalnog rata (da li je doista ugrožen 
bio integritet i suverenitet neke države). Kakogod bi s ovoga 
gledišta bilo poželjno, da se crkva auktoritativno deklarira u 


konkretnom slučaju, ne može se crkvi predbaciti pasivnost, ako 
ona to iz spomenutog -razloga ne čini. Sliedom toga ona ne 
može vjernicima u svakoj prilici davati upute, koje bi predpo- 
stavljale sasvim razčišćenu konkretnu situaciju. Ali ona može 
mnogo učiniti — a to je i nedavno učinila —, naime to, da 
upućuje na moralnu osnovicu društvenog uređenja unutar 
države i u međunarodnim odnosima. U tome leži moralno- 
kulturno poslanje crkve u suvremenom srazu svjetskih 
snaga. Provedbom međudržavnog, pravnog jamstva u raz¬ 
graničenju zajedničkih interesa mogla bi i sadašnja kriza čo¬ 
vječanstva krenuti putem kulturnog preporoda po društvenom 
preustrojstvu, koje bi značilo novo i u kulturnom smislu do¬ 
stojno razdoblje poviestnog života. Sadašnji je papa već uoči 
rata pozivao na sporazumno rješavanje sporova, a tiekom rata 
je u više navrata upozoravao na činjenicu — koju je i ova raz- 
prava nastojala kritički osvietliti —, da je najdublji izvor sa¬ 
dašnjem ratovanju u socialnoj problematici, koja se (kako 
to i W. Sombart naglašuje) oslanja na filozofijsku antropolo¬ 
giju. Socialne su orientacije ukorienjene u stanovitom shva¬ 
ćanju o vriednosti čovjekova života. Našem stajalištu, koje 
život u svim njegovim oblicima podređuje bezuvjetnom zakonu 
voljne djelatnosti ili absolutnom važenju moralnog zakona, su¬ 
protna su sva ona shvaćanja, koja taj zakon ne vide iznad čo¬ 
vjeka, nego u njemu samome — bilo tako, da je individuum 
nadređen društvenoj cjelini, ili obratno. S individualističkom 
tendencijom društvenog uređenja sukobljuju se univerzali- 
stičko i komunističko shvaćanje, — ali je svima zajedničko 
nepriznavanje podređenosti društvenog života absolutnim mo¬ 
ralnim vriednostima. Bilo da je država najviša instancija 
družtvenih interesa (s univerzalističkog gledišta), bilo da se 
kriterij valjanog društvenog uređenja stavlja u borbu za bez- 
klasno društvo (prema komunizmu), u svakom je slučaju 
družtvena vlast jedino mjerodavna za oblikovanje života. A 
tome se nazoru protivi ne samo Crkva, nego i etika, koja 
društvenim oblicima nadređuje ostvarenje moralnih vrjednota. 
U ideološkom je dakle sukobu priznavanje i nepriznavanje od 
svakog društvenog oblika nezavisnih moralnih vrjednota. S 
tim se sukobom ne pokrivaju sadašnje ratne suprotnosti (jer 
crkva ne zastupa svoju nauku ratovanjem), i zato se ne može 
s pravom reći, da su neposredni uzroci rata ideološke naravi. 
Činjenice nas upućuju, da se ti uzroci nalaze u praksi, koja 

predstavlja negaciju nezavisnog morala (po dotičnim teori¬ 
jama, koje tu praksu popraćuju). A na to upravo upozorava 
crkva i tako u korienu pogađa suvremena družtvena zla, od¬ 
nosno ukazuje na put k rješavanju sadašnje krize. 

Uloga je crkve u socialnom pogledu prvenstveno učitelj¬ 
ske (teoretske, ideoložke) naravi, i ona u tom smislu zastupa 
i pred sviet iznosi nazor, kojega se istina osniva na filozofskoj 
kritici (odnosno na objavi). Na taj način ona doktrinarno dolazi 
u sukob sa suprotnim nazorima i nastoji tako uplivati na 
oblikovanje družtvenog života. Ali baš u pitanju tog upliva na 
zbiljski (ne samo teoretski) život, najkritičnija je točka za pro¬ 
suđivanje poviestne uloge crkve u družtvenom razvoju života. 
U kojem dosegu možemo crkvu smatrati činiocem družtvenog 
razvoja, — ne po njezinoj učiteljskoj funkciji, nego po onim 
snagama, koje zbiljski određuju tiek družtvenog zbivanja? Jer 
to zbivanje nipošto nije samo izraz teoretskih usmjerivanja, 
nego ono rezultira iz zamršenih voljnih odnošaja među kon¬ 
kretnim članovima družtvenih skupina. Teorija nam na pr. ne 
kaže, da li državna vlast dovoljno kontrolira pojedinačne volje 
u svrhu njihova podvrgavanja odredbama, kojima su predvi¬ 
đeni zajednički probitci. Kraj neke teorije o unutarnjem dr¬ 
žavnom uređenju nije izključeno, da vlastodržci spremaju im- 
perialistički rat; a borba proti kapitalizmu još sama po sebi 
ne mora značiti socialno rješenje i gospodarskih, a pogotovo 
kulturnih pitanja. 



DRUŽTVENA VOLJA 


Da odgovorimo na postavljeno pitanje o družtvenom utje¬ 
caju crkve, mora nam biti jasna družtvena funkcija voljnog 
činbenika. Svakako su stanovite voljne tendencije determini¬ 
rale i postanak sadašnjeg rata, pa i dinamičku strukturu me¬ 
đusobnih odnošenja tokom ratovanja — i napokon, u voljnim 
će tendencijama biti određene također posljedice ovog rata u 
socialnom pogledu. Snaga će oružja biti odlučan čimbenik u 
tom smislu, da će stanovitom voljnom subjektu biti predana 
moć i vlast nad družtvenim oblikovanjem života, ali moral te 
volje bit će pokretačem družtvenog oblikovanja. U tome je 
razlog opravdane tvrdnje, da fizička snaga nije glavna, još ma¬ 
nje jedina komponenta poviestnog zbivanja —- i koliko je rat- 

nim. zahvatom uvjetovan tiek toga zbivanja. Ipak, ni teoriju ni 
fizički potencial nismo time sasvim izključili iz poviestne sud¬ 
bine družtvenog života. Ako i nije uviek znanstvena teorija 
podlogom voljnog opredjeljenja, svakako je volja motivirana 
za određenu djelatnost na osnovu stanovitog shvaćanja ili gle¬ 
danja na konkretne družtvene prilike, u okviru moralnog stava 
prema pojedincima i cjelini. A fizički je činbenik opet smi¬ 
sleno (voljno) upravljen k određenom cilju, kojega ostvarenje 
zavisi ne samo od namjernog upravljanja, nego i od same fizičke 
energije. Premda je napredkom industrije revolucionirano. 
družtvo izbacilo kapitalizam kao vladajući sustav, on je uza sve 
to bio izražaj voljnih tendencija. Kako je pak njima bio životno 
ugrožen radnički sloj (razred), nastala je u interesu toga sloja 
kapitalizmu suprotna družtvena energija, koja je ideju mate- 
rialnog interesa teoretski oblikovala, ali je pri tom voljna ener¬ 
gija boljševičkih revolucionaraca određivala struju zbivanja 
unutar sovjetskog družtva, pa ona i danas usmjeruje ratne 
operacije prema ciljevima, koji predstavljaju održanje i pro¬ 
širenje sadašnjeg družtvenog stanja u Sovjetima, gdje teorija 
ne daje opravdanje niti za oživotvorbu materialnih, a još ma¬ 
nje kulturnih interesa. Tako i družtvena zbiljnost u jednoj na¬ 
cionalnoj državi ne mora biti odraz teorije, nego može uza svu 
teoriju samo prividno izražavati volju naroda, a stvarno pred¬ 
stavlja volju pojedinaca, koji u pitanju narodnog interesa od¬ 
lučuju bez naroda. Sve nas to, dakle, utvrđuje u spoznaji, da 
je poviestni razvoj družtvenog života emanacija voljnih čina, 
koji u svome spletu odrazuju moralnu vriednost voljnih su¬ 
bjekata. Na tom se zakonu osniva poviestna dinamika družtve¬ 
nog razvoja — i pod vidom toga zakona dobiva također suvre¬ 
mena stvarnost svoje osvjetljenje. 


SOCIALNI ZADATAK CRKVE 

Sad bismo s tim u vezi dobili mjerilo za ocjenu voljnog 
udjela crkve u obsegu suvremenog zbivanja. Koliki je taj 
udjel? U kojoj je mjeri odgovorna crkva, a u kojoj izvan- 
crkvena volja za razvoj poviestno ■ relevantnih događaja? Na 
to će pitanje odgovoriti kulturno-poviestni promatralac, nakon 
što uoči, što sve jest odnosno nije učinjeno za usmjerivanje 
družtvenog života. 

Izravno ostvarivanje dobra i suzbijanje zla (neizravno 
ostvarivanje dobra) predstavlja dvosmjernu zadaću crkve. Po 
svome bistvu. crkva ima religijski-moralnu zadaću, t. j. zada¬ 
tak crkve i time njezino eksistencialno opravdanje leži u tome, 
da ostvaruje religijski-moralna dobra i da se bori proti svakom 
zlu u religijski-moralnom smislu. Na području moralnosti do¬ 
lazi crkva u odnos sa socialnom problematikom. Dobro odno¬ 
sno zlo uređivanje družtvenog života predstavlja predmet 
crkvene zadaće u socialnom smislu. Ostvarivati dobro socialno 
uređenje i opirati se zlu uređenju — i opet jedno i drugo u 
moralnom smislu — postaje tako socialnim zadatkom crkve. 
Pitanje uređenja možemo uzeti u dvojakom smislu, teoretskom 
i praktičnom. Na toj se podjeli sad otvara pogled u zamrše¬ 
nost crkvene uloge u poviestnom razvoju družtvenog života. 
Prvi (konstruktivni ili pozitivno stvaralački) dio svoga teoret¬ 
skog zadatka izvršuje učiteljstvo crkve — i u tom je pravcu 
crkva kroz svu poviest kršćanstva izpunila svoju misiju. O 
tome svjedoči njezina poviest i za to jamči dogmatička istina, 
da se na temelju božanskog osnutka crkve ne može izjaloviti 
svrha njezina obstanka. Drugi (borbeni) dio njezina teoretskog 
zadatka može biti čisto teoretski i teoretsko-praktički. U prvom 
se pravcu crkva suprotstavlja krivim nazorima, koji se protive 
istini, kako je crkva zastupa. U tom se, dakle, okviru nadopu¬ 
njuje prvi (konstruktivni) dio crkvenog zadatka. Praktički 
usmjeren postaje taj zadatak time, što ne samo auktoritativno 
učiteljstvo, nego i službeni predstavnici crkve primjenjuju 
teoretske poglede na konkretnu stvarnost. Tu sad počinje klju¬ 
čati družtveni život na izvorima svoje dinamike. S jedne se 
strane pojavljuju u bujnoj šarolikosti različita mišljenja s ten¬ 
dencijom utjecanja na družtveno oblikovanje, a s druge 
strane i crkveni predstavnici (kao članovi stanovitog družtva, 
u sasvim konkretnim situacijama) mogu različito primjenjivati 
teoriju, i to ne samo po motivu istinoljublja, nego i po raznim 
subjektivnim motivima. Odatle biva razumljivo, da crkva kao 
auktoritativno učiteljski subjekt ne snosi odgovornost za sve 
čine pojedinaca. Neki bi službenici crkve, primjerice, mogli 
suzbijati rasizam ne samo zato, što je on teoretska zabluda, 
nego također iz političkih razloga; a to bi na razne načine mo¬ 
glo doći do izražaja (na pr. po stanovitom polemičkom tonu) i 
moglo bi izazvati družtvene sukobe. Ili: crkveni bi predstav¬ 
nici mogli ogorčeno određivati zla samo na jednoj strani, dok 

istodobno previđaju jednaka, i možda još veća zla na onoj 
strani, kojoj su politički priklonjeni. Ili: iz oportunističkih bi 
razloga mogli zauzeti pasivan stav prema zlu, koje izravno 
prieti obstanku crkve. Ili: već jedna netaktičnost, jedan silo¬ 
viti postupak crkvenih predstavnika može izazvati sukob s dr¬ 
žavnom vlasti. I tako crkva u dodiru s družtvenim zbivanjem 
postaje i sama činbenik, koji podpada kritičkom prosuđivanju, 
jer snosi odgovornost za utjecanje na razvoj družtva. 


ZAKON DRUŽTVENOG ŽIVOTA 

Stara je misao, da se u sukobima ili borbenim suprotno¬ 
stima odvija život. Bilo bi banalno zaustaviti se na izjavi, da 
kod svakog sukoba »nešto nije u redu« i na tome da izbijaju 
svi, pa i ratni sukobi. U naravi sukoba leži voljno nastojanje 
za ostvarenjem nekog cilja. U tome je ključ za razumievanje 
konkretnih sukoba. Isti- zakon, koji smo upoznali u zadatku 
crkve, vlada uobće družtvenim životom: ostvarenje dobra, 
uklanjanje zla. Samo je sad pitanje o kriteriju dobra i zla. A 
zatim pitanje o načinu ostvarenja dobra odnosno uklanjanja 
zla. Ponovno možemo uzeti u obzir teoretsku i praktičnu stra¬ 
nu. U sukobu kolektivnih subjekata zastupa svaki od njih sta¬ 
novitu »teoriju«, što može značiti program, ideju, cilj nastoja¬ 
nja, a u praktičnoj provedbi redovito znači promičbene me¬ 
tode, kao sredstva sukoba. Tako na pr. forsirana nacionalna 
promičba može služiti za prikrivanje suprotne stvarnosti, a 
može biti izražajem neprilike, kako bi se opravdali zločini, ili 
može služiti izlikom za održavanje na »položajima«. Promičba 
za »potlačene« može biti obmana, iza koje se dižu razvaline 
potlačenih milijuna. U teoretskim kulisama prividno teče 
struja družtvenog života, a pokretne se snage za usmjerivanje 
struje kriju u dubinama života. Kolektivni subjekti izključuju 
se u svojim težnjama -—■ i tu izvire životno strujanje, koje vodi 
do sukoba. Pojedini ovi subjekti hoće ostvariti svoje dobro i 
ukloniti svoje zlo. Time nastaju sukobi. Kolektivni subjekti 
(države, narodi) smatraju nešto svojim dobrom i nazivaju to 
svojim »interesom«. Ako oni smatraju svoje interese ugrože¬ 
nima, bezizgledno je apelirati na sporazumno rješavanje spora, 
dok protivnik ne uvažava dotične interese, za koje subjekt 
drži, da ih je sposoban zaštititi oružanom silom ili ratom. Ideja 

sporazuma može imati sanio taj smisao, da se pristupi s jedne 
i druge protivničke strane izpitivanju opravdanosti interesa, 
odnosno opravdanosti bojazni, da su oni ugroženi. Dok po¬ 
stoji obostrano uvjerenje o neuskladivosti međusobnih inte¬ 
resa, i dok postoji na obje strane razpoloživa fizička sila, biva 
rat neizbježiv. Zato je bilo s koje strane neopravdano vođenje 
rata s namjerom, da u ime pobjede sliedi kao kazna uništa¬ 
vanje neprijatelja, t. j. čitavog kolektivnog subjekta, premda 
je on kadar za opravdavanje svoga stupanja u rat navesti 
razloge obrane vlastitih interesa. Ta je naime obrana izljev 
prirodne težnje za svojim dobrom, i ako samo shvaćanje toga 
dobra može biti neizpravno, a pogotovo može takav biti na¬ 
čin i obseg borbe, pa se zato u tom pravcu ima tražiti odgo¬ 
vornost za vođenje rata. Ako je ta predpostavka osnovana, 
dobivamo njome putokaz dalekosežnog značenja za izaratno 
uređenje svieta. Jer u tom slučaju sliedi dvoje: prvo, da u 
izaratnom obračunu ne smije biti »diktata«, koji bi vodio ra¬ 
čuna izključivo o jednim interesima bez obzira na druge (jer 
bi u tome bila klica budućih ratova); drugo, da u tome obra¬ 
čunu ne smije prevladati strast osvete nad pobieđenim u tom 
pravcu, da bi mu (zbog njegove samoobrane) bila nametnuta 
kazna, koja znači uništavanje životnih uvjeta na onoj razini, 
za koju je pobieđeni sposoban i koja mu je potrebna kao rav¬ 
nopravnom članu sveljudske zajednice. 

Prvi se zadatak odnosi na usklađivanje međunarodnih in¬ 
teresa u cilju izbjegavanja budućih ratova. Bila bi utopija oče¬ 
kivati, da će iza ovog rata odpasti sva razgraničenja među 
kolektivnim subjektima: jer individualitet tih subjekata imađe 
samosvojni poviestni život, kojim je stekao pravo na dalji 
obstanak, a to znači i pravo životnih interesa. A nije li upravo 
u individualnim razgraničenjima izvor trajnih sukoba? Ako 
to i jest tako, onda je samo zato, što su individualni interesi 
postavljeni vrhovnim mjerilom u međusobnim (družtvenim) 
odnosima tako, da je s time skopčano nepriznavanje drugih 
interesa. Prema tome, u okviru individualnih interesa ne mora 
biti sadržan izvor sukoba, t. j. sukobu se dade izbjeći time, 
da se odrede granice individualnih interesa i da bude zajam¬ 
čeno očuvanje tih granica. Čini se, da jedino u toj ideji leži 
smjerodavno rješavanje izaratnog razdoblja, ako mu hoćemo 
dati obilježje kulturno vriednog nastojanja oko preobrazbe 
budućeg čovječanstva. Zdravi elementi nacionalnog socializma, 

kao i ono, što je zdravo u komunističkom socializmu (provedba 
ekonomski društvene pravde) prešlo bi tako u »novi poredak«, 
kojim bi u najširem obsegu bili postavljeni moralni temelji 
društvenog uređenja. 


CRKVA U RJEŠAVANJU KRIZE 

Sadanji papa Pio XII. već je od početka rata poveo akciju 
za mir i novi poredak; — i kad ponovno čitamo njegove upute, 
moramo priznati (s Montesquieu-om), da kršćanska religija, 
osim što joj je svrha omogućiti sreću budućeg života, polaže 
temelje i zemaljskoj sreći. U traženju znanstvene istine mi 
navodimo literarna djela, analiziramo i kritički osvjetljujemo 
teorije, tražimo u raznim nazorima upute za društveno ure¬ 
đenje, a papine izjave, i ako ne predstavljaju naučne sustave, 
zaslužuju barem toliko pažnje kao i ovi sustavi, jer je izvan 
svake sumnje, da one odgovaraju potrebama sadašnjice i tež¬ 
njama svih naroda. U tima su izjavama sadržane istine o uz¬ 
rocima sadašnje ratne krize i prema tome upute za spas i mir. 
Ne samo što papa iztiče proces dekristianizacije kao glavni i 
obćeniti izvor družtvenim pometnjama, on svestrano osvjet¬ 
ljuje pojedine izvore na osnovu životne stvarnosti, kako je 
mora priznati svaki objektivni promatralac, bez obzira na 
teoretska razilaženja. U tome se upravo sastoji superiorno 
značenje papinih izjava. Nije se crkva odmetnula od svoje 
misije, niti je na njoj krivnja za sadanji rat (kako s pravom 
naglasuje papa), nego se sviet i napose državni upravljači od- 
metnuše od kršćanstva. Početkom rata (o Božiću 1939.) iztiče 
papa, da se »jedan od femeljnih uvjeta pravednog i častnog 
mira sastoji u tome, da bude osigurano -pravo na život i ne¬ 
ovisnost svih naroda, velikih i malih, jakih i slabih. Životna 
volja jedne nacije ne smije nikada značiti smrtnu osudu za 
drugu naciju.« Očuvanje trajnog mira vidi papa u tome, da 
se »narodi oslobode teškog robstva utakmice u naoružanju«, 
i zato traži, da se u mirovnim ugovorima sporazumno osigura 
»organično i progresivno razoružanje«. Predlaže, da bi se 
ustanovile juridičke uredbe za izvršenje ugovora. Treba uz- 
postaviti ravnovjesje među narodima i izgraditi temelje me¬ 
đusobnog povjerenja. Tome je preduvjet sviest odgovornosti 
i moralna pravičnost. I sliedeće godine (1940.) govori papa o 

uvjetima novog poredka: (1.) »Pobjeda nad mržnjom, koja 
danas razdvaja narode, i zato se treba odreći sistema i prakse, 
od kojih mržnja dobiva novu hranu . . (2.) pobjeda nad me¬ 

đusobnim nepovjerenjem, koje pritište međunarodno pravo i 
ne dopušta, da se ostvari iskreni sporazum . .(3.) pobjeda 
nad pogubnim načelom, da je korist temelj i pravilo prava, 
da sila stvara pravo ... i zato je potreban povratak ozbiljnoj 
i dubokoj moralnosti u normama za međusobni život nacija ...; 
(4.) pobjeda nad onim klicama sukoba, koje se sastoje u pre- 
yeć vidnim razlikama na području svjetskog gospodarstva . . . 
i zato mora doći' do takvog ekonomskog uređenja, koje bi 
davalo svim državama sredstva, da mogu osigurati svojim 
građanima svih stališa doličan život; (5.) pobjeda nad duhom 
hladnog egoizma, koji... ne samo krši čast i suverenitet dr¬ 
žava, nego i pravednu, zdravu i discipliniranu slobodu gra¬ 
đana ... i zato treba da zavlada iskrena juridička i ekonom¬ 
ska solidarnost. . .« G. 1941. upozoruje papa ha »vjersku ane¬ 
miju« i »moralnu prazninu«, koja u Europi vlada već dece¬ 
nijima uslied lošeg odgoja i zloporabe u znanosti i novinstvu. 
Udaljivši se od praktičnog kršćanstva, ljudi su »upravili svoje 
težnje jedino materialnim stvarima, tjeskobno se brinući i 
znojeći, da se prošire na zemaljskom prostoru, da napreduju 
preko svake mjere u osvajanju blaga i vlasti. .. Tako se je 
dogodilo, da je u politici prevladala neobuzdana pobuda za 
ekspanzijom i težnja za pukim političkim kreditom bez obzira 
na moralnost; da su u gospodarstvu zagospodovala velika i 
orijaška poduzeća i udruženja . . . Privatno je vlastničtvo po¬ 
stalo za jedne sila, upravljena izkorišćivanju tuđega rada, a 
kod drugih je proizvelo zavist, nesnošljivost i mržnju, a nji¬ 
hova se organizacija pretvorila u jako borbeno oruđe, kojim 
će osigurati svoju prevlast.« Tko će se dakle čuditi, kaže papa, 
da se je »takva radikalna oporba načelima kršćanskog nauka 
na koncu pretvorila u tako gorući sudar nutarnjih i vanjskih 
napetosti. . .; a rat, koji je kobna posljedica i plod opisanih 
družtvenih odnošaja, ne samo da ne zaustavlja utjecaj i raz¬ 
voj toga sudara, nego ga još više promiče, ubrzava i proši¬ 
ruje s to većim upropašćivanjem svieta, što više rat traje i 
tako katastrofa postaje sve obćenitija.« Rješavajući tako čitav 
kompleks socialnih pitanja, Pio XII. daje konačno smjernice 
»novog uređenja«, koje mora biti »podignuto na neoborivoj 
i nepromjenljivoj pećini moralnog zakona, što ga je sam Stvo¬ 


ritelj očitovao putem naravnog reda«. Na polju novog ure¬ 
đenja (1.) »nema mjesta povredi slobode, cjelokupnosti i si¬ 
gurnosti drugih nacija, ma kolika bila njihova snaga obrane 
. . .; (2.) nema mjesta otvorenom ili prikrivenom tlačenju kul¬ 
turnih i jezičnih osebujnosti narodnostnih manjina, nema 
mjesta sprečavanju i suzivanju njihovih gospodarskih spo¬ 
sobnosti...; (3.) nema mjesta sebičnim kalkulacijama, koje 
idu za tim, da sebi prisvoje gospodarska vrela i nuždne siro¬ 
vine, tako da nacije, koje su manje favorizirane od prirode, 
ostanu izključene od njihova uživanja .. .; (4.) nema mjesta 
totalitarnom ratu ni neobuzdanoj utakmici u oružanju. . .; 
(5.) nema mjesta progonstvu vjere i crkve . . .« Napokon papa 
upozoruje na odprije donesene norme za rješavanje socialnog 
pitanja. Bezbožtvo je »najopasniji neprijatelj pravednog no¬ 
vog poredka, i zato je njegov moćni pristaša i promicatelj 
svaki čovjek, koji vjeruje u Boga«. Tko vjeruje u Krista, u 
njegovo Božanstvo, u njegov zakon, u njegovo djelo ljubavi 
i bratstva među ljudima, doniet će veoma dragocjenih pri¬ 
loga za novu družtvenu izgradnju, a još više će u tom pogledu 
pridonieti državnici, ako se pokažu spremni širom otvoriti 
vrata i olakšati put Kristovoj crkvi, kako bi uzmogla, slo¬ 
bodno i bez zapreke, stavljajući svoje nadnaravne sile u službu 
sporazuma između naroda i mira, svojom revnošću i svojom 
ljubavlju sudjelovati u golemom radu ozdravljenja ratnih 
rana.« 

Ako smo ovdje izcrpno donieli ove navode, učinjeno je to 
zato, jer držimo, da u ovo tmurno ratno doba nije čovječan¬ 
stvo čulo jedrio mišljenje, koje bi od ovoga bilo kulturnije. 
Kao da je na usta vrhovnog crkvenog glavara progovorilo či¬ 
tavo čovječanstvo, koje žudi za smirenim životom po — vječno 
izticanom — dostojanstvu čovječtva. Nigdje u naučnoj litera¬ 
turi nema psiholožki dubljeg zahvata u suvremenu družtvenu 
krizu. Navedeni će tekstovi zaista ostati spomenik trajniji od 
mjedi, -— spomenik najviše socialne vriednosti kršćanstva. 
Istina, crkva nije u mogućnosti, da određuje sudbinu naro¬ 
dima i da imenuje njihove upravljače, ali će ovi zato i sno¬ 
siti svu kulturnu odgovornost pred budućim pokoljenjima, 
ako se ogluše istinama, koje je obznanio nasljednik Kristov. 
Pa sve kad i ne bi odlučni bili vjerski motivi, ove su istine 
same po sebi mjerodavne za valjano uređenje družtva. Koliko 
se frivolnog cinizma nalazi u jednoj izjavi, koju smo o netom 

minulom Božiću (1943.) čuli sa odlučujućeg državničkog mje¬ 
sta, da će betlehemska zviezda pokazati bombarderima pravi 
put! Evo kulturne slike današnjih bezbožnika, koji će krojiti j 
sudbinu narodima! Pitajmo sve normalne moralne ljude, da 
li se opredjeljuju za ovakvu izjavu, ili za izjave Kristova na- 
mjestnika! Zar ne bi plebiscit čovječanstva bila najveličajmja j 
apologija kršćanske religije? A ipak, u zanosu optimizma, da 
još nije ugasla sviest moralnog preporoda — a po Kristovim , 
će riečima ta sviest biti budna u njegovoj crkvi do nakraj 
sv ieta i vieka —, mi u realnom gledanju na život moramo sa | 
zebnjom očekivati budućnost, jer nam još ni današnje stanje i 
ne daje dovoljno jamstvo, da će poviestnim razvojem odlu-- 
čivati one moralne snage, na koje apelira Pio XII. Ali jedno j 
je sigurno: samo se na ovim snagama može izgraditi bolji zi ^ 
vot, i tkogod za ostvarenje toga cilja doprinese svoj udio, ; 
može se i mora smatrati stvaraocem kulturnog preporoda u 
poviestno najtežim časovima čovječanstva. 


NADNARAVNI SMISAO KRŠĆANSTVA 

Dok smo sada razmotrili kršćansku religiju i Crkvu u 
njezinu društveno moralnom značenju, ne misleći pri tom 
izričito na njezinu nadnaravnu misiju, ne smijemo to mkau 
pustiti s vida, kad se radi o opravdanosti kršćanstva. Kakva- , 
god bila njegova povjestnica u svietlim i sjenatim stranama i 
kad je u pitanju pravo na obstanak kršćanstva, treba vazda | 
uočiti njegov nadnaravni karakter, u kome leži vriednostm ! 
smisao kršćanstva. Tko bi predpostavljao (recimo, sa Rena- 
nom), da nema ništa nadnaravno, ne razumije ni smisao Kn 
stove pojave na zemlji. Taj je smisao (kako sam vec prigodno ; 
izjavio) u spoznaji, da je među ljude došao Onaj, tko 1 j 
stvorio, i da je na tlo historije stupio zato, da povede ljude 
ciljem života. Da li je ljudski život jednak zivotinjskome koji 
tjelesnim razpadom zauviek svršava, ili nas čeka neprolazni 
život ? _ to se pitanje ne može mimoilaziti u ideologiji krsca 
stva. Kad ne bi svi ljudi imali isti cilj života — iznad » , 

skih udesa upravljati poglede k izvoru svieta i života, k Bogu , 
u kome nam je namienjen njemu slični život -, ne 
Kristova pojava religijskog smisla. Jer upravo je za o p 
poviestnom pojavom, da omogući oživotvorbu nadnaravno na I 

određene svrhe života. To je on učinio, i vjerom u njegov nauk 
čovjek auktoritativno doznaje, da može i treba biti po moral¬ 
noj ličnosti Bogu sličan. 

Kad bi to netko smatrao frazeologijom za propovjedao¬ 
nicu, gdje se govori neukome puku, taj u svojoj neukosti ne 
zna, kako i novoplatonska filozofija uči, da samo čovjek »bogo- 
lik« (theoeides) može doživljavati Boga, kao što tek osunčano 
oko može gledati sunce (kaže prema Plotinu Goethe). Kršćani 
moraju da budu — prema riečima apostola Pavla u poslanici 
Rimljanima — jednoliki po slici Sina Božjega. Da njegova 
snaga i moralna veličina pronikne naše duše u ljubavi k Bogu 
i svakom čovjeku, — ta je ideja po Kristu ušla u historiju 
čovječanstva. Dok već po Sokratu čini etičku ličnost oživo- 
tvorba čovječtva ili razumne naravi suprot životinjskih nag¬ 
nuća, a po platonizmu dolazi time do izražaja božanska ideja 
Dobrote, — prema Kristovoj religiji biva čovjek Bogu sličan, 
ne samo koliko je razumne ili osobne naravi, nego nadnaravno 
preoblikovan, što znači, da je osposobljen prenositi sebe u 
život Boga. Krist znači prielaz Boga u čovječtvo, da time bude 
omogućen prielaz čovjeka k Bogu. Odonda je kršćanstvu za¬ 
datak: u ljudima kultivirati Božanstvo. 

Rousseau je obično citiran samo kao jedan od bezbrojnih, 
koji su naglasili istinu, da nema poviestne ličnosti, čija bi 
eksistencija bila većma provjerena od Kristove. Ona je već 
time nesumnjivo utvrđena, što eksistencija kršćanstva svojim 
poviestnim početkom jamči za Krista. Tko je taj, što se rodio 
izpred približno dvie tisuće godina, i kome čovječanstvo od¬ 
onda izušćuje ime: Isus Krist? 

Kršćanstvo nas poučava i apologetika znanstveno utvr¬ 
đuje, da je u Kristu historijski progovorio Božji auktoritet. 

Po njemu su nam objavljene vjerske istine s moralnim di¬ 
rektivama osobnoga pobožanstvenja. Preko Golgote i Uskrs¬ 
nuća, preko apostolskih mučeničtava i života u katakombama, 
kršćanstvo je neosporno od onda do danas jedini nosilac nad¬ 
naravnoga životnog cilja, kome je ljudski rod od izkona upu¬ 
ćen po Božjem određenju i dobrohotnom uzdignuću čovjeka u 
nadnaravni red. To je nauka Krista i njegove crkve. Od 18. 
stoljeća dolazi s tom naukom u sukob racionalizam, kome je 
razum (ratio) jedino mjerodavan u religiji, tako da auktori- 
tativna vjera i nadnaravna pojava Krista u historiji nestaju. 
Krist je čak obmanjivao ljude, a komunistički su apostoli kao - 

bezposlene skitnice idealizirali svoga vođu (kaže Reimarus). 
Tu je pred sto godina nastavio D. F. Strauss. Tome se »histo¬ 
rijskom« prikazivanju priključila idealistička filozofija (Fichte, 
Schelling, Hegel), koja pobožanstvenje čovjeka tumači pan- 
teistički, kao da Bog u svima ljudima sviestno oživljuje. Pod- 
puni prielom s ovom spekulacijom znači moderno iracionali- 
ziranje religije s jedne, a s druge strane (od Feuerbacha na 
Marxa) materialistička propaganda proti svakoj religiji. 

Za misaona čovjeka, koji je podoban da na stavljeno 
pitanje traži kritički odgovor, ne će biti mjerodavna ni jedna 
ni druga strana: ni onih, koji kao sljedbenici Kristovi vjeruju, 
da je u njemu čovječjim životom progovorio Bog, a jed¬ 
nako ni onih, koji Krista smatraju samo čovjekom, ma da mu 
priznaju prvenstvo kao etičkoj ličnosti. Koja je u toj alterna¬ 
tivi istina? Tkogod je dopro barem do te spoznaje, da u hi¬ 
storijskim pitanjima odlučuju dokumenti i druga svjedočan¬ 
stva, bit će na čistu, da bez njihova poznavanja sam sebe iz- 
ključuje pri naučnom traženju istine. Nisam u svome životu 
— naišavši na mnoge, koji u Kristu ne priznaju Boga ni 
jednoga pronašao, koji bi o Kristu govorio s kritičkim po¬ 
znavanjem historije o njemu. Nevjerojatno je, koliko površ¬ 
nost i predrazsude odlučuju kod prosječne inteligencije i onih,, 
koji se prikazuju s nekim naučnim ambicijama. Psiholožki je 
problem, kako se neki uporno opiru traženju istine i onda, 
kad moraju priznati, da osim kršćanskih vjernika, koji su to 
postali uzgojem, imade bezbroj u naučnome svietu slavnih 
imena među Kristovim sljedbenicima, koji poput Newtona 
odkrite glave izušćuju ime Božje, i poput Pasteura žale, što 
im manjka duboka religioznost seljačka. Namjesto da sami 
traže istinu o Kristu, priklone "se bilo kome filozofskom na¬ 
zoru, uglavnom ateizmu. Dakako, nema li Boga, odpada i mo¬ 
gućnost takvih dokaza, kojima bi Bog zasvjedočio Kristove 
izjave o božanskom podrietlu njegova poučavanja. 

Najviša istina, na kojoj se osniva ideologija kršćanstva, i 
koja je po Kristu objavljena, jest odluka u Bogu, da bude lju¬ 
dima'Otac, ne samo Stvoritelj. Jasnije rečeno: prema stvore¬ 
noj naravi dao je Bog ljudima dobrostivo ili milostivo (jer 
nezasluženo) mnoga dobra, na koja ljudi u svakodnevnoj po¬ 
vršnosti i ne misle: niti je sebi čovjek dao Vida ocmjega, ni 
drugih tjelesnih sposobnosti, ni razuma ni duše, — sve mu je 
to od Boga darovano, da u životu i svietu kao u slici prepo¬ 

znaje svoga Stvoritelja. To još ne bijaše dosta —- i, evo, u 
tima je riečima korien kršćanstva. Iznad svih, ljudskoj naravi 
primjerenih, dobara, Bog je čovjeka »posinio« utoliko, što mu 
je podielio (upravo nadnaravnom milošću) takav izvor života, 
kojim čovjeka ujedinjuje sa vlastitim svojim životom po ne¬ 
posrednoj spoznaji, a ne tek posrednim putem stvorene na¬ 
ravi. Dao je čovjeku moć, da bude njemu kao prijatelj i isto¬ 
mišljenik ili da »licem u lice« gleda blaženi život u Bogu. 
Tako (tim analognim pojmovima) vjera u rieči Kristove ne¬ 
sumnjivo priznaje ovu istinu o nadnaravnoj svrsi čovjeka. U 
vidu te svrhe — za koju je već prvi čovjek bio osposobljen i 
grješnim životom tu sposobnost izgubio (ostavivši u tome sta¬ 
nju iza sebe sav ljudski rod) — Krist znači očitovanje Božje 
ljubavi prema ljudima, kako bi njihovim životima omogućio 
zajedničku ljubav s Bogom po vjeri u Krista. Međutim, za 
orientaciju pojedinih ljudi spram kršćanstva, nije u pitanju 
samo teoretsko priznanje Isusa Krista Bogom; — to bi prvi 
priznali i mnogi njegovi protivnici, kad bi odtuda mogli crp¬ 
sti opravdanje za svoja zlodjela. Među ljudima se raztvorio 
jaz najvećma na pitanju praktičnog priznanja Krista moral¬ 
nim učiteljem. Njegovom se ideologijom naviešta mir ljubavi, 
koju on postavlja ljudima kao najviši zadatak u socialnom ži¬ 
votu i kao izraz privrženosti Bogu. U tome je cilju religiozno 
normiran ljudski život prema Kristovoj nauci — i na tome je 
pitanju razdvojeno čovječanstvo: za Krista i protiv njega. 

Pa, moramo li u jednu ruku priznati, da je čovječanstvo 
danas još daleko od Kristova ideala, ne smijemo tom činje¬ 
nicom teretiti Krista, nego samo čovječanstvo; jer, napokon, 
tu ljubav k bližnjemu nije uniela u ljudski rod ni bilo koja 
ideologija. Ni pojedincu ni narodu nije kršćanska sviest ni¬ 
kada zla naniela, — naprotiv, u njoj su svagda nalazile upo¬ 
rišta najbolje stvaralačke snage. Nije to konfesionalna propa¬ 
ganda, nego je konštatiranje poviestne činjenice, kad se kaže, 
da je vjera u Krista i hrvatskome narodu bila polugom na 
uzponu kulturnog i nacionalnog održanja. Vjera u Krista rađa 
sviest o vrieđnosti i pravima pojedinca i naroda. Po kršćan¬ 
stvu je hrvatska poviest dobila svoj najdublji kulturni smisao, 
a hrvatski narod moralno pravo na samosvojni život. 

POGOVOR 


Ovom se knjigom svršava moj životni posao na području 
filozofije. 

Možda će on u nekima razbuditi smisao za filozofiju, a 
možda će i služiti putokazom onima, koji žeđaju za Istinom. 
Služit će im primjerom, kako se mučnim putovima dostiže 
Istina i kako joj treba služiti vjerno i savjestno. 

Možda će ovim radom u našem nacionalno-kulturnom 
krugu ojačati spoznaja o važnosti filozofije za kulturno obli¬ 
kovanje pojedinca i naroda. Time bi došlo do uvaženja iz- 
pravno mjerilo u ocjenjivanju pojedinih područja kulturnog 
stvaralačtva. Svaki narod nastoji svoj kulturni dignitet oču¬ 
vati razumievanjem za sustavni i od svega najodgovorniji 
znanstveni rad. Možda će se tako povećanjem pažnje prema 
filozofiji u buduće još većma služiti i vanjskom ugledu Hr¬ 
vatskoga naroda. 

Kao malen narod, koji mora okupiti najbolje svoje snage, 
kako bi se održao u kolu europskih naroda, hrvatski narod u 
današnjoj svojoj borbi za obstanak jedva je u stanju, da bi 
plodovima svoga stvaralačtva upoznao vanjski sviet; no možda 
će nam budućnost biti sklona, da se i sa područja filozofije 
izkažemo kulturnom legitimacijom. Neka je tome namienjena 
i ova knjiga. 

Kritičkim zahvatom u dubinu filozofske problematike 
ona je nastojala osvietliti suvremeni život, da bi ga povela 
jedino sigurnim putem u bolju budućnost. 

Bilo bi doista pretenciozno naglasiti takav cilj, kad bi se 
on pripisao samoj knjizi, a ne istini, koja je u njoj sadržana, 
i koja u ljudskoj sviesti oduviek živi. Istina je naime, da bi 
se na družtvenoj prevlasti ćudorednih vrjednota otvorile nove 
i srećom izpisane stranice u povjestnici svieta. 

Opravdati ovu najvažniju istinu kao osnovni zakon ži¬ 
vota bio je zadatak ove knjige. 


U samom zadatku leži težina njegove provedbe. Takva se 
knjiga ne smije zadovoljiti polovičnim i zaobilaznim razma¬ 
tranjima, koja bi još i proračunana bila na prosječni ukus či¬ 
tatelja. Njezina je dužnost, a time i pravo izreći svu istinu •—- 
i ako istina nije svakome poćudna, ni pravo od svakog prizna¬ 
vano. Posvećena obrani najveće istine, za koju je jedino 
vriedno i život zalagati, knjiga se ne može zaustaviti na po¬ 
vršini, — ona je prodirala u najdublje tajne o smislu našeg 
života. 

Ćudoredne vrjednote opravdavala je knjiga religijskim 
smislom života, a to bez sumnje na nekoga djeluje kao ana- 
hronizam, —- ne samo na riedke pojedince, nego, čini se, na 
sadašnji duh vremena. U tome i jest prodorno značenje takve 
knjige. U nerazpoloženju prema moralu i religiji upravo se 
sastoji najdublja kriza današnjeg čovjeka. — 

Možda će koji čitalac naići mjestimice na poznate misli, 
koje su u knjigu ušle po suvislosti cjeline i postavljene u novo 
svietlo. 

Sudbina te knjige možda ne će biti ovisna o negativnoj 
osobini malenih naroda, koji kadgod precjenjujući tuđe, pod¬ 
cjenjuju, što je vlastito. Na nižoj razini nekoga kulturnog kruga 
bliza je pogibelj nekritičnosti, kojoj mogu stvaraoci i pri¬ 
maoci podleći na razne načine. Ako neki diletant ima preko 
noći da postane znanstveni pregalac, to će srodni mu promič- 
benjaci zaodjenuti emfatičkim fraziranjem o potrebi pošti¬ 
vanja pravih vrjednota. Na dometu njihova vrednovanja po¬ 
staju značajnim kulturnim pojavama i takva djela, koja jedva 
dopiru do praga znanosti. Prava znanost zahtieva adekvatnu 
kritiku. Tako će i sadržaj ove knjige pobuditi čitaoce na kri¬ 
tički osvrt i različito gledanje na iznesenu problematiku; a to 
će služiti znanosti i kulturnom unapređenju života. 

Kakogod je liepa znanstvena spoznaja, veli Platon, daleko 
je ljepša dobrota. A knjiga hoće postići jedno i drugo:,znan¬ 
stvenom spoznajom o dobroti, ona bi imala biti pokretnicom 
ostvarivanja ćudoredne dobrote. Sokratova je misao, da iz- 
pravno ocjenjivanje ili spoznajno uviđanje dobrote mora uro¬ 
diti dobrim djelima; — ako, međutim, u spoznaji i nije pobuda 
djelatne nuždnosti u pravcu dobrote, svakako je obrazovanje 
ćudoredne ličnosti uvjetovano izgradnjom njezine spoznajne 
( sviesti. Sokratova je i druga misao, koju knjiga zastupa: u ću¬ 
dorednoj vriednosti (kreposti, valjanosti) nalazi se i čovjekovo 

zadovoljstvo, blagostanje (eudaimonia). Time, dakako, ne po¬ 
staje egoizam mjerilom ćudorednog vrednovanja; hoće se reći, 
da zloća ljudima narušuje sreću, dok se u moralnom smislu ži¬ 
vota kriju izvori duševne smirenosti u življenju pojedinca i za¬ 
jednice. A to i jest najveća potreba današnjeg čovjeka. Ne da 
mu je potreban kvietizam prihvaćena nazora, gotovog sustava 
(jer se život ne odvija automatskim oblikovanjem) — čovjeku 
današnjice potreban je duševni mir, koji se rađa na muci 
skepse, na traženju životnog uporišta, na stvaranju vlastitog 
svieta, u kome vlada ćudoredna ličnost. Današnji je čovjek 
»prodao svoju dušu, da bi stekao bogatstvo ove zemlje i vlast 
nad čitavim svietom«, kaže drastično i izpravno Fried; zato je 
i »sklopio ugovor s vragom«, s tehnikom. To je, dakako, samo 
jedan oblik životnog zbivanja u svietu, ali i svi drugi oblici, 
u kojima se očituje suvremena kriza, ukazuju na potrebu du¬ 
hovne obnove čovjeka kao jedini izlaz iz krize, kao temelj, na 
kome se može izgraditi sređeni život sutrašnjice. 

Na to se u novije doba upozoruje s više strana, no kako 
dosad nigdje nije sustavno i kritično, dakle znanstveno osviet- 
ljena situacija današnjeg doba pod najvišim vidom o smislu 
života, opravdana je time potreba ove knjige. Opravdavanjem 
istine, da je porast i pad kulture (sve do upadanja u barbar¬ 
stvo) uvjetovan životom po njegovu moralnom smislu, knjiga 
biva putokazom budućnosti čovječanstva, koje podkraj drugog 
tisućljeća kršćanske ere doživljava rušenje čovječnosti u po- 
viestno neviđenim razmjerima. Kako li smo daleko od Kristova 
ideala pobožanstvene čovječnosti! A ipak, samo je u njoj pravi 
smisao života. 

Zamislimo se u te rieči najdubljom pažnjom: pobožan- 
stvena čovječnost — pravi smisao života! 

To treba znati o životu, ponieti sobom u život — pri raz- 
stanku s ovom knjigom. 

Zašto tako »treba«? 

Jer je to knjiga dokazala. Kako? 

Jesmo li dokazivali, da Bog postoji? Nismo. Jesmo li do¬ 
kazali, da je duša bezsmrtna? Nismo. Jesmo li dokazali, da po¬ 
stoji moralni zakon? Donekle jesmo. Kako smo, dakle, dokazali 
najvažniju istinu o životu? 

Bog, bezsmrtna duša, moralni zakon — to nam troje daje 
pravi smisao života. Dokažemo li ove tri istine i međusobno ih 
po vežemo, dobivamo istinu o smislu života. Time bi sustavno 

bila provedena metafizička antropologija. Dosta je, uostalom, 
đvie istine dokazati: obstojnost Boga i moralnog zakona; već 
odtuda možemo izvesti bezsmrtnost duše i smisao života. Čak 
to možemo izvesti iz same istine o Bogu, koliko je> čovjeku 
morao odrediti svrhu života. 

Mi smo to zapravo predpostavili, a ne dokazivali. (U pre- 
đašnjim je knjigama sve to i dokazano.) Ali smo nešto drugo 
sustavno obrazlagali: vezu života s moralom i vezu morala s 
religijom. Na više su mjesta ostali otvori za dalje sustavno 
izgrađivanje. Nauka o vriednostima (aksiologija), kulturna 
filozofija i sociologija upodpunjuju pojedinosti, koje su u knjizi 
dotaknute ili djelomice osvietljene. Svedene na suvremeni pro¬ 
sjek života, te su pojedinosti ostavile trag fragmentarnosti, ko¬ 
jom kao da je oslabljena sustavnost cjeline. Taj osjećaj, među¬ 
tim, ustupa mjesto spoznaji, da su samo neki pogledi na suvre¬ 
menu krizu dostajali za potvrdu istine, kako je moralnom i 
religijskom sviešću proniknu to zbivanje i oblikovanje života. 
Pobožanstvena čovječnost! 

Od čovjeka se traži čovječnost. Nekima je previše i ta 
jedna rieč, a pogotovo druga: pobožanstvena čovječnost. Ali, 
potrebne su nam obje misli, da odredimo životni smisao. To 
ljudi znadu i bez metafizike. Neki, naravno, ne znaju. Pokoj¬ 
nicima ne će više nikad zasjat sunce, a to ipak nije dokaz, da 
sunca nema. Koji ne znaju za čovječnost, to su duhovni pokoj¬ 
nici. Za čovječnost znade, tko god ima savjest. Tko misli na 
zločin, i još kad bi ga htio počiniti, znade, da to ne smije. U 
poremećenom duševnom stanju toga ne zna. Zamislimo se u 
strahovito nakazno stanje svieta, kad bi svi ljudi bili neosjet¬ 
ljivi za zločine! Tome nasuprot, kako bi liep bio život, da nema 
zločina! Toga ne će nikad biti, ali od toga nije ovisno pitanje 
o smislu života. Bezkrajno nastojanje oko toga, da zla bude što 
manje, a dobra što više — to je naš životni zadatak oko ostva¬ 
renja čovječnosti. Odgoj i vlast zajednice pri tom su odlučni 
činbenici. Zato i država ima značaj moralnog činbenika. Svima 
je zajednička sviest (sensus communis), da čovjek nije ne- 
vriedan, ako štogod ne umije, a biva nevriedan po zloći. U 
moralno je vriednom čovjeku izražena čovječnost, i on je po 
njoj moralna ličnost. Takav se čovjek ne prepušta nagonu, ne 
podlieže strastima, nije pohlepan za novcem, ne živi razvratno, 
nije varalica, ni prevrtljivac, ni spletkar, ni puzavac, ni izda¬ 
jica, ni okrutnik, — jer sve je to nemoralni tip čovjeka, nakaza 

čovječnosti. U koga je čovječnosti, taj živi pošteno, pripravan 
je drugome pomoći, možemo se u njega pouzdati, zovemo ga 
značajem, poštujemo u njemu nepokolebivost i požrtvovnost. 
Zar ne bi sviet oplodile srećom, kad bi te vrline procvale u što 
većoj mjeri?! Takvih nam ljudi treba! Samo je u tom pravcu 
moguće rješavanje današnje krize. Da to dokažemo, ne treba 
pisati ni čitati knjigu, tome je dokaz životno izkustvo i moralna 
sviest. Ali tu je istinu trebalo osvietliti na konkretnim oblicima 
života i trebalo je dokazati, zašto je u moralnoj vriednosti 
(čovječnosti) pravi smisao života. Trebalo je, naime, moralnost 
povezati s religijom, da dođemo do »pobožanstvenja« i tek u 
tome pojmu odkrijemo temelj moralnom smislu života. 

Zar da pojedinci budu dobri, dok su drugi zli? Zar da 
moralna vriednost pojedinaca bude izvorom sreće drugima, koji 
su i nevriedni? Zar je u dobroti izvor sreće, kad je dobrota 
ostvariva pod cienu odricanja ili napuštanja nekog poželjnog 
dobra? 

Samo onda, ako moralna dobrota važi bezuvjetno, odpa- 
daju sva ta pitanja. Da je oživotvorba dobrote ili čovječnosti 
bezuvjetni imperativ, to je trebalo dokazati. Čovjek je bez¬ 
uvjetno otrvezan činiti dobro. Zašto? Jer je to Božji zakon. U 
osobnoj vezi s Bogom, u religiji izvire moralni zakon. Koji je 
tome smisao? Budući da moralni zakon zahvaća u voljno polu¬ 
či vanje raznih dobara, u kojima čovjek može nazrievati svoje 
podpuno zadovoljstvo ili sreću, zato je tim zakonom predviđena 
sreća, koja bezuvjetno ili jedino u obzir dolazi za čovjeka kao 
moralno biće. U čemu je ta sreća? U najvišem dobru; — jer 
samo ono može da bude bezuvjetno obvezatno nasuprot svim 
drugim dobrima. Dakle: u životnoj zajednici s Bogom, u pobo- 
žanstvenju se sastoji oživotvorba čovječnosti — smisao života. 

Kršćanski smisao života znači kršćansko pobožanstvenje 
čovječnosti. Znači: živjeti moralno prema kršćanskom zakonu 
i tako polučivati svrhu, kojom je Bog namienio čovjeku nadna¬ 
ravnu sreću. 

Zar kršćanski smisao života upućuje čovjeka, da živi samo 
za »drugi sviet«, gdje ga za njegovo moralno nastojanje čeka 
nadnaravna sreća? Zar život ovdje nema drugog smisla osim 
ljubavi k Bogu?, 

Izasmrtni život nije samo postulat kršćanskog, nego i 
naravnog moralnog zakona. Ni on ne bi imao smisla, kad njime 
ne bi ostvariva bila sreća, a ona u ograničenom životu nije 







ostvariva, jer je i sama bez ograničenja — u dobru, koje izklju- 
čuje svaku mogućnost daljnje poželjnosti. Nije, dakle, bez- 
smrtnost duše postulirana samo sa kršćanskog stajališta, nego 
i po naravnom religijski-moralnom smislu života. Ali to opet 
ne znači, da bi čitav sadržaj života bio izcrpen u misli na iza- 
smrtnu sreću i samo u jednom doživljaju ljubavi prema Bogu. 
Ta misao i ta ljubav treba da proniče svu složenost života, pa 
da po tome i ovaj naš zemaljski život bude sretan u granicama 
našeg ustrojstva. 

Prema tome, nije u religijskom smislu života sadržana 
izprazna čežnja za budućom srećom, niti čovjek po njemu 
gubi razumievanje za »zemaljske« vjednote. Naprotiv, postav¬ 
ljen u svietlo religijskog smisla, život nam se pojavljuje u pra¬ 
vim vriednostima, koliko po njima nije ugroženo naše pobo- 
žanstvenje. Ljubiti ono, što je najvrednije, što je najviše 
dobro — a u tome se i sastoji pobožanstvenje — ne znači napu¬ 
stiti pojedinačna dobra, nego podrediti ih najvišem dobru. U 
svemu ljubiti Boga znači biti ponosan na tu ljubav, biti za nju 
zahvalan, nalaziti u njoj neizcrpljiva bogatstva duhovnih 
vrjednota, a vrhu svega, to znači biti sviestan, da nam ništa i 
nikada — kraj svih naših zemaljskih nevolja — nije kadro 
oduzeti sreću te ljubavi. »Uvjeren sam, da ni smrt, ni život, ni 
anđeli, ni poglavarstva, ni sadašnjost, ni budućnost, ni sile, ni 
visina, ni dubina, ni drugo kakvo stvorenje ne može nas raz- 
staviti od ljubavi Božje, kdja je u Kristu Isusu Gospodinu 
našemu.« Genij apostola Pavla izrazio je ovim riečima najviši, 
kršćanski smisao života. 

